
PREDGOVOR 


MERHAMET JE NAŠ BUNT 

Merhamet je naš bunt. 

.Mladi muslimani, su kvintesencija toga bunta. 

.Mladi muslimani, su nastali u ozlojeđenim i umor- 
nim dušama naših didova i očeva. . 

Tridesete su godine ovoga stoljeća. Historija gazi 
koracima od sedam milja, a svaki njen dokorak uništava, 
gotovo, po jedan narod. Muslimanima je ostala još samo 
strijepnja za golo muslimansko ime. Doba je siromašnih 
baštinika koji beznadežno gledaju kako njihove obligacije 
postaju zemlja barbara koji u njoj nikada neće osjetiti 
otadžbinski grumen. Doba Srba, Hrvata i Slovenaca, titulara 
naših sudbina. Cvetković-Maček Bosna, podijeljena od onih 
čija nikad nije bila. I sjen Mehmeda Spahe hoda baščar- 
šijskim budžacima, bez pratnje. Doba koje je moralo 
poroditi kataklizmu. 

Mladi muslimani, su skupina mladih duša koja se 
morala sastati. Dječaci, sastali su se, simbolično, u društvu 
.Trezvenost,. Studenti i đaci. Esad Karađozović, Emin 
Granov, Tarik Muftić, Alija Izetbegović, Ešref Čampara, 
Husref Bašagić, Nedžib Šaćirbegović, Moamer Sadović ... 

Doba je, rekoh, u kojem jedino djeca mogu razmišljati 
trezveno. O islamu. O Muslimanima. Na vratima kataklizme 
razmišljati o preporodu. To samo djeca mogu. Mogu i 
ostvariti. ,Mladi muslimani, su o islamu do tada pročitali 
dvije-tri, neadekvatne, knjige - ali, o njemu znaju mnogo. 
Intuitivno. Genetski. Šehidski. O Muslimanima nemaju što 
ni pročitati, ali tu slatku kob osjećaju pod samim nepcem. 
Sami ,Mladi muslimani. su preporod, unutrašnji preporod. 
Na vanjskom planu, opet simbolično, organizacija , Mladi 
muslimani, je nastala krajem marta 1941., uoči same tmine. 

.Mladi muslimani, su mogućnost da se u vremenu 
prepunom krvi ostane čist. Organizacija raste. Po školama, 
na fakultetima. Dalje od ustaških zdrugova, dalje od Ustaške 
mladeži. Niko od ,Mladih muslimana, nije bio u ustaškim 
bojnama. Doslovno niko. Mlade ruke su ostale merhametli. 


I rad u ,Merhametu,. Zbrinjavanje muslimanskih muhadži- 
ra. U Sarajevu. Na terenu. U Foči. U Goraždu. U Višegra- 
du. Čajniču.... Na tom poslu, na karitasu, ubijeni su , Mladi 
muslimani,: Asaf Serdarević, Nurudin Gackić i Sakib Nišić. 
Ubili su ih partizani. 

.Mladi muslimani, su mogućnost da se u vremenu 
beščašća ostane častan. 


Komunistička je vlast. Priprema za komunizam. 
Čišćenje nepodobnih za zemaljski raj. Neprijatelja je onoliko 
koliko i strahova. Spoljni neprijatelji, ,truhli kapitalizam,. 
Amerika i Engleska biće zemlja proleterska,. Sovjetski 
Savez. I težnja da se sa Josifa preše na Josipa. Unutrašnji 
neprijatelji su po zatvorima. I po dušama. 

,Mladi muslimani, su antikomunisti po vokaciji. 
Tamo gdje oslobodilac pretvara džamije u skladišta, u 
groblja postavlja javne zahode, ruši ostatke ,reakcionarnih 
gradevina, koje su moj dom - tamo je neprijatelj. I tamo 
gdje umjesto Boga stavlja se živi bravar. I tamo gdje trgaju 
zar sa lica moje majke. 

,Mladi muslimani, su uhapšeni. Hiljade mladih ljudi 
je uhapšeno. I suđeno. I ubijeno. I odležalo po robijašnicama 
,najhumanijeg od svih društava,. 

Zašto? 

Pitanje koje nikada neće dobiti ljudski odgovor. Jer, 
,Mladi muslimani, su bili nevini. Ali, pitanje koje može 
imati neljudske okolnosti. 


U novoj Jugoslaviji radala se nova nacija - nadnacija. 
Komunisti su računali da su naši narodi u posljednjem ratu 
izgubili posljednju priliku da ostanu narod. Srbi su tu priliku 
izgubili sa četnicima. Hrvati sa ustašama. Za šta optužiti 
Muslimane, da se još manji osjećaju u onom malom m? 
Odgovor je: ,Mladi muslimani,. Toliko bolan odgovor. I 
nepravičan. Prvo, četnici i ustaše nikada ne mogu biti 
paralela, makar formalno nategnuta, ,Mladim muslimani- 

ma,. Četnici i ustaše su bili društvene vojne formacije svojih 
država. Drugo, gotovo je perverzno porediti zločinom 
ispunjene ljude i nevinu djecu. 


U novoj Jugoslaviji zločini su se vršili u ime naroda. 
U čistilištu za novog čovjeka, nije bilo dovoljno da se čiste 
samo pojedinci, nego i nacije. S namjerom, čišćeni su od 
nacije po pravilu najkvalitetniji njeni dijelovi. ,Mladi mus- 
limani, su bili najkvalitetniji dio muslimanske nacije poslije 
rata. Prvi su osudili historijsku prevaru socijalizma. 
Dovoljno strasno vjerovali u moć islama za očuvanje suštine 
muslimanskog naroda. Sami bili čisti, neukaljani netom 
prolivenom krvlju. Obrazovani, potencijal intelekta dovoljan 
za uspješan historijski razvoj nacije. Privrženi tradicijama 
muslimanskim, tom korijenju bez kojeg nije moguća nova 
stabljika. Odmaknuti onoliko koliko je to korisno od 
tadašnje IVZ, njenog .,zanatskog islama,. Hrabri. Sa 
mladošću, tom neprocjenjivom prednošću. 

U novoj Jugoslaviji svako ko nije razmišljao u ok- 
virima jedne dogme, bio je terorista. ,Mladi muslimani, 
nisu ni pokušali povjerovati u komunističku dogmu. 
Proglašeni su teroristima. Spremnim da ruše socijalistički 
sistem. A, uistinu, kakav je to terorizam ,Mladih mus- 
limana,? Istina jest da su oni bili spremni da ruše socijalis- 
tički sistem, ali obrazovanjem, vjerom, očuvanjem svoje 
vlastitosti. Na suđenju glavnoj grupi ,Mladih muslimana,, 
1949. godine, vlast je, kroz usta tužioca Envera Krzića, 
dokazivala da su ,Mladi muslimani, posjedovali oružje za 
rušenje sistema. A istina je dječačka: Nusret Fazlibegović, 
jedan od voda ,Mladih muslimana,, dao je, ,da se ne bi 
ljudstvo dosadivalo, , nalog jednoj grupi da izrađuje noževe, 
čakije, boksere i ostalu ,priručnu bosansku literaturu,. To 
je na suđenju pokazano, a u štampi ispalo, kao divizioni do 
zuba naoružanih neprijatelja. Socijalizam nikada neće 
shvatiti da je terorizam ,Mladih muslimana, bio u njihovim 
nevinim očima. 

Vrijeme je Informbiroa. Sudi se glavnoj grupi 
Mladih muslimana, , 1949. Prije je već osuđeno nekoliko 
grupa. Prva je osudena 1946. Osuđeni su Alija Izetbegović, 
Nedžib Šaćirbegović, Ešref Čampara... Na ,male, kazne, 
od 3-4 godine. Vrijeme je Informbiroa, kažem, i okolnosti 
su promijenjene. Unutrašnji neprijatelji komunizma, barem 


ratni, su u zatvoru. Spoljni na vratima. Da bi se, prvo, 
pokazala svijetu ,naša odlučnost, valjalo je izmisliti uz is- 
tinske informbirovce i sijaset drugih, da bi opasnost bila što 
veća. Karakteristično je insistiranje tužioca Krzića na vezi 
Mladih muslimana, i Informbiroa. A ,Mladi muslimani, 
imaju veze sa Informbiroom koliko i sa komunizmom: jed- 
nako su prezirali i sovjetski i jugoslovenski komunizam. S 
druge strane, kazne su povećane. Radi preventivne upotrebe: 
radi straha. Zastrašivanje naših naroda i svekolikih narod- 
nosti. Opet je karakteristično, da su sva glasila, od Ljubljane 
do Beograda, davali ogroman značaj ovom suđenju. Osuđeni 
Su: 

Hasan Biber, Halid Kajtaz, Omer Stupac i Nusret 
Fazlibegović - na smrtnu kaznu streljanjem, konfiskaciju 
imovine i trajni gubitak časnih prava; 

Ismet Serdarević na 20 godina robije sa popravnim 
radom, konfiskaciju imovine i pet godina gubitka časnih 
prava; 

Mahmut Jarebica i Tarik Muftić po 12 godina robije 
sa popravnim radom, konfiskaciju imovine i gubitak 
građanskih prava u trajanju od četiri godine; 

Hilmija Muftić na 16 godina robije sa popravnim 
radom, konfiskaciju imovine i četiri godine gubitka 
građanskih prava; 

Ramo Habota na 8 godina robije sa popravnim 
radom, konfiskaciju imovine i 2 godine gubitka građanskih 
prava; 

Ejub Hadžić na 7 godina robije sa popravnim radom, 
konfiskacijom imovine i jednu godinu gubitka građanskih 
prava; 

Kemal Kurbegović i Sulejman Musakadić na po 3 
godine robije sa popravnim radom, konfiskacijom imovine 
i jednu godinu gubitka građanskih prava. 

Navodim sve. S ogorčenjem. Ovakve kazne nije dobio 
Glavni štab četničkog pokreta sa Dražom Mihajlovićem na 
čelu! Četvorica mladića, na pravdi Boga, poslata u smrt. 
Ogromne kazne, sa ,popravnim radom,. Ako se tome doda 

grupa osudenih ,Mladih muslimana, u Mostaru (Salih i 
Omer Behmen, Teufik Velagić, i dr.), u Zenici, Banjaluci, 
Tuzli, gotovo svim gradovima u BiH - ispada da su ,Mladi 
muslimani, osudeni na oko 1000 godina zatvora! A ,poprav- 
nog rada, što se tiče, on je poznat iz svjedočenja... Po svje- 
dočenjima, rahmetli Hasana Bibera su mučili uvlačenjem 
zahrdale žice u ud, vješanjem utega o mošnje, stavljanjem 
nožnih prsta pod noge stolova na koje su sjedali isljednici...; 
rahmetli Omera Stupca mučili su stravično - od vješanja o 
klin (njemačka tortura: abinden) jedna mu se ruka gotovo 
sasvim osušila... ,Mladi muslimani, su mučeni teže od 
samih informbirovaca. Razumljivo: informbirovci su bili is- 
tokrvni neprijatelji, sa uvijek otvorenom mogućnošću da ,se 
prevaspitaju,; ,Mladi muslimani, nisu imali tih mogućnosti 
- bili su duboko raznokrvni. 

Grijeh ,Mladih muslimana, je antički, sokratovski, 
grijeh. Optuženi su da kvare omladinu. Omladina kvari om- 
ladinu! Teizirana omladina kvari ateiziranu omladinu! A, 
zapravo, radi se o dvije sasvim različite čistote. , Mladi mus- 
limani, su nepatvorena čistota koji ne dozvoljavaju da ih 
kvari socijalistički bastard. Komunistička omladina je 
zabludjela čistota, nesvjesna svoje nepatvornosti. , Mladi 
muslimani, kvare komunističku omladinu - tako što ne doz- 
voljavaju da ta omladina pokvari njih. Primjerice, , Mladi 
muslimani, u poratnom društvu ,Preporod, - koje je po 
njima bilo leglo komunizma - organiziraju preuzimanje tog 
društva u svoje ruke: da, ipak, nešto što oni osjećaju kao 
svoje - muslimansko kulturno društvo - ne padne u ruke 
drugih, neadekvatnih. 

.Mladi muslimani, su pokušaj očuvanja izvornog is- 
lama na Balkanu. Simptomatičan je njihov odnos prema Is- 
lamskoj vjerskoj zajednici toga doba. Prije i za vrijeme rata, 
Mladi muslimani, su imali popriličan zazor prema , hodžin- 
skom islamu... Smatrali su ga isuviše ,zanatskim,, 
nefunkcionalnim, lagodnim, pa i udvoričkim. Alija Izet- 
bepović, jedan od čelnika ,Mladih muslimana,, u jednom 
razgovoru će IVZ imenovati kolaboratom svih režima. Da 
li je u pitanju sunitsko shvaćanje islama ostaje da se istraži, 

ali je sigurno, što se tiče ,Mladih muslimana", da niti je 
IVZ gledala blagonaklono na njih, niti su oni blagonaklono 
gledali na nju. IVZ je ,Mlade muslimane, smatrala isuviše 
radikalnim, a ,Mladi muslimani, su IVZ smatrali suviše 
neaktivnom. Taj odnos će vrhuniti pri suđenju ,Mladim 
muslimanima,. S jedne strane, poznato je da je tadašnji 
direktor Medrese Kemura, kasniji reis, predao u ruke 
policiji Omera Kovača, gotovo dječaka, koji će pod torturom 
UDBE umrijeti. S druge strane, poslije suđenja , Mladim 
muslimanima, 1949. godine, nekoliko dana poslije (da bi se 
pokazala što hitrije vjernost režimu!), Vakufski sabor IVZ 
donosi svoju sramnu Rezoluciju. U toj Rezoluciji se 
napadaju ,Mladi muslimani, pogrdama gorim nego što ih 
je izrekao tužilac E. Kirlić i tadašnja štampa! (Ako od toga 
može biti što gore!) IVZ se doslovno odriče ,Mladih mus- 
limana,. IVZ se, dakle, odriče najpotentnije svoje 
budućnosti! 


Hrabrost ,Mladih muslimana, graniči sa tragizmom. 
Doista je nevjerovatno da tako mladi ljudi, gotovo djeca, 
izdrže tako dostojanstveno sva mučenja, ucjene i blaćenja. 
Nusret Fazlibegović, na primjer, nakon strahovite torture 
smogne snage i poruči svojoj braći i sestrama: ,Krenite 
mojim putem,. Omer Stupac (uz, možda, grijeh prema 
drugima), najhrabriji medu , Mladim muslimanima, , također 
poslije neviđenih mučenja, na sudu izjavljuje da se ne kaje 
i da vjeruje u skori propast socijalizma. Tadašnja štampa, 
cenzurirana do posljednjeg slova, nije uspjela sakriti 
divljenje prema heroizmu Omera Stupca. 

,Mladi muslimani, su narasli u ozlojeđenim i mladim 
dušama svojih sinova i unuka. 

Mladi muslimani, su kvintesencija muslimanskog 
bunta. 


Merhamet je naš bunt. 


Zilhad Ključanin 

RAZGOVORI SA ČLANOVIMA 
ORGANIZACIJE ,MLADI MUSLIMANI, 


TARIK MUFTIĆ 


SJEME JE POSIJANO I ONO ĆE NIĆI 


e Kako su nastali "Mladi muslimani"? Šta je uvjetovalo 
Vaš ulazak u "Mlade muslimane"? " 


Moja porodica je generacijama unazad ulemska, i s očeve 
i s majčine strane. Ja sam od 1934. godine počeo klanjati 
beš-vakat, pet vakata namaza dnevno. Znači, ja već 56 
godina pet puta dnevno klanjam. Brat Teufik, koji je u Sa- 
rajevu, onaj što je pisao Rječnik, to isto radi. Brat Refik je 
Medresu završio i on je klanjao, kao i brat Memnun koji je 
nedavno umro. Brat Refik je poginuo 1942. godine na 
Istočnom frontu u borbi protiv komunista-boljševika. 


Islam je za mene uvijek bio prisutna tema. Otac je bio 
solidan musliman, nije klanjao beš-vakat niti majka ali je 
klanjao akšam i sabah redovno. Od djetinjstva se taj moj 
afinitet prema islamu pojačavao. Čim je izišao prijevod Ku- 
r'ana od Čauševića ja sam ga odmah kupio. U zadnjim 
razredima gimnazije imao sam sklonost prema stranim je- 
zicima - njemačkom, engleskom i francuskom. Engleski 
sam sam počeo učiti i već sam se 1939. godine počeo 
dopisivati s jednom Engleskinjom da bi bolje proširio svoje 
spoznaje o jeziku. Onda sam na: nagovor jednog bugar- 
nskog profesora počeo proučavati kršćansku literaturu. Za 
učonje jezika po njemu je najbolje Sveto pismo. | onda 
sam kupio Novi zavjet na engleskom, francuskom i nje- 
mačkom i na taj način svoje jezičke sposobnosti širio. 


Za mone je možda bilo ključno kad sam došao u dodir 
a knjigom od Mehmedalije Metiljevića "Islam u svjetlu isti- 

no" On je nju napisao negdje pred rat. Ja sam je kod 
smog amidže Hazima ef. Muftića kadije žepačkog našao. 

Pročitao sam je i frapirala me je. Bio sam strašno pod 
njenim uticajem, to je bilo negdje '39. Redovno sam išao 
u naću mahalsku džamiju. Bio je tu krug ljudi, nas dječaka 
larijih razreda gimnazije. Počeli smo se sastajati i bilo 

nas je svakim danom sve više. Općenito se tad u Jugo- 
laviji irnlo na jednoj strani ljevičarski pokret a s druge stra- 

bili su fašistički desničari. Dakle, komunisti - fašisti, ta 

polarizacija. Mi smo išli po srednjoj liniji - vjerskoj liniji i 
nešto nas je vezalo da se skupljamo. U mojoj mahali 
Odžaktan ima i džamija uz kuću Fehim ef. Spahe reisa, 
oformili smo jedno naše mahalsko društvo. Zvali smo ga 
"Naprednjaci", nismo znali kako bi mu nadjenuli ime. Imali 
smo i svoju biblioteku, ja sam bio bibliotekar. Imali smo 
biblioteku i u mene kod kuće, dolazili su momci i djevojke 
i tu uzimali knjige. Dva dinara smo naplaćivali po knjizi. To 
nije bila neka oštra vjerska literatura, toga je bilo najmanje, 
ali je beletristike bilo dosta. 


Međutim, kako je išlo vrijeme, mi smo se sve više ideolo- 
gizirali. Ipak, ne čisto na islamskoj osnovi. Bio je tu Salim 
Bravo, Hadžagić Hajrudin, pa njegov brat. Bilo nas je jedna 
klapa, imali smo i svoj list. Moj brat Refik, stariji od mene, 
išao je u Gazijinu medresu i on je pisao ta} list. Ručno je 
pisan, imali smo možda 5-6 komada tog lista i on je išao 
po mahali. U listu su bile uglavnom društvene a ne vjerske 
teme. 


Ipak smo mi išli u pravcu islamskom. Ja sam već tada 
upisao Poljoprivredno-šumarski fakultet u Sarajevu, '40. 
Već smo '41., ja mislim pred 15 ili 13 dana pred onaj slom, 
puč u Beogradu, održali u prostorijama "Irezvenosti", na 
obali kod Careve džamije, svoju osnivačku skupštinu i uzeli 
naziv "Društvo Mladih muslimana". Uspjeli smo do tada, 


dakle, još prije puča, srušiti komunističku vlast u "Trezve- 
nosti". Oni su se u to društvo bili infiltrirali. Imali su svog . 


bibliotekara, Pitić Sulejman mislim da mu je bilo ime, koji 
je nabavljao čisto komunističku literaturu, i odatle je mogao 
na muslimanske mase uticati. Poslije preuzete vlasti u 
"Trezvenosti" i poslije 27. marta '41. mi smo se češće sa- 
stajali. , 

Poslije prekida aprilskog rata, sa fakulteta iz Beograda su 
pobjegli studenti Granov, Karađozović, Bašagić, Dervišević, 
Murtez i ne mogu se sjetiti još koji. Sigurno je bilo još 
imena koji su bili potpuni antikomunisti, jasno, kao i ja. | 
ja sam se tada bacio na intenzivno studiranje. Imao sam 
više od pola godine vremena dok sam se upisao na me- 
dicinu u Zareb. Dakle, čitav april, maj, juni, juli, septembar 
i oktobar. Sedam mjeseci. Intenzivno sam se bacio na stu 
diranje islama i islamistike u Gazijinoj biblioteci. Tu sam se 

upoznao sa Hadži hfz. Handžićem. Kreševljakovića sam 
upoznao... bilo je tu još muslimanskih intelektualaca. Ali, 
ja sam imao svoj ćošak i čitao. Citao, čitao, te Behar, Hik- 
met i dr. Držao sam se pravila "knjiga se čita sa olovkom, 
perom i tekom uza se", tako da sam stalno pravio bilješke. 
l-onda bi u "Trezvenosti", nađi se sa mlađarijom, pretresao 
ta znanja. Dolazio je čak i Silajdžić ef. Camil, on je već tad 
bio hodža, pa mu se nije sviđalo. Ja sam često napadao 
hodže, kao trutove, kao priličnu kočnicu prodiranja napri- 
jed. On se je s tim slagao, ali, eto, jer je sam bio hodža, 
malo mu je bilo teško to shvatiti. Od imena koje mogu 
spomenuti, bio je, recimo, Muamer Sadović. Čujem da je 
kasnije otišao u partizane i da je poginuo tamo. Bio je 
Ešref Campara, pa i Alija Izetbegović je dolazio, pa onda 
Avdo Suko, sad živi u Zagrebu, Husref Bašagić i mnogi 
drugi kojih se u ovom trenutku ne mogu sjetiti. Mi bismo 
na tim svojim sastancima u jednom ćošku u "Trezvenosti" 
razgovarali, razgovarali i razgovarali. 


Mislim da je tu glavna klica, dakle, ne ono društvo koje 
smo mi osnovali. Sjećam se da sam otišao u policiju i 
odnio ta pravila. Ime "Društvo Mladih muslimana" odnekud 
nam čuo, kažu postoji u Kairu neko "El-džemijjetu šu'ba- 
nul-muslimin". Nikakve veze nismo imali sa njima, ali mi se 
svidjolo to ime pa smo ga onda tako dali. | znam da je u 
policiji bio tad Balta Arif, zet Ime Serdarevića koji je bio sa 
nama u društvu. Arif je bio policijski činovnik i kad sam 
inu predao pravila pitao me da li to miriše na crveno. Bez 
brigo, rekoh, to je čisto muslimansko. 
I u sastanci, mislim da je to jezgro svega onoga mlado- 
muslimanskog pokreta. Odatle je počelo. Beogradska gru- 
pa bsad Karađozović, Emin Granov, Husref Bašagić - sa 
gjo strane je doprinijela ovom nastanku. Međutim, uspo- 
lavili nmo odnose i sa Handžićem. | tad je došla situacija 
jenivanja ustaške države. Kreševljaković rahmetli Hamdija 
slondija jo bio hrvatski orijentiran i bio je oduševljen osni- 


anjom hrvatske države. Međutim, vrlo brzo, čim su počele 
ne rozolucijo | oni pokolji Srba od strane ustaša, on se 
hlario Jodnog dana došao je sav izbezumljen. Ušao je 


jazijinmu biblioteku i rekao: "Ljudi, pa ovo je strašno, ovo 


što se radi. Ovo je Bože sačuvaj." Mislim, tad je on napra- 
vio prekid... 


e Kakav je bio odnos "Mladih muslimana" prema 
ustaškoj državi? 

Bože! - naopak. Nikad mi nismo muslimani, "Mladi musli- 
mani", imali afinitet prema jednoj državi kakva je bila Hrvat- 
ska. Mi smo htjeli da budemo nekakva ako je moguće 
autonomna oblast pod njemačkom vlašću. Ali nikad nismo 
imali nikakve pretenzije da budemo Hrvati. Mi smo htjeli 
da napravimo autonomiju Bosne, da napravimo demon- 
stracije da bi stavili do znanja Svabama da Bosnu ne mi- 
ješaju u NDH. Da Bosna sa Sandžakom bude autonomna. 
Spominjan je i Sandžak. Dakle, da ni na kakav način ne 
budemo u ustaški pokret uključeni. Uostalom, ja sam '41. 
pokušao da u Zagrebu legaliziramo "Društvo Mladih mu- 
slimana" pa sam išao Aliji Suljku, on je bio poglavnik po 
Bosni. Znao sam se sa njim lično iz stare Jugoslavije. Znao 
je da sam napadao hrvatske ekstremiste jednom kad smo 
putovali skupa od Trebinja do Sarajeva vozom. Nabio mi 
je na nos to kad je vlast postao. On je bio profesor u 
Trebinju i bio je ekstremni ustaša. Uputio me je fra Radi 
Glavašu, koji je radio u tom ministarstvu. Ja time nisam 
bio zadovoljan, šta će meni jedan fratar odobravati musli- 
mansko društvo, i onda Glavašu nisam ni išao. 


Onda je, u toku '42. mislim, napravljen dogovor s Do- 
bračom Kasim efendijom. On je bio predsjednik pri "El-Hi- 
daji". 1! onda smo mi imali sastanke u onim prostorijama 
koje se danas koriste u dvorištu Begove džamije. Tu smo 
održavali sastanke. Tu nam je i Mašović dolazio pa nam 
je održao par predavanja. | znam da sam ja tad napisao 
jedan ili dva članka u "El-Hidaji": Kompromisni islam i kom- 
promisni muslimani. Znham da sam i potpisan bio "Mladi 
musliman - student medicine". Mislim Traljić je to negdje 
našao, ja se ne sjećam što je bio drugi članak. E, u tom 
smislu je rad počeo. Međutim, ja sam se već tada radi 
studija medicine mnogo u Zagrebu angažirao. Gore smo 
se mi studenti sastali, grupa naših istomišljenika, ali je 
glavnina ostala u Sarajevu. 

Tad se krug proširio. Bio je tu neki Sabrihafizović, znam 
da je bio kukavica, stalno se bojao da ne dođe "Crna ma- 
rica". Ne mogu se više sjetiti svih tih imena, ali znam da 
je sala na sastancima i predavanjima bila puna. Neki 
Šehić, gimnazijalac, kasnije sam ga '44. čuo u partizanima, 
nanio mi je puno zla jer me otkucao. Naime, on je onda 
postao partizan, komunista. Bio je prvo sa mnom u do- 
mobranima a onda je iz domobrana otišao u partizane. 
Tamo je postao komesar i ja sam ga zatekao kao kome- 
sara u Cazinskoj krajini, kapetana. Zahvaljujući njemu ja 
sam šupiran u Liku, u jednu 35 diviziju. U tešku diviziju. 
Tamo čim sam prvu priliku iskoristio pobjegao sam, i vratio 
se u Zagreb. Bio sam svega tri mjeseca u partizanima. 


Dakle, dalji rad "Mladih muslimana" nastavljen je u Saraje- 
vu. Ja sam se sa mnogim dopisivao, imao sam svu do- 
kumentaciju sačuvanu do '83. Tad je UDB-a razbojnički 
napravila pretres moje kuće. Našla mi je sve te spise koje 
sam ja trebao složiti i sortirati. Sva ta dokumentacija je 
oduzeta. Jesu li je ovi u UDB-i '83. uništili, imam namjeru 
sad saznati i vratiti je nazad. Imao sam izrezak iz novina, 
beogradske novine "Vreme", gdje je bila štampana "Osni- 
vačka skupština Društva mladih muslimana u Sarajevu". 
Znam da mi je prijetio jedan ovaj udbaš, načelnik Đurica 
Boro: "Nećete vi pisati istoriju". A, eto, evo došlo je vrijeme 
baš da se mora pisati. Oni odoše a neko drugi dolazi. Tad 
je rad uglavnom vođen u Sarajevu. Esad Karađozović već 
je u toku '42. i '43. tu vodio glavnu riječ, napravo nekakvu 
organizaciju, podijelio na grupu "A", grupu "B". Ja u to već 
nisam ulazio. Ja sam '43. otišao u domobrane u vojsku a 
poslije toga u njemačku vojsku. Bio sam pola godine u 
Njemačkoj, pa onda u partizanima tri mjeseca. Onda je 


voć došla '45., januar, pa tzv. oslobođenje. Ja sam dvije 
godine bio odsutan iz Zagreba. Zapao sam u zatvor u 
Mariboru. Robijao sam dvije godine po Sloveniji, radio teški 


lizički rad, sjekao šumu. Poslije toga sam '47. po povratku 
u Sarajevo odmah otišao na prugu Samac-Sarajevo, da bi 
dobio dobre karakteristike. Tu sam proveo pet mjeseci. Tre- 
balo su mi karakteristike da bi nastavio studij, jer mi ne bi 
priznali položene ispite. Sedam semestara medicine sam 

imao, odmah sam se ponovo upisao i godinu dana stu- 
dirao. 


Uključio sam se u rad "Mladih muslimana" u Zagrebu. Tad 
je već bila čvrsta organizacija u Sarajevu. Bio je Biber Omer 
na čelu, bili su Kajtazovi, što su streljani. Oni su bili ruko- 
vodeći kadrovi. Mene su zovnuli '49. i bio sam svega šest 
mjeseci te godine u Organizaciji. | za tih šest mjeseci dobio 
sam 12 godina robije. Mi smo u Zagrebu imali svoj krug, 
dosta nas je bilo, sve sami intelektualci. Sastajali smo se 
u stilu "trojki" da se ne bi širilo, radi težeg otkrivanja. Onda 
sam pozvan u Sarajevo na Plenum u februaru, tu je bio 
dobar dio ljudi, nije bio jedino Omer Stupac. Stupca rah- 
metli nisam upoznao. Ni Fazlibegović nije bio na Plenumu, 
bio je samo Kajtaz i Biber, bio je i rahmetli Salko Behmen. 
Ne mogu se sad sjetiti tih svih imena. Poslije Plenuma rad 
se odvijao naširoko u Sarajevu, Mostaru, Zagrebu, Tuzli. 
Imali smo svoje podružnice svuda uzduž Bosne i Herce- 
govine. |, jasno, onda je pod režimom UDB-e moralo negd- 
je da pukne. 


e Dali ste imali neku političku koncepciju po pitanju 
Bosne u toku rata koja bi bila različita od, recimo, 
onih ekstremnih, ustaških, proustaških ili pročet- 
ničkih? 

Koncepcija je bila spasiti Muslimane od četnika. Da spa- 
simo glave, živote, tijela. A od partizana da spasimo dušu. 
Cetnici su išli da nas unište tjelesno, fizički, a partizani, 
komunisti su išli da nas unište duhovno. Koncepcija je bila 
da se sačuvamo kao Muslimani. O nekakvoj državotvorno- 
sti nismo imali nekakvih planova. Uvijek smo mislili na BiH 
da se sačuva, u nekakvoj može bit državi al' da budemo 
autonomni. Ove budale, ovi razbojnici komunistički su nam 
naturili '83. da hoćemo nekakvu islamsku, čistu islamsku 
Bosnu. To su budalaštine, to su podvale, to su razbojstva 
koja su nam činili, podmetanja. Dakle, nekakve koncepcije 
u širem smislu nije bilo. 


e Dalije '45. došlo do obnavljanja rada Organizacije 


ili rad nije uopće bio prekidan, I kakvi su vaši bili 
prvi utisci sa tekovinama nove vlasti? 

Organizacija je tinjala u Sarajevu. Ja od '43. kad sam 
otišao u domobrane do '47. kad sam se vratio s pruge, 
nisam imao nikakve kontakte. Ja nisam prosto smio otići 
u Sarajevo, jer sam '45. čuo da je Nađa Biser o meni 
pisala kao o opasnom organizatoru "Mladih muslimana". 
Bojao sam se ako dođem da će me snaći ono Sto je 
snašlo Busuladžića Mustafu. | zato nikada nisam htio u 
Sarajevo. Ja sam prvi put oca vidio, nakon godina, '47. na 
pruzi Šamac-Sarajevo. Dakle, kakav je bio rad to je za 
mene nepoznato jer su to radili drugi. Ja sam bio potpuno 
odsutan, do '48. ja se nisam više aktivno uključivao, jer 
sam eto fizički bio izbačen radi rata, ili poratnih prilika. 
Kad spominješ Handžar diviziju, u vezi nje je onaj udbaški 
razbojnik Mandžuka Smajo prije par godina pisao u "Oslo- 
bođenju" nekoliko članaka. To je jedna od najernjih osoba 
što ih u životu znam. On i Mesud Fazlagić. Teški udbaši, 
i teško njima kod Boga - ako tobe ne dođu. Taj Mandžuka 
Smajo pisao je u vezi "Mladih muslimana" i Handžar divi- 
zije. Niko nije tjerao Muslimane. Mlade muslimane u 
Handžar diviziju. To je laž! Nismo mi gurali ljude tamo. Ako 
je neko i govorio Muslimanima da idu u Handžar diviziju 
nije im govorio ni iz kakvih razloga drugih nego da se 
Muslimani sačuvaju od četničke kame. To su bili motivi. Da 
se sačuva Musliman, bilo duhovno bilo fizički. Duhovnost 
islama da se sačuva od opasnosti komunizma. Ali prven- 
stveno je bila borba protiv uništenja Muslimana - fizičkog 
uništenja Muslimana od strane četnika. Na osnovu iskustva 
41, '42, '43, na osnovu masovnih pokolja stotine hiljada 
Muslimana, posebno u istočnoj Bosni, nastala je ta divizija. 
Dakle, Handžar divizija nije bila naše čedo. Mi smo htjeli 
inkoristiti Nijemce da nam pomognu da se opremo uništa- 

nčkom pohodu Draže Mihajlovića, i velikosrpske politike 
Pašića i Garašanina, politike koja nas želi istrijebiti s ovih 
lerona. Uostalom, ono isto što nam danas kazuje ovaj Vuk 
Drašković: "Izvolite, bježite!". Sada nam ne prijeti da će nas 
neko poklati ali se pjevaju pjesme o tome. | pokazuje nam 
pul da se selimo u Tursku i Egipat. 


e Odakle insinuacije o terorizmu poslije rata "Mladih 
muslimana"? 


Za 


Ta je insinuacija nekom trebala. Ja kad sam doveden u 
UDB-u '49. iz Zagreba, gdje sam uhapšen, u Mostar, u 
ćeliji sam zatekao rahmetli Nusreta Fazlibegovića, koji je 
kasnije streljan. Onda sam mu rekao da su mi na sasluša- 
nju kazali da imamo oružje. Ja veze nisam imao sa tim, 
niti je to ikad spomenuto, pogotovo na Plenumu, gdje je 
data generalna linija. Onda mi je rekao Nusret Fazlibegović 
da je on sa Hilmijom Muftićem počeo sabirati oružje. "Pa, 
kakvo oružje?" Kaže, nešto pušaka ali su one sve zakopane 
u zemlju i istruhle. | kama... "Pa, bolan, šta će nam to?" 
Kaže, ja sam to potpuno primio na sebe. "Ma to si ti mo- 
gao primiti na sebe, ali to će partizani, komunisti jedva 
dočekati da nas proglase teroristima". To su iskrene riječi 
Nusreta Fazlibegovića, on je meni kazao da je to njegovo 
maslo, njegovo i nekolicine Hercegovaca. Inače to nije bila 
nikakva linija "Mladih muslimana". Pogotovo se na Plenumu 
o tome ni riječi nije progovorilo. Oružje kao sredstvo borbe 
protiv komunističke vlasti nije bilo nikada spomenuto niti 
se o njemu u tom smislu govorilo. Naše jedino oružje, uo- 
stalom ideja-vodilja "Mladih muslimana", je bila borba pro- 
tiv komuniziranja, marksiziranja Muslimana. Otimanje 
muslimanske omladine od SKOJ-a i Partije. Naša je želja 
bila da sačuvamo svoj vjerski, nacionalni muslimanski 
identitet. Da ostanemo Muslimani unatoč propagandi mar- 
ksističko-komunističko-socijalističkoj. 


e Bolji poznavaoci ove tematike kažu da su "Mladi 
muslimani" najčistija moralna pojava u ovom 
stoljeću kad je u pitanju naš narod, naša inteligen- 
cija, naša duhovna kretanja. Ali da nisu imali velikog 
političkog takta, nisu imali dovoljno svijesti o 
politici, niti ih je toliko zanimala, već da su bili 
prevashodno jedan moralno čist pokret? 

Apsolutno. Mi smo bili zeleni, nezreli za nekakvu dublju i 
širu politiku. Nama je bila osnovna misao i ideja očuvanje 
islama i Muslimana na ovim prostorima. To je bila misao- 
-vodilja za politiku. Mi se nikad nismo vodili mišlju da osvo- 
jimo vlast. Jasno nam je bilo da smo za to bili presitni i 
presićušni, nego da se mora tražiti modus da se što bolje 
uklopimo u stanje kakvo jeste u BiH i Jugoslaviji. 

e Šta mislite po čemu ste se Vi, ta ideja, razlikovali 
od postojećih ideja i političkih pokreta među Mus- 
limanima. Da li je kod vas bilo više prisutno, to se 
bar meni čini, više islamske čistoće na duhovnom 
i socijalnom planu? | 

Bilo je više muslimanskih društava. JMO, Gajret, Uzdani- 
ca.. Jedni su bili prohrvatski orijentirani, drugi prosrpski. 
Muslimanska jugoslovenska organizacija nije mi bila defi- 
nirana kao muslimanska. To je više bilo nasljeđe starog 
agovata, begovata i želje da se nešto još sačuva od tih 
uspomena na staru tursku imperiju. Inače, jedne islamske 
ideološke stranke kod nas nije bilo. | naše hodže bile su 
jedna razlivena organizacija, bezidejna, bitno bezidejna. 
Hodže su bili nekakvi vjeroučitelji, ali ne ideologizirani 
učitelji. Mnoge hodže tek od nas su učile prve postavke 
islama. Kažem, među nama je bio Camil ef Silajdžić a bilo 
ih je još. Dakle, islam, ideologizirani islam u kontaktu sa 
evropskim, fašističkim, komunističkim, ljevičarskim, de- 
sničarskim ideologijama, bio je naša vododjelnica od dru- 
gih. Islam se tek kod nas kroz "Mlade muslimane izoštrio 
kao antiteza i desnim i lijevim političkim kretanjima u Evro- 
pi. Mi smo išli jednim autonomnim putem. Mi idemo u 
Evropu, mi smo sada Muslimani u Jugoslaviji, a Jugoslavija 
je sastavni dio Evrope. Ali ne da postanemo opet ono što 
Evropa može da poždere, proguta, apsorbira i učini svojim. 
Taj proces se sad odvija u Francuskoj. Muslimanke u Fran- 
cuskoj neće da se nose kao Francuskinje, ali hoće da bu- 
du građanke Francuske. Sad ih ima dva-tri miliona i ne 
daju se smotati. Jednom Alžircu je uvijek važniji Salahudin 
EFjubija nego Karlo Veliki ili Fransoa V. On nikada neće po- 
stati ideološki Francuz. Za jednog muslimana koji je fran- 
cuski državljanin galska Francuska uvijek mu je tuđa, jer 
on ima svoju muslimansku ideološku tradiciju. Tu su bitne 
razlike. Sad je došlo vrijeme i u islamskom svijetu za taj 
proces. Od Džemaludina Afganije je postalo jasno da se 
islam mora na neki način ideologizirati. Odnosno, ta kom- 
ponenta islama, taj ideološki pogled na svijet i politiku, to 
bi nekako stavio u definiciju ideologije. Dakle, pogled na 
svijet, materijalistički ili idealistički, plus politika, to bi za 
mene bila recimo ideologija. U tom smislu i mi smo radili 

i apsolutno smo na pozicijama vraćanja pravim osnovama 
islama. U Singapuru je izlazila jedna novina, nisam ti to 
rekao, ja sam dobivao nekoliko časopisa, čak i iz Singa- 
pura. Tamo sam crpio onih stvari, iz bazena Indijskog okea- 
na, znao sam prilično tu situaciju i bio sam u toku. 


e Da li su "Mladi muslimani" pred rat imali duhovne 
kontakte preko literature, ili lično, možda, preko 
ljudi, sa modgernističkim pokretima u islamu? 


Samo preko literature. Znali smo za Šekiba Arslana, za 
Muhameda Rešida Rida, za Džemaludina Afganiju. Dakle, 
samo preko onog što je bilo napisano na našem jeziku. 
Nikakve kontakte, personalne, nismo imali ni sa kim. UDB- 
a je na tome insistirala, a to mi je pričao i jedan fratar koji 
je bio u ćeliji sa Fazlibegovićem do pred samo streljanje. 
Inače, Fazlibegović a i ostali su bili okovani u lance i tako 
su ih gonili na saslušanje, mlatili, ubijali, prebijali, još kao 
osuđene na smrt. To mi je pričao fra Rufim Šilić. Insistirali 
su uvijek da nađu neku vezu sa Egiptom. Nikakve direktne 
veze sigurno nije bilo. Nikada i nikada! Mi smo uzeli ime 
"El-džemijjetu šu'banul-muslimin" - "Vođstvo Mladih musli- 
mana". Ali to je bilo pročitano negdje u štampi a nikako 
da smo mi nekakve kontakte imali. Naime, UDB-a je stalno 
kao i svi komunisti, ovi komunistički razbojnici i KGB i UDB- 
a, stalno bolovali od ideje proganjanja, uvijek špijuni, uvijek 
"Inteligence service" i tako. | radi toga su oni insistirali na 
tome. 


e Cini se danas da je ta grupa mladih ljudi, vrlo 
mladih ljudi predstavljala u odnosu prema islamu 
nešto drugačiju struju od one koja je bila prisutna 
u zvaničnoj Islamskoj zajednici, da je po islamu 
bila islamskija od IZ, da se sasvim drugačije od- 
nosila prema nauci, tekovinama modernog društva, 
prema učenju stranih jezika, jer su ti ljudi poznati 
danas kao vrsni intelektualci? 

Sigurno tako. Meni je '40. bilo 20 godina. Inače, mi smo 
se koristili "El-Hidajom" kao pokrovom nekakvim. Do hodža, 
hodžizma i hodžinskog islama nismo puno držali. Hodže 
su strašno na naftalin smrdili, na žalost tog naftalina još 
uvijek ima. Mi malo imamo hodža od ove masovne grupe 


24 


hodža koji su prihvatili islam ovako kako smo ga mi prih- 
vatili. Naime, njima je islam bio sredstvo za život, i to je 
bitna razlika, a meni je islam bio duhovna hrana. Unatoč 
tome što sam ja medicinar ja sam nastojao da se izgradim 
u intelektualca, da zadrem u sve moguće, baš fjeran Ku- 
ranom i Hadisom prodro sam u tajne nauke. Išao sam i 
u biologiju, i u fiziku, i u hemiju, i to i danas radim. Mene 
i danas interesira astronomija, ali na osnovu čega, šta me 
goni. Goni me ajet 53,41 poglavlje Kur'ana "Mi ćemo vam 
pružiti dokaze u svemirskim prostranstvima i u vama sa- 
mima da je Kur'an prava istina". Dakle, jedan takav ajet za 
koji tek danas znamo šta znači. On je bio strašan poriv - 
ljudi tražite, učite. "Utlubul ilme ve lew bissinni". Pa smo u 
tom pravcu djelovali i radili. | danas ima veliki broj korjenitih 
i dubokih intelektualaca. Jer intelektualac danas završi fa- 
kultet i misli da je intelektualac. Bože sačuvaj, taj je samo 
zanatlija koji je završio "Višu zanatsku školu", koja se zove 
fakultet. Ja sam sjedio godinama sa 25 takvih tzv. intelek- 
tualaca pa nisam imao s kim riječi progovoriti. Ovdje u 
Mostaru pravi intelektualac je rijetkost. | definirati jednog 
intelektualca duža je malo priča. To je čovjek koji ima dušu, 
koji hoće da prodre u sve pore rauke u potražnji za Bo- 
gom. Jer Kur'an upućuje tome. Znači, treba gledati svijet 
oko sebe, nebo nad sobom, zemlju pod sobom a naročito 
sebe, promatrati čovjeka. Sama antropologija danas ima 
na hiljade disciplina, manjih naučnih disciplina koje nisu 
dovoljne da otkriju samog čovjeka. Prema tome, biti inte- 
lektualac znači primirisati svega pomalo. Ne može se otići 
u jednom pravcu predugo, jer onda čovjek izgubi vezu sa 
mnogim stvarima. Intelektualac mora vidjeti svugdje Božju 
prisutnost. To je po mom računu i mišljenju dužnost jednog 
intelektualca i na taj način on će oplemeniti svoju dušu i 
svojoj sredini pružiti dio onoga što mu je Bog dao u Za- 
datak. Da kao školovan čovjek pruži društvu nešto od svo- 
|eg bogatstva. Hadis kaže: "Zekjat na imetak je davanje 
novca, ili materijalnih bogatstava, zekjat tijela je post a zek- 
jat za nauku je propagiranje nauke". Zato ja godinama 
idem u Zagreb i držim predavanja. Interesantno, '83. kad 
su me ovi u UDB-i uhapsili i cijedili nisu ni znali da sam 
la predavanja vršio. Kad sam gore prekinuo, ja sam počeo 
ovdje, prije 3-5 godina isposlovao sam kod muftije da sa 

ćursa držim predavanja. Sad mi je tema "Ateizam" pa ga 
za onih pola sata sa svih aspekata pomalo obrađujem. 
Živi primjer našeg intelektualca bio je Salko Behmen. Jedna 
enciklopedija od čovjeka, vrlo skroman čovjek ali duboki, 
duboki intelektualac. Ali on nije sam, ima još čitav niz takvih 
koji su radili i dokazali se kao takvi. Oplodili su se jer su 
oko sebe stvorili krug prijatelja koje su, da se tako izrazim, 
inficirali ovim što su znali. 


e Dali ste dolazili u koliziju bilo personalno sa ljudima 
iz Islamske zajednice bilo sa zajednicom kao in- 
stitucijom, i da li vam je pružila podršku kad ste 
bili osuđeni? 


Nikakve podrške od strane IZ nije bilo. Poslije tzv. oslo- 
bođenja to su sve bile sluge režima. Naročito onaj koji nas 
je osudio i izbacio iz IVZ, reis Fejić. On je nas zvanično 
izbacio iz IVZ-e. Postao je reis zato što je imao sinove 
partizane i narodne heroje, i to je bio partizanski reis. Pa 
Kemura, kažu dok je bio direktor Medrese da je on sam 
otkucavao đake, da je otkucao mnoge "Mlade muslimane", 
pa su bili uhapšeni. Ne mogu reći za Hadžiabdića nešto 
više. Ja sam počeo ići Kemuri, bio je prijatelj moga oca, 
nisam išao da sa njim govorim o "Mladim muslimanima", 
nego, jednostavno, htio sam neki kontakt sa tom musli- 
manskom zajednicom. Jer, i to je važno, tamo je bio Đozo, 
hadži Husejn efendija. Onda sam sa njim i Ešrefom Ber- 
berovićem imao kontakte. Najviše bi pričao sa Đozom, pa 
bi svratili. kod reisa,ali to je bio samo kurtoazni kontakt. 
Nikakvih idejnih kontakata sa njim nisam imao. Isto tako, 
kasnije, kada je došao Hadžiabdić. Sjećam se jedanput 
Hadžiabdić mi je pola sata pričao koliko je važno da se 
poštuje hućmet. A hućmet je vlast. Dakle, jedno kokuzan- 
stvo, on je isto tako bio reis bez boje, okusa i mirisa, samo 
jedna figura. Pokazao se tek na kraju reisovanja jer je dao 
materijalna sredstva za gradnju Zagrebačke džamije. Tu je 
potpomogao dobro. Inače je bio jedan reis na liniji. Onakav 
kakav je trebao. Reis koji ne radi ništa, odnosno u islam 
skom smislu ne radi ništa. A pogotovo onaj jopac Mujić, 
živi UDB-in čovjek. Bože sačuvaj, nisam mu se ni pokušao 
nikada približiti. 

e Dali su "Mladi muslimani" uspjeli da prežive '49-tu? 
Kako da ne, pa tek je onda počela organizacija, mada su 
streljali u zatvoru četvoricu što su ih osudili na smrt. Ubili 
su i dvojicu na granici. 


e Ko je ubijen na granici, znate li? 
Na granici je ubijen Pločo i Čamdžić Asim. 


e A koji je Pločo? 
Ne mogu se sjetiti, ne znam mu imena. 


e A oni su na granici ubijeni, čijoj granici? 
Oni su pokušali pobjeći u Grčku. To su meni rekli i mene 
su zvali, U Zagreb je dolazio Pločo da me zove da idem 
i dao mi adresu nekih Šiptara iz okoline Tetova koji će me 
provesti. Međutim, zna se da su ih pobili, pobio ih KNOJ 
ili ko je bio... 


e Dali je još ljudi stradalo tada, sem ove četvorice 
u zatvoru što su streljani i dvojice što su ubijeni na 
granici, da li je nezvanično još ko stradao? 


Još je umro u toku istrage... a ne znam mimo toga, ne 
znam. Ali mislim može se raditi samo o par ljudi. Inače, 
lok nakon toga je počela izgradnja i kontaktiranje ovih 
preživjelih. Neki su nam se odmetnuli u zatvoru. Ja znam 
' dnoga iz Čapljine, taj se propio. Kurbegović se zvao i taj 
so odmetnuo. Kemo, onaj što nas je otkucao, je umro. 
Nas je okucao '49. već, jer je bio prisutan na Plenumu. 
Inaće tad su počeli kontakti i kontakti. Kao što je komuniste 
'utvor izgrađivao, tako su se kroz kontakte, kroz zatvor, 
\ro7 proganjanja, šikaniranja udbaša, ljudi kalili. Tad je 
poćola izgradnja na širokom planu. 

Nan jo oko 50 kažnjeno na može biti nekoliko hiljada go- 
(dina. Recimo, slučaj Dobrače, mladog Dobrače, ne znam 
vako mu je ime. On je sa 19 godina osuđen na 20 godina 
(ubio. Dakle, na više godina robije nego što ih je on imao. 
Munstlala Hadžiosmanović, odavde iz Mostara, je dobio 20 
jadina samo radi svog jezika. Na suđenje je došao i pitao 
ja sudija sve one stvari koje je u istrazi priznao. A on sve 

negira na sudu, zvaničnom, ovdje u Mostaru. Pa pita ga 
sudija što si ti, ti si sad u situaciji da negiraš sve stvari 
koje si u istrazi priznao. Sto si to uradio, što to tako radiš, 
pita sudija. Kaže, zato što sam želio da dođem na svojim 
nogama u ovu sudnicu. Jer je znao šta se radi, šta je 
UDB-a radila ljudima. Kako im je kosti lomila i kako ih je 
prebijala i ubijala. Ja sam u toku UDB-e izgladovan, izgla- 
dovan da sam se jedva držao na nogama '49. | trebalo 
mi je dugo vremena dok sam se oporavio, došao sebi. 
UDB-ine metode bile su užasne. Užasne. Batine, mlaće- 
nje... Mene nisu mlatili, ali su druge mlatili, naročito u ono 
vrijeme. Bilo je dosta IB-ovaca. 


e Sad se priča da je dosta različitih neprijatelja 
društva tad bilo u zatvoru i da je atmosfera bila 
dosta interesantna. Od popova, "Mladih mus- 
limana", IB-ovaca... 


Glavnina je bila informbirovaca, onda je bilo IS-ovaca, kako 
su oni zvali /ntelligence service, bili smo mi , "Mladi musli- 
mani", križari, fratri - njih su opet u vezi nekog zlata hapsili, 
bilo je i četnika. Dakle, to je bilo društvo. Onda smo se 
kasnije našli u Zenici na robiji. Recimo, bio je Dobrača, 
bio je Varnava od pravoslavaca, od katolika biskup Cula. 
Oni su imali jednu sobu i tamo su ih držali, u "Staklari", u 
izolciji. Nisu im dali nikad među nas da dođu. Ali smo se 
poslije u "Staklari" našli svi skupa kad je došao neki Jure 
Bilić '50., pa je nekoliko mjeseci studirao cinkarenje. Naime, 
u zatvoru je uvijek bio komunistički sistem, boljševički - 
doušništvo, cinkarenje. Nađu čovjeka, plate, uzmu mu 
dušu i onda... To cinkarenje je bilo vrlo rašireno, i onda su 
pravili dostave, spise na osnovu čega je taj novi udbaš 
Jure Bilić podijelio čitav dom na tri grupe. | sve nas viđenije 
"Mlade muslimane" strpao u "Staklaru". Nas je bilo u jednoj 
sobi mislim 17, u sobi gdje mogu biti 3-4 osobe. Tamo 
smo proveli nekoliko mjeseci u njegovoj želji da napravimo 
nekakvo revidiranje stava. Da promijenimo svoj pogled. To 
je njihova metoda bila još ranije koju su primjenjivali protiv 
informbirovaca. Neki su zatvorenici čak i samoubistvo 
učinili koliko su bili pritisnuti. Niko od "Mladih muslimana" 
nije to učinio. 

e Šta ste imali od vlastitih izdanja? 
U početku sam nešto mogao dobiti jedino od "El-Hidaje", 
a u doba '49. jedino ja što sam vidio bio je Pravilnik. Lite- 
ratura je inače bila ono što je bilo štampano na našem 
jeziku od islamske literature. Nekakvoga svoga posebnoga 
biltena nije bilo, bilo je previše opasno, UDB-a je bila jaka. 


e Poslije rata bili ste prisutni i na selu, bar u Her- 
cegovini? 
Kako da ne, bilo je i milicionera. Sad u Turskoj mislim živi 
Adem Gerin, bio je milicioner. 


e Od Stoca? 
Da, od Sleca: 


e  Emigrirao je, bio je Mladi musliman? 
Da, jeste, osuđen 15 godina. 


e Poznato je da su svi rano umirali? 
Sigurno, bili su isprebijani. Jedan je ostao u "Staklari" 9 
mjeseci. 


e Šta je "Staklara"? 

lo je zatvor u zatvoru, u izolaciji, sam u samici. A "Staklara" 
jo jedno posebno odjeljenje zatvora u Zenici. Tu je izolacija, 
atrogi režim, potpuno, manje hrane, nema grijanja, itd. Bilo 
jo tih jada jako puno. |, jasno, najviše represija, fizička re- 
presija i saslušavanje. Mene su zvali u 02 sata po ponoći. 
Dođe sedam udbaša iz Sarajeva da se uče na nama. | 
pita jedan mene kako ti Tarik možeš biti musliman i neka- 
kav ideolog a toliko si u kontaktu sa naukom. Učiš medi- 
cinu | vidiš zar ti nije jasna oprečnost nauke i vjere. Ja 
kažem, rekoh, po mom uvjerenju dubokom, što dublje pro- 
dirom u tajne nauke to sam bliže Bogu. To sam bliže onim 
svojim postavkama na kojima počiva moj duševni život. 
uu, ti si ideolog - to su mi zamjerili. Kaže meni poslije 
Salko Behmen: "Nisi trebo". 


e lo o odnosu islama i nauke nisu voljeli? 


29 


I onda su mene zvali ideolog, kad bi došla kakva komisija 
iz Sarajeva, stalno su dolazile nakve komisije. "A ovo je 
onaj ideolog" - samo zato što sam ovo rekao. Kaže meni 
Salko Behmen rahmetli: "Trebao si im reći: čudo Božje, 
čudo Božje. Onda bi rekli: hajde pusti budalu nek ide tamo, 
i onda bi se riješio njih. Ja ih tako odbijem od sebe". 


e Da li ste vi poslije zatvora pratili sudbinu jedan 
drugog? 
Kako da ne. 


e Dakle, to je ipak morao ostati jedan krug zbog tog 
pečata? 
Da, međusobno vezani od Čapljine do... Salko je odlazio 
recimo na ljetovanje jednom čovjeku na selo kod Zenice, 
zvao se Calma Huso. Pa onda održavali smo stalne kon- 
takte međusobno. Samo ja ovdje u Mostaru nisam smio. 
Salko bi meni dođi, ja nisam smio otići dolje u mahalu 
jerbo imaju svoje doušnike, udbaše i odmah jave. | onda 
ti to nabijaju na nos poslije. Ja nisam recimo smio otići 
Velagiću u Beč. U Beč nisam nikad otišao. To su me pitali: 
"Zašto nisi išO u Beč?" - u UDB-i '83. Rekao sam: radi 
Teufika Velagića. 


e Rekli bi da si otišao njemu? 
Išao sam onom Karabegu Esi rahmetli, s njim sam se vi- 
dio. Inače od emigracije nikoga više nisam poznavao. 


e Da li je jedan dio "Mladih muslimana" emigrirao 
poslije rata? 

Poslije rata? Šaćirbegović je otišao. Atlagić neki, on je u 
Carigradu, Husref Bašagić. | meni se čini da se je on 
otuđio. Ja kad sam otišao na hadž '76. zvao sam ga da 
se vidimo jer sam ja bio u nekakvoj karantinalizaciji, nisam 
mogao u Džidu. A on živi u Džidi. "Husrefe, bolan, ja bih 
htio da se vidimo ali ne mogu ti doći, ne daju nam". Kaže, 
ne mogu, ja sam prehlađen, imam temperaturu, i odbio 
me je tako. Nije pokušao doći u Meku da me vidi, da se 
vidimo, žao mi je to. Oženio je odavde Mostarku, od onog 
novinara Karabega Mugde svastiku. | mislim da je kupio 

kuću u Engleskoj. Druga dvojica koja su sa njim otišla nisu 
bili "Mladi muslimani". Bili su tako jednostavno inženjeri. | 
kasnije su se vratili obojica u Jugoslaviju, ali Husref je i 
dalje vani. Kontakte smo održavali, a ima sigurno dosta 
ljudi koji su pod uticajem "Mladih muslimana" izrasli opet 
u dobre muslimane. Ta klica je zasađena opet u dobre 
muslimane. Ta klica je zasađena i mislim da će ona rasti, 
može biti ne ovako oštro i intenzivno kao što su nas par- 
tizani isljeđivali. Ali sjeme je posijano i ono će nići. 


Razgovarao : Šaćir Filandra 

Tarik Muftić je rođen 19. 12. 1920. godine u Sarajevu. 
Potiče iz stare alimske muslimanske porodice. Dvojica reis- 
-ul-ulema, Azapagić i Hadžiomerović, su mu pradjedovi, dok 
su mu djed, dvojica amidža i brat bili kadije. Gimnaziju i 
osnovnu školu završio u Sarajevu. Od gimnazijskih dana pa 
do danas aktivno se bavi islamistikom. Od gimnazijskih dana 
do 1955. godine, uključivši drugi svjetski rat i dva zatvora, 
studira i završava medicinski fakultet u Zagrebu. Prvi put 
zatvaran 1945. godine zbog dezerterstva iz partizanskih re- 
dova, iz zatvora izašao 1947. Drugi put hapšen i zatvaran 
kao pripadnik grupe "Mladih muslimana" 1949. godine, 
osuđen na kaznu zatvora od 14. godina. Kaznu je izdržavao 
do 1953., kad je pušten na slobodu uz gubitak građanskih 
prava na dvije godine. Lječničku službu obavljao u Mostaru, 
gdje I danas ŽIVI. 

EMIN GRANOV 


KOMUNISTI SU NAM BILI JEDINI 
PROTIVNICI 


e Pojava, okupljanja, "organizacija, "Mladih mus- 
limana"? 

Ideološko formiranje i ideološko okupljanje na islamskoj 
ideološkoj osnovi je posve samonikla pojava među mudli- 
manskom omladinom kod nas, bez ikakvog podnošenja i 
serviranja sa strane ili iz nekih drugih izvora. Nije bilo još 
naziva "Mladi muslimani", a mi smo se okupljali i radili na 
islamskoj idejnoj, politički nacionalnoj bošnjačkoj platformi. 
To je počelo još za vrijeme stare Jugoslavije, dok smo bili 
još gimnazijalci, mali maturanti. Sastajalište je bilo "Trezve- 
nost" i privatne kuće. U početku je to bio uži krug, a onda 
se pokret naglo širio među muslimanskom omladinom i 
počelo uzajamno povezivanje. Međutim, naziv "Mladi mu- 
slimani" došao je znatno kasnije, za vrijeme rata, 1942. ili 
1943. god. 


Tada smo dobili taj naziv i registrovani smo kao omladin- 
ska sekcija "El-Hidaje", radi legalnosti. Kada se to desilo, 
mi smo bili na studiju u domu Narodne uzdanice u Zagre- 
bu. O tome nas je obavijestio Murtez Dervišević koji se 
vratio iz Sarajeva. Sastajalište je sada bilo u prostorijama 
"El-Hidaje". Mi smo kao studenti povremeno dolazili u Sa- 
rajevo, do odlaska u vojsku 1943. god. Pred kraj rata opet 
se pojavljujemo u Sarajevu, kao vojni bjegunci, vojni bole- 
snici, studenti Višta (Nuvaba), na vojnom dopustu, kao pri- 
padnici muslimanske milicije, sa lažnim vojnim ispravama, 
n neki nisu bili ni u vojnoj opremi. j 

4 obzirom na našu samoniklost, autohtonost, te speci- 
licnosti, obzirom na prostor i prilike u kojima smo djelova- 
li nisam u prvi mah bio za stupanje u "El-Hidaju", jer nam 
na neki način sve to anulira, ispada da se formiramo pod 
ludim uticajem, da preuzimamo samo već postojeće, da 
na neki način postajemo filijala ili kopija već postojećeg 
pokreta, Imao sam utisak da ovim preimenovanjem pokret 
nije dobio najviši nivo koji je stvarno imao i koji je zaslužio. 

e Doba ilegale i skrivanja.? 
Kraj rata se približavao, dolazak partizana bio je očevidan, 
a obračun sa političkim idejnim protivnicima radikalan. Na 
boljševički način, metode iz Oktobarske revolucije su ostale 
iste. Šansa da se čovjek povuče u inozemstvo ili ode u 
odmetništvo su propale. Ja i Mufid Kadić smo preležali 
dva dana i dvije noći u uniformama i sa naoružanjem na 
Mojmilu. ! 
Partizani su bili zaposjeli sav prostor oko nas. Prvo se Mu- 
fid prerušio, i spustio do Ismeta Zige. Ja sam to uradio 
slijedećeg dana, ali smo već primijećeni. Selma, Ismetova 
sestra i Sukejna, Ismetova žena, su mi donijele civilno odi- 
jelo od kuće i ja sam polahko krenuo kući u Sarajevo. Išao 
sam preko Vraca, pa prugom, pa niz Bistrik, preko 
Baščaršije, kući. Imao sam sreću, u ulici nije bilo nikog, 
pa sam neopažen ušao u kuću. Otac je već bio uhapšen, 
iako je bio hapšen i od ustaša, umalo što nije zaglavio 
kod njih. Radio je u policiji, premda na kriminalu i prosti- 
tuciji, i učinio ljudima usluge u okviru svojih mogućnosti. 
Ali, ipak je u određenim slučajevima ljudima pospašavao 
živote. Sad smo ponovo strepili za njegov život. U sudu 
su svakodnevno čitani spiskovi smrtnih presuda, vojnih su- 
dova. Tako smo saznali za smrt Husejina Kapetanovića, 
Mufidovog i Esadovog zeta. Za majku smo se bojali da je 
ne odvedu u logor, što se već nekim komšijama desilo, 
međutim i to je sretno prošlo, jer kao Njemica udata za 
domaćeg čovjeka, bila je pošteđena toga. Sada su me da 
tako postupim naprosto tjerali osjećaji, kao i kod bjekstva 
iz domobranstva, a ne razlozi. Moram tako da postupim, 
pa šta bude. Nisam naprosto mogao da podnosim, gle- 
dam i slušam takav trijumf, i takvo poniženje i vrijeđanje 
suprotstavljene ideologije i suprotstavljenih ljudi. Tako sam 
ostao u kući. 
Odgovor je svima bez izuzetka bio da sam otišao iz 
Nedžarića, al' da nisam došao kući. Tajnu nije dosta htjeti 
" sačuvati, treba je znati, umjeti i moći sačuvati. To mnogima 
nije pošlo za rukom. Imao sam tri skrovišta, bilo je sazi- 
dano između dimnjaka i zida, u koje se ulazilo sa tavana, 
sklonište u podu i sam tavan. Sve sam to slabo i rijetko 

koristio. Najčešće bi se sklonio u susjednu prostoriju, ali 
najvažnije je bilo psihološko sklonište, da se ne zna i ne 
sluti da se čovjek tu krije. Drugi su slična skrovišta pravili, 
ali im to nije ništa pomoglo, jer se znalo da se tu negdje 
kriju. Pored toga, razlozi mog skrivanja su bili specifični, 
nisam bio ustaša, ni nešto slično, ni funkcioner, ni počini- 
lac, ni zločinac za kojim bi se isplatilo neko traganje. Pri- 
jatelji istomišljenici su dolazili, roditeljima pomagali i pitali 
za mene, ali ništa nisu mogli doznati. 

Kolale su priče o meni i Esadu Karađozoviću, da su nas 
vidjeli skupa u inozemstvu. Neimaština i glad bili su pri- 
sutni, ali su one u poređenju sa psihičkim patnjama bile 
od sporedna značaja. 


U avgustu 1945. god. na osnovu amnestije pušten je otac 
iz zatvora. | on je prepatio za to vrijeme dosta i psihički i 
fizički. Bio je smožden, izmoren, bolestan i živio svega po- 
slije toga 7 godina. Cijelo vrijeme smo živjeli u nekom stra- 
hu, svak za sebe i jedno za drugo. Na prozoru su nam 
stalno visile zavjese, što je padalo u oči komšijama. 


Vremenom uslovi skrivanja su se pogoršali, oduzeli su nam 
višak stambenog prostora, i jednu sobu sa posebnim ula- 
zom, moju nekadašnju sobu. Sad smo imali stranog čov- 
jeka u kući koji te nije smio vidjeti, niti čuti. Pogoršanje je 
nastavljeno. Otac je umro, umro je i taj sustanar. Mjesto 
njega je došao mladi bračni par, koji je majku počeo na- 
padati s namjerom da joj uzmu još jednu prostoriju, jer 
ona je sama, a njih je dvoje sa djetetom. Majka se tome 
energično protivila i odupirala, čak prijetila da bi se radije 
otrovala nego ustupila tu prostoriju, jer stvarno ne bi imao 
šanse da ostanem nezapažen. Da bi se donekle spasila 
od ovih nasrtaja, uzela je dvije podstanarke, koje po čitav 
dan nisu bile kod kuće, nego su uglavnom dolazile samo 
na spavanje. 


Sada je moj način sakrivanja bio do krajnosti otežan, jer 
se trebalo kriti i od sustanara i od podstanara. Sloboda 
kretanja i govora su bile skučene do krajnjih granica. Tako 
je to potrajalo do kraja koji više nije bio daleko. Tako je 
moje skrivanje trajalo punih 10 godina, tačnije devet i po 
godina. Bila je to dugotrajna fizička patnja, zbog loših uslo- 
va skrivanja i života, a još teža psihička patnja, zbog idejnih 

i psihičkih razloga, što sve skupa nije moglo ostati bez 
posljedica na zdravlje čovjeka. S početka je bilo još neke 
nade da će se prilike promijeniti, na primjer da će se 
održati slobodni izbori, da će doći do sukoba među vele- 
silama. Međutim, ubrzo je došla Mačekova izjava u Parizu 
da do promjena neće doći za 10 godina, odnosno za 20. 
Napokon svaka nada u neku promjenu je bila definitivno 
pokopana. Vrijeme je prolazilo, najljepše godine mladosti 
su prolazile, ali promjene nije bilo. Osjećao sam se kao 
Robinzon Kruso na pustom otoku, pustio sam brkove i 
bradu, što mi nije najljepše stajalo. Očajavao sam često, 
bilo je i samoubilačkih pomisli, bilo je i takvih razmišljanja, 
šta ako čovjek umre u svom skrovištu? 

U zadnje vrijeme počeo sam izlaziti. Prvo što sam uradio, 
posjetio sam očev grob, a ostalo su bile kraće šetnje na 
slobodi. Za to vrijeme čitao sam štampu, "Oslobođenje", i 
slušao u prvo vrijeme detektor, koji sam bio napravio. 
Došle su mi do ruku novine "Demokratija", koje je izdavao 
Grol, gdje se moglo čitati malo drugačiji tekstovi od onih 
koji su se čitali u redovnoj štampi. Pratio sam procese, 
suđenja i zbivanja kod nas i u svijetu. Tako sam u omla- 
dinskoj štampi još u početku čitao za sebe i Esada da 
smo narodni neprijatelji. Tako sam čitao za suđenje i pre- 
sude Čauševiću, Aganoviću, Busuladžiću, Hadžikadiću, 
Brali, Pekoviću, Handžiću, Besaroviću, Mironu, našem pro- 
fesoru iz Gimnazije, i mnogim drugim. Putem presuda odu- 
zimana je ljudima imovina, kuće, fabrike, radnje, preduze- 
ća, zapravo sredstvo za proizvodnju. Vršena je na poseban 
način nacionalizacija. 


Za manje krivice sudio je sud za zaštitu nacionalne časti, 
a za veće vojni sud. Tako je došlo i suđenje Draži Miha- 
jloviću, Stepincu, Dobrači, Traljiću... 

Najgore je bilo kad je bilo suđenje "Mladim muslimanima", 
1949. god. Čitao sam u novinama izjave protiv mene i Esa- 
da na tom suđenju. Presude su bile grozne, četiri smrtne 
presude za četiri mladića, bez konkretnog krivičnog djela. 
Niti su koga ubili, niti ozlijedili, niti počinili bilo kakvu ma- 
terijalnu štetu. Glavni krivac za ovako teške presude bila 
je za režim krizna politička situacija informbiroa. Vjerujem 
da u svakoj drugoj situaciji ove presude ne bi bile tako 

oštre. Režim se morao pred širokom komunističkom jav- 
nošću dokazivati, da je uistinu komunistički, da beskom- 
promisno progoni neprijatelje komunizma. Tada je s takvim 
ciljem održan čitav niz procesa po Jugoslaviji. Osuđeni su 
kraljevski namjesnici, koji su prilikom oslobođenja zemlje 
odlikovani, pronađen ministar dvora za vrijeme stare Jugo- 
slavije Čolak Antić, već stariji čovjek a osuđen, pronađen 
je neki žandar, neki Aralica koji je u svoje vrijeme navodno 
ubio Đuru Đakovića i ubijen je. Postavljene ciljeve režim 
nije postigao. Konkretno za "Mlade muslimane", informbi- 
rovska štampa je pisala da Titov režim sudi i ubija progre- 
sivne i nevine mladiće. 


e  Dokumenta sa smjernicom za borbu | akciju "Mla- 
dih muslimana"? 


Od takvih dokumenata sjećam se samo jednog, koji je 
imao naslov "Kako ćemo se boriti?", samo njegove global- 
ne sadržine, o borbenosti i požrtvovanosti, koju treba da 
ima svaki član organizcije, i o načinu i metodama borbe. 
Negdje je takođe stajalo da je islam ne samo vjera nego 
i društveni i politički sistem. Nečeg više od toga se ne 
sjećam, niti bi imao više o tome reći. 


e Odnos "Mladih muslimana" spram drugih pokreta? 


Komunisti su nam bili jedini protivnici, ne zbog socijalnog 
učenja i ekonomske doktrine, nego zbog uvredljivog i 
rušilačkog stava prema religiji, tradiciji. Cesto smo se pitali, 
zar ne bi mogli i trebali biti kod komunista socijalna pravda, 
društveno-ekonomski odnosi glavna stvar, a odnos prema 
religiji sporedna. Međutim, kod njih kao da je često rušenje 
| vrijeđanje religije bila glavna stvar. Nisu respektovali tuđe 
ubjeđenje i mišljenje, nego su ga vrijeđali, poništavali. 'Naj- 
bolje o tome govori klasifikacija kojom su bili obuhvatili 
sebe i ljude drugog mišljenja i ubjeđenja. Oni su bili pro- 
gresivni i napredni, a svi drugi mračnjaci, nazadni, reak- 
Cionari i sl. Mada su i dosadašnji tehnički i duhovni progres 
uglavnom ostvarili ljudi vjerskog opredjeljenja, njihov se 
progres dokazivao samo u psovanju Boga, često su dje- 
lovali ne kao ljudi drugog ubjeđenja i mišljenja što bi tre- 
balo respektovati, nego naprosto kao odrođeni ljudi iz 
sredine iz koje su potekli. 

Posve su se drugačije ponašali u sredini iz koje su potekli, 
gdje su svoje ubjeđenje ispoljavali blago i tolerantno, a 
posve drugačije u sredinama u kojima su već ovladali, gdje 
su terorisali, napadali na istomišljenike. 

Naime, niste uvijek morali da budete komunist, mogli ste 
deklarativno da budete i nešto drugo. Morali ste da 
podržavate njihove stavove i njihovu borbu. Tada ste za 
njih bili pošten čovjek. Tako su jednom za nekog rekli: sve- 
jedno što taj čovjek klanja, ipak je on pošten čovjek. Uba- 
civali su se u sve ćelije društvenog i javnog života, škole, 
fakultete, studentske i đačke domove, društva i organiza- 
cije, dok ne bi posve ovladali njima. Tada bi u ime i putem 
tih institucija i organizacija proturali u političku javnost svoje 
stavove i koristili ih za svoju borbu. Tako nam je i šerijatska 
gimnazija postala dijelom komunistička, tako su ovladali 
studentskim udruženjem beogradskog univerziteta. Na čelu 
tih udruženja je stajao studentski pokret u kome je vodeću 
ulogu imao Osman Karabegović, tada student medicine. 
Mi smo iz ubjeđenja nosili fesove, u srednjoj školi, na fa- 
kultetu. U našim đačkim knjižicama, u indeksima, bile su 
slike sa fesovima na glavi. Za naše fesove je jednom 
Džemal Bijedić rekao da su narodne kape. Nas su pone- 
kad nazivali bosanskim nacionalistima. Pokušali smo sa- 
radnju i povezivanje sa studentima VIŠTA-Nuvaba, divnim 
momcima i vjernicima. Neki od njih su danas moji najbolji 
prijatelji. Na širem jugoslovenskom prostoru bili smo za 
JMO, i njenog vođu Spahu, koji je za Muslimane postao 
legenda. Na ulicama Sarajeva šetao je u fesu, i pozdravljao 
se sa običnim građanima. Umro je naprasno, kad je trebao 
da nestane iz političkog života. Bio je velika zapreka za 
ostvarenje nagodbe ili sporazuma Cvetković-Maček, kojim 
je stvorena banovina Hrvatska, Bosna i Hercegovina ra- 
skomadana, što Spaho ni u kom slučaju ne bi mogao 
dozvoliti. Stoga se nismo mogli oteti utisku da njegova 
smrt nije prirodna nego nasilna. . 

Kada je rat '41. počeo najstariji među nama imali su tek 
dvadeset i prvu godinu. U toku rata "El-Hidaje" je izdala 
svoju čuvenu Bajramsku deklaraciju u kojoj su osuđeni 
ustaški zločini nad Srbima, i zatraženo kažnjavanje počini- 
telja ovih zločina. 

I nešto bih mogao da dodam, općenito za sve pokrete i 
ideologije. Cesto su pokretima i ideologijama stvarni poti- 
caji za akciju i borbu podsvjesne frojdovske prirode. Nešto 
čega nisu svjesni njeni akteri. Predstavljaju, u stvari, skri- 
venu želju za vlašću, čašću i boljim ekonomskim položajem 
pojedinca i skupina u društvu i svijetu, predstavljaju i stva- 
raju borbu za opstanak. Ideologije predstavljaju, u stvari, 
ideološku podlogu u toj borbi za opstanak koja je prisutna 
svugdje u prirodi, pa i u ljudskom društvu. Dokaz za to je 
što ljudi često po dolasku na vlast napuste i zaborave 
principe, obećanja, a sami se prepuste udobnom i lagod- 
nom životu. 


Razgovarao: Nedžad Latić 

Emin Granov, rođen 15.02.1920 u Sarajevu. Gimnaziju 
završava u Sarajevu.1939. godine upisuje se na Tehnički 
fakultet - mašinski odsjek u Beogradu. Za vrijeme studija 
stanuje u domu beogradskog Gajreta "Osman Đikić", gdje 
se inače smješta veći dio studenata iz Bosne i Hercegovine. 
Studije u Beogradu prekida zbog rata 1941., pa studije na- 
stavlja u Zagrebu, smješten u domu "Narodne uzdanice", 
koje opet prekida zbog odlaska u vojsku. Zbog rata i do- 
gadaja koji su uslijedili, studije nastavlja tek 1958. i završava 
ih 1961. Kao mašinski inženjer radi u nekoliko preduzeća, 
a najviše u "Vasi Miskinu Crnom", Kasno se ženi i ima danas 
dvoje. odrasle djece. Odlazi u penziju sa malim stažom, a 
zbog navršenih godina starosti, Sada živi kao penzioner u 
Sarajevu. 

TEUFIK VELAGIĆ 


BILI SMO DJEČACI 


e Gospodine Velagiću, nećemo Vas pitati o samoj 
doktrini jedinstvenog" pokreta u historiji bosanskih 
Muslimana "Mladi muslimani", s obzirom da su to 
već drugi u ovim razgovorima govorili. Interesira 
nas kako ste Vi bili uhapšeni... 


U Zagrebu sam studirao agronomiju. Već kao član orga- 
nizacije "Mladih muslimana" tad sam znao da nam se prijeti 
hapšenjem - ovoga puta u mnogo ozbiljnijem obliku - jer 
je jedna grupa pokušala prije nekoliko mjeseci pobjeći u 
Italiju; bili su uhapšeni; rahmetli Omera Stupca su odatle 
odveli u Mostar (njega su, inače, i ranije tražili), a ostale: 
Hilmu Serdarevića, Hilmu ĆCerimovića i, ako se dobro 
sjećam, Edhema Šahovića odveli su na Savu, u radni logor, 
gdje su bili, čini mi se, suđeni šest mjeseci (mi smo im 
nosili pakete); u međuvremenu smo saznali da je u Sara- 
jevu uhapšen i rahmetli Nusret Fazlibegović, pa smo, da- 
kle, i očekivali hapšenje. Vidjeli smo da je za sve nas 
postalo puno opasno. Međutim, mogu reći da smo tada 
mnogo zakazali, jer je bilo dovoljno razloga negdje se sklo- 
niti, bježati preko granice, a kakva sreća bude da bude. 
Jer da je nas, recimo, dvadesetak vodećih iz Sarajeva, Mo- 
stara, Zagreba, da smo se sklonili, UDBA bi, vjerovatno, 
ostala praznih ruku; teško bi organizaciju u cjelini uništila. 
Ali, eto, tako je bilo. Bili smo neuki i mladi, s pouzdanjem 
da oni koji su uhapšeni neće izdati, da UDBA neće moći 
doći u druge, razgranate dijelove Organizacije, kako je to 
bilo ranije u nekoliko ranijih hapšenja. Mirno smo čekali 
svoju sudbinu. Tog dana, bio je petak, džuma-namaz, april 
i, ako se dobro sjećam, bio je 15. april 1949. godine, kad 
sam, poslije džume-namaza, vraćao se u svoj stan, čekala 
su me dvojica oficira UDBE, jer im je moj gazda rekao da 
ću doći. Na putu prema stanu sa mnom se slučajno upu- 
tila, sačekala me pred stanom, Niđar Tanović. U ono je 
vrijeme vladala oskudica u svemu, a ja sam bio došao do 
veće količine suhih šljiva, pa sam joj trebao uručiti par kila, 

što sam već bio pripremio. Udbaši su me pitali ko ti je 
ovo, a ja im kažem tako i tako, i dozvolili su mi da joj to 
predam, taj fišek sa šljivama, i ona je otišla. Odatle su 
mene odmah pokupili u auto. Otišli smo u blizinu do stu- 
dentske menze, odakle su doveli Husejna Karabega, Her- 
cegovca, a zapravo oni su Husejna tražili, a umjesto njega 
doveli su Muhameda Karabega, koji je studirao u Zagrebu. 
Ovaj se bunio da on nije Husejn nego Muhamed Karabeg. 
Onda se onaj okrenuo sa prvog sjedišta | rekao da nije 
važno: "Mi ćemo prekrižiti ono Husejn, a metnut ćemo Mu- 
hamed". | odveli su nas na Savsku cestu. Kasnije, prije 
nego će nas odvesti u Đorđićevu ulicu, saznao sam da je 
Muhamed pušten kući. Sreo sam se i sa Esadom Kara- 
begom. U Đorđićevoj smo sreli i Husejna Karabega, koji 
je ostao iza nas. Kasnije sam saznao da je on suđen u 
zatvoru kao informbirovac. Bilo je to, dakle, s proljeća, u 
aprilu, petnaestog, proljeće još nije bilo baš ponijelo, ali 
tog dana bijaše vrlo toplo. Karabeg je čak došao u ljetnoj 
košulji kratkih rukava. Ćelija je bila hladna, od ćemera, pro- 
lazna u toj Đorđićevoj ulici. Husejna i mene su, nakon dva- 
tri dana čekanja, svezane sproveli u Sarajevo. Njega su 
odveli dalje, za Mostar, a ja sam ostao u Sarajevu. Ostalo 
mi je sjećanje snažno kada su nas vodili kroz Sarajevo, 
pješice, popodne, kasno. Nije ih čekalo auto | vidjelo se 
da je u pitanju bio neki njihov nesporazum. Vozili su nas, 
odvezane, javno. Dobro su nas čuvali. Naravno da su se 
vrzmale neke misli o bjekstvu, ali sada mi se čini da bi to 
bilo previše ludo. Bilo je tek-tako, da čovjek o čemu ima 
maštati. Išli smo kroz guste ulice, glavne ulice u Sarajevu, 
i vidjeli smo, kako je meni ostalo u sjećanju: mi uhapšeni, 
radi nam se o glavi, a život teče jednako kako teče, nekim 
svojim normalnim tokovima. 


Odveli su nas u Centralni zatvor. Sjećam se tog ulaza, jer 
sam ranije svome rođaku dolazio u zatvor, u posjetu, negd- 
je krajem četrdeset četvrte godine, kad je on tu bio 
uhapšen kao ilegalac protiv okupatora. Do njega sam do- 
lazio s njegovim starijim bratom. Tako na ista vrata sam i 
ja uveden. U isti zatvor. Čekajući na hodniku, okolo su bile 
ćelije a hodnik dug, razgledao sam u koju će mene ubaciti. 
Ubacili su me u jednu. Polumrak. Skroz slabe sijalice. U 

kraju su bili nužnici. U onom polumraku šeta hodnikom 
jedan udbaš, u kožnom kaputu, i onako nas bez velikog 
interesa pita što smo uhapšeni, a mi se pravimo, kao ne 
znamo, a on će na to: "Ma nema ovdje heroja! Izbijte to 
vi iz glave!" | opet je produžio šetati. Tu sam, u jednoj 
kancelariji, dao podatke. Ostalo mi je u sjećanju kako sam 
u oficiru UDBE prepoznao Milana Panića, koji je sa mnom 
bio u osnovnoj školi. | on je mene prepoznao. "Tofa", kaže 
mi, "ne treba se ništa brinuti. Vrše se hapšenja "Mladih 
muslimana" širom Bosne i Hercegovine. Vi ste došli kada 
je sve puklo." Onako bez ikakva interesa, pa i bez želje da 
mi pomogne ili odmogne. Samo je rekao to što je već bilo. 
Jer, pored izdaje Kemala Kurbegovića, koji je bio na po- 
sljednjem sastanku Organizacije, u februaru, pred hapšen- 
je, gdje se podnijelo više opširnih izvještaja sa terena, bilo 
je jasno da on zna sve - osim toga Kurbegović je bio i 
odranije u sarajevskoj grupi "Mladih muslimana" - pa je 
bilo nemoguće bilo kome drugom, ko je htio očuvati Or- 
ganizaciju, bilo kakvim otporom. Mnogi "Mladi muslimani" 
trpjeli su muke i nisu htjeli odati svoje saradnike, a u isto 
vrijeme su ti saradnici hapšeni jer je već bilo prokazano 
sve što je bilo ključnije u vezi "Mladih muslimana". Taj je 
Kurbegović bio u "Mladim muslimanima" i za vrijeme oku- 
pacije, a onda se našao u grupi ilegalnih članova i poslije 
rata i može se reći, iako je bio vrlo, vrlo neaktivan, više 
prišipetlja, držalo ga se više iz familijarnih razloga, on je 
jedanput, čuo sam, bio hapšen i ubrzo pušten. Pričao je 
da je dao samo neka objašnjenja, da nije ništa izdao, da 
je sve prošlo tako fino, "kao namazano", a da nisu ništa 
mogli dokazati. A ništa nije izdao. Međutim, kasnije smo 
računali da je on u tom malom, kratkom zatvoru u stvari 
bio zavrbovan, a kasnije zbog neopreznosti njegovih sa- 
radnika zadržano je povjerenje prema njemu, npr. rahmetli 
Kajtaz, tako da je Kurbegović došao i na glavni sastanak 
Organizacije februara 1949. | kad se već znalo da je on 
izdao, sve je već bilo gotovo. E, da smo se sklonili, nas 
dvadesetak, što bi vjerovatno bilo dovoljno da se Organi- 
zacija u biinome sačuva, moglo je biti drukčije. 

Sproveden sam u ćeliju. Tamo sam se našao s mnogim 
ljudima. Bilo je dosta svećenika. Inače, u ono vrijeme u 

Centralnom zatvoru bile su tri glavne grupe ljudi: Mladi 
muslimani, informbirovci i katolički svećenici (fratri). Sa- 
slušavanja su bila po noći. Danju je bilo više mirno. Mene 
je zapala ćelija na posljednjem katu. Zatvor je imao oblik 
slova T. Sa malim unutrašnjim dvorištima. Slovo T zatvara 
sudska palača. I mi smo, s obzirom da je bilo već došlo 
toplo vrijeme, kroz prozor izvirivali i gledali otvorene pro- 
zore tamo, mašine koje rade, neke sekretarice i ostale koji 
su hodali. 


Nastavljena je serija hapšenja i "Mladih muslimana" i infor- 
mbirovaca. Naročito poslije prvog maja. Gdje se god šta 
moglo doznati ili pretpostaviti. 


e A kako je teklo samo isljeđivanje? 


Nakon dva-tri dana su me zovnuli. Prva sam pitanja odmah 
zanijekao. Oni su se smijali. Uspio sam za neko vrijeme 
prešutjeti ono vrijeme od 1947. godine. Dotle sam, mobi- 
lisan odmah iza rata, bio u vojsci. Uključio sam se opet u 
"Mlade muslimane" i u Zagrebu ostvarivao svoju djelatnost. 
Ne mogu reći da sam bio nešto mnogo utjecajan, da sam 
bio baš u vodećoj grupi. Da ne zaboravim, u Zagrebu je 
djelovala i ženska grupa članica "Mladih muslimana". Tek 
sam u februaru došao u glavnu grupu MM, zahvaljujući 
jednoj, eto, činjenici: na sastanak u Sarajevo trebalo je da 
ide jedan drugi naš član iz Zagreba. Pored Tarika Muftića, 
trebalo je da ide i Mahmut Cvijetić, rodom iz Trebinja. 
Međutim, s njim je bilo nekih sporova ranije, pa su meni, 
ne znam zašto, poručili da dođem na taj glavni sastanak 
u Sarajevu februara mjeseca 1949. godine. Na Fakultetu 
sam izvrdao neke razloge da dođem u Sarajevo i tako sam 
došao u glavnu grupu, vodeću, tako da sam stjecajem tih 
okolnosti, i na suđenju tretiran kao jedan među važnijima. 
U toj glavnoj grupi, koliko se sjećam, bili su: Biber, Kajtaz, 
Fazlibegović, Salih Behmen, Mahmut Jarebica i ovaj Kur- 


begović, Možda je još neko bio. Ne mogu se sjetiti. To je 
bilo Vrhovno vođstvo. Zvali smo ga VD. Tu smo najviše 
rješavali organizacijska pitanja. Bili su podneseni i izvještaji 
sa lerena, Mene je posebno obradovao veliki odaziv ljudi 
u učlanjenje i da je bio pokriven veliki teren BiH našom 
organizacijom. Mladi su muslimani već uveliko zaživjeli u 

Krajini. Neko je govorio i o mladomuslimanstvu u San- 
džaku. Radovalo nas što je rad Organizacije bio razgranat. 
Tako su, kroz ovu organizaciju, muslimani Bosne mogli 
imati najbrojniju i najkvalitetniju organizaciju. Bili su to čisti 
ljudi, moralni, odani svojoj ideji. U tom otporu prema ko- 
munistima dali smo i učinili mnogo i daleko prije od mno- 
gih drugih. 


e Je li u samoj Organizaciji bilo onih koji su bili u 
partizanima ili, pak, u ustašama? Kakav je politički 
koncept postojao općenito? 

Mi smo apsolutno negativno gledali na pojavu ustaštva. O 
tome svjedoče čuvene muslimanske rezolucije s početka 
rata kojima se, vrlo hrabro, osuđuju fašistička divljanja nad 
jevrejskim narodom i nad svim narodima u toku rata. Bili 
smo protiv lažnog nacionaliziranja bh. muslimana kao "cvi- 
jeća hrvatstva". NDH je kao država već od svoga početka 
bila zločinačka. U tu smo sramotu donekle bili uvučeni i 
mi, muslimani Bosne, bili smo uvučeni preko nekolicine 
ljudi koji su se dali podmititi, potkupiti ili isprepadati. Ali 
zahvaljujući činjenici da je naš narod vidio koliko je sa NDH 
sati, i među religioznim krugovima i među svim ostalim, o 
čemu, rekoh, svjedoče naše rezolucije protiv te ustaške i, 
kasnije, četničke zloradnje; mnogi su potpisnici tih rezolu- 
cija na kocku stavili i svoj život. Učinili smo ono što nije 
učinjeno npr. sa hrvatske strane. Katolička crkva, a kasnije 
i Pravoslavna, zakazale su tada u osudi svih tih zločina 
nad pripadnicima drugih naroda i drugih vjera. 

Zanimljivo da je na ovom sastanku u februaru najviše bilo 
pitanja vezanih za organizacijske probleme. Nije bilo većih 
političkih tema. Još manje da je bilo nekih terorističkih, ka- 
ko je kasnije na suđenju govoreno. Bilo je, doduše, nekih 
grupa koje su se, suviše naivno i neodgovorno, odnosile 
prema osnovnim zadacima svoga rada, pa je bilo i akcija 
koje su bar mirisale na nešto što bi moglo biti terorističko. 
Bila je to jedna grupa vezana za Mostar. A radilo se samo 
o tome da su ljudi malo vježbani. Ako zatreba. Sve je to 
zapravo bila komunistička hajka. Htjelo se totalno izmijeniti 
svijest pojedinca i cijelih naroda. A "Mladi muslimani" su 
bili više jedna policijsko-isljednička vježba. Na svim je po- 

lima trebalo izvršiti totalne promjene po komunističko-mar- 
ksističkom šablonu. Trebalo je stvoriti novog čovjeka i raj 
na ovome svijetu. Vjerovalo se da se može protiv vjera. Na 
tom smo sastanku raspravljali o trenutnim problemima i 
teškoćama. Već je ranije bilo odlučeno da treba ići na veći 
broj ljudi, a ne manji, da se ti mladi ljudi moralno odgoje, 
izgrade i da prežive komunistički mrak za neko kasnije, 
slobodno vrijeme. Komunisti su mnogo toga prepisali od 
svojih saveznika a kasnije neprijatelja - Sovjetskog Saveza. 
Čak i Ustav iz 1946. godine. Niti su "Mladi muslimani" ipak 
mislili da su komunisti toliko nemilosrdni, niti su komunisti 
Vjerovali da je naša organizacija uzela takvoga maha. 

U Zenici su izrečene teške kazne. Mislilo se da će to 
uplašiti ostale. Mislilo se da će s muslimanima biti lahko. 
Tretiralo ih se tek kao vjersku sljedbu. A kada se vjera 
uništi, onda će biti lakše i sa ostalima. Komunisti su u 
strukture Islamske zajednice ubacivali svoje ljude. A preko 
rukovodstva mogli su raditi što su htjeli i kako su htjeli. 
Tako je i Islamska zajednica prilično pomogla, bar moćni 
pojedinci u Zajednici, da se čitava hajka razmaše. Mnogi 
su mi kasnije pričali koliko su vlasti baš bile iznenađene 
našom omladinom, njenim otporom, čvrstinom i karakte- 
rom. Mislilo se u prvo vrijeme da će sve ići lahko kao što 
je išlo sa Islamskom zajednicom. Komunisti su htjeli skršiti 
sve one koji su im ideološki protivnici, skršiti ili ih bar pot- 
puno onemogućiti u bilo kakvoj akciji. Meni je jedan mu- 
sliman informbirovac, Husnija Pitić, govorio da bi tada nas 
pojela noc da je imalo bilo gušće u unutrašnjim ili međuna- 
rodnim odnosima. 

U isljeđivanju je nastala pauza nekoliko sedmica. Prešutio 
sam svoju aktivnost u Hercegovini. Oni su plaho žurili da 
me osude, pa im to nije bilo ni važno. Osuditi su mogli 
kako su i koliko su htjeli. Metode su mogli sami provoditi. 
Sve je zavisilo od volje i komunističkog elana onoga koji 
saslušava. 


e Jeste li bili mučeni? 


Nisam. | to me pomalo čudilo. Za sve vrijeme dobio sam 
samo dva šamara. Za nešto što sam slagao. A čak ne 

znam jesam li baš tada nešto slagao. Drugi put je to bio 
Smajo Mandžuka. Imao je jednu ruku. |! odmah me je, čim 
me je vidio, uz psovku i ne znam šta još, ošamario onom 
svojom rukom. Lijevom. Iz pustog ćeifa. Teško mi je palo 
što je cjelina našeg pokreta razbijena. Bilo je nekih suoče- 
nja. Oni su imali svoje scenarije. Sve je već na sudu bilo 
izlišno. Suđenje sam doživljavao kao mučan doživljaj. 
Očekivao sam da me kazne. Nisu vjerovali da smo mi om- 
ladinci to radili, pa su tražili da im, eto, odamo neke ranije, 
predratne političare. Valjda su to uspoređivali sa svojim 
skojevcima. 


Jednom sam vidio rahmetli Omera Stupca. Taj je uistinu 
bio neustrašiv. Stajao je preko puta mene dok smo čekali 
ulaz u sudnicu. Uz svakoga je bio po jedan milicioner. 
Zračio je mirom, sigurnošću, hrabrošću. | kad se neko ta- 
kav sretne, može se u njemu naći Vlastita utjeha, samo- 
pouzdanje. Ako neko može imati uopće neki svijetli krug 
iznad glave, on ga je tog momenta u mojim očima imao. 
Priča se da je bio mnogo mučen. Sjećam se, Enver Krzić 
je bio javni tužilac i išao je Stupcu u pauzama da mu 
napakosti. Jednom mu je rekao: "Omere, ja ću ti proučiti 
JASIN". Onda je Omer nonšalantno rekao: "Ne zna se ko 
će kome". | drugi su mi djelovali vrlo stabilno. Ne znam 
kako sam ja izgledao, ali znam da sam bio vrlo ustravljen. 
Ali zar hrabrost nije prezrijeti vlastiti strah? Kasnije sam u 
zatvoru sreo jednog svećenika koji mi je pričao o tome 
kako su i Fazlibegović, i Stupac, i Biber sve hrabro pod- 
nijeli. Pričali su to drugi i u Zenici. Jednom sam u šetnji 
zraknuo okom Bibera. Imali smo i advokate. Sve što je 
govorio moj advokat bilo je više smiješno nego ozbiljno. 
Za mene je samo rekao da sam, eto, po prirodi miran i 
da ne treba mi dati veliku kaznu. Advokati su bili samo 
figure. Bili su samo da ih se ima i da se nešto kaže. A 
štampa je sve to prikazivala bombastično. Suđenja su, po- 
red Sarajeva, bila u Mostaru, Travniku, Tuzli, širom Bosne 
i Hercegovine. Izrečene su teške kazne. Oni koji su pozivani 
kao svjedoci poslani su najviše na tzv. društveno korisni 
rad od dvije godine. Zbog nas i informbirovaca je i done- 
sen zakon o tzv. društveno-korisnom radu. 

Prvo sam osuđen na petnaest godina. Smanjili su za tri 
godine. Onda sam uvjetno pušten nakon nepunih deset 
godina. 


Prvo sam par mjeseci bio u Stocu. Radio sam u knjigo- 
vodstvu. Poslije sam prešao u Zenicu krajem decembra 
1949. godine. Tada se pravila godišnja bilanca KPD-pre- 
duzeća i tražili su nekoga ko zna kucati na mašini. Javio 
sam se i opet bio u knjigovodstvu. Tu sam bio oko godinu 
dana. Hrana je bila najgora. Mogli su se dobivati paketi. 
Moglo se nešto kupiti i u kantini. Zenica je bila poznata i 
po svojoj "Staklari". Tu su bili oni koje su zatvorske vlasti 
htjele politički izolirati. Tamo je bio rahmetli Kasim ef. Do- 
brača, pa jedan biskup, i patrijarh, bio je i Alija Nametak, 
sve viđeniji ljudi. Bilo je toliko obrazovanih ljudi da se mo- 
gla sastaviti jedna akademija nauka i umjetnosti, jedan pa- 
trijarhat, jedan biskupat, pa i Islamska zajednica sa 
izuzetno dobrim reis-ul-ulemom. Bilo je mnogo mladića iz 
ranijih političkih stranaka. Odlično smo se slagali. Jedan 
je od tih mladića rekao, otprilike, ovo: ako kad dođemo 
na slobodu, u slobodnu državu i pravne zakone, dat ćemo 
vama, "Mladim muslimanima", da skicirate zakone. Cijenili 
su se ljudi s moralnim kvalitetima. 


Naša je tadašnja omladina bila vrlo kivna na svoje roditelje 
i dede što su ih doveli do takve društvene i svake druge 
situacije. Bili smo idealisti. Politički smo bili dosta neobra- 
zovani. Bili smo još uvijek dječaci. Uzrasli uz rat. Nisu nas 
stvorili ni vođe Islamske zajednice, niti neka politička gru- 
pacija. Organizacija je stasala pred sami rat. Ime, dakle, 
počinje iz bivše Jugoslavije. Ne kažem da nije bilo nekih 
utjecaja iz Egipta, gdje su se školovali neki naši studenti, 
a kasnije aktivisti u našoj orgnizaciji. Nije se radilo u hle- 
pljenju za vlasti. !Šlo se da se ljudi odgajaju. Mladi su mu- 
slimani trebalo da budu škola kroz koju svaki mladi čovjek 
treba proći. Bilo je to, uoči rata, vrlo radikalizirano vrijeme. 
Išlo se na nacionalno ili komunističko organiziranje. Naši 
su mladići i djevojke, međutim, bili zabrinuti za sebe, za 
svoje suvjernike, za svoju budućnost. Mislilo se: ako se 
ljudi odgoje duhovno, vjerski, onda će i život i njima i onima 
s njima biti mnogo lakši. Sve kasnije priče o mladomusli- 
manskoj kolaboraciji sa Nijemcima i drugima samo su bili 

prljava komunistička podvala. Jedan je broj "Mladih musli- 
mana" bio u partizanima. U domobranima su bili oni koji 
su morali, koji su bili mobilisani. Ne znam je li uopće i 
jedan musliman svojom voljom otišao na Istočni front ili 
drugdje. Mi smo u puhanju jakih ideoloških vjetrova više 
znali šta ne smijemo a ne šta treba da činimo. Organizacija 
je u ratu najviše bila aktivirana na planu brige za mu- 
hadžire. Politika je gledana vrlo obazrivo. Pa i sa nesim- 
patijama. Bili smo razočarani Islamskom zajednicom. 
Razočarani politikama. Bili smo zaneseni idejom da svako 
u svom vremenu treba da dadne svoj doprinos. Neko je 
to mogao više, a neko manje. Moralna izgradnja svoga 
naroda bila je prioritetna zadaća. Već u zatvoru kada su 
nas vidjeli, neopterećene bilo kakvim ratnim angažmanima, 
mnogi su nas katolici, pravoslavni, informbirovci i drugi pi- 
tali o mnogim životnim pitanjima, šta mislimo o uslovima 
u kojima živimo, pa smo se znali naći i u neprilikama. Tako 
su jednoga pitali jesu li "Mladi muslimani" za granicu na 
Drini. Mi smo o tome odgovarali skoro jedinstveno. Ali ne 
zato što smo o tome imali već u Organizaciji gotove od- 
govore. Najbolje smo i sami na svojoj koži osjetili, kao 
narod, gdje sve podivljala planinska plemena mogu odve- 
sti svađe i razmirice. 

Nije tada posebno nametano ni nacionalno pitanje. Jed- 
nom sam ja potegao pitanje bošnjaštva kao nacionalne 
oznake našeg naroda. A onda je neko, da li Kajtaz, da li 
Biber, rekao da ne treba dolijevati ulje na vatru: "Vidi šta 
nam donese srpstvo i hrvatstvo". A to je, koliko se sjećam, 
možda bilo i jedino pitanje koje je iskakalo iz vjerske sfere. 
Malo smo, na žalost, imali znanja o svojoj prošlosti. Nije 
nam ni bilo važno da se tim bavimo. Tek smo kasnije morali 
zauzimati stavove na ta pitanja i na mnoge druge stvari u 
životu. 


e Možete li nam ispričati neki poseban događaj koji 

Vas se dojmio u zatvoru... 
Posebno se sjećam svoga susreta sa rahmetli majkom. 
Zvao sam je mamom. Došla je da me prvi put posjeti u 
Stolac. Nekako su bili udesili da ona ne dođe na izricanje 
presude. Rekli su joj da sam suđen pet godina. A kako je 

i jednom mome rođaku suđeno i on dobio trinaest godina, 
ona je mojih pet godina lakše podnijela. Tog dana su nam 
u dvorištu pregledali stvari. Tako jednom od upravnika (bio 
je musliman) dođe do ruku hamajlija jednog od zatvoreni- 
ka, a on je s teatralnim prezirom baci. Nisam vidio je li je 
bacio pod noge. Od rodbine je čula gdje sam i da se 
razgovaralo u kancelarijama. Ja sam, međutim, sa njom 
razgovarao u sobi koja je bila i predviđena za razgovor. 
Mislila je da sam ja u daleko goroj situaciji. Gledali smo 
se kroz žicu. Tu je došla samo jednom. | pita me ona ovo, 
ono, kako ti je, šta ti je. Ja je razgovaram. Zica pred očima 
počne, onako smeđa, treperiti pa ne znaš je li ti metar od 
lica ili samo cenat-dva. Ona, vidim, slabašna, teško pod- 
nosi moje stanje. Počela je gubiti i neku prisebnost. Pod- 
sjetila me na jednu izreku iz djetinjstva, kako je jednom, 
kao, rekao miš: Otud žica, odud žica, nesretnica. Kao, ja 
sam taj miš. Miš trči tamo-amo i ne može pobjeći negdje. 
A bila je jesen, oktobar, i prvi put sam je tad vidio nakon 
hapšenja. Kasnije je dolazila u Zenicu. Taj mi je razgovor 
posebno ostao u sjećanju. Pružila je prst kroz žičanu rupu, 
da se dotakne jagodica na jagodicu: "Hajde, sine, da te 
dotaknem". Onda mi je rekla: "Gledaj, sine, u mjesec, pa 
ćemo razgovarati preko mjeseca". |, kasnije, kad god vidim 
mjesec sjetim se toga. Kada sam ove godine bio na 
hadžu, bio je pun mjesec, sjetio sam se toga. Tada sam, 
sačuvao prisebnost. Kad se već prikrajčilo tih pet godina 
- ona je znala za pet - ona je, iako bolesna, pripremila 
presvlaku, a kako mene nije bilo rekli su da sam na slobodi 
a da su me proslijedili na rad dva-tri mjeseca. Tako su 
radili i sa informbirovcima i sa drugima. Zaista je tada je- 
dan moj rođak takođe bio poslan. Pa je to i prihvatila. U 
ta dva "moja" mjeseca je i umrla. Umrla je, rahmet joj duši, 
u znanju da sam na slobodi i da svakog časa mogu bah- 
nuti u kuću. Otac je dočekao da izađem iz zatvora. Ali, 
poslije sam pobjegao iz Jugoslavije, a nisam mu kazao, 
pa je to za njega bio drugi novi udarac. Dolazio mi je 
ovdje, u Austriju. | tek smo ovdje, u slobodi, u Austriji, mogli 
o svemu normalno i slobodno razgovarati. Obojica smo u 
toj priči na srcu našli smiraj. Zaželio mi je pomoć od Boga. 
Savjetovao je da se pazim, lijepo ponašam, kao što bi 
rekao i svaki otac. Eto, Bog mi je pomogao. Dolazio sam 

već nekoliko puta u rodni kraj u posljednjih pola godine. 
Dolazio sam i u Stolac. Vidio sam i onu prostoriju u kojoj 
sam razgovarao s majkom. Sad je to pusto. Fotografisao 
sam. Ako Bog da, posjetit ću i Zenicu. Makar nabrzinu. 


Beč, 
decembra 1990. Razgovarao: Hadžem Hajdarević 

Teufik Velagić je rođen 28. januara 1925. godine (mada 
u knjigama stoji 15. februara iste godine) u Blagaju kod 
Mostara. U rodnom je mjestu završio mekteb i osnovnu ško- 
lu, gimnaziju realku u Mostaru, a onda je upisao Nuvab 
(Islamski teološki fakultet), čime je izbjegao mobilizaciju u 
domobrane 1944. godine. Novu je vlast dočekao kao stu- 
dent Nuvaba, mada Fakultet u to rijeme nije radio, a poslije 
je mobilisan u vojsku do 1947. godine. Te godine upisuje 
agronomiju. Biva, međutim, kao pripadnik organizacije "Mla- 
di muslimani", uhapšen aprila 1949. godine, nakon završena 
i ovjerena tri semestra studija, da bi se u četvrti semestar 
upisao nakon punih deset godina i s uspjehom završio stu- 
dij agronomije na Zagrebačkom sveučlištu 1961. godine. 
Jedno je vrijeme radio kao akviziter knjiga ili na Sajmu kao 
pomočni radnik. Onda je odlučio emigrirati. Krenuo je, priča, 
29. juna 1962. godine. "Čudno je to, onog momenta kad 
sam krenuo iz svoje sobe, gdje sam živio kao student, osje- 
tio sam pravu sigurnost i mir i osjetio da je to pravi trenutak, 
baš taj dan, ta sekunda koju sam očekivao... Odluku o bjek- 
stvu donio sam u zatvoru 1950, kada je u knjigovodstvu na 
zidu visila karta Jugoslavije. Izabrao sam Maribor kao polaz- 
nu tačku." Boravio je u Svajcarskoj, Njemačkoj, a onda se 
"skrasio" u Austriji, gdje i danas živi. Najprije je radio kao 
građevinski radnik, pa u tekstilnoj fabrici blizu Beča. Najveći 
Je dio svoga radnog vijeka proveo u jednoj dobrotvornoj 
organizaciji u Beču za prihvat političkih izbjeglica, odnosno 
u sekciji za izbjeglice Ekumenskog savjeta crkava, sa sje- 
dištem u Zenevi. Oni su se brinuli i o muslimanima iz Ju- 
goslavije i Bugarske. "! meni svojedobno pomogli". Tu je i 
penzionisan. Danas živi stalno nastanjen u Beču. 

ALIJA IZETBEGOVIĆ 


MLADI MUSLIMANI SU JEDAN 
OD NAJSNAŽNIJIH OTPORA 
KOMUNIZMU U JUGOSLAVIJI 


e "Mladi muslimani" su vječnomlada rana na duši 
muslimanskog naroda. Sa čega je niknula ta rana? 


Počeci formiranja organizacije "Mladi muslimani" sežu u vri- 
jeme prije Drugog svjetskog rata, zapravo u vrijeme kad 
taj rat do nas još nije došao a u Evropi je već počeo. Ja 
sam tada bio vrlo mlad čovjek, bilo mi je tek 16 godina, 
pa se ne mogu detaljno sjećati okolnosti, ali bile su to 
okolnosti koje se mogu razaznati iz publikacija i novina iz 
tog perioda 1939-40. godine. Mehmed Spaho je upravo 
bio umro, muslimanski narod je bio obezglavljen, podjela 
Bosne izvršena, identitet Muslimana izravno ugrožen. Da- 
kle, to su bili svi oni problemi koje su Muslimani imali iz- 
među dva rata, a imali su ih dosta. Iseljavanje je bilo u 
toku, na sve strane, a ljudi nisu bježali od dobra nego od 
nevolja. Pridružila se i jedna dodatna nevolja - cijepanje 
živog tkiva muslimanskog naroda stvaranjem takozvane 
Banovine Hrvatske avgusta 1939. godine. To je bio neki 
istorijski kontekst stvaranja naše organizacije, koji bi na- 
ravno trebalo podrobnije ispitati i kome, u svakom slučaju, 
treba dodati i ratnu psihozu, jedno snažno osjećanje da 
se rat približava, da slijede sudbonosni događaji, i da bi 
Muslimani trebali da urade nešto kako bi liječili postojeće 
nevolje i preduprijedili nevolje koje slijede. 

Moj prvi susret sa tom idejom dogodio se negdje u jesen 
1940. godine. Ja sam tada bio učenik drugog razreda gim- 
nazije po današnjem računanju, a šestog razreda po on- 
dašnjem. Bio sam došao u dodir sa nekolicinom studenata 
tadašnjeg Beogradskog univerziteta. To su bili Tarik Muftić, 
Esad Karađozović, Husref Bašagić, Emin Granov. Mislim 
da se prije svega radilo o njima četvorici i nekolicini đaka 
Prve muške gimnazije. Vrlo je interesantno da su se u tom 
prvom sklopu nalazili upravo đaci Prve muške realne gim- 
nazije, ne nekih drugih škola. Među njima je bio Ešref Čam- 


53 


para i Moamer Sadović koji je kasnije poginuo. Bila je, 
dakle, jedna studentska i jedna đačka grupa. Upoznali 
smo se na jednom sastanku "Trezvenosti" u decembru 
1940. godine. Tome je upravo 50 godina, to je bilo koncem 
decembra. Na par sastanaka koji su uslijedili tokom janua- 
ra i februara, vođeni su manje-više usmeni razgovori bez 
nekih materijala, bila su to sijela prijatelja na kojima se 
razgovaralo o problemima islama i Muslimana. Mogu ka- 
zati, više o problemima islama koji je, po mišljenju tih ljudi 
s kojima sam kontaktirao, bio stalno prikazivan u nekom 
krivom svjetlu, jer, konačno, postojalo je jedno specifično 
evropsko gledanje na islam dobrim dijelom utemeljeno 
Križarskim ratom u vrijeme velikih konfrontacija između isla- 
ma i hrišćanstva, kada je hrišćanskom svijetu islam bio 
prikazivan u najgorem svjetlu. Tragovi i odjeci toga su se 
stalno pojavljivali u literaturi. Istina, probijalo se i jedno no- 
vo, objektivno shvatanje islama, od strane istoričara, ori- 
jentalista itd, koje je pomalo korigovalo ove zablude ali tu 
nije bilo neke ravnoteže. Još uvijek je prevlađivalo jedno 
negativno i negatorsko mišljenje o islamu. Mi smo po- 
kušavali da skupimo neku literaturu i da sami poneke stvari 
pišemo o tome. Sjećam se da smo sa velikim oduševljen- 
jem čitali knjigu doktora Metiljevića "Islam u svjetlu istine". 
To je jedan potpuno novi pogled na islam. Zatim, knjiga 
Osmana Nuri-Hadžića "Muhamed i Kur'an" ili kako je bilo 
originalno napisano "Muhamed i Kor'an". To je jedna malo 
veća knjiga, od nekih 300 strana, pisana na vrlo savremen 
način, gdje su Muhamed i Kur'an prikazani u jednom no- 
vom svjetlu. Bio je i veliki broj knjiga koje je štampala ona 
čuvena muslimanska biblioteka u Mostaru. Zvala se "Ka- 
lajdžićeva biblioteka". Ona je izdala 15-20 naslova: "Borba 
polumjeseca i krsta" bila je jedna od tih knjiga. Sva izdanja 
su bila jednaka, na jeftinom papiru, ali bili su to probni 
tekstovi. Među tim knjigama je bila i "Allah je velik" od Esa- 
da Beja, jednog kontroverznog pisca čije se pravo ime i 
ne zna. Ona je bila pisana sa izvjesnim duhom razumije- 
vanja prema islamu, ali je isto tako sadržavala neke loše 
stvari. Bila je to neka čudna mješavina pa se pojavila sum- 
nja da pisac uopće nije musliman. Problematizirano je i 
pitanje paljevine biblioteke u Aleksandriji, jer postojala je 
optužba da je drugi halifa Omer naredio spaljivanje te bi- 

blioteke, a kasnije se dokazalo da to nije tako. Čini mi se 
da je naslov jedne od tih knjiga baš bio "Da li su muslimani 
spalili Aleksandrijsku biblioteku". Pisac tog teksta se pozi- 
vao na Gibona, čuvenog istoričara, na Drejpera, pa je do- 
kazivao da se radi o ljagi koja je bačena na islam. 


Dakle, u prva dva-tri mjeseca je to bilo neko upoznavanje 
sa novim islamom, sticanje prave slike o islamu. Mi smo 
se svi bili zagrijali za to, i taj se krug ljudi jako brzo širio. 
Mislim da je krajem marta 1941, uoči propasti Jugoslavije, 
bila održana osnivačka skupština "Mladih muslimana", u 
Sarajevu, u prostorijama "Trezvenosti", Skupštinu je otvorio 
i kao takav bio izvjestan rukovodilac, inicijator čitave akcije, 
čovjek koji je bio u prvom planu, Tarik Muftić, danas ljekar 
u Mostaru. A ostali viđeniji članovi su bili oni koje sam 
maloprije spomenuo. Prisutno je bilo nekih 40-50 ljudi, bio 
je prisutan i predstavnik policije po tadašnjim propisima. 
Mi smo tu, između ostalog, donijeli i pravila društva "Mladi 
muslimani". Međutim, nije prošlo ni deset-petnaest dana, 
počeo je rat, organizacija je ostala neregistrovana, | ova 
okolnost će bitno uticati na to kako ćemo se mi dalje sna- 
laziti. 

Društvo, dakle, formalno nije osnovano jer nije registrova- 
no, došla je okupacija i NDH s njom, uspostavljena je 
ustaška vlast i ustaška omladina. Mi smo odmah došli u 
nezvaničan, ali latentan sukob sa ustaškim koncepcijama. 
Ustaška organizacije je imala ambiciju da u svoj okvir uklo- 
pi sve građane Muslimane i Hrvate, a Ustaška mladež je 
bila obavezna, njoj su pripadali svi đaci i studenti, nije ih 
niko ni pitao (to će se, kako znate, kasnije ponoviti kod 
nove, komunističke vlasti). Dok je, recimo, pristupanje 
ustaškom pokretu bilo nekakav voljni akt i čovjek je pristu- 
pao ako hoće, Ustaškoj mladeži su svi morali pristupiti, 
nije ih niko pitao hoće li ili neće, isto kao kasnije kod ulaska 
u pionirsku organizaciju. Mi smo, međutim, iako su nas 
upisivali u Ustašku mladež, počeli polahko i spretno da 
izbjegavamo skupove te organizcije, i izdvajali smo se kao 
grupa. | bili smo svugdje primijećeni kao grupa jer je naš 
broj u 1941-42. godini počeo naglo da raste, po školama, 
na Sumarskom i Medicinskom fakultetu koji je, čini mi se, 
baš u to vrijeme osnovan, ali i uopće u gradu Sarajevu, u 

mahalama, pri nekim džamijama itd. Ustaše su osjećale 
da mi nismo istomišljenici, iako nas nisu smatrali neprija- 
telima, utoliko što smo bili antikomunisti, i u tome smo 
imali nešto zajedničko s njima. 


e "Mladi muslimani" su pristupili društvu "El-Hidaje". 
Sta je taj nepatvoreni bunt natjeralo da se stavi 
pod skute, ipak za vas isuviše kontrolizirane, 
pameti? 
Okupljanje naše je za vrijeme rata bilo veoma opasno ako 
niste bili u nekoj legalnoj organizaciji. Zato je 1942. došlo 
do ideje da se stavimo pod krov, pod zaštitu, pod plašt 
"El-Hidaje" koja je u stvari bila udruženje vjerskih službeni- 
ka, osnovano još negdje tridesetih godina i na čijem je 
čelu bio ondašnji poznati alem, naučnik Mehmed-efendija 
Handžić. Ja se nisam slagao s tom koncepcijom, i polahko 
sam se udaljio iz svega toga. Nisam bio za to da se 
uključujemo u organizaciju klera. Došlo je do izvjesnog ra- 
scjepa među nama. OVi koji su se uključili smatrali su da 
je to gola forma, ali ja nisam bio zadovoljan ni sa tom 
formom, jer osjećao sam kako hoće da nas ukrote na neki 
način. Ljudi u "El-Hidaji" se djelimično nisu slagali s našim 
radikalizmom, a mi smo bili mladi ljudi pa naravno nismo 
mogli slijediti njihov ritam koji je, po našem mišljenju, bio 
dosta usporen i previše umjeren. S druge strane, bila je 
kod nas jako razvijena i izvjesna antiklerikalna nota. 


e  /o stoji i u programu "Mladih muslimana"... 


Još prije formalnog osnivanja našeg udruženja, mi smo se 
sastali u kući Tarika Muftića i donijeli program pokreta "Mla- 
di muslimani". Taj program je bio vrlo kratak, u njemu je 
bilo svega pet tačaka. Svaka od tih tačaka govorila je o 
izvjesnim tadašnjim problemima, ticala se gledanja na 
islam, potrebe organizacije muslimanske omladine, tvrdila 
da se muslimanstvo može obnoviti samo kroz islam, da 
će u tome ključnu ulogu odigrati mladi ljudi... Jedna od tih 
tačaka, dobro se sjećam, bila je da hodže ne mogu biti 
nosioci tog preporoda, što je kasnije stvorilo izvjesne. pro- 
bleme u odnosima sa "El-Hidajom". A sjećam se da je 
jedna tačka govorila o jedinstvu muslimana čitavog svijeta, 
mislim da je to bila tačka četiri. A tačka pet glasila je: 

Praktično ostvarenje islama; ispod toga stajala je jedna za 
nas tajanstvena formula: "nema komentara". Mi smo to uvi- 
jek iščitavali kao stvaranje jedne velike muslimanske 
države. Za nas je ta tačka značila upravo to. Dok su sve 
ove druge tačke uz sav princip imale i obrazloženje, duže 
ili kraće, ovdje je stajalo samo to: Praktično ostvarenje isla- 
ma i - nema komentara! 


e Tarik Muftić, jedan od voda "Mladih muslimana", 
također ističe neslaganje "Mladih muslimana" sa 
"zanatskim odnosom prema islamu". 


Mi smo u "Mladim muslimanima" uvijek imali antiklerikali- 
stičku tendenciju, i ona je bila vrlo snažna. Mi smo uvijek 
vjerovali da je stalež hodža i šehova nesposoban da ob- 
novi islam, da ne treba upirati pogled u tom pravcu, da 
tu nade nema. To treba da urade neki drugi ljudi koji nisu 
opterećeni formalizmom. Jer, svećenički stalež je bio op- 
terećen i sputan formalističkim gledanjem na islam, nije tu 
bilo više mašte ni smionosti da se napravi neki radikalan 
korak u pravcu napretka i preporoda. 


e Šta su "Mladi muslimani" radili tokom rata? 


U toku rata mi smo se bavili svim i svačim. Ja nisam bio 
uključen u "El-Hidaju", bio sam uključen u "Merhamet", do- 
brotvorno društvo, tamo nas je bilo dosta iz one prvobitne 
grupe "Mladih muslimana". Tamo smo se nalazili, ugrađivali 
svoje vrijeme i energiju radeći oko muhadžera, zbrinjavajući 
te ljude, idući na teren da im nosimo hranu itd. Jedan broj 
naših ostao je da radi pri "El-Hidaji". Bili smo se manje-više 
ovako podijelili: malo manje buntovan svijet ostao je da 
radi u "El-Hidaji", onaj buntovniji je otišao da radi izvan. Ali 
mi smo ipak smatrali da pripadamo organizaciji "Mladi mu- 
slimani", koja nije obuhvaćena jednim udruženjem, jednom 
hijerarhijom, nego je manje-više rasuta, vezana samo jed- 
nom idejom. 


e  Kolaboracija je termin koji tek treba da zadobije 
svoju istinsku valorizaciju. No, gospodine Izet- 
begoviću, možete li mi reći kakav je bio odnos 
"Mladih muslimana" prema ustaškoj državi? 

Komunistička država je, kasnije, iznosila svoje, 
drastične, dokaze. 


Komunisti su uvijek imali sklonost da traže neki paralelizam 
tri naroda u Bosni i Hercegovini. Pa ako se pojavila neka 
grešna stvar ili akcija među srpskim narodom, onda je to 
trebalo naći i među hrvatskim narodom, ali je trebalo tako 
nešto radi ravnoteže tražiti i među Muslimanima. Kad je 
riječ o ratnim angažmanima, bilo im je malo teško kod 
Muslimana naći pravu stvar koja bi bila adekvatna 
ustaškom i četničkom pokretu i zločinima, pa su optužili 
"Mlade muslimane", što je potpuno neosnovano. Jer, vidite, 
dok su četnici postojali kao oružana formacija jednog dijela 
srpskog naroda, ili jedne njegove snažne struje, dok su 
kod Hrvata postojale ustaše, kod Muslimana nije bilo ana- 
logne akcije, pokreta, organizacije. "Mladi muslimani" jesu 
bili antikomunisti, ali mi smo sebe uvijek smatrali i anti- 
fašistima. Jedan broj ljudi je i stradao od komunističkog 
režima, ja lično sam bio hapšen, uhođen, nisam se nikad 
baš sigurno osjećao u tom sistemu. Međutim, jedna či- 
njenica stoji, činjenica koju komunisti nikad nisu dali osvi- 
jetliti: niko od nas, doslovno niko, nije otišao u ustaški po- 
kret niti je postao ustaški funkcioner, niko nije otišao u 
SS-diviziju niti u neke njemačke jedinice, velika većina nas 
smo čak bili vojni dezerteri. Dio regrutovanih je otišao u 
domobrane, tu se moralo ići, ali baš niko nije otišao u 
ustaše. To nije slučajno. Otklon od ustaša kod nekih ljudi 
bio je razumljiv 1943. i 1944. godine kada je bilo jasno ko 
će izgubiti, ali od nas niko s njima nije otišao ni 1941-42, 
kada su Nijemci bili na vrhuncu snage. Naprotiv, jedan broj 
naših ljudi bio je blizak onim krugovima koji su izdali re- 
zolucije protiv ustaškog i njemačkog režima. Mi smo bili 
mladi ljudi da bi bili potpisnici tih rezolucija, ali mi smo ih 
umnožavali, nosili i rasturali. U tim ljjdima koji su bili pot- 
pisnici gledali smo neke svoje ideale, svoje duhovne očeve, 
ili jednostavno odgojitelje. Prema tome, bili smo bliski jed- 
noj humanističkoj organizaciji u ondašnjem režimu. Za nas 
su ustaštvo i njemački sistem bili neprihvatljivi. Dakle, neće 
moći izdržati kritički prilaz i istorijsku kritiku tvrdnja da su 
"Mladi muslimani" bili profašistički pokret, da su bili proo- 
kupatorski pokret. Za to nema nikakvih osnova. Međutim, 
takvu etiketu je bilo prilično lahko nalijepiti na nas upravo 

zbog našeg antikomunizma, jer mi smo se našli onda u 
jednoj nesretnoj situaciji u tom smislu što smo na izvjestan 
način izražavali tragediju muslimanskog naroda koji nije 
mogao da priđe ni jednoj ni drugoj strani. Sam nije mogao 
da opstane: ako ide u partizane daće dušu, a na drugoj 
strani prijetila je opasnost fizičkog istrebljenja. Muslimanski 
narod je bio razapet. Mi smo osjećali čitavu tu situaciju | 
bili smo izraz tragike u kojoj se naš narod bio našao, ali 
i izraz težnje tog naroda da iz te očajne situacije nađe 
nekakav izlaz. 


e Netom poslije rata komunistička vlast nije proga- 
njala "Mlade muslimane". Začuđujuće, ako se ima 
na umu njena "poslovična revnost". Kada je počeo 
progon "Mladih muslimana"? 


lako smo bili antikomunistički pokret, nas odmah po 
završetku rata nisu dirali. Jedan dokaz: ja sam bio istaknuti 
član organizacije "Mladi muslimani", ali sam 1945. potpuno 
normalno ovjerio svjedočanstvo. Tome je prethodila prov- 
jera držanja za vrijeme okupacije. Jer ja sam maturu po- 
ložio 1943. godine, ali sam poslije rata morao ovjeriti 
svjedočanstvo, to je bila zakonska obaveza, ono ne bi vri- 
jedilo ako nije verificirano od nove vlasti. Tu verifikaciju ste 
mogli izvršiti samo na osnovu karakteristika o vašem 
držanju za vrijeme rata. 

Mnogo ljudi nije moglo izvršiti verifikaciju i svjedočansta su 
im propala. Ja sam to uradio bez ikakvih teškoća, jer oni 
su vrlo dobro znali da sam pod ustaškim režimom bio 
progonjen, na neki način i prokazan čovjek. Ne samo ja, 
nego i masa drugih ljudi iz naše organizacije. 

S druge strane, mi smo svi u jesen 1945. pristupili musli- 
manskom kulturnom društvu "Preporod", zajedno s komu- 
nistima, i niko nas tada nije prokazivao. Ali, oni su vidjeli 
da se mi ne "popravljamo", da i dalje hoćemo u "Preporo- 
du" da gonimo muslimansku liniju. Tada su počele optužbe 
da su "Mladi muslimani" saradnici okupatora. Oni su dobro 
znali da to nema baš nikakve osnove, ali kad su ocijenili 
da treba da se obračunaju sa tim pokretom, onda im je 
najlakše bilo da nas u očima naroda diskvalificiraju time 
da oni nas kao ne progone zbog idejnih razloga, nego 

stoga što smo mi bili saradnici okupatora. To su očito bile 
floskule, etikete iza kojih obično nisu nikad stajali nikakvi 
dokazi. Ali situacija je bila takva da mi nismo mogli tražiti 
neke dokaze u svoju korist, nismo mogli reći: vi to tvrdite, 
izvolite dokazati. A narod jednostavno nekad ne zna razli- 
kovati etiketu i činjenicu. 

Vidite, protiv nas nije vođen ni jedan proces 1945. godine, 
u vrijeme kad su hapšeni i suđeni svi zločinci, svi saradnici 
okupatora. Prvo hapšenje "Mladih muslimana" bilo je 1. 
marta 1946. pa je onda nastavljeno dalje; jedna grupa 
1946, 1947. druga, pa treća 1948. četvrta | peta, pa onda 
1949, pošto se to razbuktalo, onaj konačni obračun kada 
je na procesu tužilac Enver Krzić rekao, predlažući kazne: 
kaznićete ih tako da se svakom smrzne krv kad pomisli 
na tu stvar! 


e VI ste suđeni u toj prvoj grupi, iz 1946. godine. 
Sudio Vam je vojni sud? 

Zato što sam bio vojnik u to vrijeme. Nedžib Šaćirbegović, 
koji je sada doktor u Americi, i ja, kao dvojica prvoop- 
tuženih, bili smo vojnici. On je pobjegao iz partizanske voj- 
ske, ali ne iz političkih razloga, nego se tek bio oženio 
svojom Azizom koju je veoma volio pa nije mogao podnijeti 
da bude od nje odvojen. A bio je jedan zakon po kojem 
su za djela protiv naroda i države, za šta smo mi bili Op- 
tuženi, mogli da sude vojni sudovi po ocjeni tužilaštva. Ci- 
vilni sudovi su uglavnom sudili ratne zločine, a vojni nisu 
imali mnogo takvih procesa. Onda, mi smo bili veoma mla- 
di ljudi, meni je bilo nešto oko dvadeset i jedne, a Nedžibu 
dvadeset godina. Vjerovatno je to uticalo da dobijemo re- 
lativno male kazne, ja tri a Nedžib četiri godine, njemu su 
dodali i dezerterstvo. 


e  /nače, kako su "Mladi muslimani" gledali na "novo 
doba"? j 


Osjećali smo da je došao jedan režim potpuno tud svemu 
tome što smo mi radili. Koliko god nam je taj ratni bio tud 
na jedan, ovaj novi je bio tuđ na drugi način, samo je ovaj 
bio u tom pogledu radikalniji, sistematičniji. = Ali antagoni- 
zam je bio skoro isti. Onaj raniji je bio površinski nasilan, 

ali on nije pokušavao da indoktrinira svijest u toj mjeri kako 
je to komunistički sistem mogao, kako je imao želju i am- 
biciju. Jer, komunistički sistem je počivao na vjeri da je 
konačno došao jedan novi svijet, da treba sve ljude pre- 
vaspitati, okrenuti u svom pravcu. A mi baš nismo imali 
tog uvjerenja. Oni su pokušavali da izvrše jednu duhovnu 
transformaciju ljudi, da indoktrinacijom ovladaju sviješću 
ljudi. 

Mi smo, naravno, bilo organizovano bilo neorganizovano, 
počeli pružati otpor tome. Tako smo pod jesen 1945. po- 
kušali da preuzmemo društvo "Preporod" u svoje ruke. 
Izvršili smo neku vrstu puča u tom društvu. Držana je osni- 
vačka skupština "Preporoda" u velikoj sali Vijećnice i mi 
smo tu istupili. To je zapravo bio prvi pokušaj pobune u 
novom, komunističkom režimu. Dotad se niko nije usudio 
da digne glas protiv, jer bi odmah bio samljeven. Mi smo 
se organizovali, i došlo je skoro hiljadu ljudi, većinom naših 
pristalica, koliko god je sala mogla da primi. Mi smo tada 
odlučili da istupimo javno protiv komunističkog režima: vi- 
kali smo, pljeskali, lupali nogama... Nekoliko nas je istupilo 
za govornicu, i rekli smo šta smo željeli da kažemo. 


e Kakav je bio odnos "Preporoda" prema "novom 
dobu"? 


On je upravo bio režimska organizacija. Tadašnje su vlasti 
bile odlučile da se Srbi organizuju u srpskom kulturnom 
društvu "Prosvjeta", Hrvati u hrvatskom "Napredak", Musli- 
mani u muslimanskom "Preporod" koji je nastao spajanjem 
"Gajreta" i "Uzdanice". Ali sva ta tri društva su bila komu- 
nistička. U "Preporodu" su se organizovali komunisti - Mu- 
slimani. Mi smo se bili organizovali da "Preporod" preuzmu 
oni Muslimani koji su to u svakom pogledu, dakle i reli- 
giozno. Zato je došlo do sukoba. Mi smo nakon ovog puča 
ušli u "Preporod" i postali članovi rukovodstva tog udružen- 
ja. | to pokazuje da oni protiv nas nisu imali nikakvih ratnih 
argumenata, inače bi nas onemogućili. Ali to su oni trpjeli 
nekoliko mjeseci, a onda su nas sve pohapsili, To je bila 
prva grupa uhapšenih, a nas dvanaest-trinaest je izvedeno 
pred sud. ; 

e  Poslali su Vas na izdržavanje kazne. U dosadašnjoj 
literaturi je već poznato kako je izgledao in- 
formbirovski zatvor. Međutim, još nam nije poznato 
kako je izgledao zatvor iz rakursa viđenja jednog 
vjernika iz tog doba. Možete li, barem djelomice, 
predočiti to viđenje? 

Poslali su nas na izdržavanje kazne u Zenicu, a nakon 
izvjesnog vremena su Nedžiba i mene premjestili u Stolac, 
tamo je tada bio normalni zatvor koji je kasnije pretvoren 


u maloljetnički. Ali smo uskoro obojica otišli na rad jer smo. 


se našli na robiji s ljudima koji su kao politički krivci bili 
suđeni na deset, petnaest i dvadeset godina - tako su u 
to vrijeme obično suđeni politički delikti, pa je naša presu- 
da više ličila na dječiju igru. Bio sam na mnogim radilištima 
u Zemlji, obično sam premještan nakon tri-četiri mjeseca. 
Radio sam i na izgradnji zgrade Centralnog komiteta KPJ 
u Sarajevu, počev od temelja pa sve skoro do završnih 
radova. Onda su me po nekoj kazni bacili na Ciglane, tu 
sam bio mjesec-dva dana, a zatim sam, opet po kazni, 
bio prebačen na mađarsku granicu, na poljoprivredno do- 
bro "Belje". Vidite, događalo mi se u životu da neki ljudi 
hoće da mi učine zlo pa mi učine dobro. Tada mi je bilo 
ostalo još šest mjeseci zatvora, i ja sam po kazni, sa još 
nekim "problemima", strpan u kamion i prebačen na 
mađarsku granicu. Htjeli su da sve nas koje nisu voljeli ili 
koji su im se nečim zamjerili pošalju daleko od kuća, time 
smo izgubili i mogućnost da dobijemo posjete, ja za tih 
šest mjeseci nisam imao nijednu posjetu, za ondašnje pri- 
like to je bilo jako daleko od Sarajeva, putovalo se cijeli 
dan i noć. 


Od svih hiljadu i sto dana koliko sam robijao mogu reći 
da sam bar pola vremena bio dobro gladan. Jedno vrijeme 
sam bio apsolutno gladan. U Stocu smo dobivali jedan 
komadić kukuruze izjutra, nekih 20-25 dekagrama, neku 
tanku supu za ručak i večeru. Svi smo bili toliko gladni da 
bismo taj komad kukuruze odmah pojeli. Ali na dobru "Be- 
lje" hrane je bilo u izobilju. Barem je krompira bilo koliko 
želiš. A i zatvorsko sljedovanje je bilo znatno veće. Ujutro 
smo dobijali, sjećam se, neku puru i pola litre ili čak čitav 

litar mlijeka. Kad sam se vratio u Sarajevo 1. marta 1949. 
došao sam potpuno preporođen, jak fizički. Ja sam se na 
"Belju" bio prijavio na šumske radove, išli smo na sječu 
šume. To su tako prijatni poslovi da bih, kad bih opet ne- 
kad u životu morao fizički raditi, izabrao da siječem šumu. 
Od svih fizičkih radova to su, mislim, najzdraviji i najprijatniji 
poslovi. Ja sam bio postao majstor da oborim stabio, čak 
i nakrivljeno, tačno u onom pravcu gdje treba. 


Oni su imali neku zatvorsku biblioteku. Kad sam kasnije, 
1983. ponovo osuđen i zatvoren, primijetio sam neke ra- 
zlike. Ranije, 1946, nisu se mogle dobiti knjige spolja, samo 
one koje je davala zatvorska biblioteka. To je bilo prilično 
neuredno i neredovno, pogotovu na gradilištima. Možda 
je u sređenijim zatvorima bilo bolje. Tada je sve bila pre- 
plavila ona jeftina marksistička literatura, neke brošure u 
kojima se najavljivala propast kapitalizma i dolazak jednog 
novog, pravednog sistema. Naročito je bilo mnogo Stalji- 


. novih radova, pa čitav niz Lenjinovih rasprava. Ali nalazilo 


se još nekih knjiga, Gorki na primjer. Kasnije su nas saku- 
pljali na neka sedmična predavanja, to je zapravo bilo 
početak one torture koja je slijedila, koja će tek uzeti maha 
kroz dvije-tri godine kad dođe do loma sa Rusijom, do 
pojave 1B-a i prevaspitavanja ibeovaca. Tada u stvari poči- 
nje ona surova praksa u zatvorima koju ja srećom nisam 
doživio, osim njena početka 1949. 'godine. Ali to su doživjeli 
mnogi moji drugovi koji su kasnije suđeni i zatvarani. 


e Kasnije je tek uslijedio pogrom na "Mlade mus- 
limane"... 


Već sam pomenuo hapšenje i procese u 1947. i 1948. go- 
dini, a u godini u kojoj sam ja izašao iz zatvora došlo je 
do konačnog obračuna sa organizacijom i njenim člano- 
vima. Vlast se uvjerila da ove neke ranije, palijativne mjere, 
te blage presude, iako je bilo vremenskih kazni i na 17 
godina (Vahid Kozarić na procesu u Zenici), dakle da sve 
te mjere nisu dale prave rezultate. Osjećalo se da organi- 
zacija uzima maha po čitavoj Bosni i Hercegovini, i 
odlučeno je da se izvrši konačni obračun. 

Glavnina optužbi protiv njih ticala se stvari koje su se do- 
godile 1947, '48. i '49. godine. A ja sam tada bio u zatvoru. 

Da me nisu zatvorili 1946, ja bih na procesu tri godine 
kasnije posigurno izgubio glavu. Bio bih ili prvi ili drugi 
optuženi. Ja sam praktički bio izdvojen iz organizacije već 
1946. i odgovarao samo za ono što se do tada bilo otkrilo 
- nekoliko predavanja, nekoliko ilegalnih okupljanja itd. Na- 
kon toga organizacija se nastavila razvijati, čak je došla 
do stupnja da govori o nekoj pobuni protiv vlasti. Jedan 
odlučan trenutak u tom svemu bio je plenum organizacije 
20. i 21. februara 1949. Na tom plenumu bilo je odlučeno 
da se direktno ustane u borbu protiv komunističkog siste- 
ma, tako da su u stvari ljudi koji su te godine zatvoreni 
odgovarali za taj čitav period rada i razvoja organizacije. 


e Ali, "OZNA sve dozna". 


Ja mislim da protiv komunističkog sistema nijedna ilegalna 
organizacija nikad nije imala šanse. Jer, komunisti su stari 
ilegalci, oni su sve to znali, mi smo bili početnici za njih, 
amateri prema profesionalcima. Treba znati da su komu- 
nisti stvarali ilegalne organizacije još počev od polovine 
prošlog vijeka, poslije pojave "Komunističkog manifesta". 
Mi smo bili naivni, mladi, uz to poletni, ponekad spremni 
da pričamo više nego što treba itd. A komunistička orga- 
nizacija je gomilala iskustva, počev od Pariske komune se- 
damdesetih godina XIX vijeka pa onda propale revolucije 
1903, pa Oktobarske revolucije 1917, zatim borbe velikog 
broja ilegalnih organizacija u mnogim zemljama. Naši ko- 
munisti su koristili sva ta iskustva, a treba znati i to da su 
se naši isljednici manje-više svi školovali u Sovjetskom Sa- 
vezu. Mi smo se, neiskusni, našli u sudaru sa jednim po- 
kretom koji je sav bio zasnovan na konspiraciji, koji je imao 
ogromna iskustva. | naravno, tu ništa nije prolazilo. To je 
jedna činjenica. A druga je činjenica što se iz zapisnika 
stiče lažan utisak da istraga ide glatko. Jer tamo ne piše 
da se u saslušanjima prave pauze po nekoliko dana, pa 
i po mjesec. To su pauze u kojima se vrši obrada ljudi. Tu 
je, na žalost, bilo svega i svačega: bilo je mučenja, teške 
torture, pa kad neko pod mukama prizna, onda se kasnije 
dovede u kancelariju i isljednik sastavi zapisnik a ovaj ga 
samo potpiše. 

e IZ novinskih izvješataja toga doba ("Oslobođenja", 
"Politike", "Borbe"), stiče se utisak, kad se gleda 
zjenicom toga vremena, o jako organiziranoj teroris- 
tičkoj organizaciji. Još i danas se zlonamjerno prov- 
lače takva shvatanja. 

Kao i u svakoj organizaciji, koja se već bila prilično razvila, 
stvarale su se različite struje koje se uglavnom dijele na 
one umjerenije i one radikalnije. Uvijek je postojala takva 
podjela. Radikalna struja u "Mladim muslimanima" vukla je 
korijen iz Mostara. Ne znam da li to treba zahvaliti nekom 
učenju ili hercegovačkom temperamentu, ali oni uglavnom 
nisu bili za nenasilne metode borbe. Druga struja je radila 
pod firmom takozvane "organizovane neorganizovanosti" ili 
"neorganizovane organizovanosti", kako su je zvali. Ona je 
više išla na prevaspitavanje ljudi, na pokušaj da se jednom 
komunističkom vaspitanju suprotstavi muslimanski, islam- 
ski odgoj. Sanse su i tu bile male, s obzirom na moć pro- 
pagandnog aparata. Izvjestan broj razumnih ljudi u "Mla- 
dim muslimanima" zastupao je stanovište da ne treba po- 
kušavati da se protiv ovog sistema bori nasilnim metoda- 
ma jer će on sasvim sigurno pobijediti, jer tu šansu 
nemamo. To je bio razlog što mi kasnije, kad sam ja izašao 
iz zatvora 1949, i pošto je ovaj obračun završen, nismo 
više nikad pokušali stvarati ilegalne grupe. Pogotovu takve 
grupe kasnije nisu imale nikakvih izgleda kada se komu- 
nistički sistem sredio, organizovao, oboružao i tehnikom, 
posebno uređajima za prisluškivanje uz pomoć kojih mogu 
znati apsolutno sve što se kaže, čak i ono što muž kaže 
ženi a kamoli što kaže drug drugu. Zato smo potpuno digli 
ruke od takvog metoda borbe. 

Mi koji smo znali da pišemo bacili smo se na pisanje, i 
pokušali smo da na taj način širimo propagandu. | bili smo 
ponovo zatvarani, jer ni taj metod nije bio dopušten, jer je 
krivičnim zakonom bio sankcionisan i takozvani verbalni 
delikt. 

A što se tiče oružja, kasnije sam saznao da je bilo ljudi 
koji su jednostavno u svojoj nestrpljivosti savjetovali orga- 
nizaciji da krene u nasilne metode borbe. Bilo je puno više 
onih, ogromna većina, koji su se protivili tome, ali kad je 

došlo do obračuna sa organizacijom, vlastima je više od- 
govaralo da onu manjinu prikažu kao vladajuću grupu, vla- 
dajuće stanovište u organizaciji i da preko nje proglase 
kompletnu organizaciju terorističkom, što ona sasvim si- 
gurno nikad nije bila. lako je bilo nekih terorističkih ideja, 
one se nikad nisu realizirale. Možda jedino tu i tamo u 
skupljanju oružja, ali u vrlo malim količinama, jer to kao 
metod borbe ne bi nikad moglo da zaživi u organizaciji. 
Većina njenih članova je na to uvijek gledala s podozre- 
njem i to nikako nije mogao postati preovlađujući sistem 
borbe. Komunisti su pokazivali to oružje na procesu, ali 
nisu mogli da navedu ni jednu akciju u kojoj je bilo ko 
napadnut, ranjen, kindapovan ili nešto slično. Ali, oni su 
znali da će se lakše obračunati s orgnizacijom ako joj stave 
etiketu teroristička, jer će obeshrabriti jedan broj razumnih 
ljudi koji su možda pokušavali da na određen način rade 
u njoj. S druge strane, takvu organizaciju je lakše odbiti 
od naroda, jer narod ne voli ljude koji se služe oružjem u 
mirnim vremenima. | treće, time se pred narodom daju 
opravdati drastične metode koje se primjenjuju u kažnja- 
vanju, u obračunu s organizacijom. 


e Kakav je odnos "Mladih muslimana" bio prema Is- 
lamskoj zajednici, poslije rata? 

Nekakav antagonizam između "Mladih muslimana" i zva- 
ničnih vjerskih struktura uvijek je tinjao i postojao. Ali taj 
antagonizam se prvenstveno ticao gledanja na islam, na 
njegovu ulogu u istoriji, na njegovu teoretsku osnovu, te 
drukčijeg poimanja šta je to islam. A, s druge strane, islam- 
sko svećenstvo, ulema, uvijek je bilo organski priraslo uz 
vlast. Riječ je o sunitskom svećenstvu, sa šiima to nije 
slučaj, oni su uvijek bili opozicija, uvijek su kritikovali vlast. 
Sirom muslimanskog svijeta naći ćete da su sunitski 
svećenici većinom lojalni svakoj vlasti, i onoj koja valja i 
onoj koja ne valja. Tako je u Saudijskoj Arabiji, Egiptu, Si- 
riji... Rijetko među njima ima pobunjenih. A "Mladi musli- 
mani" su bili tipična buntovnička organizacija, uvijek 
opoziciona. Mi smo živjeli za islam, a oni su živjeli od isla- 
ma, svećenicima je to profesija. | tokom istorije su oni 
svugdje bili vezani za vlast, a to je ponekad imalo pogubne 
posljedice, jer ilmija treba, umjesto da bude kontrolirana, 
da kontrolira vlast. Oni su, međutim, uvijek srasli kao nokat 
i meso. To se dogodilo i u drastičnom slučaju, kada je 

vlast bila komunistička, dakle čisto bezbožnička. | tada je 
ilmija prihvatila neku slugansku ulogu prema vlasti. Ukoliko 
bi paktiranje sa vlasti u Alžiru ili Egiptu moglo i da se shvati, 
jer je ta vlast sastavljena od kakvih-takvih muslimana, ovdje 
je to dobilo jedan potpuno apsurdan oblik. Oni su čak išli 
dotle da su donijeli odluku da se "Mladi muslimani" 
isključuju iz Islamske vjerske zajednice. Po pravilima islama 
to niko nema pravo uraditi, jer to da li je neko musliman 
ili nije ne odlučuje nikakva vlast, to je opredjeljenje svakog 
čovjeka. A da apsurd bude veći, tu su odluku donijeli ljudi 
koji sa islamom nisu imali nikakve veze. Jer, priča se da 
je u tadašnjem sastavu najvišeg tijela IVZ bilo nekoliko ljudi 
koji su javno bili članovi Partije. Za ostale se znalo da su 
simpatizeri vlasti, ali bilo ih je nekoliko koji su dolazili na 
sjednice Sabora IVZ, a poslije išli na partijske sastanke. 


To dokle su se IVZ i njene strukture bili spustili nema ana- 
logije u katoličkoj crkvi, pa niti u pravoslavnoj, iako je u 
pravoslavnoj bilo dosta kolaboracije sa komunistima, ali u 
katoličkoj ne. Ona se najbolje držala, dijelom zato što je 
bila sastavljena od veoma obrazovanih ljudi, sa ogromnom 
tradicijom, a dijelom zato što se glavni svećenici postavlja- 
ju u Rimu. 

Poznat je slučaj sarajevske Medrese, kada je direktor Su- 
lerman Kemura uhvatio letke kod jednog đaka i onda to 
prijavio UDB-i. Poslije te "provale" Medresa je skoro godinu 
dana bila zatvorena, jer je gotovo čitava jedna generacija 
učenika bila pohapšena. S njima su uhapšeni i neki na- 
stavnici, među kojima i Halid Kajtaz koji će to platiti gla- 
Vom. 

Jedna posebna grupa u komunističkoj tajnoj policiji imala 
je zadatak da konstantno pokušava da vrbuje ljude. A kod 
te grupe je posebnu pažnju zasluživala Islamska vjerska 
zajednica, odnosno vjerski službenici. lako se, na žalost, 
dogodilo da je procenat vrbovanih ljudi u vjerskoj zajednici 
bio neuporedivo veći nego među civilnim svijetom, jer je 
zbog specifičnosti posla kojim se vjerska zajednica bavila 
i zbog želje da se njen rad umrtvi, blokira, paralizira, ulagan 
poseban napor da se ti ljudi pridobiju za saradnju. Neki 
su to prihvatali, neki nisu, ali je, na žalost, procenat vrbo- 
vanih ljudi za saradnju sa SDB u IVZ, počev od portira u 
nekom odboru pa do onih u vrhu, bio nesrazmjerno veći 
nego drugdje. 

e Na kraju, kakav je, po Vama, značaj "Mladih mus- 
limana" u poslijeratnoj emancipaciji Muslimana? 

Kad čovjek procjenjuje ulogu jednog ovakvog pokreta, jed- 
ne organizacije, onda na neki način procjenjuje da li je ona 
imala neku funkciju, makar u uspomenama ljudi. Kod or- 
ganizacije "Mladi muslimani" treba uzeti u obzir da je njen 
život nasilno prekinut 1950-51. godine, i da je svaki pokušaj 
da se sačuva uspomena na nju bio uništen, onemogućen. 
Međutim, ona je ostala da živi u ljudima koji su preživjeli 
taj pogrom. I kad se tako gleda iz ove perspektive, onda 
se vidi da je organizacija "Mladih muslimana", po mom 
mišljenju, odigrala važnu ulogu u onome što danas nazi- 
vamo padom komunističkog sistema. Jer, otpor koji su 
"Mladi muslimani" pružali prvih nekoliko godina poslije rata 
nastupajućem komunističkom sistemu bio je jedan od naj- 
snažnijih i najorganizovanijih otpora koje je na području 
Jugoslavije bilo ko pružio. U poređenju sa ostalim organi- 
zacijama koje su se tad pojavile ovo je sigurno bila jedna 
od najvećih i najorganizovanijih, i otuda onako drastičan 
obračun s njom. Međutim, došlo je do uništenja organiza- 
cije nasilnim putem, čak i pokušaja da se svaki pomen na 
nju onemogući za dugi period vremena. Tako je ona preživ- 
jela samo u ljudima. S njima su preživjela sjećanja na or- 
ganizaciju, na njene poruke, zahtjeve, programe. Cinjenica 
je ipak da je ogroman broj tih ljudi, najveći njihov dio, 
učestvovao kasnije u stvaranju Stranke demokratske akcije, 
1990. godine. lako nekog drugog kontinuiteta nema, ima 
ga preko tog ljudskog faktora, samo preko njega. Nema 
ga u vidu programa, u vidu organizacije. To je ostalo kao 
zavjet ljudi da će raditi za Muslimane, za islam, i čim je 
"ojužilo", čim su se pojavili novi vjetrovi nad ovim prostori- 
ma, čim je otišao onaj teški mraz, to je niklo. Možda je 
niklo na neki drugi način, ali nije zanemarljiva stvar da su 
u svim krajevima Bosne i Hercegovine, u skoro svim mje- 
stima bivši "Mladi muslimani" ljudi koji su radili i koji rade 
za SDA. Zato mislim da i sa tog stanovišta treba procje- 
njivati istorijsku ulogu organizacije "Mladi muslimani" na 
ovim prostorima. 


Razgovarao: Zilhad Ključanin 

Alija Izetbegović je rođen 1925. godine u Bosanskom 
Samcu. Odrastao je i školovao se u Sarajevu. Od rane mla- 
dosti angažovano se bavi islamom pa je već 1946. godine 
kao pripadnik organizacije "Mladi musliman" došao u sukob 
sa komunističkim režimom i bio osuđen na trogodišnju ro- 
biju. Poslije zatvora je pod pseudonimom L.S.B objavio niz 
članaka na islamske teme u domaćoj i stranoj štampi. Autor 
je "Islamske deklaracije", zbirke pjesama "Problemi islam- 
skog preporoda" i knjige "Islam između istoka i zapada". 
Ponovo je uhapšen 1983. godine i u poznatom "Sarajev- 
skom procesu" kao prvooptuženi u grupi od 13 musliman- 
skih intelektualaca osuđen na 14 godina zatvora. Ovaj put 
u zatvoru je ostao nešto manje od šest godina. Oslobođen 
je krajem 1988. u okviru puštanja na slobodu političkih zat- 
vorenika osuđenih za verbalni delikt. Početkom 1990. godi- 
ne pokrenuo je formiranje "Stranke demokratske akcije" koja 
se ubrzo pretvorila u masovni muslimanski pokret i najbroj- 
niju. b-h političku partiju; a u maju 1990. izabran je za nje- 
nog prvog predsjednika. 

Alija Izetbegović sada je predsjednik Predsjedništva Bosne 
i Hercegovine. 

MUNIR GAVRANKAPETANOVIĆ 


ISLAM JE BIO SVA NAŠA LJUBAV 


Biografija 
Rođen sam u Sarajevu, 14. juna 1928. godine. Otac mi je 
Ismet-beg Gavrankapetanović a majka Ismeta Kapetano- 
vić. Otac mi je porijeklom iz Počitelja a majka iz Vitine. 
Osnovnu školu i gimnaziju sam završio u Sarajevu. Studi- 
rao sam građevinu u Zagrebu kada su me na šestom se- 
mestru Građevinskog fakulteta u Zagrebu uhapsili. 


Još od malih nogu mnogo sam učio o islamu. Najviše sam 
u djetinjstvu naučio pred muallimom Fejzulah ef. Hadžiba- 
jrićem. Pred njim sam učio od 1941. do 1943. god. | u 
osnovnoj školi sam imao vjeronauku. | u gimnaziji. Muallim 
mi je tamo bio hafiz Trebinjac. O islamu sam, zahvaljujući 
svemu tome znao veoma mnogo. Poznavao sam anhlak, 
akaid, istoriju islama, namaz. No, tek moj ulazak u orga- 
nizaciju "Mladi muslimani" učinio mi je islam nerazdvojnim 
dijelom moga bića. Prišao mi je Fevzi Avdić. Oni su čuli 
za mene od mog rođaka koji je tada studirao u Zagrebu, 
Husrefa Bašagića. 

Pozvali su me. Tako je počelo. Susreti, kontakti, razgovori, 
razgovori... Učio sam mnogo i intenzivno. Čitao sam što 
god mi je dolazilo pod ruku u tim prvim danima. 


Iz tih dana poseban dojam na mene su ostavili rahmetli 
Halid Kajtaz i Esad Karađozović, kao i Emin Granov. Imao 
sam tada oko petnaest godina. 

Nisam bio premlad. Ja sam i sa svojih petnaest godina 
mogao sve, baš sve, odlično razumjeti. Bio sam dovoljno 
oduševljen, dovoljno sretan zbog svega. Ne mogu to ri- 
ječima ispričati. Sve je bilo toliko izuzetno da mi se nikad 
ništa više slično u životu nije desilo. Ja sam i dotad s 
majkom, s ocem, s porodicom, redovno i klanjao i postio 
i općenito ibadetio, ali tek ova saznanja stečena u orga- 
nizaciji, tek ovo poimanje vjere i doživljaj islama učinili su 
me sretnim muslimanom i mu'munom. Sretnim čovjekom! 

U kinu "Apolo" 

Sjećam se, imali smo predavanja u zgradi kraj Begove 
džamije. To je sadašnji mekteb na spratu. Gore smo imali 
našu sobu. Tu smo se sastajali, razgovarali o islamu. O 
svim mogućim aspektima islama, o svim elementima isla- 
ma. Uvijek su ove prostorije bile pune mladića i djevojaka. 
Negdje u toku 1943. god. osnovana je i ženska sekcija 
"Mladih muslimanki". Naročito se isticala Aziza Šaćirbego- 
Vić. 

Sjećam se, ona je bila organizator jednog protestnog sku- 
pa 1943. U kinu "Apolo", sadašnjem kinu "Partizan", prika- 
zivan je film koji je vrlo ružno, neukusno i nadasve 
tendenciozno govorio o muslimanima i Arapima. Mi smo 
se dogovorili da reagiramo. Pokupovali smo karte, došli u 
kino-salu, rasporedili se svuda po kinu. Sjećam se, bio je 
Ešref Campara, Alija Izetbegović, Nedžib Saćirbegović i 
drugi. U trenutku kad na filmu slijede ružne rečenice o 
muslimanima i o islamu, ustao je Alija i uzviknuo: "Ovo je 
laž! ... Ovo nije istina!"... Svi ustajemo i uzvikujemo iste 
riječi napuštajući kino uz lupu stolica i povike. Iskupljamo 
se pred kinom i tražimo od direktora kina da se obustavi 
film. Prijetilmo da ćemo demolirati kino. Jedna naša dele- 
gacija odlazi kod direktora kina na razgovor a druga u 
Rijaset tražeći od reisa da se zabrani emitovanje ovog fil- 
ma. i 


Kako ćemo se boriti 


U to vrijeme na stranicama lista "El-Hidaje" imali smo ne- 
koliko svojih stranica. To su bili tekstovi protiv bluda, protiv 
nemorala, protiv alkohola, pušenja i protiv svega negativ- 
nog. Pisali smo i protiv plesa. 


Bilo je to javno iznošenje naših stavova utemeljenih na 
islamskim principima o poimanju života i mladosti. Udarni 
članak na koji smo se oslanjali i koji je mene posebno 
oduševio je članak kojemu smo se stalno vraćali. Bio je to 
članak inženjera Emina Granova "Kako ćemo se boriti" (?). 
To je bio izuzetno dobar, revolucionaran članak koji je obra- 
zlagao naše stavove. Kako se braniti, kako se boriti. Nije 
bilo govora o fizičkoj odbrani i fizičkoj borbi, tekst je 

sadržavao naše ideje, prijedloge i stavove kako ćemo bra- 
niti islamska ubjeđenja s kojima smo živjeli, kako da se 
širi islam. Ovaj tekst postaće kasnije glavna inkriminacija. 
Imao sam zadatak da druge pozivam u organizaciju onako 
kako su nekad mene pozvali. Tražili smo najbolje, najmo- 
ralnije i najsposobnije. Obilazili smo gimnaziju. Zanimali su 
nas najbolji, najmoralniji gimnazijalci. Ja sam prvi stupio s 
njima u kontakt, a onda sam ih vodio kod Esada Ka- 
rađozovića. 

Imao sam zadatak i zaduženje i za džamiju Bakarevića, u 
današnjoj ulici Dragice Pravice. IŠao sam na svaki akšam 
u ovu džamiju i poslije bi se nađi sa Esadom i Salihom 
Karavdićem (sada je advokat). 


Nas trojica bili smo malo jezgro na tom području. Tako 
smo radili do 1945. god. Tad je nastupila jedna pauza. 
Zabranjen je rad organizacije. 


Naše prostorije su okupirane. Oduzete su nam knjige, pa- 
piri, oteto nam je sve što smo posjedovali. Nismo se više 
smjeli okupljati ni sastajati. Viđali smo se i razgovarali u 
potpuno privatnim susretima. Obično po stanovima. Nije 
bilo organiziranog djelovanja. 

Uskoro će, ilegalno, 1945. god. početi izlaziti list "Mudža- 
hid" koji ćemo štampati na šapirografu. Na žalost, samo 
nekoliko brojeva. 

Ponovo ću se uključiti u rad organizacije 1947. god. sa 
Halidom Kajtazom. To će biti u Zagrebu. U mojoj grupi je 
još bio i Dževad Curčić, Mahmut Cvijetić... 

Ja sam se na redovan studij u Zagrebu upisao, polagao 
ispite, odlazio na predavanja. Uskoro su me proglasili sum- 
njivim, da pripadam organizaciji i oduzeli su mi stipendiju. 
bilo je vrlo teško prvih nekoliko mjeseci, godinu. Roditelji 
su me pomagali kako su znali i umjeli. 


U Zagrebu smo nastavili sličan rad. Sakupljali smo se u 
stanovima, na ulici, u gradu, čitali tekstove i diskutovali. 
- Strogo smo se pridržavali ustanovljenih pravila ponašanja: 
čestitost, moralnost, tačnost, preciznost prije svega. Re- 
dovno smo čuvali namaz. Obavezno smo postili. Bili smo 
dobri prijatelji, dobri đaci, dobri studenti. Svuda među prvi- 
ma. 

Sadržaj naših sastanaka bio je izučavanje Kur'ana, Hadi- 
sa... Počinjali bi redom, od sure "Fatiha" pa dalje. Diskutirali_. 
smo o svakom ajetu. Sastajali smo se jedanput sedmično. 
Potom bismo zajednički čitali vijesti iz islamskog svijeta. 
Obavezno smo kupovali novine, čitali ih i analizirali njihov 
sadržaj. Ono što je nas zanimalo. 


Često sam baš ja spremao vijesti iz islamskog svijeta. To 
su bili naši sastanci, naša druženja. To je bio rad mlado- 
muslimanske organizacije. Naravno, uz to smo pokušavali 
i druge da pridobijemo za svoje stavove, za svoje ideje. 
Opet smo birali samo čestite. U prvoj fazi, fazi promatranja, 
mladog muslimana bismo promatrali i testirali, potom bi- 
smo s njim razgovarali i onda ga primali u organizaciju. 

Tu, u Zagrebu, naša grupa je počela izdavati list "Mudža- 
hid". Negdje 1948. god. počeli smo spremati njegov prvi 
broj. Izašlo je svega pet, šest brojeva "Mudžahida". Naslov- 
nu stranu je izradio Mahmut Cvijetić. Novine smo štampali 
u jednom stanu. Tu smo takođe štampali i neke knjige. 
Jedna mi je ostala u posebnom sjećanju. Bila je posvećena 


istorijatu Saudijske Arabije, porijeklu porodice Saud, njiho- 


ve dinastičke familije. Ešref Čampara ju je preveo sa tali- 
janskog, a ja i Omer Behmen smo je svu noć štampali na 
pisaćoj mašini, od šest ujutro do šest navečer... 


Studirao sam negdje do 24. maja 1949. god. Otprilike su 
bila gotova četiri semestra. Iz četvrtog semestra, sjećam 
se, nisam sakupio sve potpise. Uhapsili su me. 


Prije toga sreo sam Omera Behmena u Sarajevu, on mi je 
spominjao da su počela hapšenja u Mostaru i po Herce- 
govini. U Zagrebu su prvi uhapšeni Teufik Velagić, Esad 
Karabeg i Tarik Muftić. Ja sam poslije njihovih hapšenja 
otišao do Počitelja kod oca i majke na nekoliko dana. Bilo 
je to vrijeme zatišja u Zagrebu i Sarajevu. Ništa se nije 
događalo. Organizacija je privremeno prestala djelovati. 


Hapšenje 
U Zagrebu smo ja i Edhem Šahinović, tada student prava, 
živjeli u maloj sobici na mjestu nekadašnjeg sanatorijuma, 
u Zajčevoj ulici. Mislim da je broj bio 40: Preko puta bol- 
nice. Stanovao sam kod jedne divne žene. Ana se zvala. 

Ana Altmanova. Dobra katolkinja. | čujem je, negdje 24. ili 
25. maja duboko u noći, viče... "Munire! Munire, probudite 
se... " Probudio sam se. Otvorio vrata. Vidim, čujem, čizma. 
Vidim uperen pištolj. Kaže: "Diži se!". Ustanem. Izađem. 
Njih četvorica vani. Dvojica u uniformi, dvojica u civilu. Dva 
sahata su po ponoći. Bio sam jako bunovan. Pretresajući 
stan ugledaše Lenjinovu sliku koju sam kao kamuflažu bio 
spremio još ranije, da se nađe, da ih zbuni. Začudili su se 
toj slici. Dali su mi da potpišem nalog za hapšenje. Nisu 
ništa uzeli jer nisu imali šta uzeti. Sjećam se, udahnuo sam 
duboko pošto sam se tek bio probudio. Nisam htio da 
izgledam isprepadano. Posmatrali su me gospođa Ana i 
njen stanar Vlado. Još jednom sam udahnuo duboko da 
mi ruka ne zadrhti. Gospođa Ana mi daje četkicu za zube, 
makazice, neke sitnice. Oni joj rekoše da ću sve dobiti i 
da mi ništa ne treba. 


Tih dana je vladala velika glad. Na kartice smo dobijali 30 
dekagrama hljeba. Dan ranije sam dugo stajao u redu da 
bih dobio nekakve kekse. Sjećam se da sam ih ponio sa 
sobom. | malo hljeba. Hljeb je bio najdragocjeniji. 


Pošto sam pretpostavljao da će me uhapsiti, napisao sam 
ranije pismo za svoju familiju. Ostavio sam ga gospođi Ani 
da im ga uruči. Na kraju mi je Ana rekla: "Munire, nemojte 
da se sekirate!". To nikad neću zaboraviti. Tu divnu ženu i 
te divne riječi na kraju. Ona je u ratu izgubila sina. Prema 
meni i Edhemu se odnosila kao druga mati. U nju sam 
imao ogromno povjerenje. 

Danas ima 95 godina. Živi u Zagrebu. 


Put u zatvor 
U autu sam sjedio pozadi a ispred mene, i sa jedne i sa 
druge strane po jedan udbaš. Vozimo se do Savske ceste. 
Tu je centralni zagrebački zatvor, tzv. "Sing-Sing". Zausta- 
vljamo se pred jednom kućom. Dvojica izađoše da hapse 
nekog drugog. Tada su uhapsili nekog momka iz Banjalu- 
ke, Nijaza Karaselimovića. To ću kasnije saznati. Dovode 
nas u zatvor. Cekamo pola sahata, možda sahat. Dolaze 
automobili. Dovode... Vidim Dževada Curčića, dovedoše 
njega i još neke momke. Onaj zaposleni na šalteru me 
pita, na prijemnom odjeljenju: "Gdje ti je stan?". Ja mu 

rekoh da to nije nikakav stan do običan sobičak. On me 
još upita može li se on poslije mene useliti u taj sobičak... 


Odatle nas prebacuju u ćelije u poznati stari zatvor, star 
više od trista godina. To je nekadašnji samostan. Još od 
austrijskog vakta ta je zgrada zatvor u Zagrebu. Tu sam 
ostao dva dana. Za to vrijeme dobijali smo po petnaest 
dekagrama hljeba i nešto vodenaste čorbe. Tu ću upoznati 
nekog studenta Marušića kojeg su počeli hapsiti čim je 
apsolvirao i već su ga više puta hapsili pa tako nikako nije 
mogao da diplomira. 

Pred ovima ovdje, odmah sam počeo klanjati. Jedan inže- 
njer, čovjek koji je projektovao Zagrebačku džamiju, me 
pitao šta to radim. Objasnio sam mu. On mi je ispričao 
da je zatvor u kojemu smo ležali načinjen sav od kamena. 
Star preko trista godina. U njemu je bilo veoma hladno. 
Na daskama oslonjenim na željeznim stubovima smo spa- 
vali. 

Sutradan, navečer, između devet i deset sati su nas poz- 
vali. Uzeo sam neku deku i knjigu koju sam ponio misleći 
da ću moći spremati ispit. Bila je to "Teorijska mehanika". 
Tu sam sreo Memnuna Muftića i Ahmeda Šalagu. Njih dvo- 
jica su ležali zajedno. Ruke su im zajedno bile svezane. 
Meni su zasebno lisicama svezali ruke. Autom su nas od- 
vezli do zagrebačkog kolodvora. Sjećam se, bilo je 
mračno, jako mračno. Sproveli su nas kroz nekakve tarabe. 
Cekala nas je vozna kompozicija. Uveli su nas u Voz | 
spustili roletne. Opet mrak. U kupeu nas dvojica, jedan 
major i dva milicionara. Major je držao šmajser uperen u 
nas. Odlazeći iz Zagreba, sjećam se, slučajno sam primi- 
jetio da naše muslimanke, naše studentice šetaju okolo, 
kolodvorom. Vjerovatno su saznale za naša hapšenja. 

U Sarajevo smo stigli u šest ujutro. Sjećam se, stojimo na 
stanici. Putnici dolaze. Odlaze. Gledaju nas. Mi, s lancima 
na rukama, sigurno svi izgledamo strašno dok mi jedan 
milicionar pokri dekom lisice. Valjda da me svijet prestane 
upadno zagledati. Uvode nas u centralnu UDBU, a zatim 
u Centralni zatvor u Sarajevu. Dođe jedan oficir UDBE, 
sjećam se, i veli nam: "Pogledaj ih kako jadno izgledaju, 
a oni revoluciju dižu"... Otpremili su nas u ćeliju broj 12. 
Tu ću sresti nekog studenta ekonomije iz Banjaluke kome 

se imena ne sjećam, fra Didana Ćorića, svećenika i fratra 
sa Sirokog Brijega, pa nekog studenta Misojevića, nekog 
Crnogorca čijeg se imena ne sjećam. On je stalno ćutao. 
Tu je bio i Ibro Pašić, sadašnji profesor Univerziteta, pa 
Hilmija Pitić... 

U aprilu i maju su bila žestoka hapšenja u Sarajevu, Mo- 
staru. U Sarajevu, čuo sam, pohapšeni su Hasan Biber, 
Halid Kajtaz, Salih Karavdić, Nusret Fazlibegović, Omer 
Stupac, Hilmo CČerimović, Ismet Serdarević. Njih dvojicu su 
uhapsili prilikom pokušaja bjekstva preko granice, negdje 
u Puli. 

Tu sam proveo petnaest ili dvadeset dana. Onda su nas 
odveli na saslušanje... 


Ja zagrizoh šareniku jabuku 


Već drugi dan boravka u ćeliji zaušljivio sam se. To je bila 
prava invazija ušiju. Svako jutro bi se čistili po sahat-dva. 
lako smo ih ubijali poprilično, meni se činilo da ih je svaki 
dan sve više i više. Naročito na šavovima košulje i panta- 
lona su se sakupljale. 


Po noći isljeđenje. Ljetna je noć. Isljedničke kancelarije su 
okrenute prema dvorištu kao i prozori naših ćelija. Iz su- 
sjedstva odzvanja: "Govori, govori fašistička kurvo". A zatim 
udarci i jauci. Neko pusti ploču... "Ja zagrizoh šareniku 
jabuku" pjeva Zaim Imamović. | sad mi u ušima odzvanja 


pjesma i jauci. 


Sredinom juna mene i fra Didaka prebacuju u ćeliju broj 
36. Tu zatičem studenta Maju, direktora Stanka, urednika 
Peru iz Travnika, Jovana sa Durmitora studenta prava. Ru- 
sa ing. Selickog Nikolu, Ukrajinca. Sve su to bili dobri ljudi. 
I u ovoj ćeliji je aktuelna invazija ušiju a povrh toga i buhe 
u čitavim rojevima. Nemamo moći ni snage da se branimo. 
Izmršavili smo od posnih čorbi za ručak | večeru. Niko od 
nas ne može da hoda bez pridržavanja za zid. Mrak pada 
na oči. Strahovita iscrpljenost. Meni je počela opadati ko- 
sa. Svima krvare desni. 


Koncem juna u našu ćeliju dolazi Edo. Pošto nema svoje 
konzerve prima hranu zajedno sa mnom. Pokriva se s mo- 

jom dekom jer je on došao u ćeliju zaogrnut samo kratkim 
kaputom. Već je sedam mjeseci pod istragom. 

Zbližili smo se. On je bio visoki funkcioner. Sad leži zbog 
IB-a. Nekoliko dana kasnije iz naše ćelije odlaze svi 1B- 
eovci. Ostaje samo Edo, Selicki, Kahan, Didak i ja. Pred 
zoru dolazi nova grupa informbirovaca. Imam neki težak 
predosjećaj. Kažu da su došliiz velike sobe na najgornjem 
katu. Za sebe kažu da su se pokajali i revidirali stav. 
Međusobno se nazivaju aktivistima. Edo se odmah pri- 
ključuje njima. Neće više da jede zajedno sa mnom. Ibe- 
ovci mu daju konzervu. Pričaju da su u velikoj sobi primali 
duple porcije hrane. To je bila soba gdje su bili samo in- 
formbirovci i tu su revidirali svoje stavove. Ali nije bilo do- 
voljno samo reći: osuđujem rezoluciju 1B-ea već je trebalo 
prokazati veze i svakog ko je osjećao barem i simpatije 
prema SSSR-u. Edo je to objašnjavao: "Treba otvoriti dušu 
i srce UDB-i... Treba prokazati i svoje najbliže pa i rođenu 
majku da je i ona imala simpatije prema rezoluciji ili prema 
revoluciji. Treba se ispovijedati kao što su katolici vjernici 
išli na ispovijedi kod svećenika..." 

Ali, i to nije bilo dovoljno. Trebalo je i druge navratiti na 
pokajanje pa i druga svoga tući ako se ne odriče rezolu- 
cije. Već prvog dana su nas ovi novi ibeovci počeli vrijeđati. 
Psovali su nam majku, oca, Boga, fra Didaku popa i ka- 
toličku crkvu, Seleckom i Kahanu Rusiju i Staljina. Iz sahata 
u sahat njihova netrpeljivost prema nama je rasla. Uvrede 
i psovke nisu imali kraja. 


Mučenja 
Kako sam prošao na prvom saslušanju? Pitali su me znam 
li Omera Stupca. Rekli su mi da je rahmetli Omer izdržao 
takve torture koje bi rijetko koji čovjek podnio. Punih dva- 
naest dana visio je obješen za jednu ruku i jednu nogu. 
Obješen je bio o nekakvu gredu. Puni su bili utisaka o 
Omerovom držanju, žrtvi i hrabrosti. 


Nešto oko tri sahata poveli su me da me tuku. Ispričao 
sam im jedan događaj iz Spanije, kada su jednu ženu pri- 
siljavali da kaže da je muslimanka a ona nije bila musli- 
manka. Tražili su od nje da prizna da klanja i da prizna 
da posti te da ne jede krmetinu. Ona jest bila muslimanka 

po porijeklu, ali je već bila prešla na katoličanstvo. Inkvizi- 
cija joj je rekla: "Mi ćemo te tući dok ne priznaš". "Pa, tu- 
cite", uzvratila im je ona. Tada su je stavili na strašne muke. 
Tražili su da prizna i to da je i druge zavrbovala. Kasnije 
će se ispostaviti da ona nikoga nije zavrbovala i da je sve 
to puka izmišljotina. Dželatima inkvizicije to je bilo uzaludno 
pričati. Ona je u mukama podlegla. Ispričao sam im taj 
događaj i dodao da neće valjda se desiti da oni postupe 
kao inkvizicija prema meni, mučeći me kao onu špansku 
nevinu ženu. 

Ništa nije vrijedilo. 

U ovoj ćeliji ostao sam još petnaestak dana. Više puta 
sam vođen na saslušanje. Nijekao sam svaki put. Napo- 
kon, donese neki major UDBE kompletnu dokumentaciju 
našeg rada u Zagrebu, zvao se Nikola. Shvatih - neko je 
prokazao. Dokumentacija je govorila da sam bio član or- 
ganizacije "Mladi muslimani". Njemu bt jasno po nekim 
našim razgovorima da smo se zaista družili. No, meni je 
od toga časa bilo bitno samo to da ja nikoga ne odam. 
Da ja ostanem dostojanstven, dosljedan i čist. Tada mi je 
bilo preostalo samoubojstvo ili priznanje članstva u orga- 
niZzaciji. 


Još o ibeovcima 


Mirko, jedan od novodošlih u našu ćeliju, prijeti nam: "Ovo 
će uskoro i vas snaći". A tamo su tukli ibeovci. Došli su u 
nedjelju navečer. Uvečer odlaze iz ćelije Pajo i Edhem i 
vraćaju se kroz dva sahata. Nisam spavao. Slušam kako 
šapću: "Isljednik je rekao da prvo premlatimo fra Didaka, 
zatim MM, pa onda Ruse". Didak i ja ležimo jedan kraj 
drugog tik uz zahodsku šolju. Šapćem mu da će nas sutra 
premlatiti. U toku ovih nekoliko noći Ibeovci su noću oba- 
vljali malu nuždu i namjerno to činili po fra Didaku i meni. 
Već prvi dan kad su došli nama su naredili da idemo leći 
pored zahoda. Odbio sam, rekavši im da imam slabe bu- 
brege i da ne mogu ležati na betonu. Fra Didaka su nat- 
jerali i on je sve vrijeme ležao, na betonu. Ujutro su izgledali 
kao izludjeli. Natjerali su nas da skinemo cipele, oni su ih 
navukli i bakandže takođe... Ozren i Pajo su prišli meni i 
podigli me uza Zid, raširivši mi ruke kao da sam razapet. 

Tako su me držali više od dva sahata. Naredili su mi da 
se popnem na zahodsku šolju i da "pevam kao hodža sa 
minareta". Odbio sam. "Ni po cijenu smrti", rekao sam. 
Odustali su. Oko podne su dobili novine. Sjećam se, bila 
je to "Boroa". Edhem je čitao govor Moše Pijade održan u 
Beloj Crkvi povodom ustanka. Pijade je napadao Sovjetski 
Savez i Staljina. Pitao je nas četvoricu, fra Didaka, Kahana, 
Selickog i mene, da li se slažemo sa Pijadom. Svi smo 
rekli da se slažemo. "Ma šta se slažete", i opsova nam 
majku kapitalističku, zapadnu. Edhem je ustao i svi su oni 
ustali. Nasrnuli su na mene i Didaka. Didaka su tukli Kojo, 
Edhem, Mustafa, i još neki oficir koji je pola lica imao mo- 
drog. Valjda su i njega pretukli pa je sada i on morao nas 
da tuče. Na mene su navalili Mirko, Pajo i Ozren a povre- 
meno je nasrtao i Mustafa. Udarali su cipelama u glavu, 
bubrege, šakama po glavi, po licu, u prsa... Ni jedan dio 
tijela nije bio pošteđen. Došao sam do vrata i vikao u po- 
moć. Niko se nije odazivao. Fra Didaka su oborili na pod 
i davili. Cuo sam kako pendreci po njemu ječe... Meni su 
razbili nos, slomili nosnu kost. Polomili su mi rebra s lijeve 
strane grudnog koša. Iz mene je šiknula krv do plafona. 
Sav sam bio obliven krvlju. Drže me dvojica a treći tuče. 
Pajo viče: "Znaš li što je to lijevi kroše?... Evo ti ga!"... "Znaš 
li što je desni kroše, evo ti i njega!"... "Znaš li što je aperkat.. 
evo ti!"... Pao sam na pod u polusvjesnom stanju. Fra Di- 
dak je ležao na podu. Sva je ćelija bila u prašini. Edhem 
dođe do mene i opali mi nekoliko šamara s riječima: "Do- 
sta je muslimanskog merhameta". Valjda ga je mučilo to 
što sam mu pomagao kad je došao u našu ćeliju. 

Moji povici upomoć su uzaludni. 

Milicionar uđe, pogleda krv i spusti poklopac na šolji... Po- 
slije didaka i mene napali su Selickog i Kahana. Začas je 
Kahan bio u krvi, bez svijesti. Bacili su ga na radijator | 
krhali mu glavu o radijator. Na glavi Selickog ogromne čvo- 
ruge. 

Opet zovemo u pomoć. Čini nam se, usmrtiće nas. Ovo 
su ljudi bez osjećaja. Odjednom se otvaraju vrata, upadaju 
dva milicionara. Jedan se okreće meni i psuje mi Allaha i 
kaže mi da ako čuje i jednu riječ od mene da će me odvesti 
u podrum i da će mi tamo lomiti kosti i rebra jedno po 

jedno. Ibeovci opet napadaju. Urlaju. "Udri bandu!". | to 
traje do kasno u noć. Didak je bez svijesti. Kahan takođe. 
Selicki preplašen u vrhu ćelije. 

Otvaraju se konačno vrata. Na vratima upravnik, pomoćnik 
upravnika, jedan isljednik i milicionar. Pitaju šta se to 
dešava. Edhem im prilazi i kaže: "Mi smo grupa ibeovaca 
koja je revidirala stav. Ova banda zapadna je vrijeđala dru- 
ga Marka i UDBU, pa smo ih branili". lako sam bio na 
izmaku snage, rekao sam da niko nije vrijeđao Marka niti 
UDBU. Rekoh da su nas na pravdi Boga isprebijali. 


Upravnik je naredio da nas više ne tuku i da će stvar ispi- 
tati. Rekao nam je da ćuteći spremimo stvari. | ubrzo su 
došli po nas. Milicionar-bolničar je sfavljao flastere po na- 
ma, po ranama. Prebačen sam u ćeliju 21. Već su svjetla 
bila pogašena. Legao sam uz vrata. Pitam susjeda "Ima li 
ovdje rezolucije!", a on mi kaže: "Ovdje sve rezolucija". Tek 
poslije dva sahata uspio sam zaspati. Razmišljao sam o 
svemu što mi se desilo ovog 9. jula 1949. god. Bio sam 
ponosan što je moja krv prolivena samo zato što sam bio 
odan svojim idealima. 


Nusret Fazlibegović u ćeliji 


U avgustu dolazi u ćeliju Nusret Fazlibegović. Molio sam 
Boga ranije da u ćeliju dođe makar Omer Stupac. Trebao 
mi je prijatelj. Trebao mi je neko s kim bih mogao pričati. 
Bog mi je poslao Nugsreta., 

Dan kasnije završeno mu je suđenje. Osuđen je na smrt. 
Junački se držao. Rekao mi je: "Ako ikada.izađeš, poselami 
moju braću i sestru i reci im da ustraju na putu islama pa 
makar ih zadesila ista sudbina kao mene". bili smo zajedno 
mjesec i po. To su bili za mene nezaboravni dani. Pričao 
mi je o strašnoj torturi. Strašan je bio bazen sa vodom u 
koju je bio bačen u aprilu. Devet dana je bio u vodi do 
pojasa. Bazen je bio u podrumu Centralnog zatvora. 


Mi smo pili vodu iz zahodske šolje. Njome smo se i umivali. 
Tako sam dobio dizenteriju. Proliv tri dana, pa onda sama 
krv iz mene. Uzalud su kucali na vrata moji sapatnici. Molili 
doktora. Gorio sam od temperature. Sedam dana nisam 
ništa okusio. Ležao sam do Nusreta. On mi je držao ruku 
na čelu. Više nisam mogao nikako ustajati. Krv je iz mene 

curila. Pitao sam se kasnije, kako sam uopće ostao živ... 
Sedmi dan odvedoše me u ambulantu Centralnog zatvora. 
Dvojica su me nosila do ambulante na kraju hodnika. 
Liječenje 
Dolazimo u jednu sobu kao ambulantu. Tu sjedi jedan oficir 
sa plavim oznakama. Shvatih_- oficir OZNE. Predstavi mi 
se kao student medicine. Upita me šta je. Rekoh da krva- 
rim zbog dizenterije već nekoliko dana. Reče milicionaru 
da mi da čaj, toza od kafe a poslije lijek. Već ujutro sam 
se osjećao bolje. Spavao sam noć i dan. Nisam ništa jeo 
tri dana. Treći dan osjetio sam neku toplinu koja mi ulazi 
kroz noge. Dali su mi dugu bijelu košulju koja je već sva 
bila krvava. Strašno sam krvario. Cetvrti dan me odvedoše 
u neku kancelariju. Upravo je to ona kancelarja iz Nusre- 
tovog sna. S ćilimima kako ju je opisivao. To je opis iz 
njegovog sna. 
Tu su mi rekli da retroaktivno potpišem nalog za istragu. 
Od 26. maja, pa juni, juli i avgust. Potpišem. Zaprijetiše mi 
da ne smijem ništa negirati iz zapisnika, inače će me po- 
novo poslati na muke. 
Tu, u Centralnom, prepoznao sam dvojicu prijatelja: Zuhdiju 
Njuhovića studenta agronomije iz Zagreba, i Dževada 
Curčića apsolventa medicine iz Zagreba. 


U sudski zatvor kad sam stigao nisam mogao stajati. Pitao 


sam mogu li sjesti. Rekoše mi: "Slobodno sjedi". Bijaše to, 


Muhamed Nožić, pomoćnik upravnika zatvora. To je bila 
prva blaga riječ koju sam čuo. Nakon šest mjeseci. 
Sjedam na pod. Tada su me odveli u ćeliju broj 47, čini 
mi se. Na prvom katu, sjećam se. Tu zatičem Osmana 
Dobraču i hafiza Mustafu Erkočevića, obojicu mladomusli- 
mane. Zatekao sam i nekog Miroslava Varoša. Tu ću ostati 
oko mjesec dana. 


Suđenje 


Samo dan prije suđenja dobio sam optužnicu. Čini mi se 
25. oktobra. 26. oktobra dođoše po mene da me vode na 
suđenje. Sjećam se, došli su mati i sestra. Mati me nije 
mogla prepoznati i otišla je, a sestra je ostala do kraja. 
Sudili su nas trojicu Zagrepčana. To nije bilo suđenje. Više 

je to bila neka vrsta dijaloga, diskusije. Sudija je bio Peko 
Jokanović sa dva porotnika. Suđenje je trajalo dva dana. 
Pitali su me da li se osjećam krivim. Rekao sam da se ne 
osjećam krivim kao čovjek, mada sam kriv po važećim za- 
konima. Negirao sam terorizam organizacije na kojemu su 
insistirali. Negirao sam ne samo terorizam zagrebačke ne- 
go i sveukupne organizacije. 


Nakon suđenja, nas trojica smo prvi izašli iz sudnice. 
Sjećam se, svirala je muzika na megafonu. Smjestili su nas 
u istu ćeliju. Sutradan već, promijenili smo je. Na hodniku 
sretosmo grupu četnika, a upravnik zatvora Vuko Grušica 
će nam u prolazu: "Vi MM, vi ste banda, a ovo (četnici) 
su časni borci"... Uveli su nas u ćeliju broj 120. Celija za 
osuđene. lu je bilo, čini mi, se oko 20 mladih muslimana. 
Tu smo počeli dobijati neke pakete od kuća. Sve smo ih 
bili smjestili na jednu hrpu a onda dijelili na jednake dije- 
love. Zaboravio sam ispričati, da kad sam tek bio došao 
u ćeliju u Sarajevo da sam klanjao pred zatvorenicima. 
Jedan od njih, bio je svećenik, čudno me je gledao. Poslije 
mi je rekao da prorijedim, da klanjam po jedan vakat a da 
ostalo mogu i išaretom. | tako sam i klanjao kasnije. Rekao 
mi je da i on moli, i to stalno da moli i da to radi ćutke, 
U sebi, pa mogu i ja tako. Tu ćemo ostati do 30. decembra. 
Odatle će nas povući na rad u grad. Prozivali bi najprije 
one sa manjim kaznama, pa onda sve redom nas sa više 
godina. Moja presuda glasila je osam godina. 


Zatvorenički rad 


Sjećam se, jedanput sam bio raspoređen da radim na kući 
Đure Pucara Starog. Jedanput smo išli na stanicu da no- 
simo neke pakete jabuka. Drugi put smo nosili vreće 
brašna iz kamiona u zatvor teške po 80 kila. Na mene metli 
tu vreću a ja počeh tumarati od zida do zida. Napokon 
padnem s tom vrećom. 

U decembru smo radili na gradilištu u Radićevoj ulici. Naj- 
prije smo fizički radili pa će nas kasnije premještati i na 
neke stručnije poslove, prvenstveno građevinske prirode. 
Jedan očev prijatelj, neki tehničar Prpić mi je pomogao da 
se sklonim neko vrijeme u kancelariju. Tu sam radio 4-5 
dana i tad prijaviše da ja kao MM radim u kancelariji. Neki 

Milojević, zvao sam ga Ebu Džehl, me je izbacio na gra- 
dilište i tu sam radio jedan maksimalno glup posao: gurao 
sam kameni valjak po cijeli dan s kraja na kraj dvorišta. 
Besmislen posao.... ali šta se moglo... jedno 15 dana. 

Poslije me prebace jedno 15 dana na radove na Šumar- 
skom fakultetu. Sjećam se jedne scene, jedan se zatvore- 
nik napio toliko da su ga morali krišom nositi sa radilišta. 


Te godine izbio je ustanak u Krajini. Tad su nas potrpali u 
Centralni zatvor u dvorištu i držali nas tako 4 dana. Nas 
nekoliko ostavili su na radilištu, a ostali su bili deportovani 
u Kakanj. Tu sam radio do decembra 1950. Krajem te go- 
dine otišao sam sa jednim inžinjerom na Jahorinu gdje je 
upravo bio dovršen jedan hotel za kojeg je trebalo predati 
građevinsku knjigu i primiti taj objekat. Na Pale smo došli 
nešto iza tri sahata popodne. Do objekta smo još pješačili 
do iza ponoći. Zimsko doba. Decembar. Snijeg ogroman. 
Snijeg do pasa. Milicionar je čak bio repetirao da puca u 
vukove i medvjede koje smo osluškivali okolo. Tu, na Pa- 
lama, zatičemo neke naše prijatelje koji su tu radili oko 2 
mjeseca pa smo se skupa vratili nazad kad smo obavili 
posao. 

Negdje u februaru mene odvode na gradilište na Vrace 
gdje se gradila UDBINA srednja škola. Dva mjeseca sam 
proveo na ovom radilištu. Iskoristio sam ovaj boravak ovdje 
da napostim 30 dana ramazana koje nisam uspio ispostiti 
dok sam bio u istrazi. Ispostio sam te dane uz pomoć 
jednog dobrog čovjeka. Bio je stariji musliman, sa Siro- 
kače. Na žalost zaboravio sam mu ime. Ujutro bi on primio 
kafu za mene, pa bi mi sakupljao hranu i od doručka i 
ručka i sve bi mi to čuvao i krio do u vrijeme iftara. 


U toku tog posta ja ću usniti jedan vrlo interesantan san. 
Ja sam kao na Neretvi. Na jednoj pljesni. To je šljunak. 
Kao mali otočić od šljunka i kao iz Neretve izlazi šest, 
sedam zmija, one su velike i idu na mene. Lijevo od mene 
je jedan ljubičasti kamen u obliku piramide i iz njega, kao, 
munje sijevaju. Idu zmije na mene i ja se Boga mi prepad- 
nem. Debele su više od dvadeset centimenata u prečniku... 
kako one prođu iza njih ostaje trag od kostiju i lobanja 
ljudskih... one, kao, prođoše desno od mene a ja pogledah 
prema počiteljskoj strani Neretve i vidim pijesak kao pu- 

stinjski. Vrbe sive skroz, a dolje skroz vidim jedno brdo od 
pijeska kao u Arabiji... i dolje u krugu kao geografsko obil- 
jezje za grad a dva su grada i na jednom piše Meka a na 
jednom piše Medina. Odjednom iz Meke izađe kamen 
Hadžerul-esved i vidim mnoštvo svijeta, i sav taj svijet uči 
tekbire - La ilahe illallah - i ogromna masa svijeta kruži oko 
Kabe. Ja nisam nikad bio na Kabi ali sam imao maštu 
kojom sam u snu dočarao sebi Kabu. Odjednom neko 
glasno reče: "Eto, to je Kaba"... Ja se trznem. | pitao je 
mene onaj stari moj prijatelj koji mi je pomagao da ispo- 
stim ramazan: "Sta je to s tobom bilo?", a ja mu velim kako 
i šta sam sanjao. Kad mu rekoh šta sam sanjao, on mi 
reče: "Biće to dobro, ako Bog da"... A to, "Eto, to je Kaba", 
bilo je toliko jasno i razgovjetno kao da danas čujem te 
riječi. Kao da to neko sada izgovara. 


Poslije Vraca mene prebace ponovo na radilište u Ra- 
dićevu ulicu. Tu smo imali jednog prijatelja, Jusuf Buzaljko 
se zvao, Stočanin. On nam je uvijek govorio kada je za 
ručak krmetina ili mast. 


A ta preporuka trebala je da nam pomogne da odemo sa 
transportom. Dok čekamo transport na Vracama da spo- 
menem jednog interesantnog zatvorenika. Bio je to Asim- 
beg Dugalić. | on je bio u grupi za transport. A bio je toliko 
pedantan i uredan da smo mu se čak smijali. Naime, on 
bi na radilište dolazio tako očišćen i ispeglan sa bijelim 
šalom oko vrata a dolje vozi civare da je to pomalo izgle- 
dalo smiješno. Cipele se blistaju... 


Transport 


Jedno jutro, iznenada povedoše nas na stanicu. Govore: 
transport. Stigosmo u "Staklaru" - zloglasno zeničko odje- 
ljenje. Odjeljenje "ll''. Nas smjeste tu gdje je bio upravnik 
onaj čuveni Jure Bilić. Užas jedan. Pobacaju nas grubo u 
sobe. On je inače bio strah i trepet na odjeljenju. Mislim 
da on nije bio normalan čovjek. 

Pričao mi je Dževad Curčić da kada ga je jednom prilikom 
nešto liječio da je na njegovom krevetu vidio četiri vučje 
glave na četiri ćoška njegova kreveta. Ubaciše nas trojicu 
u ćeliju. Sami smo. Stvari nam ne diraju, ne preturaju ništa. 
To nas čudi. Obično bi nas odmah pretresali kad god bi- 

smo se selili. Popodne nam donesoše hranu i meni stiže 
selam od Safeta Tokića. | ostalih MM. Reče mi da ih ima 
mnogo u "Staklari". Valjda su me odnekud vidjeli sa pro- 
zora. Obradova nas to. Sutradan nam rekoše: "Spremajte 
se, transport"... Niko ne zna gdje, kuda. Jedni vele za Beo- 
grad, drugi vele za Zagreb, neki za Makedoniju, neki za 
Sloveniju, neki za otoke... | negdje oko 9 sati - prozivka. 
Izbaciše nas iz ćelija i velika nas se masa skupi. Preko 
četrdeset. Poredani smo u redove. Sve jedan pored dru- 
goga. Cutimo... 

Vidim Omera Behmena, Saliha Behmena, Vahida Koza- 
rića... Počinju dijeliti lance. Dođe red na mene. Kad, ne- 
maju više lanaca. Vele, polazi. U kamione. Ulazimo u 
kamione. One s ceradama. Milicionari takođe s nama. Zat- 
voreni su i ne vidimo ništa. Mislim da idemo prema željez- 
ničkoj stanici. Sva stanica je u mraku. Svjetla pogašena. 
Parkiraju nas na desnu stranu. Tu nas izbaciše iz kamiona. 
S nama je 40-50 milicionara sa šmajserima uperenim u 
nas. Jedni viču "pobiće nas", drugi "neće", "kud će nas", 
paniče se treći... Jedni spominju Lepoglavu, drugi Beo- 
grad, itd. Vahid mi veli: "Ne boj se!". A niko od nas ne zna 
je li korejski rat završen. 

Utom stiže voz. Ukrcaše nas u njega. Nas staviše u zadnji 
vagon. Putnički je voz sa drvenim klupama. Ubacujemo 
najprije dušeke i jorgane a onda i mi uđosmo. Sjećam se 
da sam sjeo na desnu stranu i gledao sam kroz proZOTr. 
Sva vrata su zaključana, šetaju milicionari oko nas sa šmaj- 
serima. Pored mene je Rešad, preko puta sjedi Vahid, de- 
sno od mene je neki Sotra, trgovac iz Capljine suđen za 
četništvo. Dođe milicionar i sveza mi ruke tako jako 
kožnom kajasom da su mi gotovo prokrvarile. Od tog ste- 
zanja biće mi uskoro muka. 


Zaustaviše nas na jednoj stanici. Još ne otkrivamo kuda 
idemo. Vahid me tješi da se strpim još malo i da će sve 
sigurno uskoro proći. Prije zaustavljanja dođe milicionar i 
naredi mi da se zamijenim za mjesto sa nekim Sotrom koji, 
kako reče milicionar, pet godina nije vidio zelenila. | mi se 
zamijenismo. To je bitno stoga što ću zahvaljujući toj či- 
njenici ostati živ u skoroj nesreći koja će nam se desiti. 
Bilo je to samo na desetak minuta prije udesa voza. Ugle- 

dah otpravnika vozova sa lampom kako viče: "Stoj!". Na 
naš vagon koji je bio otkačen ulaskom u stanicu naletjela 
je ogromna teretna lokomotiva teška više od 50 tona | di- 
rektno udarila na naš vagon. Ogroman tresak se začuo. 
Strašna grmljavina. Kažu da je Alija ef. Nametak učio šeha- 
det. Osjetio sam strašan tresak, guranje i potisak. Osjetim 
kako mi mlaz krvi šiklja na nos i na usta. Topla krv me 
oblijeva. Pritisak strašan osjećam. Ja uopće ne znam šta 
se zapravo desilo. Ležim potrbuške kao smrskan. Viču "su- 
dar", jedino mi to do svijesti dopire. Mi s lijeve strane smo 
strahovito loše prošli. Desna strana je ispala. Lijeva strana 
je bila smrskana. Onaj što smo se za mjesta zamijenili bio 
je potpuno smrskan. Sjećam se, Rešad Kadić rahmetli da 
je dobio strahovit podliv krvi. Spahić je polomio obje noge. 
Ležim. Sve me boli. Jezivo. Ne mogu se pomaknuti. Sviće. 
Vidim, dolje, kamenje na pruzi i travu. Više mene hrpa stva- 
ri. Vidim pored mene čovjek sa glavom cijelom u krvi. Moli 
me da se ne mičem. Odjednom ga još neka kutija udari 
po glavi. Dođoše Salih i Omer i pomažu mi da se izvučem 
ispod tereta. Ja sam bio među 25 teško ranjenih. Mrtvih 
je bilo 5 na licu mjesta. Ne znam samo kako su mi se u 
onoj muci ruke zavezane iza leđa našle odjednom naprijed. 
Ruke su mi na trbuhu ali još uvijek svezane i niko ne smije 
da mi ih odveže. Priđe mi neki vojni oficir i odveza kajasu. 


Bože, što ti je mladost. Ja ni jednog trenutka nisam ni 


pomislio npr. da li mi je prepukla kičma, da li ću se uopće 
moći pomaći kasnije, hoću li biti nepokretan. Jok ja... ja 
sam brinuo da mogu bar prstima maći. Uzeše me na deku 
i ponesoše. Alija ef. Nametak me upita kao se zovem. Re- 
koh mu Munir Gavrankapetanović a on će meni: "Ah, Ga- 
vranče moje"... Ja sam sav krvav. Naočali mi negdje 
odletjele. Ležimo tu, pričamo, neko se sjeti pa nam donese 
vode. Uskoro seljaci krenuše do nas, katolički Vjernici, jer 
su čuli da je među nama bilo svećenika. Donose kajmak, 
mlijeko, sir. Omer je najlakši među nama. Oblijeće kao 
čigra. Već je prošlo pet sahata od nesreće. Bili smo krenuli 
za Sremsku Mitrovicu, saznah napokon. U Vinkovcima me 
iznesoše u neku bolnicu. A na stanici stigle djevojke i ba- 
caju cvijeće na nas. Sjećam se, bio je jorgovan... 

Donesoše me u bolnicu. Dadoše mi čaršaf i pidžamu. Tu 
sam ostao neka tri dana. Slabo se sjećam detalja... 


Mitrovica. Ondje gdje su ležali Đilas 
i Ranković " 


Cetvrti dan ponovo je transport. Nose nas nekuda. Sjeća- 
nja su mi ova skroz izblijedjela... Ubaciše nas u hajvan-va- 
gone. Ne znamo opet kuda idemo. Kažu, Sremska Mitro- 
vica. Noć je. Dođe neki Ivan po porijeklu vlah. | neki Ru- 
mun. On me uprti na sebe a ja hoću da umrem od bolova. 
Odnose me na četvrti kat. | kaže mi: "Ovdje su ležali Đilas 
i Ranković prije rata"... Stave me u krevet. Vahid je pored 
mene. Ležimo. Pričamo. Ja ne mogu maći ni rukama ni 
nogama. Jedino su mi prsti pokretni. Dođe vizita i rekoše 
svima morfij. Vahid mi predlaže da kada budem primao 
morfij da ga odbijem. Pristadoh. Okolo nas viču, vrište, 
dozivaju, jauču, Užas! Buncanja! Kasima ef. Dobra-ču od- 
vedoše u gradsku bolnicu da ga operišu. 


Jedan dan budim se. Neko me miluje po sljepoočnicama. 
Vidjeh jednog mladog Šiptara koji je tu također ležao. "Dra- 
gi moj mladiću mi vas puno volimo", reče mi. To me je 
tako dirnulo. Bio je osuđen na 20 godina. Bio je još jedan 
Siptar, Skender Sadikuka, sjećam se njegovog imena, oca 
su mu strijeljali 1945. god. jer je pripadao Siptarskoj de- 
mokratskoj partiji ili pokretu. Oni su me jako zavoljeli pa 
su mi od nekih njemačkih zatvorenika donosili vitamine ko- 
je su ovi primali u paketima od kuća. Nikad ih više nisam 
sreo, mada me je jedan od njih neke godine tražio u Sa- 
rajevu. Oni su mi napravili i futrolu za naočale koje mi je 
sestra bila poslala iz Sarajeva. Bio je i jedan Talijan, a pošto 
sam ja malo znao talijanski bilo je i ugodnih trenutaka. Tu 
sam ostao od 3. maja do 14. juna kada sam izašao - na 
svoj rođendan. 

Sjećam se, u pričama sa onim mladim Šiptarom, spomi- 
njao sam mu i zapravo najviše govorio - o islamu, a on 
je meni stalno pričao o albanstvu. O šiptarstvu. Još tada 
sam mu govorio da se ostavi albanstva | da je spas u 
islamu, a on bi meni ponavljao da je kod njih prvo nacija 
pa onda vjera. 

S nama je tu ležao i biskup mostarski Dr Čule. Njemu je 
čitav svijet slao pakete, ne samo naš svijet. 


Kad sam prvi puta ustao u WC, zatekao sam na zahodskoj 
šolji ogromnog pacova. Bilo je jako mnogo tuberkuloznih 
bolesnika. 


Jedne prilike priđe mi jedan Srbin, četnički pukovnik. | veli 
mi da hoće da se ispovijedi. Kao, osuđen je na 20 godina 
zatvora i pošto ne vjeruje da će ikada izaći iz zatvora hoće 
jednom Muslimanu da se ispovijedi jer su on i njegovi voj- 
nici mnogo zla i zločina Muslimanima nanijeli. Mislim da 
se zvao Obradović. Veli mi da nikad sebi neće moći opro- 
stiti što je učestvovao u pokolju nedužnog muslimanskog 
naroda. To posebno, veli, nakon što ga je u povlačenju 
prema Rogatici ranjenog prihvatio Jedan muslimanski se- 
ljak i što mu je pomogao da preživi. Sjeća se da je taj 
Musliman naišao s kolima. 


Ja sam mu rekao da ja nisam važan, ali ne znam da li to 
mogu žrtve njegove oprostiti. 

Još ću jedan san koji sam sanjao neposredno pred izlazak 
ispričati. Kao, sanjam ja nas sve u bijelim košuljama, samo 
meni donesoše fes. |, shvatih, nešto će se meni desiti. |, 
zbilja, sutra ujutro donoseći nam cikoriju za doručak, mili- 
cionar mi donese i telegram - amnestija. | odmah sam se 
sjetio onog sna. | isto je bilo i kod transporta i onog sna. 


Ja sam u prvoj etapi otišao u zatvor. Bio sam nevjerovatno 
sretan što sam u zatvoru. Ja sam to doživljavao kao jedno 
posebno stanje. Čak i onda kada sam tučen. To je za 
mene bio najveći doživljaj u životu. Nikad se, mislim, nisam 
više duhovno uspeo kao u tim trenucima. To je naprosto 
nešto što se ne može opisati riječima. To je jedan poseban 
osjećaj blaženstva. 


Epilog 
Ova naša generacija MM je divna. Čestita generacija koja 
nikome Zla nije nanijela. Sasvim su netačne i lažne optužbe 
kojima su nas optuživali. Mi smo samo pripadali islamu i 
to je bilo sve. Mi smo bili kao braća. Za nas je postojao 
samo islam. Islam je bio sva naša ljubav. Mi smo se i tamo 
čeličili na razne načine, znali smo uzeti šibice pa paliti dla- 

nove trenirajući izdržljivost. Nas u biti država uopće nije 
zanimala. Nas su držale na okupu etičke i moralne ideje. 
Nismo čak ni političke viceve pričali. Zanimale su nas samo 
teme som i načela. 


ve 


mijenjao, nikada i nizašta. Najljepše je živjeti za islam, to 
je moja poruka. Ja recimo, bez islama ne bih znao i ne 
bih mogao živjeti. Bez vjere u Boga pitanje je da li bi uopće 
sve ovo mogao preživjeti i predeverati. 


Zabilježila: Fahira Fejzić 

Munir Gavrankapetanović, diplomirao je na Građevin- 
skom fakultetu u Sarajevu 1958. godine. Živi u Sarajevu. 
Objavio je preko dvadeset stručnih članaka iz građevinarstva 
i oko trideset rasprava, članaka I tekstova islamske tematike 
u listovima Islamske zajednice: "Glasniku", "Takvimu", "Pre- 
porodu", "Islamskoj misli" i "Zemzemu". Pisao pod pseudo- 
nimom M.G. i Ismet U. Šehimbrahimović. Pod posljednjim 
pseudonimom objavio je dvije knjige. Prva, "Snagom vjere 
do savršenstva duše", doživjela je četiri /prvo izdanje 1984./ 
izdanja do sada, dok je knjiga "Na putu nade i utjehe" izašla 
prošle godine. 

SALIH BEHMEN 


ŽELJELI SMO JEDNO: SILU ISLAMA 
Čovjek nikad ne zaboravlja ono što je preživio a što je 
duboko ostavilo utisak na njega, na njegovu psihu i na 
njegovu misao, uvijek je svjestan toga. Ljudi o tome pričaju 
a neki šute. Jedna od takvih stvari je i zatvor. Primijetio 
sam da mnogi ljudi nerado slušaju o tome, a drugi nerado 
i govore. Primijetio sam i kad sam pričao neke zgode iz 
svog života da su ljudi od mene zahtijevali da pišem. Bilo 
bi, kažu, šteta da se to zaboravi. Međutim, godine su 
prošle. Zašto se to nikad nije opisalo? Ima više odgovora. 
Možda je jedan od njih da poraženi vrlo malo dokumenata 
ostavlja iza sebe. Taj psihološki momenat se duboko ure- 
zao, uvukao u nas. Postojao je jedan prešutni sporazum 
da se čitava ta stvar kao tobože zaboravi. Mi nismo za- 
boravili te dane. Ostala je rana u nama. Ali bio je jedan 
nepisani dogovor da ne treba o tome govoriti. Međutim, 
oni su ipak nakon toliko godina ponovo čitavu stvar ispro- 
vocirali. Tako su oni prekinuli taj dogovor misleći; šute, a 
oni rade, oni su i dalje muslimani. E, nećete! Mi ćemo 
iznaći to vaše. |, evo, konačno govorim. lako smo sada 
starci u dubokim godinama, razumiješ... Svi su izdali nas 
muslimane. Ima još jedna stvar. | oni su šutili na poznatom 
"Sarajevskom procesu" kad je glavni tužilac, rekao: "Treba 
drastično kazniti ove ljude da više nikad niko ne pomisli 
na to i kad se spomene to ime da im se ledi krv u žilama". 
I tako se stvarno sve i zbilo. Onda je ta halabuka bila, 
užasna galama, slušaj ti. Sve je to jednostavno potisnuto 
u prošlost i više se ne spominje. Tek su poslije vidjeli da 
nema smisla to prešutjeti. Zašto? Islam i dalje Živi. 

Ti me pitaš kako je to nastalo. Prvo, rođen sam u musli- 
manskoj kući, znaš. U jednoj islamskoj atmosferi. | sjećam 
se dobro kad sam završio mekteb i pošao u školu. To je 
bilo 1929. U knjigama je pisalo: "U ovoj zemlji postoje na- 
rodi Srbi, Hrvati i Slovenci". Znao sam ko su Srbi, ko Hrvati, 
jer sam kao mali s njima bio. Sa oduševljenjem sam za- 
ključio: "Pa mi smo Slovenci". Možeš misliti kakvo je to 
razočarenje bilo, slušaj ti, kad sam saznao da tu oni nas 

ne računaju, da to mi nismo. Osjećaj bagatelisanja, ne- 
priznavanja, našeg čitavog života muslimana. Kad god i 
kome god je trebalo zvali su nas pod zastave, a nakon 
pobjede nepoznati smo im bili. Kad sam išao na ulicu 
primjećivao sam da između onog u kući i onog na ulici 
postoji veliki raskol. Bili su to potpuno drugačiji ljudi. Na- 
jednom sam se počeo izdvajati. Osjećao sam da ne pri- 
padam tom društvu. Nezaboravno je ostavilo tragove na 
moje prve godine jedna slika. Možda mi je moglo biti pet 
godina. Išli smo kod nekog hadžije u Bušnjiće. Pratili smo 
ga na hadž. Iz mekteba je zovn'o djecu da ga prate na 
učenje ilahija. A kad se vratio sa hadža on je priredio ručak. 
Svak je dobio po sahan halve i somun. | tad sam zapazio 
kako kaže: "Naša lipa dica". To je toliki na mene utisak 
ostavilo da se i dan danas kad se sjetim svojih mrtvih 
sjetim njega dok ovo govori. 

Mostar je jedan od rijetkih gradova Bosne i Hercegovine 
koji je dao masu intelektualaca. To su bili ljudi iz porodica 
uglavnom osiromašenih dolaskom novih urednina. Ljudi ni- 
su imali kud. Najperspektivnije je bilo u školi. A i postojala 
je jedna tradicija. Ono što se kaže "Ne pravi se učen u 
Mostaru". Nauka se cijenila. Međutim, škola je bila centar 
marksističkog djelovanja. Treba danas otići u Zavičajni mu- 
zej u Mostaru i vidjeti koliko je bilo omladine zahvaćeno 
tim. Naročito za vrijeme rata. To su bili momenti gdje su 
se ljudi opredjeljivali. Mislim da od preko 700 ljudi koji su 
pali u NOP-u od toga je 90% Muslimana. Sve školska dje- 
ca, uglavnom muslimanska. U to vrijeme, u periodu između 
dva rata, jak je bio srpski nacionalistički pokret. Oni su 
imali jaku vlast. Profesori su bili isto tako protežirani. | čuo 
sam jedanput kako je jedan Jakšić, profesor hemije i fizike, 
stručan u svom poslu, rekao: "Nas je strah od ov'like na- 
vale muslimana". Jedno veliko iznenađenje ja ni dan danas 
sebi ne mogu da objasnim: Zašto su Muslimani, specijalno 
u Mostaru, masovno skrenuli u lijevo, marksističkoj ideolo- 
giji? Prosto neobjašnjivo. Pitam se nekad ovako: "Zašto 
sam ja ost'o?!" Bilo je nekakvih momenata koji su me 
oduševili. Pa, kad sad gledam, možda su to bili odlučujući 
momenti. Čitao sam od Tolstoja "Hadži Murata". Zapanjilo 
me je kad opisuje Čečence koji se i kad su bez ikakvog 

izlaza na spas ipak bore. Sebi vežu noge da ne bi bježali. 
Dakle, on uči lailahe illellah, i gine. Ne pokušava bježati! 
A da je meni palo iskušenje da sebi vežem noge? To je 
mene toliko zapanjilo, slušaj ti, i prosto je u meni odjeknulo: 
"Boriti se za istorijski možda i izgubljenu stvar!" Neka su 
svi.ostali otišli, neću ja. Bila je jedna mala skupina slična 
meni. Mi smo se čuvali. Svaki je u sebi imao nešto što ga 
je gojilo, što ga je čuvalo u islamu. Ali ovo mi je najčudnije 
bilo: da i oni koji su propovjedali islam, govorili za islam i 
pisali za islam, vidiš malo po malo odvuče ih stvarnost i 
odu. Druga knjiga koja je na mene jak utisak ostavila, to 
je "Zašto su muslimani zaostali" Šakiba Arslana. Prevod je 
izvanredan bio. A ja sam zin'o od čuda. 

Naše školovanje je bilo izloženo jednoj strahovitoj antimu- 
slimanskoj propagandi. I našli smo se u jednom dobu gdje 
smo malo po malo poprimili kompleks poraženih, kom- 
pleks krivih. Izrasli smo kao nekakvi istorijski krivci. Čitava 
naša muslimanska prošlost trebalo je da bude "turska", mi 
krivci za sva zla u prošlosti. To je mnogo doprinijelo da je 
omladina počela skretati u lijevo. Ideja koju su nudili oni 
bila je: "Zaboravimo prošlost, hajdemo u novo društvo, bez 
prošlosti, bez krivice, bez onih podjela i svega toga". Pored 
toga, bila je jedna jaka antireligiozna propaganda. | to je 
učinilo svoje. Nudio se evropski laicizam. | tako je malo 
po malo vjera bila gurnuta u stranu. Nije to još potpuno 
bilo. Još se je toga održalo. Još je bilo tih običaja musli- 
manskih. Slavili su se mevludi, bajrami... 

Rat je došao i taj proces se samo ubrzao. Međutim, bila 
je jedna grupa koja je htjela na neki način da ostane vjerna 
islamu. Pokušavala je, na neki način, da nešto nađe svoje. 
I bez prestanka je od starih tražila nekakvu podršku. 
Međutim, to nije baš nikako išlo. U Mostaru je postojalo 
jedno interesantno društvo. Imalo je malo pretenciozan na- 
ziv "Ihvan" - Religiozno-socijalno bratstvo islam". Glavni ute- 
meljitelj i vodič toga bio je Sakir Konjhodžić, pravnik. 
Okupio je izvjestan broj muslimana koji su podržali to kao 
nešto svoje. Brinuli su se za sirotinju, o predavanjima o 
islamu, o proslavama raznim, mevludima naročito za vrije- 
me Ramazana. Za vrijeme Ramazana održavale su se 
večeri. Onda su se slušale ilahije, održavala predavanja. 

Nekome je ideja pala da po ugledu na kršćansku zajednicu 
mladih ljudi, za koje su čuli da u svijetu takvo nešto postoji, 
da i mi osnujemo ko neko udruženje "Mladih muslimana". 
Navodno da takvo nešto u Egiptu postoji. | odmah je uz 
to društvo "lhvan" formirana i ta omladinska sekcija. Sve 
što se islamski osjećalo od omladine tamo se orijentisalo. 
Međutim, to u onim vremenima ništa još nije bilo jasno 
formirano. Mladići su dolazili - odlazili, dolazili - odlazili. 
Bila je tu i neka biblioteka kojom su se oni služili. Ubrzo, 
politički događaji na teritoriji Jugoslavije su to prekinuli. 
Došlo je do raspada jednog sistema. To je društvo nestalo, 
taj čovjek otišao iz Mostara, Konjhodžić. Tako će ta skupina 
omladinaca islamski orijentisana krenuti prema "El-Hidaji". 
Kao da je neko reko "tamo ćemo". Interesantno, isto tako, 
bez ikakvog međusobnog utjecaja faktički, dogodilo se 
nešto u Sarajevu. Samo to je značajnije bilo. Ta je grupa 
bila jača. Kako bi rek'o, potkovanija. Malo zreliji mladići 
studenti su to već bili. Među njima se naročito isticao Esad 
Karađozović. On je faktički utemeljitelj mladomuslimanske 
misli na ovom području. On je okupio jedan krug mladića 
koji su tražili i lutali. Išli su u društvo "Trezvenost". Ali, ovde 
ću reći jednu čudnu stvar. Konzervativna naša ilmija doče- 
kala je sa velikim nepovjerenjem ovo formiranje musliman- 
ske omladine. To je prosto neshvatljivo. Zašto? Na drugoj 
su strani vidili da muslimanska omladina otpada od isla- 
ma. 


S poštovanjem su se odnosili prema Dobrači. Jer, omla- 
dina je tako malo znala o islamu. To su bili đaci iz laičkih 
škola. U svojim redovima smo imali vrlo malo hodža. 
Hodže su znale vrlo tvrdokorno da brane ono što imaju, 
ali nikad nisu znali nešto novo da zadobiju. Islamske zem- 
lje, muslimani, islam, sve je to propadalo. Trebalo je nešto 
novo. Io je nama na duši bilo i mi smo to htjeli. Tu se baš 
Esad istakao sa svojim definicijama: "Islam je riješio sve 
probleme. Islam nije samo religija. To je sistem života". On 
je prvi definirao to kod nas. Mi smo htjeli islam da podi- 
gnemo na jedan viši nivo. Nivo ideologije možda. Onda 
smo vjerovali da smo u pravu, a sad znamo da jesmo. 
Trebalo je i mi smo to htjeli, odgovor na sva pitanja samo 
kroz islam i islamska rješenja. Sve ostalo što se ne slaže 

ima se samo odbaciti. Literatura je bila prilično oskudna. 
Tražili smo na sve moguće načine ono što je nama odgo- 
varalo. Kod Esada je naročito bila cijenjena knjiga "Covjek 
nepoznanica" od Čapeka. On je upravo zahtijevao da iza 
ovog biološkog čovjeka mora jedan savremeni um da bu- 
de, Bog. Dakle, koristili smo se ne samo islamskom lite- 
raturom, a ona je i vrlo siromašna bila, nego općenito 
literaturom koja je govorila o svijetu, moralu. Bilo je i nekih 
originalnih radova. Sve je to svakako bilo 'vako uslužno u 
tom vaktu. Na primjer: "Zašto ne svinjetinu?" 


Najznačajnija stvar u svemu tome je bila "Kako ćemo se 
boriti?" od Emina Granova. A Emin Granov je bio usko 
povezan sa Esadom Karađozovićem. S njim je bio tako- 
rekuć lijeva ruka. | nisi mog'o nikako taj tandem rastaviti, 
slušaj. On se je od četrdeset pete godine krio u svojoj kući 
da ga nikad nisu našli. | kad mu je više dodijala ta "robija", 
jer to je gore nego zatvor, on se ponovo pred'o, a oni nisu 
to više ni gonili, prošlo je to, smirilo se. On | sad živi u 
Sarajevu. Ali u toj knjizi bile su ovako postupno razrađene 
ideje kako se treba boriti. Bila je svakako interesantna u 
ono vrijeme. Najjača stvar za nas. Koja nas je kasnije sku- 
po koštala na sudu. Na tome se i temeljila optužnica. Ona 
je i bila okosnica oko koje se radilo. lako je onaj službeni 
dio "Mladih muslimana", koji je bio uz "El-Hidaju", imao svoj 
statut, imao je svog predsjednika, slušaj ti, kojeg je "El-Hi- 
daje" imenovala. Rahmetli Kasima Dobraču. Ta organizacija 
je bila potpuno legalna u toku rata u sklopu "El-Hidaje". 
Samo, znaš ti šta je?! Mene lično to je strahovito ljutilo, to 
nepovjerenje, znaš. Oni, da su imali imalo pameti, on je 
mog'o doći ovdje i pustiti i gledat šta se radi, ne držat 
veto za sebe. I, ako dođe nešto što nije u redu onda kaže: 
"Djeco, to Allah ne dozvoljava. Evo šta je Allah rekao u 
Kur'anu, evo šta je Alejhiselam rekao". Oni bi to sigurno 
poslušali, razumiješ li me? | to su one formalne stvari, a 
mi znamo kako se mogu formalne stvari izigrati. On pred- 
sjednik, a oni su mogli raditi šta hoće. Eto to je potpuno 
glup položaj bio. Međutim, unutar toga ostalo je stvarno 
jedno jezgro, koje je imalo jasnije ideje, prodornije. 

U jednom momentu smo saznali da u Sarajevu postoje 
"Mladi muslimani", oduševili se s njima. | oni su saznali za 

nas, isto tako. | ubrzo je došlo do kontakta. Sve je to bilo 
unutar one zvanične formalne "El-Hidaje", omladinske sek- 
cije. U stvari, postojalo je jedno jezgro, koje je faktički bilo 
ilegalno. Ilegalno u odnosu na vlast, u odnosu na javnost. 
Jer su se te ideje probijale malo po malo. Zeljeli smo jed- 
no: Silu islama. 


Na mnogim stranama muslimani stradaju, a na drugoj stra- 
ni, slušaj ti, ogromna većina muslimana samo promatraju 
i ništa faktički ne čine. Zašto!? Oni su potpuno bespo- 
moćni bili. Njima je trebala jedna politička okosnica, poli- 
tička koja bi imala silu. Dakle, to je ta idejna smjernica bila. 
Na primjer, "Mladi muslimani" u Sarajevu su se jako istakli 
u angažovanju oko muhadžira. Tada je Esad Karađozbeg 
govorio: "Mi treba da radimo i da se brinemo za mu- 
hadžire. Ali nemojte se utopit u tome. Da mislite da je to 
samo naš trenutni zadatak i da brinemo samo dok ovi 
problemi postoje. Naš cilj je dalekosežniji i ambiciozniji". 
Dakle, mi smo se ipak očuvali da ne upadnemo u ratni 
rusvaj. Ostali smo po strani i dočekali smo '45., okupljeni, 
islamski orijentisani mladići. 

Dolaskom 1945. mi smo već polahko počeli prelaziti na 
ilegalni rad. Vidili smo da je to jedini izlaz jer je strašna 
ateistička propaganda bila. | htjeli-ne-htjeli mi smo se sami 
počeli povlačiti iz javne manifestacije islama. Bilo je ovo 
pravilo: ko je išto do sad u džamiju nek nastavi i dalje. 
Nemoj više javno manifestovat vjeru. Jer, već su se svi 
raštrkali. Sve je došlo u pitanje. Sve će to, već je sirotinjski, 
uništeno bit. Dakle, u Mostaru je postojala jedna glavna 
grupa pod nazivom "B" grupa u kojoj sam ja bio kao naj- 
stariji po godinama. TU je bio moj brat, onda Omer Stupac, 
Nusret Fazlibegović i Velagić Teufik. Kako sam ja '46. 
preš'o u Sarajevo na studije u Višu pedagošku školu, tu 
sam bio uključen i radio u Sarajevu u jednoj ćeliji u kojoj 
je bio vodič rahm. Halid Kajtaz. Tu su se još nalazili Vahid 
Kozarić, Muhsin Rizvić i drugi. Pet nas je u toj grupi bilo, 
znaš. Kasnije je Vahid pao u zatvor. Međutim, mi smo na- 
stavili i dalje da radimo. On je zaglavio zbog jedne zeničke 
grupe. Dvaput je bio već suđen. Jednom je dobio manju 
kaznu, mislim nekih 13 godina, drugi put kazna je upot- 
punjena na 17 godina. A mi smo ovamo nastavili da radi- 

mo. E, sad sam ja bio veza između Mostara i Sarajeva, 
ovaj se mostarski rad jako proširio. U Sarajevu, rad je po 
onim starim intencijama išao sporije. Dolaskom partizana 
porastao je otpor Muslimana. Oni su i čuli za "Mlade mu- 
slimane" jer propaganda je bez prestanka, onako nasumi- 
ce, formirala slušaj, neprijatelje. U početku nismo sami 
znali kako da definišemo da li smo stvarno postali politička 
organizacija. Od jedne idejne, vjerske, religiozne, u šta smo 
prešli. To pitanje se kod nas definitivno još nije javilo, ali 
postavljeno je sa strane. Postavljalo je i tražilo odgovor. 
Podrazumijevali su nas kao neprijatelje. | htjeli-ne-htjeli mi 
smo se zaista u to i pretvorili. Nametnuli su nam sami to. 
Inače prešli smo na ilegalni rad, po novooformljenom Pra- 
vilniku. Ja sam radio '45. u sreskom odboru, i tamo mi je 
slučajno zapalo u ruke razbacana stara arhiva sreskog 
načelstva stare Jugoslavije. | tamo su bile upute za ilegalni 
rad Komunističke partije Slovenije. I tako smo vidjeli kako 
se to radi. Bitno je bilo za ilegalni rad: ništa ne priznati; 
ako vidiš da ćeš biti suđen onda suđenje upotrijebi kao 
javnu tribinu za propagandu. Država nas je metla na stu- 
pac. 

Pokrenuli smo list. To je bio "Mudžahid", onda "Kolo". Tako 
smo ga zvali, jer on faktički nikakvog naslova nije imao, a 
nije mnogo brojeva ni izašlo. Ali smo ga među nama zvali 
"Kolo" pa je tako i ostalo. A, zatim, list "Pakistan". Kad je 
stvoren Pakistan mi smo to stvaranje Pakistana s odušev- 
ljenjem dočekali, znaš. | ta je naša prva ljubav bila. To je 
prva islamska republika. A "Pakistan" je časopis na engle- 
skom jeziku, list koji piše šta se događa tamo u Pakistanu. 
I oni su to ovdje slali na vjersku zajednicu. A na to, pošto 
je na engleskom, niko nije obraćao pažnju. Neko od naše 
raje koji su tu bili, zgrabi, donese i mi to prevedemo. Nije 
toga mnogo bilo, jer je to bio periodični list. Po čitavoj 
Bosni i Hercegovini, na sve strane, osnivale su se ilegalne 
grupe. Kojim principom? Pazi, ovako je to bilo. Zamisli kao 
neko jezgro od nekoliko članova grupe. Grupe su najide- 
alnije bile u radu. To je tako teško vrijeme bilo. Pet članova 
već bi bio teret. A tri je malo. Četiri člana je idealna grupa. 
Primijeti se sve, slušaj, im'o si stalno osjećaj da te neko 
prati. | stvarno jesu pratili, znaš. Tu si se mor'o sakrivati 

od toga, slušaj, da uđeš neprimijećen u kuću u koju je 
pao dogovor da se nađete, itd. A onda iz iste grupe kad 
se na ulici sretnete nema ni pozdrava ni ništa. Potpuno 
prođeš kao da ga ne znaš. U manjim mjestima, to je još 
mnogo teže bilo. U manjem mjestu svak svakoga zna. Ne 
možeš izmać. U većem je gradu mnogo lakše bilo radit. 
A od ovih pripadnika rukovodeće grupe svako je imao opet 
svoju grupu sa kojom je radio. A opet od ovih članova 
svako je imao svoju grupu. | tako je to išlo u obliku ka- 
skade. To je bio ogroman rad, slušaj ti. To se je jako mnogo 
širilo. Mnogo brže nego što smo mogli obuhvatiti. Ozbiljan 
problem je bio: Nismo imali dovoljno ideološki potkovanih 
ljudi koji bi vodili sve to. A onda je postojala strahovita 
napetost između istoka i zapada. Rat samo što nije izbio. 
| to je bez prestanka naša štampa pričala da si im'o 
osjećaj kad se probudiš da je rat! Muslimani su se toliko 
osjećali nesigurno, ustrašeni zbog onoga u ratu što su 
preživjeli. Tražili su neko, kako bih kaz'o, potkrovlje, 
kišobran nekakav, pod koji bi se svrstali, gdje bi našli ne- 
kakvu zaštitu. Posebna mržnja bila je spram njih na selu. 


Međutim, ova sarajevska grupa je više bila za sporiji rad. 
Samo ideološko učvršćivanje i ništa više. Prvo ideološki 
učvrstit, moralno učvrstit, a kasnije ćemo vidjet šta će bit. 
U ovome radu, rahm. Nusret Fazlibegović kad je prešao 
u Sarajevo da studira Medicinu, oformio je jednu posebnu 
svoju grupu, nisu to bili intelektualci niti studenti, to su 
obični radnici. On se naš'o pred jednom interesantnom 
dilemom: "Sta raditi s ovim ljudima?". Pošto su ljudi tražili 
jednostavno da se šta radi. On će napraviti jedan gest, s 
kojim se u samoj Organizaciji nisu mnogi slagali. Počeli 
su jednostavno da prave noževe i kame... | to je zakopano. 
Drugi su primjećivali to da nije u redu. Prvo i prvo nemaš 
ti ništa od toga, znaš, nož nije oružje. On kaže: "Pa moram 
zaposliti ljude s nečim." Lično sam, sjećam se dobro, sa 
rahm. Hasanom Biberom pred samo hapšenje razgovar'o 
u njegovom dućanu i upozorio ga na ovo: "Zamisli da dođe 
do hapšenja kako bi to ispalo s tim oružjem. Ništa ne 
možeš. To nikakvo oružje nije. S tim smo se strašno iskom- 
promitovali". On se potpuno složio sa mnom. 

Halid Kajtaz bio je išao sa mnom na Višu pedagošku školu 
i završio je grupu hemija i fizika. Kasnije je bio profesor 
na Medresi. Nusret Fazlibegović bio je student Medicine. 
Omer Stupac je završio ekonomsku školu, i na tome je 
stao. U ilegali je bio proganjan, tražili su ga. Tofa Velagić 
je bio student. Poslije dugogodišnje robije nastavio je stu- 
dije. Završio agronomiju i onda otišao u inostranstvo. 


A onda su krenuli u masovna hapšenja trgovaca | pretre- 
sanje stanova. Upali su kod jednog trgovca, i slučajno u 
stolu nađen je Pravilnik o radu "Mladih muslimana". Ovaj 
Pravilnik o radu "Mladih muslimana" doživio je više verzija. 
Upravo im je u ruke pala zadnja, potpuna verzija. Ona ima 
uvod, zatim podjelu po članovima i temama i zaključnu 
riječ. Dečko kod kojeg su to našli bio je maloljetan. Mislim 
da je imao 16 godina. Ovo im je svratilo pažnju. Posumnjali 
su da se iza ovoga krije mnogo veća Organizacija, zbog 
Pravilnika. | ubrzo su preko ovoga dečka otkrili i njegovu 
grupu s kojom je on sarađiv'o. Omer je bio izmak'o. Pob- 
jegao je iz Jugoslavije sa Ismetom Serdarevićem. Međutim, 
nisu uspjeli. Plan je bio da neko ode vani i uspostavi vezu 
sa nama sličnim ljudima iz islamskih zemalja. Tako su oni 
pali u Puli. Naletili su na provokatora. Zapali su u zatvor, 
bili su osuđeni na nešto po 7 mjeseci. Eto, k'o mladići iz 
avanturističkih pobuda pokušali su bježati. Istraga ove prve 
grupe jako je dugo trajala. Ovaj dječak kod koga su našli 
Pravilnik bio je osuđen i bačen na neki rad. Nešto malo je 
bio osuđen. Ovaj rukovodilac grupe je držan 11 mjeseci u 
samici. Metnućemo mu inicijale A.O. Nećemo mu puno 
ime i prezime. On je dugo izdržav'o. Njega je rahmetli Stu- 
pac jako cijenio. Cijenio je njegovu inteligenciju. Povjeravao 
mu je mnoge stvari koje faktički i nije smio po Programu. 
Ono što se ne mora znat nemoj ni kazivat. Međutim, on 
je toliko povjerenja imao u njega i toliko ga je oduševio 
da mu je povjeravao stvari koje nije trebao. To ga je mnogo 
kasnije koštalo, jer ovaj nakon 11 mjeseci je popustio. Priča 
se da je u samici odlučujući uticaj na njega imala od Ma- 
karenka ona "Pedagoška poema". Prevrn'o izgleda do kraja 
života... Sta je znao sve je kazao. Oni su sad, naravno, 
Omera gonjali. Ispitivali su gdje je. Kako je Omer već bio 
uhapšen zbog pokušaja bjekstva, tu je negdje ta provala 

počela. A.O., on je i niko drugi, odao jednog čovjeka iz 
Ostrošca kojeg je u Organizaciju pozvao Muhsin Rizvić. 
Pošto je bliže Mostaru bio predao ga je Mostaru. 


26. marta uveče, došli su po mene. Prebirali su mi stvari, 
sve prekopali, knjige pokupili. Sjećam se da je moja mati 
strašno počela vriskati, slušaj ti, kad su mene odveli. A tu 
mi se i jedna rodica nalazila, oni su inače svi partizani bili, 
pa je počela tješit: "Nemoj plakati, on je mnogo pribraniji 
otiš'o nego kad su oni došli ovde". Stvarno tako je i bilo. 
Nisam imao kompromitirajući materijal. Vođa grupe koja je 
došla da me uhapsi bio je brat Esada Ćimića. "Ćima" smo 
ga zvali. Bio sam proveden u gradski zatvor. Mali jedan 
zatvor. Kad smo ulazili u ćeliju strašno me je iznenadilo da 
je bila potpuno gola. Zamisli šta mi je palo na pamet: "Pa, 
gdje je krevet?" Nakon nekoliko dana prebačen sam u 
Celovinu. Celovina je gradski zatvor u Mostaru. | tad je 
počelo, zapao sam isljedniku, rudaru, zvani Duka. Niže 
obrazovani čovjek ali prilično inteligentan. Počeo je sa 
mnom da razgovara. Ništa u početku nisam priznav'o. Vi- 
dim da je počeo bacati stvari da me zavara. Ono što je 
glavni adut stoji mu u ruci, a govorio mi je za sporedne 
stvari. Neko vrijeme nisam priznav'o ništa. U jednom mo- 
mentu su mi doveli Rušida rahmetli Prgudu. Bio je sam- 
ljeven. On je užasne muke pretrpio. To je suočenje, znaš. 
I dalje sam nijekao. Onda su mi doveli drugog čovjeka. 
Bio je to Muhsin Rizvić. Duka pita poznajem li Muhsina 
Rizvića. Meni je sve jasno bilo. Kako je provala tekla i kuda 
je išla. Odmah sam se sjetio: Slato Derviš. Muhsin ga je 
primio i prebacio u Mostar. Ja sad neću da priznam zbog 
Vahida Kozarića. Vahid je 17 godina osuđen i mislim ako 
je pametan Muhsin, izdvojiće ga. Smanjio bi Organizaciju. 
Rekoh ako je pametan da Vahida prešuti. Ja sam uporno 
nijekao sve do suočenja. Jednog dana dođe Muhsin. Stoji, 
teško obolio na plućima. Meni se javlja i osmjehuje se, 
znaš. Ništa. Ja se pravim k'o da ga ne znam. Duka kaže: 
"De, mu kaži!" Vidim ja bogme znaju za grupu. Onaj, Halid, 
Vahid... i šta ću ja sad. Dva sam zapisnika napravio. 

I više nikad zapisnika napravio nisam. Mislim da je to sve 
sedam stranica. U prvom sam prizn'o ovu jednu grupu u 
kojoj je bio Rušid i Leto Alija. Ali, radilo se o još mome 

bratu i Esadu Karabegu. Misleći da ih izuzmem, rekao sam 
da sam ih primio od Stupca. Pa ako dođe Stupac meni 
na suočenje, jasno će mu biti da to nije tačno. Biće mu 
jasno da ja imam nekakav cilj. Ako mi ga dovede na 
suočenje pokušaću ga ubijediti da je to tako i pokušaću 
mu nekim znakom dati da on primi na sebe, i vidiće da 
ima nekakav razlog za to. A ja sam, da bih sada rasteretio 
Omera, primio na sebe Pravilnik. Sto je bilo potpuno be- 
smisleno u taj momenat. Jer je bilo ovo pravilo: što ti ne 
daju uza te, nemoj priznavat. Ja sam na sebe primio Pra- 
vilnik, i da sam ga pis'o, da sam ga kuc'o na mašini, da 
sam ga umnožav'o na šapirografu. Mislio sam, kao eto iz 
časti, da bih njih rasteretio. Kaže meni Duka: "Đe ti je maši- 
na na kojoj si kuc'o?" Kad bi bio dežurni u službi, kuc'o 
sam za vrijeme dežure. A on sve guta pljuvačke, sav plamti 
od muke. Ovakva drskost daleko je od istine... Jednog mo- 
menta on je shvatio da lažem, pa kaže: "Samo ti laži. 
Znaćemo mi kasnije istinu". Ja sam nastavio dalje pričat. 
"Dobro", kaže, "đe ti je taj šapirograf?" Izvuk'o sam 10 ko- 
mada na šapirograf a onda kad je Vahid Kozarić pao u 
zatvor uništio sam i šapirograf i 9 komada Pravilnika. A taj, 
mislim se, taj deseti, to sam dao Omeru Stupcu i taj je 
sad kod vas. {i onda ga on pokaza: "Evo Pravilnika, vidiš", 
kaže on, "a đe ti je šapirograf?" Uništio sam šapirogratf, 
kažem ja. A on meni onako prostački, slušaj ti, od šake 
do lakta, i uz pratnju znaš kako ide, kaže: "Mi smo ga našli 
kod Hadžiosmanovića. Ali ništa, samo ti laži". Ja zin'o. Ne- 
mam pojma ni o šapirografu, ni o čemu, ali nastojim ne- 
kakvu priču da iskombiniram da bih njih rasteretio. | na 
tom se to završilo. Za sarajevsku grupu gdje sam radio 
priznao sam da sam bio obični član. Došao sam do za- 
ključka da sigurno Omera Stupca mlate da im oda otkuda 
njemu na vezi Slato Derviš iz Ostrošca. | on neće da kaže. 
Tako ja zamišljam. Ja sam odmah ukopč'o o čemu se radi. 
Muhsin Rizvić je primio Slatu Derviša u Organizaciju i meni 
ga je pred'o, njegovo ime i prezime, a ja sam pred'o ime 
i prezime Omeru Stupcu i on je stupio s njim u vezu. Ja 
sam vidio da se krug zatvara. Omera su mučili strahovito. 
I to ona švapska voinička kazna, "abinden". To je... ruke na 
leđima svezane. Pa obješen za ruke samo prstima, vrho- 

vima prstiju dotičeš patos. | toliko su ga vezali, slušaj ti, 
da mu se počela desna ruka sušit. 


Izađe Duka na vrata i okrenu se: "Dežurni!" Zove i sluša. 
Dok se on okrenuo, meni Omer u zadnji momenat dade 
znak: "Samo šuti". To on meni. Više ga nikad nisam vidio. 
To nam je zadnje naše viđenje bilo. Ja, dragi moj. Vraćen 
sam u ćeliju. Nikad me više isljednik nije zvao. | zamisli 
ovoga čuda. Jedna ženska grupa je pala sa Karabego- 
vom. Kako i kojim putem je ona otkrivena, to ne znam. A 
ova Mejrica Fazlibegović nikad nije ni došla u zatvor. | za- 
misli, tu noć ja legnem sa mislima o tome. | sanjam nas 
petoricu, iz grupe "B" iz Mostara. | uumem ovoga Nusreta 
Fazlibegovića, to je brat Mejrice, i izdvojim u snu. Kao u 
njega imam povjerenja. Pitam ga da nije on prokaz'o svoju 
sestru. Možda je... Pa ko ju je rek'o od nas petorice? Ka- 
žem mu: "Zamisli šta me pita Duka. Za koga je ženska 
grupa radila?" Kaže on: "Pa ja sam to rek'o!" - U snu mi 
to kaže. Eto to je jedna čudnovata stvar. Nisam ja to na- 
ravno nikad ozbiljno uzim'o. Nikad nisam sazn'o ko bi to 
mogao bit. Na neke sam sumnj'o koji su bili u vojsci pa 
se vratili u to vrijeme, ali stvarno nikad saznao nisam. Tako, 
jedna uzgredna stvar koja se čovjeku uštampa u glavu. 
Poslije se odigralo suđenje u Saraj'vu. Sazn'o sam iz no- 
vina. | ja sam gore bio. Bačen sam pod Sudski zatvor i tu 
sam ček'o. Kasnije sam sazn'o da mi je brat osuđen i ova 
raja u Mostaru. A ja sam izuzet. Nisam se pojavio na 
suđenju. Poslije sam sazn'o da su Omer | Rušid bili na 
čelu grupe. Oni su osuđeni na po 20 godina, a ostali sa 
manjim kaznama. Ne baš s malim kaznama, ali manjim 
od njih. Poslije su čekali potvrde kazni. | kad su im kazne 
potvrđene bačeni su u zatvor. Ja još suđen nisam bio. | 
jedan dan došla im je naredba da se spakuju. | oni su se 
spakovali. Bijaše jedan milicioner Vlado. Dobričina Vlado. 
Raja su ga zvali Dobri Vlado... Kasnije je taj zbog svoje 
dobrote platio. Jer oni sve čuju. Dobrota se ne može sa- 
kriti. Nađeno mu je kakvo-takvo djelo i dobio je nekoliko 
godina zatvora. On je propušt'o da se meni jave na vrata. 
"Salko, mi odosmo. Eto, allahimanet,". Vrlo težak momenat. 
Stao sam, za vrata, utučen. Jedan po jedan dolazili su i 
kucali: "Allahimanet, odosmo!" Znaš kako je... A kraj mene 

bijaše Torlo Ahmet pa me tješi: "Nemoj Salko plakat i ti 
ćeš brzo u Zenicu". Trin'estog januara izaš'o sam na sud 
posljednji u Hercegovini od onih koji su suđeni. Prije toga 
bačen sam bio u jednu ćeliju. Dobro sam je zapamtio. 
Broj 36. Unutra je za divno čudo bilo nas 36. Celija sa 
malim prozorom bila je okrenuta prema zapadu. Znaš ti 
šta znači, usred ljeta u Mostaru, prema zapadu okrenut 
prozor. Trideset šest ljudi unutra! Sve Je to nabijeno, jedan 
na drugog. Onda sam rek'o: "Ubij, više ti ja ovo ne mogu 
izdržat!". To je užas jedan bio, ne znam koliko je to dana 
trajalo. Kad me je Duka spremio u tu ćeliju kaže: "Hajde 
tamo pa ćeš naći punu ćeliju Mladih muslimana!" Kad sam 
uš'o unutra, gledam. Ne mogu nikoga prepoznati. Neke 
su izveli i otišli su na tzv. administrativnu kaznu - društveno 
korisni rad. Oni bi dobili godinu do dvije godine dana. 
Znam da je jedna takva grupa otišla, pričali su, 99 ljudi u 
Kupres. 

Dakle, od svih suđenja, ja sam zadnji. Bio je 13.1. I petak 


je bio 1950. godine. Doš'o sam na sud. Vidio sam optužni- 
cu. Ima 6 tačaka. Jednu sam prizn'o. Drugu sam porek'o: 
Da sam pis'o Pravilnik. A one 4 potpuno nijek'o, znaš. 
"Zašto si porek'o ovaj iskaz," sudija pita. U Sudu je bila 
samo mati. Nisam znao da mi je još tada brat uhapšen. 
Jer ja sam 26-og a on nekoliko dana poslije mene uhap- 
šen. Kasnije sam sazn'o. | mati kaže da mi je brat uhapšen 
30. marta. Braneći brata ja sam na sebe svalio. A sudija 
je rek'o: "Dobro, vjerovatno si ti to pis'o. Eto ti suda i do- 
kaza sudskih!" Jer tu se u stvari mora voditi računa i kad 
čovjek nevin sebe optužuje, mora znat razlog zašto to radi, 
i ne mora to krivit. To u pratizana nije baš nimalo šljivilo , 
taman fino, teretiš sebe evo ti još i dodatka. A one četiri 
tačke još sam im'o. Sve sam porek'o. Međutim, ništa to 
nije koristilo: dobio sam 10 godina. Mater je to strašno 
pogodilo. Već je brat Omer bio osuđen 20 godina, ja dobio 
10. Ona je stalno plakala. Poslije sam saznao da je kad 
je došla kući vriskala i vikala: "Osuđen mi 30 godina". Pa 
komšiluk je tješio: "Pa, zaboga, ženo, nije jedan nego dvo- 
jica". Jok, ona 30 godina, samo je vikala. Osijedila je za 3 
noći. lako su zarovi već bili skinuti, ona je uvijek bila pod 
zarom. 


103 


U ljeto '49. doš'o sam iz Saraj'va u Mostar. U hodniku sam 
sjedio nekoliko sahata. 2-3 metra, dugačak je hodnik. Na 
nekoliko metara raspoređeni zatvorenici su stajali i u zid 
gledali. Bilo ih je tu jedno 15-tak. Nisam ih broj'o. To mi je 
tako smiješno bilo da sam se počeo smijat. Ja sam samo 
sjeo, slušaj ti, nisam htio ni s kim komunicirati. Dežurni 
milicioner je hodao. Njima nije dao da sjednu. Kasnije sam 
uspio nekako da stupim u kontakt s njima. I onda vidim 
šta je. Način iznuđivanja priznanja i to. Danima smo tako 
stajali. Dan-noć. Neki Čoko bijaše tu. Za njega su rekli da 
13 dana već stoji tako. Samo malo je odmora bilo za do- 
ručak i ručak. Sjedne se i onda opet na noge. Noge su 
im bile potpuno otekle, vene su prskale i iz njih krv se 
izlijevala. Ovaj Coko je bio već potpuno ošamućen, slušaj 
ti. Nasumice je nešto govorio. Tu sam naš'o jednog mla- 
dića iz Nevesinja, mislim da se zvao Mahmutćehajić. Po- 
slije sam za njega sazn'o da Je uhapšen, onako nasumice. 
Nikakve veze sa stvarima "Mladih muslimana" nije imao... 
Četvorica "Mladih muslimana" su osuđena na smrt. To su: 
Hasan Biber, Halid Kajtaz, Omer Stupac i Nusret Fazlibe- 
gović. Onda, jedan je pod istragom podleg'o, on se zvao 
Omer Kovač. Bio je đak Medrese i njega je tada Kemura 
prokazao. Odmah mu je bilo jasno šta je, i prod'o ga je 
UDB-i. Ovog malog zatvorilo i on je sa jednog isljeđenja 
doš'o potpuno premlaćen u besvjesnom stanju. | Mehmed 
Arapčić priča da ga je on iznio na rukama tamo onim 
sanitetlijama. Odnijeli su ga u bolnicu, i tamo je umro. Ja 
mislim da mu je 17 godina bilo. A onda su dvojica ubijena, 
znam: Fikret Pločo i Asim Camdžić. Oni su bili u bjekstvu. 
Ovaj Pločo je govorio da on nikad njima u šake ne smije 
past. | stvarno tako je i bilo. On je bjež'o nekud u Make- 
doniju, da prebjegne u Grčku. Međutim, to im nije uspjelo, 
Jugoslavija je bila zatvorena sa svih strana. Palj su tu i 
ubijeni su negdje. Nikada ni do suda nisu došli... 


Zabilježio: Nedžad Latić 


104 


Salih Behmen, je rođen 12. 2. 1922. u Mostaru gdje je 
završio osnovnu školu i gimnaziju. U Sarajevu završava studij 
matematike i fizike na Pedagoškoj akademiji. Od osnutka 
organizacije "Mladi muslimani" njen je član i jedan od njenih 
ideologa. Uhapšen je 1949. i osuđen na 12 godina zat- 
vora. 8 godina je proveo u zatvoru, a nakon izlaska zapošlja- 
va se kao nastavnik u osnovnoj školi u Mostaru gdje radi 
do ponovnog hapšenja 1983. kada je osuđen na 5 godina 
zatvora. Umro je u jesen 1990. Objavio je knjigu "Islamski 
odgovori" i autor je mnogih članaka u "Takvimu", "Glasniku" 
i "Preporodu" ali pod pseudonimom. 

NEDŽIB ŠAĆIRBEGOVIĆ 


ZANOS "MLADIH MUSLIMANA" 


23.1I 1990. 


Zovem se Nedžib Šaćirbegović. Rođen sam 23. aprila 
1926, i 1938. imao sam 12. godina. Bio sam đak prve 
muške gimnazije. U mom susjedstvu, stariji od mene, đaci 
koji su ušli u više razrede gimnazije bili su zaokupljeni 
mišlju o stvaranju jedne organizacije koja bi okupljala om- 
ladinu prvenstveno na bazi islama, a i na bazi društvene 
aktivnosti. Postojala je "Trezvenost" koja je okupljala musli- 
mansku omladinu na bazi trazvenosti, a to je bilo relativno 
usko kolo. Oni su organizirali organizaciju koja je bila re- 
gistrirana, a kojoj su dali ime "Naprednjaci". SAmo ime go- 
Vori o tome da su oni htjeli nešto novo, nešto naprednije, 
u kom smislu naprednije, to nije bilo definisano. lako mlad, 
vjerovatno sam tad bio treći razred gimnazije, neki od njih 
su mi prišli. To su bili Salih Bravo i Salahudin Kulenović, 
susjedi stariji 5-6 godina od mene, i upoznali me sa orga- 
nizacijom "Naprednjaci". Predložili su mi da se uključim, da 
nađem svoje mjesto, i, pravo govoreći, ja nisam pokazao 
dublji interes iako sam ih slušao sa zanimanjem. Na osno- 
vu jednog razgovora ne može se dobiti neki dublji interes. 
Razgovori su ponovljeni i oni koji su bili članovi reorgani- 
zirali su se i preimenovali su organizaciju u "Musa Cazim 
Catić". 

Koliko se sjećam, predsjednik te organizacije bio je Hajru- 
din Hadžagić. Mislim da je sekretar bio Salih Bravo, a Tarik 
Muftić imao je značajnu ulogu: možda je bio on predsjed- 
nik "Naprednjaka", a možda je bio i predsjednik "Muse 
Cazima Catića". Tu je bio Salko Bravo, Alija Nuhbegović, 
Hamdija Misirlić, Hajrudin Hadžagić, Hilmo Karahasanović 
i još neki. Slijedeći dan ja sam bio pozvan da idem s njima 
na kupanje na Miljacku, na Popovac. Tu sam prvi put sreo 
Tarika Muftića. Nije puno govorio. Isticao se svojom ured- 
nošću ali i malom distancom. Nije bio od onih koji vrbuju 
nove pristaše, koji traži nove poznanike, koji sa ljudima 
priča. 

aan ZMNNONEA 


Na taj sastanak ja sam došao sa Hajrudinom Hadžagićem 
koji je i u "Naprednjacima" i u "Musi Čazimu Čatiću" igrao 
značajnu ulogu. Mislim da je u to vrijeme bio predsjednik. 
U to vrijeme otvoren je Šumarski fakultet u Sarajevu i ljudi 
koji su maturirali '40-te godine upisali su se na taj fakultet, 
jer je bilo zgodno. Bio je u Sarajevu, nije se išlo u Beograd 
i Zagreb, a u Zagrebu je već-bio jedan broj naših studenata 
koje sam ja poznavao. Gledajući kao mlađi odozdo na 
starije, njihova zrelost mi je imponirala. Došao je rat. Ja 
sam znao o organizaciji "Trezvenost"; a mi smo bili zainte- 
resirani za sportsku aktivnost i osnovali smo nogometni 
klub "Omladinac" koji je koristio prostorije unutar moje 
kuće. U "Omladincu" je bilo dosta onih koji su se interesirali 
za određene stvari, a ne samo za nogomet. Interesantno 
je da je recimo među nama u to vrijeme bio i Muridin 
Gackić, koji je kasnije ubijen, nevin i nedužan, kad se 
vraćao sa hranom koju je "Merhamet" nabavio za mu- 
hadžere. 


Znao sam da se ljudi iz "Muse Ćazima Ćatića" sastaju i 
da održavaju neka predavanja po privatnim kućama. Ja 
sam odlazio na predavanja nekoliko puta, mada je razlika 
od nekoliko godina između mene i njih učinila me samo 
promatračem i slušaocem. Tu su bili, osim onih koje sam 
spomenuo, i Jakub Abić, Midžić, Spaho i drugi. Dakle, mu- 
slimanska omladina koja je stanovala od Baščaršije preko 
Kovača pa do Vratnika. U 1941. rat, nova atmosfera, a i 
nova priča o novim problemima. Ja sam bio u petom ra- 
zredu gimnazije i u mom razredu bili su Kasim Kadrihafi- 
zović, Džemis Sabrihafizović (ubijen u Bekrovića vili od 
Udbe), Kurbegović, Ismet Kajmaković i drugi, a u vjero- 
nauci su se isticali Šaćir Cerimović, Muftić, Nedžad Aga- 
nović, Midhad Aganović.. Čuo sam o lijepoj biblioteci, 
knjižnici koju je posjedovalo društvo "El-Hidaje", pa sam 
odlučio da i ja tamo odem. | nisam otkrio samo knjižnicu, 
nego sam otkrio prijatelje, nove ljubitelje šaha s kojima 
sam se mogao igrati, zabavljati, tu se slušao i radio, 
pričalo, susretalo, pripovijedalo. | "Trezvenost" je organizi- 
rala razne priredbe. Sve je to bilo privlačno za nas koji 
smo porastali i za koje je novi život interesantan. Tu sam 
čuo o jednom muslimanskom pokretu, o ljudima koji se 


107 


sastaju, o ljudima koji su htjeli da se nauči nešto novo o 
sebi. Ja sam imao svoje preokupacije, a te preokupacije 
bile su traženje identiteta, traženje životnog smisla, traženje 
jedne socijalno- političke organizacije, jednom riječju, ja 
sam bio u godinama kada se mladom čovjeku otvara svi- 
jet. Srećom Allahovom, ja sam naišao na one koji su me 
pozvali na pravi put. 


Jednog dana mi je rečeno da će biti sastanak "Mladih 
muslimana" u kući Alije Izetbegovića. Ja nisam znao gdje 
je ta ulica. Rečeno je da će Alija doći u "Trezvenost" u 
određeni sat. | on je došao. Tu smo se upoznali, odigrali 
jednu partiju šaha i onda sam otišao na prvi sastanak 
"Mladih muslimana". Bilo je vrlo interesantno, bilo nas je 
jedno 30-40. Većina iz prve i druge muške gimnazije. Ni- 
sam siguran je li iko bio iz medrese, možda je pokoji bio 
iz šerijatske gimnazije. Ne vjerujem da je iko u to vrijeme 
bio iz trgovačke akademije, učiteljske škole ili srednje teh- 
ničke škole. Nekoliko ljudi u razgovoru koji se odvijao 
održavali su diskusiju, te pored Alije tu je bio i Moamer 
Sadović, Abdulah Zupo, Muriz Zametica, Mahir Kolarić, 
Muhamed Jerlagić, Muhamed Muftić, Džemal Čelić, a do- 
bar dio Muslimana iz mog razreda bio je prisutan ili je 
došao kasnije. Tu smo doznali da oni posjeduju jednu malu 
pozajmljenu knjižicu, i ponudili su svima nama da uzmemo 
nešto da čitamo. Naslov jedne brošure pobudio je moju 
pažnju. To je "Zašto su muslimani zaostali dok su drugi 
napredovali". Napisao ju je Arslan, a preveo sa arapskog 
dr Saćir Sikirić. Brošura je imala svojih 20-30 stranica ve- 
likog formata. Mi smo željeli da čujemo nešto treće, jed- 
nostavnije, a ovo je bilo kompleksnije i nije zahvaćalo 
čovjeka, dušu. Međutim, meni je ostao u sjećanju jedan 
dio iz te knjige koji i dan danas citiram, a to je kako je 
150 Libijaca kod Bengazija zaustavilo 3000 Talijana, praveći 
im ogromne gubitke, braneći svoju rodnu grudu. Njihova 
spremnost da se žrtvuju bila je vrlo impresivna. Drugo što 
je Arslan prikazivao je gotovost židova za cionističku stvar, 
a slabost nas muslimana u pomaganju stvari Palestinaca. 
To je bila prva brošura koju sam pročitao koja je tretirala 
islamsku problematiku. Na drugom sastanku, 7 dana ka- 
snije koliko se sjećam, ja sam uzeo u ruke drugu knjigu. 

To je bila knjiga Osmana Nuri Hadžića koja. nosi naslov 
"Muhammed i Kur'an", pisana ćirilicom sa predgovorom 
jednog Srbina, Stanojevića. Ali knjiga koja me uhvatila za 
dušu. Po prvi put kroz tu knjigu ja sam osjetio, naučio, 
vidio što je islam. Moj interes za islam je porastao možda 
i za sto puta. Ono što sam našao u toj knjizi bila je zapravo 
problematika koju sam nosio u svom srcu a koju nisam 
shvatao. Po kojoj sam naslućivao, ali sam malo slušao. | 
to je početak mog proučavanja islama. Iza toga slijede 
brojne knjige, susreti, diskusije. Znam da je na jednom od 
tih sastanaka, koji je bio u kući Moamera Sadovića preko 
puta tadašnje ženske medrese, Džemal Celić govorio o 
zaključcima prvog i drugog sveislamskog kongresa koji su 
bili u Kudusu i Jerusalimu, a koji su se odnosili na pale- 
stinsko pitanje. To je bilo moje prvo otvaranje i susret sa 
palestinskim problemom. Vrlo brzo, možda u roku od dva 
mjeseca, ja sam mnogo toga pročitao, i nisam bio više 
novodošli ili onaj koji stoji sa strane. Tada sam ubačen 
unutar sredine koja traži teme, koja obrađuje, koja govori, 
tako da sam postao jedan od onih oko kojega se, bolje 
reći dio grupe oko koje se, u to vrijeme mnogo toga vrtilo 
i okretalo. Ti sastanci su nastavljeni do ljeta '42. godine. | 
tada se desila jedna novost. Studenti koje smo mi nazivali 
vođstvo organizacije došli su iz Zagreba. Ja ih do tada 
nisam poznavao. Alija ih je poznavao, Moamer ih je poz- 
navao, poznavao ih je Zaim Tozalić, poznavao ih je Muha- 
med Jegledić i Muhamed Muftić, ali oni su meni bili novi. 
To nisu bili novi likovi, ali su bili novi ljudi. Jer, s njima je 
otvoren razgovor, jer sam toliko puno novog Čuo, a i oni 
su mene slušali jer su znali slušati. To je karakteristika onih 
koji privlače. Među njima bio je Bukvić koji je imao poseb- 
no poštovanje, tu je bio Husref Bašagić, Emin Granov, 
Esad Karađozović, nešto manje Teufik Muftić, Ešref Cam- 
para, a kasnije se tome priključio Muhtislav Bišević i nešto 
još kasnije Edhem Sahović. Ali, eto, ostade mi u sjećanju 
da zapravo nije bio ni jedan dan a da ja nisam bio sa 
jednim, dvojicom ili trojicom od njih. Posebno sam znao 
da provodim mnogo vremena sa Eminom Granovim i Hu- 
srefom Bašagićem. U to vrijeme Esad Karađozović držao 
se sam. Mi smo se počeli sastajati u "El-Hidaji", u "El-Hi- 

dajinim" prostorijama i kancelariji i naši sastanci su bili jed- 
nom pa dvaput sedmično gdje su novodošli prezentirali 
razne teme. Sjećam se dobro da je rahmetli Esad Ka- 
rađozović govorio o teoriji evolucije i islama. Bio sam im- 
persioniran lakoćom kojom je on izlagao probleme. Mi smo 
izlazili sa sastanaka i na jednoj od sofa Begove džamije 
klanjali akšam. Kad smo klanjali, pošto smo zakasnili s 
obzirom na sastanak koji je uzeo mnogo vremena, imam 
nam je bio Tarik Muftić. Donosili smo tekbire iz kojih je 
izbijao zanos mladih, i borbenost koju smo željeli da po- 
kažemo. Došla je jesen i studenti iz Zagreba su otišli, ja 
sam se osjećao pomalo kao osakaćen, izgubio sam vezu 
i jedva sam uspio da ostvarim redovitu prepisku sa Hu- 
srefom i Eminom. Došlo je novih ljudi u to vrijeme u orga- 
nizaciju, ja sam sreo rahmetli Hasana Bibera. 


Studenti su otišli, naša aktivnost malo popustila. Alija se 
aktivirao da sebe izgradi, da što više pročita, da piše. Re- 
kao je da treba da se sretnemo sa grupama iz škole, da 
stvorimo jezgro u svakoj školi. Pa smo nas dvojica imali 
sastanak sa Fuadom Sendićem i Mustafom Rešidbego- 
vićem iz Šerijatske gimnazije koji su htjeli organizaciju u 
Serijatskoj gimnaziji. Pa sastanak sa Sinanovićem iz Me- 
drese 'u kojoj su, koliko se sjećam, bili Alija Merdžanić, 
Mehmedalija Bojić i možda Osman Mešić, Kljako, i to je 
bila grupa koji su trebali biti povjerenici u Gazijinoj medresi. 
U to vrijeme pored Alije Izetbegovića, Moamera Sadovića, 
Avde Suke ja sam bio dio te trojke koja je naslijedila od- 
govornost za rad organizacije. Valjalo je organizirati nove 
sastanke da se pronađu novi ljudi, koji će proširiti razred 
u pojedinim školama. Najčešće išli smo Alija i ja. U jesen, 
vjerovatno u oktobru, 1942. godine na sastanak u '"El-Hi- 
daju" došli su predstavnici Srednje tehničke škole: |smet 
Serdarević, Smajil Hadžimuratović, Enver Karavdić, Alija 
Ibišević. Tada je došao i Safet Siljak. Esad Hasanbašić iz 
Travnika. Tada smo imali sastanak i sa onima koji su učili 
zanat i radili uglavnom u radionici. Među njima bili su 
Džemal Bačvić i Hajdarević. Tako da nije bilo u to vrijeme 
škole a da mi u njoj nismo imali svoje predstavnike. A 
nastavili smo da se sastajemo. Ima jedna vrlo važna stvar 


koju sam propustio, a to je da smo mi "Mladi muslimani" - 

i "El-Hidaje" sklopili u julu 1942. godine dogovor po kojem 
mi postajemo omladinska sekcija "El-Hidaje". Oni nam daju 
prostorije gdje da se sastajemo, gdje da smjestimo knjižni- 
cu, gdje da vodimo naše knjige, dali su nešto novca da 
kupimo nove knjige, i na neki način dobili smo tlo pod 
nogama i krov nad glavom. Taj sporazum u ime 'El-Hidaje" 
potpisali su Hadži Mehmed ef. Hadžić, Kasim ef. Dobrača, 
a u ime nas Tarik Muftić i Husref Bašagić. Bili su prisutni 
Esad Karađozović, Emin Granov, Alija Izetbegović i ja. Tada 
je, što nam je malo smetalo, broj angažiranih iz Medrese 
a pogotovo iz VISTA bio mali. | u to vrijeme mi smo imali 
neke kontakte s njima. Među onima koji su bili zainteresi- 
rani da se priključe, koji su došli, bili su Asim Camdžić, 
Omer Mašović, Salem Ovčarević i, mislim, Halil Gazović. 
Povorke izbjeglica koje su dolazile u Sarajevo i punile mu- 
hadžerski logor na Alipašinom Mostu ostavile su na nas 
utisak. Odmah se postavilo pitanje našeg angažiranja. Bili 
smo premladi i nismo htjeli da se stavljamo pod komandu 
drugih. A bili smo malobrojni da bismo ostvarili nešto svo- 
je. Mi smo išli u "Merhamet", nudili svoje usluge. 

U junu 1942. godine Alija Izetbegović, Šefkija Mulić i ja 
otišli smo u posjetu muhadžerskom logoru na Alipašinom 
Mostu gdje smo se po prvi put sreli sa Sulejmanom 
Mašovićem koji je u to vrijeme bio upravnik logora. Obišli 
smo logor, vidjeli izbjeglice, vidjeli uslove njihovog života, 
bili potreseni duboko svim tim. Vjerovatno to je motivisalo 
naše dublje angažiranje u "Merhametu". Jesen 1942. godi- 
ne donijela je još veći priliv izbjeglica, još veće probleme, 
stradanje muslimanskog življa. U Sarajevo u kolonama izb- 
jeglice su dolazile sa svih strana, naročito iz istočne Bosne. 
U to vrijeme Muamer Sadović bio je preokupiran idejom 
da se učini nešto više, nešto konkretnije i pozvao je i neke 
svršenike Više islamske šerijatsko teološke akademije i me- 
ne da se sastaanemo u "El-Hidaji". Na taj sastanak došlo 
je vjerovatno tri četvrtine ako ne četiri petine studenata 
VIŠTA s kojim smo dogovarali šta da se radi, šta da se 
napravi, kako da se reaguje. 


Studenti VIŠTA iskoristili su ovu priliku da u organizaciji 
dobiju određene uloge, pa moglo bi se kazati, veći i dublji 
upliv. "El-Hidaje" je insistirala da se mi formiramo kao om- 

ladinska sekcija "El-Hidaje" na osnovu pravila koja treba 
da se naprave, na osnovu glavnog odbora koji treba da 
se formira a koji treba da bude imenovan po glavnom 
odboru "El-Hidaje". Nama to nije odgovaralo, jer nismo 
smatrali da "El-Hidaje" na neki način interpretira našu sa- 
mostalnost i autonomiju. "El-Hidaje" je izašla sa jednom 
listom glavnog odbora u koju su bili uključeni predstavnici 
svih škola iz Sarajeva. Dominirao je broj onih koji su dolazili 
iz VISTA a koji nisu bili ranije uključeni u rad organizacije, 
bolje reći mladomuslimanskog pokreta. Među njima bio je 
iz Gazijine medrese Alija Bejtić, Hasan Bajraktarević, Kasim 
Mašić i Sejhudin Moranjak, Avdaga Skaka, Esad Kapeta- 
nović. To je nama smetalo, to smo smatrali naturanjem. 


Međutim, rahmetli Mehmed Handžić i rahmetli Kasim ef. 
Dobrača insistirali su na tome. Ja sam u ime naše grupe 
rekao da je to neprihvatljivo i da ćemo se mi povući iz 
"El-Hidaje", pa neka nastave oni koji imena imaju ali koji 
nemaju muslimansku omladinu za sobom. Mi smo pisali 
našima u Zagrebu koje su oni priznavali kao naše vođstvo. 
Jednoga petka sam došao u Carevu džamiju na džumu i 
vidio da su iz Zagreba došli Tarik Muftić i Esad Karađozo- 
vić. Kasnije su se njima priključili Husref Bašagić i Emin 
Granov. Insistirali smo da niko ne može biti član organiza- 
cije. stariji od 25 godina jer smo smatrali da stariji mogu 
iskoristiti svoje iskustvo kada nam nature svoje stavove. 
Konačno, formiran je glavni odbor. Mi smo morali pristati 
da Kasim ef. Dobrača bude naš predsjednik, i u pravilima 
smo promijenili jednu stvar, a to je da član orgnizacije 
može da postane i onaj koji ima manje od 35 godina. 

U kasnu jesen '41. godine bila je godišnja skupština "Trez- 
venosti" na koju smo mi izašli, konkurisali na mjesta u od- 
boru i da imamo polovinu odbora. Od tih koji su ušli u 
"Trezvenost" bio je Mehmed Jerlagić, i ja ovoga momenta 
ne mogu da se prisjetim imena drugih. Na drugoj strani 
bili su ljudi vrlo bliski nama, ali malo stariji od nas i smatrali 
su nas radikalnim, nekad isuviše vjerski orijentisanim. lako 
su i oni bili oni koje smo mi smatrali dobrim muslimanima. 
Među njima su bili Enver Srndić, Safet Softić, Ešref Berbe- 
rović i Hasan Efendić. Prvi je bio predsjednik, a drugi pod- 
predsjednik. Nama je bilo stalo da budemo knjižničari jer 

nam je stalo do nabavki knjiga koje nama odgovaraju. A 
kroz kontakte kao knjižničari mogli smo uticati šta će mladi 
ljudi čitati. Rad "Trezvenosti" bio je značajan jer smo orga- 
nizovali predavanja. Mi unutar "Mladih muslimana" svi smo 
bili trezvenjaci: niko nije pio, ni pomišljao da pije. U užem 
krugu niko nije pušio. Mi smo imali specifična gledanja i 
na ples. Smatrali smo da je to nešto neislamsko i nismo 
bili zainteresirani, ali to nismo mogli eliminirati u "Trezveno- 
sti". Međutim, "Trezvenost" nije bila samo mjesto gdje se 
prikazuju drame, gdje se pleše, igra ili zabavlja nego i mje- 
sto gdje se predaje, uči, prezentira i pobuđuje interes za 
intelektualne aktivnosti uopšte. U isto vrijeme mi smo 
proširili kontakte sa "El-Hidajom" te u proljeće '43. godine 
"Merhamet" je išao da organizuje rad u Goraždu, Foči i 
Cajniču. Da vidi kako stoji sa prihvaćanjem izbjeglica i 
zbrinjavanjem izbjeglica koji su bili tamo. Bio je veliki izb- 
jeglički logor u Goraždu a bili su neki uvjeti da se neki 
muslimani vrate u svoja sela, bar tako se očekivalo. U grupi 
koja je otišla da vidi izbjeglice, da ih pozdravi, da im prouči 
mevlud, da im donese darove, da im manifestira interes 
muslimana i muslimanskih organizacija bio je veliki broj 
"Mladih muslimana". Pored mene, tu su bili Edhem Šaho- 
vić, Alija Izetbegović, Muhamed Vuković rodom iz Čajniča, 
Salih Sabanović, Avdaga Skaka i njegov brat, Đemir Fočo, 
Kemal Muhaslović koji je u međuvremenu postao blagajnik 
organizacije. Ja sam bio u Goraždu, slušao sam muslima- 
ne Goražda, slušao sam ljude koji su ih predstavljali i nije 
se vidio izlaz iz naše stradalničke situacije. U neku ruku 
masovna klanja su prestala, ali sigurnost života nije posto- 
jala, mogućnost vraćanja na rodnu grudu, vlastitu zemlju, 
u vlastitu kuću bila je samo želja ali ne i mogućnost. Kad 
smo bili u Foči ja sam bio šokiran što je većina kuća bila 
prazna, bez ljudi, bez namještaja koji je opljačkan. Kuće 
nisu bile razrušene ali su bile puste. Otišli smo da vidimo 
džamiju. Culi smo da je čuveni ćilim koji je poklonio džamiji 
princ Rudolf austrijski odnešen od četnika. Zbog njegove 
veličine i težine oni su ga prerezali u 4 dijela jer jedan konj 
nije mogao da nosi ćilim. Sve su džamije bile bez prostirke, 
a jednu džamiju talijanski garnizon je pretvorio u katoličku 
crkvu, tako da su oko mihraba, mimbera i drugih dijelova 
ajeti iz Kur'ana i levhe bili premazani a slike Isusa, Marije 

i sv. Franje Asiškog bile su naslikane na zidovima. Iz Foče 
smo otišli u Čajniče, i u Cajniču smo vidjeli da su četnici 
pokušali zapaliti džamije. Po povratku u Sarajevo je 
odlučeno da se pošalju u ime "Merhameta" tri radne ekipe 
da pomognu... 


Zabilježio: Nedžad Latić da 


PS.: Ovo je samo dio kazivanja Nedžiba Šaćirbegovića o 
djelatnosti "Mladih muslimana". Zabilješke su vođene 
za vrijeme boravka N. Šaćirbegovića u Sarajevu. Na 
žalost, zbog prezauzetosti gospodina Šaćirbegovića u 
tako kratkom boravku nije bilo moguće nastaviti kazi- 
vanje. Ali, zbog značaja uloge gospodina Šaćirbego- 
vića u organizaciji "Mladih muslimana" urednik ove 
knjige je odlučio da ovo kazivanje objavi i u tako 
skraćenom obliku. S nadom da nije pogriješio. 

Nedžib Šaćirbegović rođen je 23. 4. 1926. u Travniku. 
Njegovi roditelji doselili su u Sarajevo 1935. 1945. maturirao 
je na Prvoj muškoj gimnaziji u Sarajevu. Aktivirao se u om- 
ladinskom društvenom životu grada još od rane mladosti. 
Postao je sekretar Glavnog odbora "Mladih muslimana" 
5.5.1943. a bio je biran i u sam Odbor. 1946. je uhapšen 
if osuđen na 4 godine zatvora od strane Vojnog suda u 
Sarajevu. Nakon izdržane kazne studira medicinu u Zagrebu 
gdje je promoviran u liječnika 30. juna 1955. sa Aziza ha- 
numom Saćirbegović i Tarikom Muftićem koji su takođe pri- 
padali pokretu. Za kratko je radio kao liječnik u Travniku. 
Specijalizirao je medicinske nauke u Sarajevu 1961. sa 
odličnim uspjehom. Bio je potpredsjednik Crvenog krsta i 
sekretar Udruženja antialkoholičara. Pošto je permanentno 
imao problema sa vlastima zbog njegovog vjerskog stava, I 
nakon što je dobio mogućnost da ode u Tripoli kao liječnik 
sa svojom suprugom Azizom otišao je u Vašington gdje i 
danas radi i živi. Predsjednik je Islamske zajednice u Vašin- 
gtonu, osnivač Islamskog centra u Columbusu u državi 
Ohajo. Veoma je cijenjen i angažovan kod američkih musli- 
mana. 

EŠREF ČAMPARA 


MLADOMUSLIMANSKA SJEN 


e Priča Ešrefa Čampare je jednaka priči mnogih 
drugih koji su odmah iza rata i pobjede socijalis- 
tičke revolucije odvođeni kao stvarni ili mogući 
ideološki protivnici (1946, 1949, 1951. itd.) iz 
svojih kuća, ureda, sa ulice. Cuvari novoga poretka 
tako su najlakše i najjeftinije obezbjeđivali roblje za 
građenje svoga komunističkog sna. Kakvo je bilo 
Vaše hapšenje i s kakvim "opravdanjem"? 

Moje je hapšenje došlo iznenada. Nekako, u trenutku. 
Izašao sam iz kancelarije da nešto kupim za doručak i 
samo što sam razmotao sendvič na radnom stolu, neko 
mi je spustio ruku na rame. Već sam ranije osjetio da me 
neko prati, ali tog momenta nisam obraćao veliku pažnju. 
Bilo je to vrijeme kad je čovjek, što se kaže, tražio lozinku 
i od vlastite sjenke. Svako je živio u strahu. U nekom svome 
vlastitom strahu i u onom općem strahu. Uvijek je neko 
mogao pokucati na vrata, bahnuti u kuću, neko u mantilu 
ili kožnoj jakni, i početi da čeprka po kući, po knjigama, 
po sjećanjima. Taj je strah stalno doziran na političkim sku- 
povima, u novinama, preko radija. Nije bilo važno šta si 
pogriješio i koliko si pogriješio, kada, protiv koga, za koga; 
važna je bila samo konstrukcija, optužiteljska šema, obra- 
zac po kojemu su stvarani i izmišljani neprijatelji. Bilo je to 
1. marta 1946. godine. Bila su dvojica, trojica, ne znam. 
Jedan me je upitao za ime. "Ešref Campara", rekoh. "Vi ste 
uhapšeni", doda onaj drugi. Iz kuće su odnijeli papire, izre- 
ske iz novina, koji će kasnije, posebno ono što sam čitajući 
podvlačio, biti teške neprijateljske inkriminacije. Sreća pa 
tada nisu našli dnevnik koji sam držao za rožnikom. Ni 
danas ga ne bih prežalio. 


e Kakva je bila optužnica? Niste, naravno, mogli ni 
poricati da niste bili uključeni u mladomuslimanski 
pokret. Kako ste, inače, došli u "Mlade mus- 
limane?" 

Optužnica? Danas je to, tako da kažem, sve smiješno. Ta- 
da je bilo vrlo ozbiljno. |! monstruozno. Hapšenje, ko 
hapšenje, više je bilo u funkciji plašenja naroda, u funkciji 
kupljenja roblja kako bi se gradila socijalistička domovina. 
Optužnicu je tek valjalo smisliti. 

Pred rat su i u Evropi i u Jugoslaviji desila se mnoga pom- 
jeranja, gib,anja, brige. Mi smo imali razloga brinuti za svoju 
vjeru, za svoj narod i njegovu budućnost. Sastajali smo se 
u društvu "Trezvenost", koje već po svome imenu kazuje 
čime se moglo baviti. Razgovaralo se na tim sastancima, 
druženjima, diskusijama o problemima Islamske zajednice, 
o muslimanima, svim našim neukostima, zaostalostima, 
neživljenjem u duhu islama, o svakidašnjim problemima sa 
kojima se naš vjernik sreće, o mnogo čemu što je bilo i 
što je prijetilo. Mladi su muslimani i organizirani prije rata. 
Omladina je bila svjesniji dio našeg naroda. Ona je vrlo 
bolno osjetila mnoge probleme koje nas pritišću. Tu je bilo 
nekoliko starijih, izraslijih studenata. Na primjer Esad Ka- 
rađozović. Pa Tarik Muftić, koji je bio veoma agilan i koji 
je znao uspostaviti dijagnozu mnogih naših bolesti. 


Kada sam otišao ujesen 1941. u Zagreb - maturirao sam 
u gimnaziji realki u Sarajevu proljeća te godine - donekle 
sam nastavio sa mladomuslimanskim radom. U Zagrebu 
sam dvije godine, do 1943. kada nas je ustaška policija 
uhapsila u internatu "Narodna uzdanica", zadržala petnae- 
stak dana, pod optužbom da nas ima koji surađujemo sa 
komunistima, ali smo brzo pušteni na nečiju intervenciju, 
valjda na intervenciju tadašnjih vlasti Islamske zajednice iz 
Sarajeva, ili nekog drugoga. Poslije sam došao u Sarajevo, 
zaposlio se u Gradskoj štedionici i nastavio rad u "Mladim 
muslimanima". Taj rad se najviše sastojao u pomoći mu- 
hadžirima, bolesnima i osirotjelima. Ali, naravno, razgova- 
ralo se, diskutiralo i o općim problemima Islamske 
zajednice i muslimana u svijetu u cjelini. 


Po oslobođenju, 1945. godine, mi smo se odmah uključili 
u rad. Tad je u Vijećnici održan sastanak muslimanske om- 
ladine. Mnogi su tu govorili. | "Mladi muslimani", i skojevci. 
Govorio je Alija Izetbegović, Zehra Dedović, govorio sam i 
ja, govorili smo ne kao "Mladi muslimani", nego kao mu- 
slimani, i to otvoreno, o svemu što je bilo aktualno za naš 

narod. Osjetilo se da nas je nova vlast htjela i angažirati 
u rješavanju određenih društvenih problema. Bolje da smo 
unutra, nego da djelujemo odnekle izvana. Tada niti smo 
znali da ćemo uskoro postati neprijatelji, niti smo se mi i 
osjećali kao nečiji neprijatelji. 

Vrlo je brzo osnovano Kulturno društvo muslimana "Prepo- 
rod". To je društvo, znamo, trebalo objediniti sva predratna 
muslimanska kulturna, prosvjetna i humanitarna društva. U 
njega su bili uključeni mnogi muslimanski omladinci. ! sko- 
jevci i mi koji smo bili "Mladi muslimani". Mnogi su od tih 
"Mladih muslimana" kasnije i otpali iz naših redova. Ne bih 
želio nikoga posebno spominjati. U tom omladinskom 
ogranku, koliko se sjećam, otprilike je bilo pola skojevaca 
a pola "Mladih muslimana". Zanimljivo: kasnije je jedna po- 
lovica, nakon ukinuća "Preporoda", pa i koju godinu prije, 
otišla u zatvor, a ova druga, skojevska, na različite funkcije: 
npr. Arif Tanović, Haso Hadžiomerović, Nađa Biser. 


Mi smo, dakle, uhapšeni 1. marta 1946. godine. | to je bilo 
prvo hapšenje. ! moje prvo hapšenje. Uhapšeno nas je 
bilo trinaestoro. Nakon istrage, na našu veliku sreću, pre- 
dati smo Vrhovnom vojnom sudu, gdje su bili više pravnici 
a manje političari. Da smo, recimo, suđeni na nekoj manjoj 
instanci, zaradili bismo, po ondašnjim kriterijima, bar po 
dvadeset godina. U tom je Vrhovnom vojnom sudu suđeno 
raznim neprijateljskim generalima, koljačima, pa je naše 
djelovanje za njih bila više djetinjarija. Najviše je dobio 
Nedžib Šaćirbegović: četiri godine. Alija Izetbegović je do- 
bio tri, ja dvije, bilo je nekoliko po godinu i po, a par je 
oslobođeno. 

A povod samom hapšenju bilo je što se odmah iza rata 
u gimnazijama osjetilo djelovanje "Mladih muslimana". Ko- 
munistički ateizirajući planovi, snovi o komunističkom raju, 
o ljepotama sovjetizma i kolhoznih pejsaža nekako nisu se 
previše lijepili za mladi svijet, bar ne onoliko koliko su to 
oni bili planirali, pa je došlo naređenje da se počne voditi 
briga o neprijateljskom djelovanju "Mladih muslimana" i da 
se svi koji pripadaju tom pokretu počnu izbacivati iz škola. 
Na meti su odmah bili najbolji, najuredniji, najodgojeniji 
đaci. Mladi su muslimani upravo najviše tome posvećivali 
pažnju. Stajali smo na stanovištu da se okolina, društvo, 

povijest najbolje mijenja i popravlja vlastitim primjerom. Ta- 
da su učestali mnogi sastanci. "Mladi muslimani" osuđivani 
su kao najveći neprijatelji društva. Desilo se da je, na pri- 
mjer, ustao jedan Sabrihafizović i rekao, otprilike ovo: "ja 
jesam do sada bio "Mladi musliman", ali od sada to nisam" 
i prstom je pokazao na sve svoje kolege koji su bili u 
"Mladim muslimanima". 

Suđenje je bilo negdje u avgustu. Sve je moglo poslužiti 
kao inkrimirajući materijal. | pisma. | bilješke. | podvučeni 
novinski stupci. | to na koju si stranu u tom momentu, kraj 
tog druga i kraj te zgrade, spomenika, pogledao. 
Sjećam se svoga prvog susreta sa zatvorom. Prvo su me 
dovezli u Centralni zatvor. Tu su zgradu svojedobno Austri- 
janci izgradili "za trista osoba". Zidovi goli. U ćošku limena 
kanta. Kasnije sam saznao da su je svi zvali, po njemačkoj 
riječi Kiebel, kibla. To je služilo za nuždu. |, šta da ti pričam? 
Sišanje na nulu. Fotografiranje. Otisak dlana i prstiju. 
Vađenje šnjira iz cipela. Zatvorsko odijelo. Imao sam 
osjecaj da se to ne dešava meni, nego nekom drugom, 
da sam ja tu greškom, slučajno, da sam samo ušao u 
tuđu kožu i sada trpim ono što bi trebalo neko drugi trpjeti. 
Ne mogu poreći da me nije bio uhvatio strah. Više zbog 
roditelja, sestre, supruge. Nekoliko dana nisam ni osjećao 
glad. Valjda se čovjekov organizam, Allahovom voljom, pri- 
premi za sve ove opačine. Donosili su supu; više splačine. 
Sjećam se, četvrti ili peti dan, pucer - tako su zvali one 
koji su dostavljali hranu - ubacio mi je limenu konzervu i 
kašiku govoreći: "Evo, jedan je otiš'o". Došle su mi bile i 
neke stvari od kuće. Nisu znali gdje sam, ali su, valjda, 
pretpostavljali. Mirisao sam ih. Još uvijek osjećam taj miris. 
Kako čovjeku u teškim trenucima treba malo razloga za 
radost! 

Isljednik je, sjećam se, kada me je prvi put pozvao, pred 
sobom imao hrpu mojih pisama, bilježaka, izrezaka iz ta- 
dašnjih novina, glumio je ozbiljnost, začuđenost, kao da 
se među tim papirima krila skica za rušenje Kremlja ili De- 
dinja. Sjećam se, pogledao bi u mene, pa u papire, pa u 
mene, pa bi i sam nešto podvukao, nešto napisao, zavrtio 
glavom, kiselo se osmjehnuo. A ja sam, zaista, sve vrijeme, 
osjecao da se to dešava nekom drugom a ne meni, da 

sam ja tu samo zalutao i da će moja kafkijanska mora 
prestati. Bilo je tu izrezaka iz "Borbe", "Oslobođenja", ne 
znam odakle sve ne. Zanimale su me informacije i mišljenja 
o istim problemima, pojavama, pojmovima prije i poslije 
rata. A na jednom od tih saslušanja isljednik me nenadno 
počeo tući. Cim je stigao i kako je mogao. UZ psovku. 
Opet sam osjećao da se to ne dešava meni. Bio sam 
pretvoren u tačku. Kao tačka sam se vukao poslije za 
stražarom do ćelije. Ali u toj tački, u toj samo jednoj jedinoj 
tački bila je skupljena sva ona odlučnost da se dostojan- 
stveno otrpi sve to beščašće. 


U ćeliji se ustajalo u 6h. Oko deset bi neko rekao "lupnulo 
je" i to je značilo da je došao hljeb. Ručak bi bio sa dva 
nedokuhana krompira i nešto supe. Noći su bile najteže. 
Sve čovjeku padne na um i svega se sjeti. Isljednik mi je 
posebno naturao poslovice koje sam bilježio od oca. "TVoj 
babo mnogo voli poslovice", ironično bi uskakao u moju 
šutnju. Recimo: "Gdje je puno baba kilava su djeca." "Daj 
čovjeku vlast u ruke pa ćeš vidjeti kako gubi vlast nad 
samim sobom." "Oni su uvijek u pravu, posebno kad nisu 
uopće u pravu." Više nisam znao šta su zbilja poslovice a 
šta povremene izreke. Svaku je tu izreku - poslovicu isljed- 
nik prevodio na aktualne događaje, na državu, na narod. 
Poslije mi se stalno nametala misao da su ljudi uvijek okrut- 
niji u nametanju svojih stavova onda kada ni sami nisu 
sigurni koliko je "dobro" to za šta se zalažu. 

Dodatna je otežavajuća okolnost bila u tome što sam se 
u ćeliji često i prao, koliko sam mogao, pa su to i drugi 
počeli više prakticirati. Neko je to nazvao "pokret za higi- 
jenu", a mene su optuživali da sam to pokrenuo u ime 
islama. 

Kasnije je došao drugi isljednik. Slutio sam da je i njemu 
teško. Svakog su časa i njega mogli optužiti da je ovo ili 
ono. U tadašnjim se novinama moglo čitati o koljačima, o 
pljačkašima, o djedu koji je zadavio desetogodišnju unuku, 
o silovanju, paljenju, o krađi društvenih para, ali nas su, 
baš nas, koji smo bili tzv. politički zatvorenici, nazivali naj- 
gorim mogućim kriminalcima. 

U zatvoru sam bio u Sarajevu, u Foči, pa u Kreki, pa na 
pruzi Brčko-Banovići. Bilo je to, kako je govorio jedan časni 

fratar u zatvoru - valjda mu je bilo ime Tomislav - robovla- 
sničko vrijeme. Politički režimi hvatali su svoje robove -(po- 
litičke neistomišljenike) i izrabljivali ih kao što su Rimljani 
npr. izrabljivali barbare i slali ih na galije. Ali tadašnji su 
robovi znali da su robovi i imali su neku nadu da će moći 
pobjeći. Ovi su robovi bivali stalno šikanirani, napadani sve 
pod oblandom suda, javnosti i paragrafa. Sve vrijeme me 
je držala vjera u Boga, držala su me pisma supruzi, ocu i 


one rijetke posjete. 


e Je li u zatvoru ipak bilo nečega i, da kažemo, 
lijepog, ili bar zanimljivo kao drukčije u odnosu na 

I tu ukupnu atmosferu? 
Pa, bilo je. Najlakše mi je bilo kada bi me angažirali da 
instruiram one koji dovršavaju osmoljetku, srednje škole, 
ili se pripremaju za prijemni ispit radi upisa na fakultet. 
Skoro su svi uspjeli položiti. Bog mi je u tome dao posebnu 
snagu, posebno strpljenje, znanje i volju. Među kandidati- 
ma je bilo najviše supovaca, milicijskoga kadra. Htjeli su 
da se brzo i lahko iškoluju. Pripremao ih je, eto, njihov 
neprijatelj. 
Jednom me je pozvao upravnik, a kasnije i nekog Milivoja, 
{ povjerio nam se da hoće da piše roman o svome 
učestvovanju u ratu, ali, eto, nema vremena i, pošto smo 
mi lahke ruke u pisanju, da mu, ako hoćemo, pomognemo. 
Zelio je svoju knjigu vidjeti u knjižarskom izlogu, da svoje 
ime pročita na koricama. Pao je dogovor. On bi, kao, 
pričao nama svoje doživljaje, a ja sam to sa Milivojem po- 
slije trebao da uobličavam i pretvaram u priču. Napravili 
smo plan. Odredili poglavlja. Fiksirali zaplet. Čini mi se da 
je glavni junak trebalo da bude Vlatko koji odlazi u parti- 
zane, da li iz Jajca ili Donjeg Vakufa, i da se bilježe njegovi 
podvizi, razmišljanja, dogodovštine. Ja sam, međutim, tada 
iz Sarajeva prebačen u Foču i ne znam je li taj naš upravnik 
kasnije postao pisac. Volio bih da jeste. Dok je govorio o 
tom svome romanu prosto se topio. Danas su mi jasnija. 
autorstva raznih memoara i tzv. sabrana djela socijalističkih 
zaslužnika. Koji li su sve nevoljnici u konfornim vilama pisali 
njihove ratne biografije. 

e A, kad ste izašli iz zatvora? 
Nastavili smo rad. Organizacija je mogla nastaviti rad. Nije 
ništa bitnije poremećeno. Iz zatvora sam izašao krajem 
1947. godine, u novembru, i ubrzo sam se uključio opet u 
rad. Naravno da su nas već osuđivane pošteđivali nekih 
više javnih obaveza. Bilo je nekoliko onih koji su se ušutjeli 
ili su, pod zatvorskom palicom, postali "politički osviješteni". 
Zaposlio sam se u Vojno-tehničkom zavodu. U Računo- 
vodstvu. Kazao sam gdje sam i zašto bio, ali nisu na to 
obraćali veliku pažnju. Oktobra 1948. otišao sam u vojsku 
i služio sam u tzv. disciplinskom bataljonu. Radili smo naj- 
teže fizičke poslove. Izvlačilo me je ponekad to što sam 
instruirao oficire da polažu pojedine razrede u osnovnoj ili 
srednjoj školi. 
Iz vojske sam izašao koncem 1949. Vojni nam je rok malo 
bio produžen zbog Informbiroa. Pošto sam već imao po- 
loženu maturu, služio sam samo godinu; inače bih još 
ostao u disciplinskom bataljonu. Kasnije sam mislio da bi 
možda bilo bolje da sam ostao. Allah najbolje zna. U Sa- 
rajevu sam se zaposlio u Direkciji za nemetale pri Ministar- 
stvu za privredu. Tu mi je radila supruga. | pošto je ona 
bila dosta pouzdan i vrijedan radnik, mislili su valjda da 
to i ja sam jesam. U to je vrijeme već bila malo prošla ona 
huka oko hapšenja "Mladih muslimana" 1949. godine, kada 
je Kurbegović, suradnik SDB, otkrio cijelu organizaciju i kad 
je otpočela strašna hajka na sve one koji su imali bilo 
kakve veze s našom organizacijom. Tada su ubijeni: Kajtaz, 
Stupac, Fazlibegović, Biber, još mnogi mlađi. 
Drugi put sam uhapšen ljeta 1951. godine. Zapravo, krajem 
ljeta, 7. septembra. 


e Dakle, po drugi put! Jesu li opet bili u pitanju "Mladi 
muslimani"? 

Svakako! Razlog je bio u tome. A, kao, povod bio je što 
sam se na jednoj sjednici Socijalističkog saveza pobunio 
što jednoga hodžu bez ikakva razloga optužuju i izbacuju. 
Možda sam povjerovao onoj paroli da se na sjednicama 
Socijalističkog saveza, bar tu, može slobodnije govoriti ili 
ne znam što, ali sam tu branio tog hodžu. Kasnije su i 

njega hapsili. Optuživali su ga da u džamiji propagira islam 
i da je rekao tamo nekom da djecu ne odgaja u islamu. 
Hodža je tome samo rekao da taj treba da odgoji svoju 
djecu, da ne psuju hodžu i da se na nj ne bacaju kame- 
njem, samo to, a da je u Božijim rukama kako će ih taj i 
koliko upraviti na pravi put. Eto, podigao sam ruku kad su 
upitali: "Ko ima protiv?" 

Sve je bilo isto. Opet pretres. Kupljenje pisama, bilježaka, 
dokumenata, izrezaka. A posebni je bio začin što su me 
na kraju optuživali i za stihove S.S.Kranjčevića. U jednoj 
sam teci, naime, prepisao prve stihove pjesme "Mojsije". 
Prvi je stih: "Izvedi moj narod, Gospode..." Ta je Kranj- 
čevićeva pjesma, divna pjesma, bila parabola za hrvatski 
narod. To će kasnije biti pročitano kao neprijateljski akt. 
Zaludu su bila ubjeđivanja da je to Kranjčevićeva pjesma 
i da nije moja, da je knjiga štampana 1948. godine, dakle 
u novoj Jugoslaviji. Sve je išlo u optužnicu. Pa i to da 
nisam jeo svinjsko meso. 

Tog dana su me opet iznenada poveli. Dogovorio sam se 
tog dana sa ženom da se nađemo u Podhrastovima. Voljeli 
smo šetati. Kasnije mi je pričala da me je dugo čekala. 
Vidio sam je tek nakon osam mjeseci. Zapravo, cijelih 
osam mjeseci nisu ni znali gdje sam. U tom vremenu, kad 
su mi počeli pisati i kad su dolazili, pisao sam im da majka 
ne dolazi, da bi nju moje stanje teško pogodilo, a nisam 
ni znao da je ona već bila preselila na bolji svijet. Pričali 
su mi da je tog dana kad su me odveli pala i da je samo 
vrisnula: "Izgubila sam šćer". Izgubila je šćer u ratu i skoro 
instinktivno je pobojala se da će izgubiti još jedno dijete. 
Poslije su sestru, ovu drugu, izbacili iz škole jer nije htjela 
javno se odreći brata. Ubrzo se udala i ocu nanijela još 
jedan težak udarac. 


ishrana je bila od 10 dkg hljeba. Prvo sljedovanje kafe 
(kuhani ječam) upotrijebio sam za pranje prljave i uščule 
kašike. 

Tad sam ja, da kažem, bio jedini koji je uhapšen tog 7. 
septembra. Galamili su što sam na onom prvom suđenju 
prikrio vođe Organizacije. Sve je već bilo poznato. Na 
ovom sastanku Soc.saveza bilo je i udbaša. Naravno. U 
to je vrijeme trajala i opća društvena akcija "otkrivanja 

žena". Već su bili hapšeni, privođeni, šikanirani oni koji su 
se na bilo koji način bunili ili se pretpostavljalo da se ne 
slažu. To je bilo to vrijeme. Inače su komunisti na sastan- 
cima uplanirani za svaku mahalu npr. pet mogućih nepo- 
slušnika. 


Posebno je opasnim po društvo na isljeđivanju bio pred- 
stvljan moj tekst o Musau i faraonu. Kao; mislio sam ja to 
na suvremene prilike! Nisam, znači, ni bio svjestan koliko 
sam bio u pravu. Opet su prevrtani moji zapisi, isječci iz 
štampe, ubilježene misli. Posebno me je zanimalo pisanje 
o Staljinu prije i poslije Informbiroa. To je i danas zanimljivo 
proučavati. Dokle sve ne mogu ići ljudske glorifikacije, be- 
dastoće, opendrečene misli i primisli?! U zatvoru je uvijek 
bilo cinkaroša. Kao i na tzv. slobodi. Oni su imali svoje 
male tužne privilegije. Istraga je ova trajala više od pola 
godine. Osuđen sam na četiri godine. Čudno je da poslije, 
kad tuku, i kad prijete, sude, čovjek osjeti neku ravno- 
dušnost, pa mu svejedno, kao da se to, zbilja, ne dešava 
njemu. Cijeli je zatvor bio strašni inkubator za prevaspita- 
vanje, za plastičnu operaciju, za mijenjanje kože, ispiranje 
"reakcionarnog" mozga. Najlakše je bilo kad bi me an- 
gažirali za instrukcije. Mnogo ih je tada polagalo škole. Iz 
zatvora sam izašao nakon trideset dva mjeseca. Bacali su 
me iz zatvora u zatvor, a na kraju sam opet došao u Sa- 
rajevo i opet su me nešto isljeđivali. 


Poslije sam ponovo upisao i završio studij. Sve vrijeme u 
životu me je pratila mladomuslimanska sjen. Do danas. 
Tako su me i poslije zvali. Jednom me je na Tehničkom 
fakultetu, gdje sam bio bibliotekar, pozvao predsjednik Ko- 
miteta i primijetio kako sam pobožan, što nije prilično bi- 
bliotečkom poslu. Tada sam mu rekao: "Ako nepismeni 
ljudi mogu biti direktori, predsjednici opšina, komiteta, ja 
bih bar mogao biti ambasador". Nije me više pozivao. 


Razgovarao: Hadžem Hajdarević 

Ešref Čampara rođen je u Sarajevu 1. aprila 1922. go- 
dine. U Sarajevu je završio osnovnu školu i gimnaziju re- 
alku. Maturirao je proljeća 1941. godine a već najesen 
otišao je na Zagrebačko sveučilište, gdje je dvije godine 
studirao francuski i talijanski jezik na Filozofskom fakultetu. 
Studij je prekinut jer su 1943. svi studenti koji su stanovali 
u domu "Narodne uzdanice" uhapšeni pod optužbom da 
surađuju sa partizanima. Istraga je trajala petnaest dana 
od strane ustaške policijske službe. Do kraja rata radio je 
u Gradskoj štedionici i odmah, po oslobođenju, uključio 
se u muslimanski omladinski pokret. 


Kao "Mladi musliman" hapšen je i suđen dva puta. Prvi put 
marta 1946. i drugi put septembra 1953. godine. Prekinuti 
studij je iznova nastavio na Filozofskom fakultetu u Sara- 
jevu 1953. (francuski i latinski jezik) i kroza nj "prošetao" 
za nepune četiri godine. Radio je u računovodstvima nekih 
preduzeća, bibliotekama i sve vrijeme prevodio je sa nje- 
mačkog, talijanskog i francuskog jezika. Uglavnom je to 
stručna, priručna literatura i članci za pojedine firme. Pre- 
vodio je i pisao članke o islamu, muslimanima, njihovoj 
povijesti i suvremenim raspućima. Nedavno je u izdanju 
El-Kalema (Mešihat IZ-e u Sarajevu) štampan njegov pre- 
vod djela "Zivi islam" od Rožea Garodija, čuvenog francu- 
skog konvertita u islam. 

ODJECI SUĐENJA 
"MLADIM MUSLIMANIMA, U ŠTAMPI 


JUČE U SARAJEVU POČELO 


Suđenje organizatorima i rukovodiocima 
terorističke organizacije "Mladi muslimani" 


Pred krivičnim vijećem 
Okružnog suda juče je počeo 
pretres grupi organizatora i ru- 
kovodilaca ilegalne terorističke 
organizacije 2Mladi muslimani 
koji su kao oruđe imperijali- 
stičke politike radili na sijanju 
vjerske mržnje i protiv bratstva i 
jedinstva naših naroda sa ciljem 
da nasilnim putem obore narod- 
nu vlast u našoj zemlji i dovedu 
staru eksploatatorsku vlast koja 
bi se oslanjala na imperijaliste. 

Organizacija Mladi musli- 
manix ne vodi porijeklo iz naše 
zemlje. Ona je brzo iza prvog 
svjetskog rata stvorena u ino- 
stranstvu od imperijalista da kao 
legalna organizacija djeluje u 
kolonijalnim i zavisnim zemlja- 
ma, nastanjenim stanovništvom 
islamske vjeroispovijesti. To je 
zapravo organizacija 2Ešubanu 
muslimine (na našem jeziku — 
Mladi muslimanix) sa sjedištem 
u Egiptu. Organizaciju je stvori- 
la imperijalistička obavještajna 
služba, dala joj je program - pa- 
nislamizam ili ujedinjenje naro- 
da islamske vjeroispovijesti u 
islamsku državu. Imperijali- 
stički porobljivači islamskih ze- 
malja hoće tobože da ujedine 
muslimane u njihovu državu, a 
stvarno hoće da na taj način lak- 


še pljačkaju muslimane. I pored 
panislamizma i ideje o stvaranju 
sveobuhvatne islamske države, 
organizacija Mladi muslimani 
ni u njenom sjedištu Egiptu nije 
mogla da postane masovna om- 
ladinska organizacija prosto radi 
toga, jer narodi zemalja kojima 
su namijenjene ove imperijali- 
stičke pilule, više vole svoju ne- 
zavisnost, pa stoga nisu prestali 
da se bore protiv kolonijalnog 
ropstva, protiv eksploatacije i 
nasilja svojih imperijalističkih 
gospodara. 

Nekoliko hodža iz Bosne i 
Hercegovine na čelu sa Mehme- 
dom Handžićem i Dobračom 
koji su bili na studijama u Kai- 
ru, vraćajući se kao inostrani 
agenti u našu zemlju, donijeli su 
sa sobom zamisao o stvaranju 
organizacije Mladi muslima- 
nix, 1939. i 1940. godine preko 
Udruženja muslimanskih svešte- 
nika +El Hidajex, počeli su da 
djeluju kod muslimanske omla- 
dine, nastojeći da je oduševe i 
zagriju za panislamizam i svjet- 
sku islamsku državu. Ovaj peto- 
kolonaški plan bio je usmjeren 
na to da što veći dio musliman- 
ske omladine odvoji od borbe za 
nacionalnu nezavisnost i protiv 
fašiziranja naše zemlje, da na 

bazi vjerskih osjećanja spriječi 
daljnje jačanje naprednog omla- 
dinskog pokreta među musli- 
manskom omladinom. To je 
istovremeno značilo, kroz raspi- 
rivanje vjerske i nacionalne 
mržnje prema srpskoj i hrvat- 
skoj omladini u Bosni i Herce- 
govini, otvarati vrata Hitlero- 
vim hordama, zajedno sa izrodi- 
ma srpskog i hrvatskog naroda 
stvarati uslove za ustaške i čet- 
ničke pokolje. Tako su vršene u 
našoj zemlji pripreme za stva- 
ranje ogranka +Ešubanu musli- 
minix, ove anacionalne i anti- 
narodne organizacije ?Mladi 
muslimanic. 

Organizacija Mladi musli- 
manix konačno je stvorena 
1943. godine pod pokrovitelj- 
stvom ustaša i gestapoa. Njeno 
osnivanje pada poslije poraza hi- 
tlerovske armije kod Staljingra- 
da, u fazi velikog razmaha 
narodnooslobodilačke borbe na- 
roda Jugoslavije. To je ujedno 
period odlučnog zaokreta musli- 
manskih masa prema NOP-u te 
sve veće njihovo aktivno učešće 
u narodno-oslobodilačkoj borbi. 
Takvo stanje prisililo je hitle- 
rovsku agenturu da mijenja do- 
tadašnje forme i metode rada. 
Stoga su oni preko nekih musli- 
manskih sveštenika oko +El Hi- 
dajex, na čelu sa Dobračom, 
računajući sa političkom zaosta- 
lošću jednog dijela muslimana, 
pristupali stvaranju posebnih 
muslimanskih oružanih formaci- 
ja, što je utvrđeno pred narod- 
nim sudom u procesu protiv 


Dobrače i dr. Dobračina grupa i 
drugi fašisti javno su agitovali 
za mobilizaciju muslimana u 
vHandžar diviziju. U tom cilju 
nisu birali sredstva. Pozivali su 
se na vjerske propise, koristili 
džamije, zloupotrebljavali težak 
položaj muhadžira, izbacili ne 
zna se po koji put krilaticu ?/din 
je u opasnosti, samo da bi što 
veći broj muslimana gurnuli u 
sigurnu propast - u Hitlerove SS 
divizije. U svemu ovome zajed- 
no sa svojim osnivačem osuđe- 
nim Dobračom učestvovali su 
članovi organizacije PMladi mu- 
slimanix; 

Kada se i Handžar divizija 
raspala pod udarcima narodno- 
oslobodilačke vojske, došle su 
na red razne muslimanske mili- 
cije azeleni kadare pa čak i ne- 
slavni pohod hafiza Pandže sa 
desetak mladih muslimanax sa 
nekoliko trgovaca i švercera u 
šumu. Zajedno sa ostalim musli- 
manskim reakcionerima Dobra- 
čina grupa preko El Hidajex i 
+2Mladi muslimani x najaktivnije 
su učestvovali u ovoj novoj mo- 
bilizaciji i huškanju muslimana 
protiv narodnooslobodilačkog 
pokreta. Svemu tome kumovao 
je jerusalemski muftija El Hu- 
seini, u kome su objedinjavali 
svoje planove gestapo i neke 
druge obavještajne službe, na 
istoj liniji nastojanja da musli- 
manske mase sa oružjem u ruci 
mobilišu protiv narodnooslobo- 
dilačkog pokreta. 

O tome kakva je stvarno bila 
organizacija 2 Mladi muslimanic 

u toku okupacije, kako su njeni 
osnivači i organizatori zloupo- 
trebljavali vjeru u cilju odvraća- 
nja muslimanske omladine od 
narodno-oslobodilačkog pokre- 
ta, izneseni su dokazi u nizu 
procesa protiv izroda kojima su 
sudili narodni sudovi. K 

Još tokom narodno-oslobo- 
dilačke borbe, a pogotovo posli- 
je oslobođenja raskrinkan je rad 
izdajničke reakcije koja je pod 
vjerskim plaštom služila imperi- 
jalističkim porobljivačkim pla- 
novima. Kao što su organizatori 
rKrižarax i četnika iskusili kaz- 
nu za zločine, tako su i organi- 
zatori Mladih muslimanac 
privedeni zasluženoj kazni, ali 
otrovno sjeme njihove zločinač- 
ke djelatnosti ostavilo je još, tu i 
tamo, tragova i tinjalo u svijesti 
preostalih članova te organizaci- 
je. Njima je dala hrane kontrare- 
volucionarna rezolucija Inform- 
biroa, da opet ožive svoja nasto- 
janja i spreme se na nove zloči- 
ne. 

Kontrarevolucionarna hajka 
rukovodilaca Sovjetskog Saveza 
i informbirovskih partija protiv 
naše zemlje potstreknula je sa- 
mo društveni ološ - sve one pri- 
tajene izdajničke elemente i 
ostatke narodnih neprijatelja ko- 
ji su čekali priliku da iznova po- 
kušaju sprječavati izgradnju 
socijalizma u našoj zemlji. Poš- 
to su im bili propali svi pokušaji 
da sruše narodnu vlast služeći 
kao špijuni i diverzanti zapad- 
nim imperijalistima, ostaci na- 
rodnih izroda ponadali su se da 


je kontrarevolucionama rezolu- 
cija Informbiroa stvorila za njih 
vypovoljan momenate da ožive 
svoju djelatnost. Očekivali su da 
će izdajničko djelovanje sljedbe- 
nika Informbiroa olakšati spro- 
vođenje njihovih podmuklih 
zločinačkih namjera - da počnu 
terorom, ubistvima i pljačkom. 
Naravno, svi ti pokušaji bi- 
jednih ostataka izdajničke reak- 
cije propali su u zametku, kao 
što je propala i izdajnička hajka 
informbirovaca protiv izgradnje 
socijalizma u našoj zemlji. Ta 
bijedna šaka narodnih izroda, 
ostataka fašističkih pomagača sa 
kojima su se informbirovski re- 
negati našli na istoj liniji, odgo- 
varaće za svoje zločine pred na- 
rodnim sudom, jer su ih budni 
čuvari naše bezbijednosti na vri- 
jeme otkrili i onemogućili da 
počine više zla - osim što su ob- 
manuli izvjestan broj mladića, 
iskoristivši njihovu zaostalost i 
vjerska osjećanja za svoje 
zločinačke planove. —" 


OPTUŽNICA 


Na jučerašnjem pretresu jav- 
ni tužilac Bosne i Hercegovine 
optužio je za krivična djela pro- 
tiv naroda i države: 

Hasana Bibera, bravara iz 
Sarajeva, Halida Kajtaza, na- 
stavnika Gazi Husrefbegove me- 
drese; Omera Stupca, pomoć- 
nog knjigovođu iz Mostara; Nu- 
sreta Fazlibegovića, studenta iz 
Sarajeva; Ismeta Serdarevića, 
stud. arhitekture iz Ljubinja, 
Tarika Muftića, apsolventa me- 

dicine iz Zagreba, Teufika Vela- 
gića, studenta agronomije iz 
Blagaja, Hilmiju Muftića, stu- 
denta medicine iz Sarajeva i 
Esada Kojića, đaka Husrefbego- 
ve medrese iz Sarajeva, da su 
kao članovi organizacije Mladi 
muslimanix, koja je za vrijeme 
okupacije pomagala formiranje 
zloglasne Handžar divizijes, 
poslije oslobođenja naročito od 
1946. kao organizatori i rukovo- 
dioci pristupili ponovnom orga- 
nizovanju ilegalne organizacije, 
koju su spremali za terorističke i 
diverzantske akcije, a 1948. kad 
je izašla zloglasna rezolucija In- 
formbiroa, odlučili su da pređu 
u akciju, to jest na nasilno 
rušenje postojećeg društvenog i 
državnog uređenja u FNRJ. 

U aprilu 1946. godine, kako 
se iznosi u optužnici, u stanu 
Hasana Bibera u Sarajevu odr- 
žan je sastanak na kojem su Bi- 
ber, Kajtaz, Serdarević i Mah- 
mud Jarebica i Vahid Kozarić 
odlučili da aktiviraju organiza- 
ciju Mladi muslimanix, kojoj 
su, prema priznanju, većinom 
pristupili još 1943. Oni su se 
povezali sa sličnom organizaci- 
jom u Mostaru i sredinom 1947. 
godine održali u Sarajevu po- 
novno sastanak kojem su još pri- 
sustvovali Omer Stupac, Kemal 
Kurbego- vić i Salih Karavdić. 
Tu su izabrali rukovodstvo (Bi- 
ber, Kajtaz, Serdarević, Stupac i 
Salih Behmen). Izradili su pra- 
vila organizacije, sastavili tekst 
zakletve za pripadnike organiza- 
cije, koju su odmah položili i 


pristupili prikupljanju oružja 20 
i 21 februara 1949, na sastanku 
kod Bibera, odlučili su da svoju 
zločinačku djelatnost prošire na 
cijelu zemlju, gdje god ima mu- 
slimana, pa su se spremali na put 
i u Makedoniju, a članovima or- 
ganizacije dat je zadatak da po- 
sjećuju padobranske, jedrili- 
čarske, šoferske i radio-telegraf- 
ske kurseve da bi se što bolje 
osposobili za diverzantske akci- 
je. 

Za putovanja na sastanke po 
poslovima organizacije služili 
su se ukradenim željezničkim 
kartama i falsifikovanim legiti- 
macijama na koje su stavljali fal- 
sifikovane štambilje i potpise. 

Poslije izlaska klevetničke 
kontrarevolucionarne rezolucije 
Informbiroa očekujući brzu lik- 
vidaciju tekovina naše narodne 
revolucije, pristupili su ubrza- 
nom prikupljanju oružja, izra- 
đivanju kama i drugih oruđa i 
odlučili da počnu neposrednim 
terorističkim zločinima. 

Nusret Fazlibegović je pre- 
ma direktivi rukovodstva orga- 
nizacije, organizovao teroristič- 
ke grupe s kojima je komando- 
vao Hilmija Muftić. Te grupe su 
pravile zasjede oficirima JA, 
milicionerima i rukovodiocima 
narodne studentske omladine. 
Pored usmene agitacije koju su 
sprovodili, optuženi su umnoža- 
vali i rasturali razne legalne let- 
ke i brošure kroz koje su naj- 
podlije huškali protiv bratstva i 
jedinstva naših naroda i širili 
ratnohuškačku propagandu i od- 

vraćali muslimansku omladinu 
od učešća u izgradnji zemlje, 
klevećući narodnu vlast i raspi- 


rujući vjersku mržnju. 


Pošto u svojoj zločinačkoj 
akciji nisu naišli na nikakvu 
podršku u redovima musliman- 
ske omladine koja listom učes- 
tvuje u izgradnji socijalizma 
?mlado-muslimanskicx očajnici 
očekivali su poslije kontrarevo- 
lucionarne rezolucije Informbi- 
roa događaje, pa su potražili 


podršku kod inostrane reakcije. 


Napisali su pismo i poslali Isma- 
ilu Čeligiji, turskom državljani- 
nu, odlučili su poslati pred- 


stavku turskoj vladi u kojoj su 
lažno prikazivali stanje u našoj 


zemlji i tražili da se turska vlada 


miješa u naše unutrašnje prilike, 
a pored ostalog da uvede speci- 
jalnu radio emisiju za muslima- 
ne u FNRJ, da bi tako pomogla 
"Mlade muslimanex u borbi pro- 
tiv narodne vlasti. 

U septembru 1948 godine 
uputili su u Egipat, odnosno u 
Tursku kao svoje opunomoćeni- 
ke Omera Stupca, Ismeta Serda- 
revića i Hilmiju Selimovića sa 
zadatkom da se povežu sa Esa- 
dom Karađozovićem (koji je 
zbog zločina za vrijeme okupa- 
cije prije oslobođenja pobjegao 
iz zemlje) i njegovom pomoći 
stvore vezu sa međunarodnom 
reakcijom radi izazivanja inter- 
vencije protiv naše zemlje. 

Iz dokaza navedenih u obra- 
zloženju optužnice vidi se da su 
optuženi organizatori kolovođe 
terorističke organizacije sMladi 


muslimanic najprije nastupali 
zamaskirani vjerskim osjećaji- 
ma, koristeći prema tradiciji 
čaršiskih politikanata zaostalost 
jednog dijela omladine, jer su 
znali da ni u najzaostalijoj sredi- 
ni ne smiju otvoreno nastupati 
sa svojim izdajničkim planovi- 
ma. Zato su u svojim prvim 
brošurama Islamska kultura i 
civilizacijax, "Kvalitet islamske 
čistoćex, Zašto ne svinjetinu 
itd. najprije raspravljali tobož 
vjerska pitanja, a ustvari sistem- 
ski raspirivali vjersku mržnju 
protiv Srba i Hrvata. Oni su se 
naročito svojim otrovom okomi- 
li na bratstvo i jedinstvo naših 
naroda, i na kraju xu ime bogac 
pozivali na borbu mačem protiv 
današnjeg poretka u FNRJ, te 
sve zu ime bogax spremali se na 
pljačku i ubistva. U tu svrhu 
skrivali su puške i u Gazi Hu- 
srefbegovoj medresi. 


Ispitivanje optuženog 
Hasana Bibera 

Poslije saslušanja optužnice 
krivično vijeće, kojem predsje- 
dava pretsjednik suda Stevo Jo- 
kanović, započelo je ispitiva- 
njem optuženog Hasana Bibera. 
On je izučeni bravar sa građan- 
skom i zanatlijskom školom ali 
se od 1942 godine s kratkim pre- 
kidima bavio trgovinom. 

Biber je izjavio da se osjeća 
krivim što je radio protiv naroda 
i što je rukovodio terorističkom 
organizacijom u koju je stupio 
krajem 1942 ili početkom 1943 
godine. Sa članovima organiza- 

cije upoznao se u Begovoj 
džamiji. 

- Mi smo bili lojalni prema 
okupatoru, kaže Biber, ništa ni- 
smo protiv njega preduzimali, a 
bilo je i članova koji su stupali u 
oružane formacije. 

Poslije oslobođenja, koncem 
1945, Biber je opet počeo da 
razgovara sa članovima organi- 
zacije "Mladi Muslimanix, da se 
aktiviraju, da prikupljaju omla- 
dinu najprije na vjerskoj bazi, a 
onda da prošire njenu ilegalnu 
djelatnost. 

- U 1946. godini mi smo za- 
ključili da se počnemo pri- 
bližavati mladićima. Rasprav- 
ljali smo s njima teme, koje mi 
je ostavio u februaru 1945. Esad 
Karadozović (koji je pobjegao u 
inostranstvo). Vezali smo se u 
grupe i držali sastanke najmanje 
jednom nedjeljno. Znali smo da 
ima slična grupa u Mostaru. 

- Kako ste gledali na državno 
uredenje? - pitao je pretsjednik. 

- Negativno, jer nam je bio 
zabranjen rad, i jer smo vjerova- 
li da će doći do oružanog ustan- 
ka i da će nestati narodne vlasti. 

- Vi ste radili na povezivanju 
"vaše i mostarske grupe? 

- Radi povezivanja u Mostar 
je išao Jarebica. Sastanak s nji- 
ma održan je u Sarajevu. Oni su 
bili nezadovoljni, jer su nam 
prebacivali da radimo sporo i ne 
širimo pokret. Oni su tražili i 
prošireno rukovodstvo. Prijetili 

su nam da će se otcijepiti i da će 
glave padati, ako ne prihvatimo 
njihove uslove. 


Nakon toga ušli su u ruko- 
vodstvo organizacije Biber, Kaj- 
taz, Stupac i Salih Behmen. 
Donijeli su pravila za ilegalan 
rad prema prijedlogu jednog čla- 
na iz Mostara. U pravilima je bi- 
la predviđena stroga konspira- 
cija: radilo se sa šiframa, pseu- 
donimima i lozinkama. Od čla- 
nova se tražilo apsolutno čuva- 
nje tajne, najveća disciplina i 
požrtvovanost. 

- A što je bilo predviđeno u 
pogledu odnosa članova organi- 
zacije prema sredini? 

- Članovi organizacije se ni- 
su smjeli ničim isticati da ne po- 
stanu uočljivi, ali nisu smjeli ići 
ni na radne akcije Narodnog 
fronta, niti na priredbe, naročito 
na priredbe najvećeg neprijatel- 
ja, to jest Narodne omladine. 
Za slučaj ako bi prijetila opa- 
snost hapšenja, bilo je predviđe- 
no svanredno stanje. 

Za slučaj hapšenja članovi su 
se obavezivali da će pred sudom 
poricati sve što priznaju u istrazi 
itd. Napravljena je i zakletva 
koju su polagali pojedini članovi 
nakon što je ispitana njihova 

pouzdanost. 

- Šta je radila vaša organiza- 
cija? 

- Raspravljali smo o tome da 
treba prikupljati oružje jer je si- 
tuacija bila takva da smo očeki- 
vali sukob. 

- Kakav sukob ste očekivali? 

- Očekivali smo novi svjetski 
rat i spremali oružje, da organi- 
zacija bude snažna i jaka. Za- 
ključili smo da se oružje skloni 

na sigurno mjesto, jer se trebalo 
boriti protiv postojećeg poretka. 

Poslije izlaska zloglasne re- 
zolucije Informbiroa rukovodio- 
ci organizacije zaključili su da 
treba preći na teroristička djela i 
da treba što više proširiti ilegal- 
nu djelatnost. U februaru ove 
godine rukovodstvo je održalo 
dvodnevni sastanak na kojem je 
zaključeno da se akcija proširi 
na cijelu zemlju. Pored toga je 
zaključeno da se proširi rad na 
najmlađe, a osim toga da se čla- 
novi upute u radiotelegrafske, 
padobranske, šoferske i slične 
kurseve da bi bili spremni za 
slučaj oružane akcije. Na tom 
sastanku izabrano je i novo ru- 
kovodstvo u koje su ušli Biber, 
Kajtaz, Behmen i Stupac, a kao 
zamjenici za slučaj hapšenja čla- 
nova rukovodstva, bili su 
odredeni Fazlibegović i Vela- 
gić. 

Na stolu Pretsjedništva suda 
nalazi se 5 pušaka, nekoliko re- 
volvera sa municijom, jedna 
bomba i veliki broj kama (bo- 
deža). 

- Kame su pravljene po ideji 
Nusreta Fazlibegovića, kaže Bi- 
ber; ja se osjećam krivim što ga 
nisam u tome spriječio. Fazlibe- 
gović je te kame izrađivao preko 
nekoliko članova organizacije. 

Biber tvrdi da mu nije poz- 
nato o postavljanju zasjeda ofi- 
cirima JA, ali je čuo da je Fazli- 
begović dao pratiti rukovodioca 
studentske omladine Rolovića. 
Organizacija je još vodila svoju 
agitaciju i propagandu izdava- 


njem umnoženih letaka i brošura 
u kojima je klevetana narodna 
vlast da sprečava vršenje vjer- 
skih obreda muslimana, da im 
brani posjećivanje džamija, da 
hapsi i ubija muslimane, da plja- 
čka njihovu imovinu itd. 

- Je li tačno ovo što si rekao 
- pita pretsjednik? 

- Nije, sve to nije istina, jer 
su muslimani potpuno ravno- 
pravni kao i svi drugi građani 
naše zemlje niko ih ne ometa u 
vršenju vjerskih dužnosti, izja- 
vljuje Biber. 

Isto tako Biber izjavljuje da 
su neistiniti navodi koje su on i 
Kajtaz napisali u pretstavci koju 
su spremali za Egipat i Tursku a 
trebao ju je odnijeti najprije 
Ismet Celigija, a zatim Ismet 
Serdarević. Ali nisu u tome 
uspjeli. Oni su trebali, uz po- 
moć Esada Karađozovića, koji 
je zbog svojih protunarodnih 
zločina pobjegao u inostranstvo, 
da povežu ilegalnu organizaciju 
sa sličnim organizacijama u ino- 
stranstvu. Biber priznaje da je 
organizacija izdavala list a Mu- 
hadžidk, zatim prijevod lista 
rPakistanx, brošuru Naš po- 
krete itd. 

Papir za ove brošure krali su 
u magacinu Željezničke stanice 
u Sarajevu. 

- Je li vaš rad bio aktivniji 
kada je objavljena rezolucija In- 
formbiroa? 

- Jeste. Mi smo tad zaključili 
da što brže pojačamo i učvrsti- 
mo organizaciju, jer usljed no- 
vih prilika u kojima se nalazi 

, 


Jugoslavija, mi smo bili uvjere- 
ni da će nam rad biti lakši. 

- Kakav je bio odaziv musli- 
mana na vašu akciju? 

- Odaziv je bio vrlo slab jer 
su muslimani osjetili da sada 
žive mnogo boljim životom u 
novoj državi. 

= Kako vi objašnjavate zašto 
su se Handžić i Dobrača an- 
gažovali za formiranje hitlerov- 
ske Handžar divizije=? - pitao 
je zastupnik javnog tužioca, En- 
ver Krzić, koji je optuženom 
predočio plakat pomoću kojeg 
se za okupacije vršila agitacija 
medu muslimanima za Handžar 
divizijue. Na plakatu piše +Han- 
džaru udaraj za spas domovinee. 
Na plakatu je kukasti krst sa 
handžarom, a sa druge strane 
džamija. 

- Oni su se angažovali zato 
da bi sprječavali narodnooslo- 
bodilačku borbu. - odgovara Bi- 
ber, priznavajući da su članovi 
organizacije Mladi muslimani 
odlazili među muhadžire na Ali- 
pašin Most da agituju za stupan- 
je u SS-divizije. 

- A šta su tada radili partiza- 
ni? - pita javni tužilac. 

- Partizani su štitili sve bez 
razlike, - kaže Biber. - Da nije 
bilo partizana ne bi bilo više ni 
muslimana. Svjestan sam toga 


da su Handžić i Dobrača uvlačili 
omladinu da sarađuje sa okupa- 
torom protiv NOP-a. 

- Zašto ste onda sarađivali s 
njima? 

- Imao sam dojam da je to 
naivna organizacija. 

- U vašoj brošuri Kako 
ćemo se boritix, kaže javni tuži- 
lac, vidi se da je niste smatrali 
tako naivnom jer u njoj piše: 
v+Ne može biti član onaj koji nije 
spreman da likvidira protivni- 
kac. Vi ste najprije obrađivali 
pojedince vjerskom linijom, a 
onda ste im davali borbene bro- 
šure. 

- Priznajem da smo te mla- 
diće varali - kaže Biber. 

- Na koga ste vi htjeli da se 
oslonite u svom radu u slučaju 
rata? - pita javni tužilac. 

- Na imperijalističku inter- 
venciju - odgovara Biber - Mi 
smo se borili da srušimo ovu 
vlast, pa ma ko došao. Prizna- 
jem da su sve dosadašnje mjere 
narodne vlasti u korist naroda, 
ali ja sam radio pod uticajem 
sredine u kojoj sam se kretao. 

- Zašto ste spremali kame? 

- Za hladnu borbu, ako treba 
nekog napasti - odgovara Biber. 

Pretres se nastavlja. 


Oslobođenje, 2. avgust, 1949. 

Sudenje grupi organizatora i rukovodilaca organizacije 


uMladih muslimana, 


Optuženi su u svojim iskazima pred sudom 
osvijetlili zločinačke namjere protunarodne 
grupe "Mladih muslimana" 


U nastavku pretresa protiv 
grupe organizatora i rukovodila- 
ca ilegalne terorističke organiza- 
cije Mladi muslimani, juče 
popodne sud je ispitivao optuže- 
nog Halida Kajtaza, nastavnika 
Gazi Husrefbegove medrese u 
Sarajevu, jednog od organizato- 
ra i rukovodilaca terorističke or- 
ganizacije sMladi muslimanice. 

Za čitavo vrijeme ispitivanja 
optuženi Kajtaz držao se nei- 
skreno - tobože naivno. Na sva 
postavljena pitanja pretsjednika 
suda pokušavao je da dade neo- 
dređen odgovor i da poriče sva 
nedjela koja je učinio, a tek kad 
su mu predočavana dokumenta, 
onda je priznavao svoja nedjela. 

= Je li vaša organizacija bila 
ilegalna organizacija? 

- Jeste. 

- Je li ta organizacija bila 
protivnarodna? 

- Ja sam u njoj radio u ubje- 
đenju da nije bila protunarodna. 

- Jeste li vi jedan od organi- 
zatora i rukovodilaca te organi- 
zacije? 

- Jesam. 

Zatim je pretsjedavajući 
pročitao dijelove pravila i čijem 
donošenju je učestvovao i op- 
tuženi Halid Kajtaz. Iz tih dije- 


lova pravila organizacije Mladi 
muslimanic, pored ostalog, vidi 
se da je zadatak organizacije bio 
borba za obaranje postojećeg 
društvenog uređenja u našoj 
zemlji. 

Moglo se vidjeti da Kajtaz 
vrlo dobro poznaje pravila. On 
je iznosio pojedina poglavlja i 
nastojao da ih objasni na način 
kao da ona nisu uperena protiv 
interesa društvenog uređenja u 
FNRJ. 

U jednom od poglavlja go- 
vori se o šiframa i pseudonimi- 
ma. 

- Kakav je bio vaš pseudo- 
nim? 

- Jedno vrijeme +Miroc. 

- Kako je u programu pred- 
viđeno da se članovi organizaci- 
je "Mladi muslimanix drže na 
sudu? 

- Treba da poriču sve ono što 
su rekli prilikom istrage. 

Na kraju popodnevnog pre- 
tresa Javni tužilac upitao je op- 
tuženog da li se sjeća da je kada 
bilo govora o oružanom ustanku 
u njegovom prisustvu i od bilo 
koga člana rukovodstva organi- 
zacije Mladi muslimani. Op- 
tuženi Kajtaz izjavio je da se ne 
sjeća, ali na suočenju sa op- 

tuženim Biberom vidjelo se da je 
bilo o tome govora, što je Biber 
i potvrdio. 

- Da li bi se vi borili protiv 
imperijalista sa ovim oružjem 
koje ste imali u slučaju da su oni 
napali na našu zemlju? 

- Sigurno bi. 

- A ko je vaš glavni neprija- 
telj? 

- Narodna vlast. 

- Pa kako bi se vi onda borili 
protiv imperijalista koji bi htjeli 
da sruše tu vlast. (U dvorani 
smijeh.) 

U pravilima je u jednom po- 
glavlju zabranjeno članovima 
organizacije Mladi muslimani 
da posjećuju radne akcije i kon- 
ferencije bez posebne dozvole 
erukovodstvas. 

Javni tužilac upozorio je 
Kajtaza da je to imalo duboku 
pozadinu tj. rušenje bratstva i 
jedinstva medu našom omladi- 
nom koje se sve više produbljuje 
preko radnih akcija. 

= Kome služe radne akcije? 

- Narodu? 

- U čiju idu korist? 

- U korist izgradnje zemlje. 

Poslije pitanja koja je uputio 
Javni tužilac optuženom Kajta- 
zu, popodnevni pretres je zavr- 
šen. 

Na jučerašnjem nastavku 
ispitivanja optuženog Halida 
Kajtaza predsjednik mu je pre- 
dočio razne brošure i proglase 
terorističke organizacije. Kajtaz 
izjavljuje da je potpuno usvojio 
stav i principe izložene u tim te- 


rorističkim spisima, samo on 
kao teolog pokušava da ih pri- 
kaže kao da su isključivo vjer- 
skog, bezazlenog, neopasnog 
informativnog sadržaja, jer je 
svjestan njihove otrovne i zloči- 
načke sadržine i odgovornosti 
njihovih tvoraca. On se osjeća 
samo djelimično krivim i upor- 
no poriče teroristički karakter 
svoje organizacije, koju on hoće 
da prikaže samo kao neku bogo- 
milsku sektu! 

Međutim, ti bogomolci na- 
bavljali su bodeže za ubijanje 
organa narodne vlasti. Kad mu 
se to predočava Kajtaz priznaje 
da je znao za naoružavanje i zlo- 
činački karakter Mladih musli- 
manax. On je bio jedan od in- 
telektualnih inspiratora kao na- 
stavnik medrese i figurirao je 
kao cenzor. Njemu su davani na 
pregled svi pismeni sastavci čla- 
nova rukovodstva prije nego su 
umnožavani. On je davao i poli- 
tičke zadatke, npr. za stvaranje 
veze sa inostranstvom, što on 
nastoji da prikaže kao slučaj- 
nost; za šifru kojom se služila 
organizacija Kajtaz kaže da je ne 
zna; međutim je i šifra davana 
njemu na korekturu, što mu Bi- 
ber kaže u lice. 


Iskaz optuženog 
Omera Stupca 
Optuženi Omer Stupac je 
priznao sve izvršene i priprema- 
ne zločine, ali se za ništa ne 
osjeća krivim. U organizaciju je 
stupio 1943. godine, a kad ju je 
obnavljao 1946, nije u njoj više 

našao vstarih lupežax, kako Stu- 
pac naziva hodže i starije musli- 
mane. 

- Ja sam zajedno sa Salihom 
Behmenom oformljavao grupe 
veMladih muslimana u Mostaru. 

Stupac priznaje ilegalni i te- 
roristički karakter organizacije 
v+Mladih muslimanac. 

- Mi smo po svom programu 
znali da će doći do oružane bor- 
be. Što se tiče odnosa prema 
ostalim građanima, mi smo stva- 
rali krug islamske sredine. Kao 
neprijatelje smatrali smo u 
prvom redu komuniste. 

Stupac priznaje svoje učešće 
u rukovodstvu terorističke orga- 
nizacije. Imao je konspirativno 
ime sDragix. Sastavio je pravila 
organizacije i učestvovao u izra- 
di teksta zakletve. 

- Ja sam najviše naglašavao 
potrebu da se skuplja oružje. 

- Vi u svojoj brošuri sKako 
da se borimox kažete ... 2Bezob- 
zirni neprijatelj nastoji svim 
sredstvima da onemogućava naš 
rad, on je izbezumljen, jer u na- 
ma vidi silu koja će ga smrvitic. 


- Ko je taj neprijatelj? - pita ' 


pretsjednik suda. 


- To su komunisti, to su i or- 
gani vlasti - kaže optuženi Omer 
Stupac. 


- A koje ta sila što će sve 
smrviti? 

Cijela dvorana se smije. 

Stupac iznosi da je on pisao i 
brošure +Islam i socijalizame, 


vRazvoj islamske mislix, 2Pro- 
glase itd. 


- Vi ste bili protiv dobrovolj- 
nih akcija Narodnog fronta? 

- Pa naravno. - odvratio je 
Stupac - i protiv izgradnje soci- 
jalizma kod nas. 

- Vi ste malo prije rekli, da 
ste bili za bratstvo i ljubav s ne- 
muslimanima, a evo šta ste pisa- 
li u svom sProglasux: +Oslanjati 
se na prijateljstvo Srba i Hrvata, 
danas je ako ikada postalo je ja- 
sno svakom našem čovjeku koji 
je imao bilo kakvih odnosa s nji- 
ma, da je to najveća glupost i za- 
varavanje samog sebe i svoje 
zajednice. I jedni i drugi poka- 
zali su nam dovoljno svoje želje 
i namjere i mi im, pored svih 
uvjeravanja i dokazivanja o nji- 
hovoj dobronamjernosti, nikada 
nećemo povjerovati. Mi smo na 
to prinuđeni, tim više što nas i 
Kuran, kao naš jedini vodič, na 
to opominje kad kaže: 'Zar ćete 
vi prijatelje tražiti među nevjer- 
nicima..,'c Je li to vaša vjerska 
tolerancija? 

- Jest. - tvrdi Stupac. Mi smo 
tražili politiku nemiješanja. 

- Da vi ste bili protiv svake 
bratske zajednice, iz vaših je ri- 
ječi sipala vjerska mržnja, jer vi 
malo dalje kažete: + Vidjeli smo i 
osvjedočili se da ime Hrvat ili 
Srbin ne predstavlja ništa drugo 
nego samo jedan plašt ispod ko- 
ga se krije krst i oštrica sa ide- 
jom: oboriti islam... x. Gdje je 
to neko iz narodne vlasti zabran- 
jivao islam? 

Stupac ne zna da navede ni 
jedan konkretan slučaj. Priznaje 
da je imao zadatak da širi orga- 


139 


nizaciju. Išao je u Banjaluku, ali 
tamo je organizacija imala svega 
jednog čovjeka. Kako informbi- 
rovski renegati u Bugarskoj bili 
počeli kampanju protiv Make- 
donije, odlučili su i Mladi mu- 
slimanis da prenesu akciju u 
Makedoniju. Tamo je trebao da 
ide njihov član Karavdić, ali nije 


uspio. Stupac kaže da je i u ino-' 


stranstvu htio da izvidi i ojača 
rad organizacije Mladi musli- 
Manic. 

- Mi nismo imali namjeru da 
obaramo sadašnji režim u Jugo- 
slaviji, nego sve neprijatelje 
islama. 

Na tu ekspediciju on se spre- 
mao sa Serdarevićem. Pošao je u 
Pulu i vježbao se u veslanju da 
čamcem pređe ilegalno u Italiju. 
Bio je uhvaćen i kažnjen zbog 
pokušaja ilegalnog prelaza gra- 
nice na 7 mjeseci zatvora. 

- Ko su bili vaši aunutarnji 
neprijatelji koje spominjete? 

- Svi oni koji su iznutra stva- 
rali rasulo islamskog jedinstva. 

- Kakvo mišljenje imate o 
hodžama? - pitao je sudija porot- 
nik Nasih Ahić. 

- Vrlo loše, jer su oni neka 
vrsta sveštenstva, a islam njih ne 
treba. Oni nastupaju kao stale, a 
to je protiv islamskih principa. 

= A što mislite o dervišima i 
tekijama? 

- Njih treba likvidirati, jer su 
to naši unutrašnji neprijatelji. 
Kad bi islam bio samo vjera ja 
bih ga se prvi odrekao... 


- Vi ste govorili o oružanim 
pripemama. Kad ste vi zamišlja- 
li taj momenat i kakva bi bila 
vaša uloga u tom momentu? - pi- 
tao je javni tužilac Krzić. 

- Ovisilo je od vanjske situa- 
cije. Bez vanjske intervencije mi 
ne bi mogli ništa početi. 

- Čiju ste vi intervenciju 
čekali? 

- Mi smo očekivali interven- 
ciju imperijalista. Tada bi stali 
na čelo ustanka, jer bi mi tu- 
mačili volju naroda. - kaže na- 
dobudno optuženi Stupac. 

- Pa, koliko vas je bilo? - pi- 
tao ga je javni tužilac. 

- Kod nas nije igrao ulogu 
kvantitet, nego kvalitet. - izbje- 
gavao je odgovor optuženi Stu- 
pac samo da ne kaže kako su 
+2Mladi muslimani x beznačajna 
grupa anacionalnih i destruktiv- 
nih tipova. 

- Jeste li vi planirali diverzi- 
je? Kakve ste podatke tražili o 
pošti u Mostaru? 

- Jesmo, planirali smo dizan- 
je u zrak pošta, centrala i drugih 
objekata, - potvrđuje Stupac. 


Saslušavanje 
optuženog Nusreta 
Fazlibegovića 

Optuženi Nusret Fazlibego- 
vić, student medicine, rodom iz 
Mostara, izjavio je odmah da se 
osjeća krivim zbog terorističkog 
djelovanja i vršenja propagande 
protiv bratstva i jedinstva naših 
naroda. On je bio jedan od orga- 
nizatora ilegalne terorističke or- 

ganizacije u Mostaru, a kad je 
prešao u Sarajevo na studije, po- 
stao je član rukovodstva. 

- Znao sam, da će organiza- 
cija u svom razvoju postati tero- 
ristička. - priznaje Fazlibe- 
gović. 

- Jeste li vi agitovali s vje- 
rom? - pitao ga je pretsjednik. 

- To je razumljivo, jer u or- 
ganizaciju nije mogao stupiti ni- 
ko, ako nije imao vjerskih osje- 
ćaja, ali organizacija je imala 
glavni politički cilj - panislami- 
zam. 

Nusret Fazlibegović je bio 
onaj, koji je napravio koncept 
pravila terorističke organizacije. 

Fazlibegović priznaje da je 
prihvatio sve podatke teroristi- 
čke organizacije i bio jedan od 
najaktivnijih njenih organizato- 
ra. 

- Prikupljali smo oružje za 
podizanje ustanka, što je ovisilo 
o razvoju situacije u svijetu. 
Čekali smo intervenciju Ameri- 
ke; 

Preko njega su dirigovane 
terorističke akcije. On je dijelio 
ukradene željezničke karte za 
besplatna putovanja, on je orga- 
nizovao kradu papira za umno- 
žavanje brošura, on je formirao 
terorističke trojke. 

- Prva akcija naših naoruža- 
nih grupa bila je određena uoči 
Nove godine 1949. Trebalo je 
naći negdje nekog čovjeka, koji 
ima oružje, da mu ga oduzme- 
mo. I 

- Pa koji su to ljudi mogli da 
budu? 


- Oficiri ili milicioneri. U toj 
akciji učestvovalo je 9 članova. 

- Ko je bio rukovodilac gru- 
pe? 

- Hilmija Muftić. On me je 
izvjestio da akcija nije uspjela 
zbog tehničkih nemogućnosti. 
Te grupe bile su naoružane ka- 
mama, rukovodstvao je znalo za 
akciju i ne sjećam se, da nas je 
neko od toga odvraćao. 

- Druga akcija, ne znam 
tačno kada, bila je na Bentbaši, 
pod sJajcee kasarnom. Opet me 
je Hilmija Muftić izvjestio da 
nije uspio. I ovog puta napadaj 
je bio spreman na oficire ili mi- 
licionere. 

U mjesecu februaru, kaže 
Fazlibegović, izdao sam Hilmiji 
Muttiću naređenje da napadom 
nabavi kožni kaput i čizme, jer 
su nam te stvari bile potrebne za 
rad u organizaciji. Grupe su do- 
bile nalog da prate oficire sa tak- 
vom odjećom i obućom. 

- Koga ste još pratili? 

- Pratili smo omladinskog 
rukovodioca Rolovića, jer smo 
htjeli znati kuda se on kreće. Bi- 
lo je govora da se on i likvidira, 
ako tehničke mogućnosti dozvo- 
le. O tome je raspravljano s Kaj- 
tazom i Jarebicom. 

- Biber kaže da ste imali neke 
sporove sa Rolovićem. 

- Ne, - kaže Fazlibegović, - 
glavni razlog je bio da doznamo 
gdje se kreće. 

Fazlibegović zatim iznosi 
pred sudom kako je dobavljano 
oružje i municija. Četiri puške 
bile su zakopane i čuvane u Gazi 

Husrefbegovoj medresi. Kad je 
1948 godine objavljena klevet- 
nička kontrarevolucionarna re- 
zolucija Informbiroa, sakuplja- 
nje oružja postalo je intenzivni- 
je. Pošiljka bodeža poslana je 
Velagiću u Mostar. Za sve to su 
znali Kajtaz i Biber. Fazlibego- 
vić im to na saslušanju kaže u li- 
ce. Oni u neprilici tvrde sada da 
Fazlibegović laže. 

Na pitanja pretsjednika, op- 
tuženi Fazlibegović priznaje da 
nije bilo nikakve zabrane islam- 
skog vjerovanja niti vršenja 
islamskih vjerskih obreda od 
strane organa narodne vlasti, da 
nigdje nisu bespravno oduzima- 
ni vakufski objekti i sukoliko 
nema dokumenata za to onda je 
to laže, priznaje Fazlibegović. 


- Vi ste nastupali šu ime 
božije, a vršili ste napadaje, 
pljačke i krađe? 

- Krada u svakom slučaju ni- 
je dozvoljena, osim ako je 
vršimo u interesu muslimana. 

- Ja sam uvjeren i znam - re- 
kao je sudija porotnik Ahić, - da 
Islam ne dozvoljava krasti. 
Islam ne dozvoljava mućke, te- 
rorističke akcije, zasjede u mra- 
ku, dočekivanje iza ćoška. 

Na pitanje javnog tužioca da 
li su Kajtaz i Biber znali za nje- 
gov rad i za sve terorističke ak- 
cije, Fazlibegović kaže: 

- Ja sam izvršavao sva njiho- 
va naređenja. 

Pretres se nastavlja. 


Oslobodenje, srijeda, 3. avgust 
1949. 


Sudenje grupi organizatora i rukovodilaca 
terorističke organizacije , Mladih muslimana,, 


"Poslije izlaska rezolucije Informbiroa 
pristupili smo vrbovanju članova, 
prikupljanja oružja i terorističkim 
napadima, očekujući intervenciju 
imperijalista", izjavio je optuženi 
Hilmija Muftić 


U nastavku pretresa grupi 
organizatora i rukovodilaca te- 
rorističke organizacije , Mladi 
muslimani, preslušan je optu- 
ženi Ismet Serdarević, student 
arhitekture. On je stupio u orga- 
nizaciju ,Mladi muslimmani, 
1943 godine u Sarajevu. Još u 
početku pretresa, čim je predsje- 
dnik suda predočio dokumenta o 
radu organizacije, Serdarević je 
priznao sva svoja nedjela koja je 
počinio radom u toj organizaciji 
i izjavio da se osjeća krivim. A 
pitanje pretsjednika suda ko je 
bio u rukovodstvu grupe , Mladi 
muslimani, u Zagrebu i s kime 
je ta grupa održavala vezu, Ser- 
darević je izjavio da se u ruko- 
vodstvu grupe nalazio on i da je 
ispred grupe održavao vezu sa 
Sarajevom tj. sa optuženim Ha- 
sanom Biberom. 

Optuženi Serđarević je izja- 
vio da je on izjavio da je on ra- 
dio i na povezivanju sarajevske 
organizacije sa mostarskom i da 
je u tu svrhu zajedno sa Jarebi- 
com dva puta odlazio u Mostar. 
Rad njihove organizacije bio je 


uperen protiv izgradnje socija- 
lizma i išao je na razbijanje brat- 
stva i jedinstva. 

Na pitanje pretsjednika suda 
da objasni pokušaj bjegstva pre- 
ko granice, Serdarević je izjavio 
da je imao zadatak da poveže or- 
ganizaciju sa sličnim organizaci- 


jama u inostranstvu. 


- Vi ste u drugoj polovini 
prošle godine nešto pojačali svoj 
rad? Zašto? 

- Svakako. Rezolucija Infor- 
mbiroa nas je potstrekla da ak- 
tivnije radimo. Otvoreni pozivi 
preko radija imali su velikog 
uticaja na nas da preorijentiše- 
mo svoj rad i da se više aktivizi- 
ramo. Može se reći da nas je 
rezolucija najviše izazvala na 
pojačan rad. 

Optuženi Serdarević na kraju 
pretresa izjavio je da se kaje za 
svoj izdajnički rad i stidi se sve- 
ga što je učinio. 

Optuženi Tarik Muftić, ap- 
solvent medicine radio je kao 
član rukovodstva ilegalne terori- 
stičke organizacije u Zagrebu. 
U organizaciju stupio je u no- 

vembru 1948 godine. O razlozi- 
ma koji su ga naveli da stupi u 
organizaciju, Tarik Muftić ka- 
Že: ' 

- Poslije izlaska rezolucije 
Informbiroa, ja sam očekivao da 
će doći do promjena u općoj si- 
tuaciji i da će se narodna vlast 
zabaviti o sebi, pa neće imati 
mogućnosti da se posveti radu 
drugih grupa. Kako sam bio 
strogo vjerski odgojen, priklo- 
nio sam se ,Mladim muslimani- 
ma,. 

Prilikom mog pristupa, na 
nagovor Čurčića, meni je rečeno 
da je cilj organizacije odgajanje 
omladine u duhu islama. Tako je 
meni izgledalo u Zagrebu, a ka- 
snije sam saznao stvari koje su 
me iznenadile, naročito na sa- 
stanku rukovodstva 20 februara 
u Sarajevu, kad se govorilo o 
upućivanju članova organizacije 
u bolničarske, šoferske, jedri- 
ličarske i radiotelegrafske kur- 
seve. 

- Prema tome vi ste vidjeli da 
je njihov islam bio samo maska 
kojom se prikrivao protunarodni 
rad? 

- Ja nisam htio da položim 
zakletvu, jer se u njoj tražilo 
pretjerano obavljanje raznih 
vjerskih propisa, pa sam tražio 
da zakletva bude realnija. 

. -Jeste li vi znali da su ,Mla- 
di muslimani, bili sekcija ,El 
Hidaje,, i za koga su oni radili? 

Još pred rat muslimanska 
čaršija i uglednije hodže vršile 
su hitlerovsku petokolonašku 
propagandu i pričali neupuće- 


nom svijetu da je Hitler musli- 
man, da želi dobro muslimani- 
ma i nazivali ga , Adil efendija,, 
sve sa ciljem da muslimane pri- 
dobije za svoje izdajničke cilje- 
ve. Svemu tome mnogo je 
doprinio rad grupe oko , El Hi- 
daje, na čelu sa Handžićem i 
Dobračom. 

- Znao sam da su za vrijeme 
okupacije Handžić i Dobrača 
preko ,El Hidaje,, organizacije 
hodža, vrbovali muslimane, 
iskorištavajući njihovu vjersku 
zaostalost, za stupanje u hitle- 
rovsku ,Handžar diviziju, i u 
ustaške bojne. Sježam se da sam 
za vrijeme okupacije u Zagrebu 
gledao jedan žurnal koji je poka- 
zivao kako u džamiji u Vlaseni- 
ci, gdje je već bio poklan veliki 
broj muslimana, muftija Akif 
Handžić drži ,ustašku riječ, i 
daje podršku ustašama za njiho- 
ve zločine. Ovo potstrekavanje 
jednog muslimanskog svećenika 
imalo je svakako veliki uticaj na 
zločine učinjene prema musli- 
manima. 

- Kakav je bio njihov stav 
prema narodno-oslobodilačkoj 
borbi? 

= Neprijateljski. Oni su 
vrbovali mladiće za neprijatel- 
jsku vojsku. ,Mladi muslimani, 
su prihvatili taj stav i pomagali 
ga. Koliko mi je poznato sa hafi- 
zom Muhamedom Pandžom 
pošli su u ,zeleni kadar, članovi 
organizacije ,Mladi muslima- 
ni,. Oni su išli nekom Čebi, 
poznatom zločincu, koji je pred 
njima vršio najzvjerskije zločine 

nad srpskim življem i ranjenim 
partizanima. U neprijateljskim 
formacijama bilo je , Mladih 
muslimana, , naročito su đaci 
Husrefbegove medrese odlazili 
za imame u SS-trupe. 

- A poslije rata? 

- Poslije rata grupa oko , El 
Hidaje, bila je protiv nove 
države. Oni su očekivali i željeli 
treći svjetski rat. Pouzdavali su 
se u imperijaliste. 

- Je li to u interesu muslima- 
na? 

- Nije. Moram priznati da je 
narodnooslobodilačka borba 
spasila muslimane od pokolja 
koji su im prijetili naročito od 
četnika. Čitavi muslimanski 
krajevi su spaseni, zahvaljujući 
samo partizanima. Ja sam slušao 
Još za vrijeme rata kako su parti- 
zani spasili od četničkih pokolja 
čitave srezove. Samo partizani 
su čuvali naš živalj. 

- Pa kako vi tumačite rad 
Mladih muslimana, ? 

- Priznajem da je bio neprija- 
teljski i protunarodan. 

- A kako se vi s njima nado- 
ste? 

- Moram priznati da sam 
živio strogo vjerski i mislio da 
stupam u vjersku organizaciju. 

- Kažete da niste položili za- 
kletvu, a kako to da su vas birali 
u rukovodstvo? 

- Ja mislim da je to radi bol- 
jeg poznavanja islama. 

- Jeste li i vi učestvovali u 
zaključku da se proširi rad orga- 
nizacije? 


- Da. Riješeno je da se rad 
proširi u Makedoniju. Znam da 
je pokušano na Medicinskom fa- 
kultetu da se pridobiju dva stu- 
denta Šiptara, ali oni nisu po- 
kazivali volju za islamske stva- 
ri. 

- Kakvi su bili ciljevi , Mla- 
dih muslimana, u odnosu na Ju- 
goslaviju? 

- Rušenje poretka i borba 
protiv narodne vlasti. Osim 
oružja, to pokazuje i literatura 
organizacije. 

Zatim je optuženi Tarik 
Muftić opisao sastanak ruko- 
vodstva 20 i 21 februara o.g. On 
je dobio konspirativno ime , De- 
do,. Učestvovao je u pisanju za 
list ,Mudžahid,. Priznaje, da je 
čitao neke brošure organizacije i 
pravila čiji je predgovor najkri- 
minalniji a pisao ga je nastavnik 
Gazi Husrefbegove medrese 
Kajtaz. Muftić je proučavao 
pravila da se upozna sa konspi- 
rativnim radom. Potvrđuje da je 
čitav propagandni materijal or- 
ganizacije , Mladi muslimani, 
širio vjersku mržnju i bio uperen 
protiv bratstva i jedinstva, jer je 
tražio od članova da ruši sve što 
nije islamsko. 

Na pitanje zastupnika op- 
tužbe, optuženi Tarik Muftić 
priznaje da je on imao reakcio- 
narni stav prema Novoj Jugosla- 
viji, ali se pritajio i bio pasivan. 
Bio je nekoliko puta pozivan da 
stupi u organizaciju ,Mladi mu- 
slimani,, ali je odbijao. Bojao 
se da ne bude otkriven i uhap- 
šen. 

- A odakle vam odjednom 
kuraža da stupite u organizaciju 
u novembru 1948? 

- Ja sam već bio rekao da je 
rezolucija Informbiroa najviše 
doprinijela da se aktiviram. Ona 
je dala potstreka ne samo meni, 
nego svima koji su mislili kao 
ja. Mislili smo da komunisti 
neće imati vremena da se bave s 
nama i da nema opasnosti da bu- 
demo otkriveni. 

= Dakle, vi ste i prije bili na 
toj liniji, a sad ste mislili da je 
momenat za akciju, za teror i na- 
pade? 

- Poslije izlaska rezolucije 
Informbiroa očekivali smo da će 
nastupiti pometnja i da če doći 
do intervencije stranih sila, pa 
smo počeli raznim akcijama da 
pripremamo članove za ustanak. 
Naša organizacija je bila sićušna 
da bi mogla nešto sama postići. 

- Osjećate li se vi kao član 
rukovodstva odgovornim da ste 
zloupotrebljavajući vjerska 
osjećanja jednog dijela musli- 
manske omladine, uvlačili te 
ljude u zločine? Što ste predsta- 
vljali vi, šaka jada i zločinaca, u 
redovima muslimanske omladi- 
ne? 

- Priznajem, ništa, jer je mu- 
slimanska omladina u organiza- 
ciji Narodne omladine i ide na 
radne akcije, iako smo je poku- 
šali da odvraćamo. 

Na pitanje svog branitelja iz- 
javljuje da se kaje zbog svog 
protunarodnog i protudržavnog 
rada. 


Iskazi optuženog 
Teufika Velagića 


Sedmi po redu preslušan je 
Teufik Velagić, student agrono- 
mije. Pod okupacijom je bio stu- 
dent teologije, a poslije oslobo- 
đenja upisao se na pravni fakul- 
tet, a zatim na agronomiju. Član 
organizacije ,Mladi muslimani, 
postao je još 1943 na poziv Sali- 
ha Behmena, s kojim je 1947 
ilegalno obnovio rad organizaci- 
je, u kojoj je bio rukovodilac 
grupa. 

U početku svog iskaza, Ve- 
lagić je iskazao da se osjeća kri- 
vim za ono što je radio i za ono 
što je znao da su drugi radili, ali 
je počeo da mijenja svoje iskaze, 
tvrdeći da tobože nije znao da je 
organizacija teroristička, dok to 
nije vidio iz pravila, da je upere- 
na protiv narodne vlasti i protiv 
izgradnje socijalizma u našoj 
zemlji. 

Velagić zatim priznaje da je 
od Halida Kajtaza dobio za- 
ključke rukovodstva kada je no- 
sio u Zagreb, gdje su prorađi- 
vani sa članovima. Zakletvu nije 
položio, jer je tražio da se izmi- 
jeni njezin tekst. —, 

Pretsjednik mu je predočio 
propagandni materijal i pravila. 

Ovdje se tvrdi da se vrši pri- 
tisak na svakog ko muslimanski 
osjeća? 

- Na mene nije, nisam to ni- 
kad osjećao, kaže optuženi Ve- 
lagić. Nije mi poznato da je 
narodna vlast igdje učinila nešto 

nezakonito protiv interesa 
islamske zajednice. 

Pretsjednik mu je predočio 
iz ilegalnog lista ,Mudžahid, 
pjesmu , Džihad, (Sveti vjerski 
rat) u kojoj se pozivaju , Mladi 


muslimani, da ,prezru smrt i. 


podu u boj,, da ,zemlja drhti, a 
brda se tresu,. Velagić tvrdi da 
ne zna ko je to pisao, na što Ta- 
rik Muftić izjavljuje da je pje- 
sme napisao Munir Gavrankape- 
tanović, sin Ismeta, ustaškog 
velikog župana. 

- Vi ste primili u organizaci- 
ju Hilmiju Muftića, a na osnovu 
čega? pitao je javni tužilac. 

- Jer je iz njega izbijala vjer- 
ska zagrijanost, pokušavao je 
najprije Velagić da izbjegava 
istinit odgovor. 

- Ja znam da ima muslimana 
koji su pobožni, pa nisu pristu- 
pili u vašu organizaciju. Biće 
neki drugi uzrok? 

- Bio je protiv ovog poretka, 
znao sam iz doba okupacije za 
njegovo mišljenje. 


Iskazi rukovodioca 
terorističkih grupa 
Hilmije Muftića 

Optuženi Hilmija Muftić ta- 
kođe je još 1942 stupio u fašis- 
tičku organizaciju , Mladi 
muslimani, u Mostaru. Htio je 
najprije da studira islamsku teo- 
logiju, a onda se upisao na me- 
dicinski fakultet. 

Hilmija Muftić priznaje da je 
kriv što je bio član protunarodne 
terorističke organizacije u koju 


ga je pod okupacijom vrbovao 
nastavnik vjeronauka Ejub Ka- 
bil, a poslije oslobođenja op- 
tuženi Velagić, koji mu je dao 
vezu za Nusreta Fazlibegovića 
kao višeg rukovodioca. Fazlibe- 
gović mu je dao vezu s terori- 
stičkim grupama, s kojima je 
Hilmija izvodio, kako on kaže 
pripripremne zadatke, isproba- 
va- nje članova. Osim toga puto- 
vao je u unutrašnjost po zada- 
cima organizacije. 

- Organizacija je pribavljala 
nove članove kao vjerski naiz- 
gled, ali ih je organizovala za 
druge ciljeve. Bila je protiv po- 
stojećeg stanja, priznaje optu- 
ženi. 

- A kakvog je bila karaktera? 

Optuženi šuti. Tak kad ga 
pretsjednik pita, kakvih je bilo 
brošura koje su proučavali čla- 
novi, on kaže da je bilo borbe- 
nih brošura i da se vršila pri- 
prema članova za slučaj da se 
dođe do konačnog ostvarenja 
ciljeva. 

- Jeste li imali u planu podi- 
zanje ustanka? 

- Jesmo, o tome se govorilo, 
priznaje optuženi. 

- Viste bili i u rukovodstvu? 

- Da od 14-22 aprila o. g., 
kad je trebalo uspostaviti veze 
zbog hapšenja rukovodilaca. 

Sve naloge Hiilmiji Muftiću 
izdavao je Nusret Fazlibegović. 
On mu je izdao nalog da priku- 
plja i nabavlja oružje i da izvodi 
pojedine terorističke akcije. Pri 
tome mu je Fazlibegović davao 
detaljne upute kako će raditi. 

Hilmija Muftić je brzo na- 
predovao u terorističkoj organi- 
zaciji i počeo djelovati kao njen 
organizator na raznim stranama. 
Pritom se služio ukradenim že- 
ljezničkim kartama i falsifikova- 
nom legitimacijom. O ciljevima 
organizacije kaže: 

- Mi smo htjeli u povoljnom 
momentu silom srušiti sadašnju 
državu i uspostaviti samostalnu 
autononmu Bosnu i Hercegovi- 
nu koja bi ušla u sastav jedne 
islamske države. U tu državu bi 
došli svi krajevi Jugoslavije gdje 
žive muslimani, koji bi uzeli 
vlast u svoje ruke. 

- A šta bi sa Srbima i Hrvati- 
ma? 

- Mi bi prema njima bili tole- 
rantni, kaže Muftić. 

- A kako bi se priključili 
islamskoj državi? Kuda će Srbi i 
Bugari? 

- Mi bi njih preselili ili to ri- 
ješili na neki drugi način (Opći 
smijeh u publici). 

Vrlo opširno je optuženi Hil- 
mija Muftić opisao kako je on 
rukovodio terorističkim pripre- 
mama i akcijama po nalogu Nu- 
sreta Fazlibegovića. Nalog za 
prikupljanje oružja prenio je na 
sve članove. Najprije je nabavio 
dva pištolja, pa jednu pušku sa 
municijom. 

= Na jednom sastanku je dak 
Husrefbegove medrese Omer 
Kovač iznio da je doznao od oca 
da se u Gazi Husrefbegovoj me- 
dresi nalaze zakopane puške u 
podrumu. Te puške smo iskopa- 
li i odmah prenijeli i sakrili u 


kuću Mustafe Jusufovića. Nazif 
Šeta je takođe nabavio oružje. 
Kasnije smo dobivali boksere, 
kame i municiju. 

Oružje je upotrebljavano u 
terorističkim akcijama, a u kraj- 
njem slučaju imalo je služiti za 
podizanje ustanka. 

U jesen 1948, poslije izlaska 
rezolucije Informbiroa, Fazlibe- 
gović je dao nalog Hilmiji Muf- 
tiću, kako on navodi u svom 
iskazu, da organizuje udarne te- 
rorističke grupe. Muftić je odre- 
dio članove tih grupa, a Faz- 
libegović uputio kako će napa- 
dati iza leđa, sa kamama ,da ne 
bi bilo suviše buke,. 

- Uoči Nove godine 1949 
dobio sam zadatak da se izvrši 
napad na jednog oficira JA i da 
mu se oduzme pištolj, sat i čiz- 
me, kaže Muftić. 

Napadaj nije izveden, jer ni- 
je bilo zgodne prilike. Zatim su 
teroristi dobili nalog da prate 
nekoliko oficira i utvrde gdje 
stanuju. Kasnije su dobili nalog 
da napadnu i razoružaju dvojicu 
milicionera u Sagrdžije ulici. 
Oni su i ovog puta izašli u akci- 
ju, ali je nisu mogli izvesti, jer 
milicioneri nisu došli na mjesto 
gdje su oni postavili zasjedu. 

- Zatim smo dobili nalog da 
pratimo studenta Jovana Rolo- 
vića. Po mom mišljenju to je Fa- 
zlibegoviću trebalo da bi znao 
kako i gdje bi se Rolović mogao 
likvidirati. 

Nakon toga teroristi su po- 
stavljali zasjede oficirima na Je- 
kovcu ispod kasarne, ali ih je 

omela milicijska patrola u izvr- 
šenju zločina. Početkom aprila 
Fazlibegović je izdao nalog da 
se izvrši napad na jednog oficira 
koji nosi kožni kaput i čizme, da 
mu ih oduzmu. Nekoliko puta 
su pokušavali da izvrše zadatak, 
ali nije bilo zgodne prilike. Po= 
kušali su provaliti u stan jednog 
oficira ali nisu mogli otključati 
vrata. U međuvremenu su tero- 
risti uhapšeni i tako spriječeni u 
daljnjim zločinačkim akcijama. 

- Kako to da vi baš u drugoj 
polovici 1948 godine počinjete 
prikupljati oružje i onda izvoditi 
akcije? 

- Objavljivanje rezolucije In- 
formbiroa shvatili smo kao mo- 
gućnost da proširimo svoj rad na 
obaranju vlasti. Mi smo mislili 
da će imperijalisti iskoristiti si- 
tuaciju i sporove medu komuni- 
stima te izvršiti neprijateljski 
napad na Jugoslaviju. Zato smo 
smatrali da je momenat da se ot- 
vorenije nastupa sa napadima na 
organe vlasti i sve zadatke koje 
sam dobivao, ja sam tumačio da 
su u vezi s tim. Vjerovao sam da 
će nam rezolucija Informbiroa 
olakšati rad, kaže na kraju optu- 
ženi terorista Hilmija Muftić, 
izjavijujući da se kaje jer vidi da 
su planovi organizacije , Mladih 
muslimana, tuđinski i zloči- 
nački. 


Iskaz Esada Kojića 

Kao posljednji preslušan je 
juče dak medrese optuženi Esad 
Kojić. I njega je pripremao u 
Mostaru za organizaciju vje- 


roučitelj Ejub Kabil. A u Saraje- 
vu, u Gazi Husrefbegovoj me- 
dresi nagovorio ga je da stupi u 
organizaciju nepoznat čovjek, 
koji ga je uputio u baščaršijsku 
džamiju, gdje je dobio vezu sa 
Halidom Kajtazom, nastavni- 
kom medrese. Ideološki ga je 
vaspitavao Kajtaz, a kad je upu- 
ćen u ,udarnu grupu, dobio je 
vezu sa Fazlibegovićem. Po- 
ložio je zakletvu Kajtazu ,da će 
se boriti protiv svega neislam- 
skog,. 

- Ko je taj bezobzirni nepri- 
Jatelj? 

- To je narodna vlast, kaže 
optuženi. 

- Jeste li vi kao đak vjerske 
škole opazili ili osjetili da na- 
rodna vlast vrši pritiske na mu- 
slimane, da sprečava posjeći- 
vanje džamija ili proučavanje 
islama? 

- Nisam to nikad vidio ni 
osjetio, kaže optuženi Kojić. 

On priznaje svoje učešće u 
terorističkoj organizaciji i kaje 
se što je u njoj radio, ali se bojao 
da je napusti. Opisivao je kako 
je učestvovao u terorističkim ak- 
cijama protiv oficira JA i nagla- 
sio da je Fazlibegović dao grupi 
rok da napad za otimanje kož- 
nog kaputa i čizama mora biti 
izvršen u roku od 6 dana do 6. 
VI i da se pri napadaju može 
upotrebiti sve, osim vatreno 
oružje. 

Opisujući rad u organizaciji 
kaže da su s njim u medresi bili 
kao članovi uvučeni u organiza- 
ciju i dječaci od 15-16 godina. 


149 


- Za to je odgovoran Kajtaz. 
Da je Kajtaz rekao da prestane- 
mo mi bi prestali raditi. 

- A šta ste radili kada je obja- 
vljena rezolucija Informbiroa? 

- Po izlasku rezolucije naša 
organizacija je pristupila aktiv- 
nijem radu i preduzimala je mje- 
re za proširenje i učvrščenje 
organizacije, prikupljali smo 
oružje i spremali se za napad, jer 
je rukovodstvo organizacije 
smatralo da je došao povoljan 
čas. 

Meni su rekli da nam je 
oružje potrebno, jer će doći do 
rata i da ćemo u tom momentu 
podignuti oružani ustanak. 


Prije prelaska na dokazni po- 
stupak zastupnik optužbe je pre- 
dložio da se pretres odloži, jer 
će proširiti optužnicu protiv 
Mahmuta Jarebice, Kemala Kur- 
begovića, Rame Habete, Sulej- 
mana Musakadića i Ejuba 
Hadžića koji su uzeli učešća u 
inkriminisanim djelima. Protiv 
njih je već pokrenut postupak, 
pa je u interesu pravilnog za- 
vršetka pretresa da se usvoji 
proširena optužnica. 

Sud je usvojio prijedlog 
tužioca i odgodio pretres dok 
primi optužnicu. 


Oslobodenje, petak, 5. avgust 
1949. 

Sudenje grupi organizatora i rukovodilaca 
terorističke organizacije , Mladih muslimana,, 


"Prolijevajući svoju krv zajedno sa ostalim 
našim narodima u borbi za slobodu i 
nezavisnost, muslimanske radne mase 

likvidirale su svoju tešku prošlost i 
pristupile izgradnji socijalizma", 
izjavio je u završnoj riječi javni tužilac 


Sarajevo, 9 avgusta 

Krivični pretres protiv grupe 
organizatora i rukovodilaca te- 
rorističke organizacije , Mladi 
muslimani, nastavljen je juče 
čitanjem proširene optužnice. 
Javno tužilaštvo Bosne i Herce- 
govine optužilo je Mahmuta Ja- 
rebicu, studenta medicine, Ke- 
mala Kurbegovića, namješteni- 
ka, Ramu Habotu, krojača, Eju- 
ba Hadžića, studenta agronomi- 
je i Sulejmana Musakadića, bra- 
vara, za krivična djela protiv na- 
roda i države. 

Mahmut Jarebica postao je 
član protunarodne i izdajničke 
organizacije ,Mladi muslimani, 


još 1943 i uzeo učešća u , musli- 


manskoj bosanskoj vojsci, iz- 
dajnika Muhameda Pandže koju 


je formirao okupator. Poslije 


oslobodenja radio je na obnav- 
ljanju organizacije, prisustvo- 
vao ilegalnim sastancima na 
kojima je zaključeno da se tero- 
rom, diverzijama, propagandom 
i stranom intervencijom pripre- 


mi ustanak za nasilno rušenje 
postojećeg poretka u FNRJ. Ja- 
rebica je učestvovao u umnoža- 
vanju propagandnog materijala 
kojim je širio vjersku mržnju, 
mržnju protiv narodne vlasti i 
svega što nije islamsko i radio 
na razbijanju bratstva i jedinstva 
naših naroda. On je bio među 
onima, koji su htjeli da likvidi- 
raju studenta Rolovića. 

Kemal Kurbegović je kao 
stari član organizacije, stupio je 
u nju ponovno 1947 i putovao 
po poslovima organizacije, po- 
magao umnožavanje i rasturanje 
propagandističkog materijala i 
prisustvovao ilegalnim sastanci- 
ma na kojima je zaključeno. da se 
diže ustanak protiv narodne vla- 
sti. 

Ramo Habota prisustvovao 
je sastancima terorista i prema 
primljenim direktivama priku- 
pljao oružje i pripremao nasilno 
rušenje narodne vlasti što je tre- 
balo izvršiti napadima na mili- 
cijske stanice, miniranjem 
raznih objekata i ubijanjem 

državnih i partijskih funkcione- 
ra. 

Ejub Hadžić je pisao propa- 
gandni materijal za ilegalni list 
Mudžahid, , kojim je širio vjer- 
sku mržnju i postrekavao na na- 
silno rušenje postojećeg poret- 
ka, dok je Sulejman Musakadić 
izrađivao kame za oružanje tero- 
rista. 

Prvi je saslušavan Mahmut 
Jarebica. On priznaje da je kriv 
što je bio jedan od organizatora i 
rukovodilaca organizacije , Mla- 
di muslimani ,. 

- Šta je bio cilj organizacije? 

- Da dode do promjene 
državnog poretka. Mi sami ni- 
smo mogli ništa, ali smo čekali 
da dođe do rata i da dobijemo 
autonomiju kad nestane Jugosla- 
vije. 

- Još ste vi nešto tražili, - 
primjećuje pretsjednik Jarebici. 

- Da uđemo u panislamsku 
državu. 

- Vi ste za vrijeme rata stupi- 
li u Pandžinu vojsku? 

- Ja sam bio u njoj oko 2 
mjeseca. Bio sam tamo zajedno 
sa Kemalom Kurbegovićem, 
Hasanom Serdarevićem, Ahme- 
tom Kološem i drugim. Pošli 
smo s Pandžom, koji se pri- 
ključio ,čebovcima, , izdao pro- 
glas u kojem je napao ustaše i 
četnike, ali nije napao Nijemce. 

Optuženi Jarebica iskazao je 
zatim kako se sastajao sa Bibe- 
rom, Kajtazom, Ismetom Serda- 
revićem i drugim teroristima. 
Na sastancima su odlučili da ob- 
nove i prošire rad organizacije i 


spremaju prevrat. Jarebica je ra- 
dio i sa teroristima u Mostaru, a 
u Sarajevu je imao svoju poseb- 
nu grupu. Propagandni materi- 
jal izrađivao je zajedno sa Kajta- 
zom. 

- Ko je taj neprijatelj o ko- 
jem se govori u vašim brošura- 
ma? 

- Narodna vlast. 


- A kad ste pojačali svoju 
agitaciju? 

- Poslije rezolucije Infor- 
mbiroa mi smo pojačali rad. 
Počeli smo više da vrbujemo 
ljude, da nas bude više u organi- 
zaciji. 

- Odakle ste vi pošli u 
Pandžinu vojsku? - pitao je tuži- 
lac. 

- Mi smo pošli kamionom 
ispred ,Merhameta,. Nosili 
smo sobom oružje i brašno. 
Pandža je nosio i novac. Bilo 
nas je 12 članova ,Mladih mu- 
slimana,. Išli smo put Treskavi- 
će; 

- Kako to da su vas Nijemci 
propustili s oružjem? 

- Kološ je s njima govorio i 
oni su nas propustili. 

- Ko su to ,čebovci,? 

- To su bili ustaše. Oni su 
pričali da su po Istočnoj Bosni 
klali sve što im nije po ćudi, a 
klali su srpski živalj, ne izuzi- 
majući ni djecu, i partizane. 

- Vi tvrdite da ste išli da se 
borite protiv četnika, a odlazite 
onima koji kolju partizane? 

- Pa da, oni su bili kao 
ustaše, - priznaje Jarebica. 

U toku saslušanja Jarebica 
priznaje da su ,Mladi muslima- 
ni, trebali da budu Pandžin štab 
koji bi vodio propagandu a 
,čebovci, su bili Pandžina voj- 
ska, koja je dobivala municiju i 
hranu od Nijemaca. 

- Vi ste rekli, da je vaš cilj 
tada bio da spasite muslimanski 
živalj od četnika i ustaša, ako 
opet dode do rata. A na koga se 
oslanjaju četnici i ustaše. 

- Na Engleze i Amerikance - 
kaže Jarebica. 

- A na koga bi se vi oslanja- 
li? 

- Na Engleze i Amerikance. 

- Kako ćete se na njih osla- 
njati, kad se na njih oslanjaju i 
ustaše i četnici? Je li to jedan 
blok? 

- U krajnjoj liniji jeste, - 
priznaje Jarebica. 

- Jeste li vi, dakle, izdajnici? 

- Jesmo, - priznaje bez oko- 
lišanja optuženi Jarebica. 

= Kakva bi to bila autonomija 
sa ustašama i četnicima? 

- Onda mi ne bi više s njima. 

- A kud bi sa Srbima i Hrva- 
tima? 

- Nismo O tom mislili, niti 
rješavali. 

- Vi ste skupljali i dobrovolj- 
ne priloge? 

- Tražili smo od članova i 
nečlanova pod izlikom da sku- 
pljamo za siromašne musliman- 
ske studente u Zagrebu - kaže 
Jarebica. 

I optuženi Kemal Kurbego- 
vić priznaje svoju krivicu da je 


radio protiv naroda i države. On 
izjavljuje da se kaje i da danas 
uviđa koliko je teško pogriješio 
kad je stupio u organizaciju 
Mladi muslimani, , koja je bila 
sekcija ,El Hidaje,, sarađivala s 
okupatorom i odgajala svoje čla- 
nove u mržnji protiv Narodnoo- 
slobodilačkog pokreta i u 
vjerskoj mržnji protiv Srba i 
Hrvata. 

- U rukovodstvu organizaci- 
je bili su Emin Granov i Esad 
Karađozović, bivši studenti 
Beogradskog univerziteta. Poz- 
nato mi je, - kaže Kurbegović, - 
da su njih dvojica napravili 1941 
godine spisak naprednih stude- 
nata i predali ga Gestapou koji je 
te studente pohapsio. Isto tako 
sjećam se da je 1943 godine do- 
lazio Tarik Muftić jednom do 
šadrvana Begove džamije i tra- 
žio od mene i još nekih drugova 
da budemo nepomirljivi prema 
skojevcima i komunistima. 


- Poslije rata, - tvrdi Kurbe- 
gović, - njega je Biber opet uvu- 
kao u organizaciju, tvrdeći da je 
ona vjersko-prosvjetnog karak- 
tera, ali se brzo uvjerio da ona 
ima zakulisne ciljeve. 

Za oružje je navodno saznao 
tek 1949 godine kad je od Ome- 
ra Stupca čuo da on želi spremati 
udarne grupe, , a od Fazlibego- 
vića da se sakuplja oružje. 

- Što ste vi radili u organiza- 
ciji? 

- Ja sam pomagao Halidu 
Kajtazu da izdaje , Mudžahid,. 

-T vi ste bili sa Pandžom? 

- Da. ,Mladi muslimani, su 
trebali da služe kao agitacioni 
centar protiv NOP kod ,čebova- 
ca, i ,kahrinovaca, koji su bili 
ustaška milicija. 

- ,Mladi muslimani, imali 
su zadatak da omasove njihov 
razbojnički pokret. - Pandža je u 
tu svrhu išao u Bjelemiće. 

- A što su radili ti ,čebovci, 
po Istočnoj Bosni? 

- Prema njihovom pričanju 
klali su srpski živalj. Jednom mi 
je jedan ,čebovac, pričao o Ra- 
kitnom, kako je zaklao srpsko 
dojenče u bešici. 

- Odakle je Pandža uzeo 
brašno, koje ste odvezli tim ban- 
ditima? 

= Iz ,Merhameta, , iz zaliha 
koje su bile određene za ishranu 
muslimanske sirotinje i muha- 
džira. - ,Merhamet, je bio u ve- 
zi s ,El Hidajom, i zato je sigur- 
no Pandži dato to brašno. 

- Vi ste čuli razgovore u Or- 
ganizaciji da treba vršiti diverzi- 
je? 

- Na jednom sastanku kod 
Bibera Stupac je predložio da se 
izvrši diverzija na voz kod Bi- 
leće. Stupac je tom prilikom 
predlagao da se osnuje operativ- 
ni štab , Mladi muslimani, , koji 
bi se bavio vojnim problemima, 
ali je Biber rekao da to sada nije 
na dnevnom redu. 

- Zašto niste istupili iz orga- 

_ nizacije kad ste vidjeli da ide iz- 
dajničkim putevima? 

= Ja bih s njima raskrstio, ali 
sam se bojao. Poslije rezolucije 


bili smo aktivniji, pa sam oklije- 
vao. Mi smo tada pristupili pro- 
širenju organizacije. 

Ramo Habota iz Milavića 
kod Bileća, bio je žandar u sta- 
roj Jugoslaviji i za vrijeme 
NDH, bježao je pred JA sve do 
Slovenije. Tog slugu okupatora 
Mladi muslimani, su lako 
vrbovali za svoje izdajničke pla- 
nove. On je odlazio na sastanke 
u Mostar, gdje je primao direk- 
tivu za sakupljanje oružja. 

- Na tom sastanku dobili smo 
zadatak da se skuplja oružje, da 
se oružje i municija krade i 
pljačka, jer je potrebno da svaki 
član organizacije bude naoružan 
i da ga na znak organizacije upo- 
trijebi u borbi protiv narodne 
vlasti. 

Kad sam ja rekao da je ne- 
moguće nabaviti oružje, onda su 
mi rekli, bio je to Omer Stupac, 
da će naletiti engleski i američki 
avioni i baciti potrebnu količinu 
oružja, a istodobno da će se spu- 
stiti i padobranci i skupa s nama 
povesti borbu protiv narodne 
vlasti. Tada bi rukovodstvo or- 
ganizacije , Mladi muslimani, 
uzelo u Bosni i Hercegovini 
vlast u svoje ruke. 

- A što ste prije toga sprema- 
li? 

Rukovodstvo je poručilo da 
treba početi borbu protiv da- 
našnje vlasti napadanjem i mini- 
ranjem milicijskih stanica kao i 
svih drugih važnih vojnih i 
državnih objekata. Pored toga 
da se u prvom redu povede bor- 
ba ubijanjem oficira UDBE i 

partiskih i državnih funkcione- 
ra. 

Oni su nam davali upute ka- 
ko ćemo izvoditi ratne varke i 
kako ćemo se zakamuflirati, a 
kad bude potrebno da će nam 
poslati i pomoć u oružju i dru- 
gim ratnim potrepštinama. Mi 
smo skupljali oružje i čuvali ga 
kod članova. Imali smo nekoli- 
ko kilograma dinamita. 2. 

- A čime su oni objašnjavali 
svoje planove? 

- Poslije objavljivanja rezo- 
lucije Informbiroa moji rukovo- 
dioci Alija Leto i Hadžios- 
manović govorili su mi da će 
zbog rezolucije doći do promje- 
na u Jugoslaviji. Prema njiho- 
vim pričanjima organizacija 
Mladi muslimani, iskoristila bi 
taj momenat i sa oružjem uspo- 
stavila svoju vlast u Bosni i Her- 
cegovini, a po mogućnosti i u 
drugim dijelovima naše zemlje 
gdje žive muslimani. 

Naša organizacija je poslije 
rezolucije Informbiroa zaista 
življe radila na masovnom oku- 
pljanju ljudi i njihovom spre- 
manju na oružani ustanak, a 
mnogo više smo tražili oružja. 

Na kraju je Habota izjavio da 
se kaje što je stupio u ilegalnu 
organizaciju. On je ušao u nju 


jer su mu rekli da je čisto vjer- 


ska organizacija, a poslije nije 
smio da istupi, jer je položio za- 
kletvu, jer se bojao prijetnji ru- 
kovodstva. 

Optuženi Ejub Hadžić na 
ispitivanju pred sudom priznao 


je da je bio član ilegalne organi- 


zacije i da je u Zagrebu pisao 
ilegalni propagandni materijal, 
iako je taj materijal očito propa- 
girao nasilno rušenje društvenog 
poretka i vjersku mržnju, pozi- 
vao na teroristička djela i druge 
zločine, optuženi Hadžić je 
tvrdio da je rad organizacije bio 
vjerskog karaktera i nije htio da 
prizna da je ona teroristička. On 
je tvrdio da nije znao što organi- 
zacija radi, a propagirao je nje- 
zin rad. On je to tvrdio kad mu 
je pokazao nađeno oružje. 

Optuženi Sulejman Musaka- 
dić priznao je krivicu. Branio se 
da je bio uvjeren da je organiza- 
cija vjerska, a pravio je kame 
(bodeže) za naoružavanje člano- 
va organizacije. ,Da imaju za 
rat, kaže optuženi što izaziva 
smijeh u publici. Čelik za 
noževe je ukrao u preduzeću 
gdje je radio. Priznao je da se 
ogriješio o narod i državu i izja- 
vio da se kaje za svoje pogreške. 

Poslije saslušanja optuženih 
sud je poveo dokazni postupak. 
Pročitan je materijal, izvršena 
su suočenja, optuženi su priznali 
da je oružje koje se nalazi pred 
sudom njihovo i bilo je priprem- 
ljeno za ustanak. Arhiva organi- 
za- cije nađena je u bunkeru kod 
kuće optuženog Bibera. 


ZAVRSNA RIJEČ 
JAVNOG TUZIOCA 
Danas poslije podne dao je 
završnu riječ zastupnik optužbe 
Enver Krzić koji je između osta- 
log rekao: 

- Iskazi okrivljenih pred na- 
rodnim sudom i obilje dokaznog 
materijala sasvim su razjasnili 
zločinačko djelovanje terori- 
stičke organizacije , Mladi mu- 
slimani, na čijem čelu su stajali 
optuženi, ili su u organizaciji 
pretstavljali vođe grupa, bili te- 
roristi i slično. 

Zbog zločinačkih planova 
koje je ova organizacija imala, 
po svojim metodama rada, zbog 
toga što je zloupotrebljavajući 
vjeru i vjerska osjećanja uvukla 
u izdajnički rad nekoliko deseta- 
ka mladića po svom nacional- 
nom porijeklu i osloncu na 
inostranstvo i inostrane obavje- 
štajne službe, po svojim terori- 
stičkim ciljevima, ovakva 
organizacija je naročito društve- 
no opasna i kao takva mora da 
bude uništena do posljednjeg 
njenog člana. 

Kolovođe i organizatori, 
zlotvori muslimanskog življa, 
zbog teške izdaje koje su počini- 
li prema narodima naše zemlje 
ne mogu računati na milost. Ra- 
di samih članova organizacije, 
radi svih onih u čijim bi glava- 
ma mogla da nikne, makar samo 
pojedinačno, misao na sličan 
pokušaj, kazne treba da budu 
primjerne i oštre. 

Društvena opasnost op- 
tuženih je tim veća što su skoro 
svi već tokom okupacije bili čla- 
novi fašističke ustaško-gesta- 
povske organizacije , Mladi 
muslimani,. Pretres je pokazao 
da je organizacija , Mladi musli- 
mani, stvorena u toku okupaci- 


je, da ju je stvorila kao svoju 
sekciju grupa oko ,EI Hidaje, sa 
Handžićem i Dobračom na čelu. 
Ovaj pretres potpuno je osvije- 
tlio karakter i ciljeve ove terori- 
stičke organizacije. Ona je u 
toku okupacije bila potpuno u 
rukama agenata gestapoa i 
ustaša, muslimanske čaršije i 
klera. Njeni članovi su bili u SS 
Handžar diviziji, s Pandžom, 
Čebom i ostalim zlikovcima sa 
oružjem u ruci borili su se protiv 
narodno-oslobodilačke vojske. 
Iskazima optuženih još jednom 
je rasvijetljena uloga agenata El 
Huseinija, Dobrače i drugih u 
stvaranju ,Handžar divizije, i 
drugih formacija u cilju od- 
vlačenja muslimana, a naročito 
omladine od NOP-a. Ovaj pre- 
tres dokazao je i to da su ovi vi- 
šestruki agenti zloupotrebljavali 
zaostalost i vjerska osjećanja, da 
su koristili težak položaj mu- 
hadžira, liferujući ih hitlerovoj 
soldateski. Dosta muslimanskih 
porodica proklinjalo je fašiste sa 
čalmom na glavama i molitvom 
na ustima koji su svjesno bacali 
u sramnu smrt njihove najmilije. 

Organizaciji ,Mladih musli- 
mana, njeni osnivači su dali 
vjerski plašt. Ona je dijete hodža 
i to onih kojima je bilo sve sve- 
tije od časti i nezavisnosti naših 
naroda. Da bi pridobili musli- 
manske omladince za članove 
organizacije, oni su im najprije 
držali vjerska predavanja, a u 
rukovodstvo organizacije posta- 
vljali sinove čaršinlija, hodža, 
ustaških župana, bivše esesovce 

i žandare koji su izvršavali nji- 
hove planove. Funkcioneri 
Mladih muslimana, predali su 
Gestapou spisak naprednih stu- 
denata beogradskog univerziteta 
od kojih je jedan dio dospio u 
koncentracione logore. , Mladi 


muslimani, bili su u toku oku- 


pacije sa ,čebovcima, i drugim 
koljačima nevine djece, žena, 
staraca i ranjenih boraca NOV- 
e. ,Mladi muslimani, su 
dočekivali jerusalimskog mutfti- 


ju i činili sve da što veći broj 


muslimanske omladine pošalju u 
Handžar diviziju,, dakle zada- 
tak organizacije za vrijeme oku- 
pacije bio je da raspaljivanjem 
vjerske mržnje vodi borbu pro- 
tiv NOP-a, a poslije oslobođe- 
nja oslanjajući se kao i ostala 
reakcija na imperijaliste, da ruši 
poredak u FNRJ. Da bi to ostva- 
rili rukovodioci terorističke or- 
ganizacije ,Mladi muslimani, 
okupljali su sve svoje bivše čla- 
nove i nastavili da šire mržnju 
protiv svega što je napredno, a 
posebno prema komunistima - 
organizatorima pobjede naših 
naroda u oslobodilačkom ratu i 
narodnoj revoluciji prvoborci- 
ma u obnovi i socijalističkoj iz- 
gradnji. Kolovođe ove organi- 
zacije preduzimali su sve da ra- 
spaljuju vjersku mržnju, da gaje 
kod zaostalog i vjerski zatuca- 
nog dijela muslimanske omladi- 
ne sve što je najreakcionarnije, 
da čuvaju ovaj zalog starog 
društva po budžacima mahala i 
sokačića, stvaran kroz vijekove 
od osmanlijske carevine i 


crnožute monarhije, stvaran od 
spahinovske i hodžinske politike 
koja je muslimanima sva zbi- 
vanja u društvenom i državnom 
životu objašnjavala fatalistički, 
skrećući pažnju muslimanskih 
masa sa ovoga na ,onaj svijet, 
prijeteći dinom, dok su sami vo- 
dili brigu o tome kako da sebi 
udese što ljepši život na ovom 
svijetu preko leđa radnih ljudi 
svih naših naroda. 

To je ona ista linija koju su 
izrodi muslimanskog življa pre- 
ko Džafera Kulenovića, Hakije 
Hadžića i Ademage Mešića pro- 
vodili još u početku okupacije, 
iznalazeći ustaške koljače koji 
su zajedno sa ostalim Pave- 
lićevim koljačima punili jame u 
Hercegovini i potocima krvi ne- 
vinih žena, djece i staraca nata- 
pali našu užu domovinu Bosnu i 
Hercegovinu pretvarajući je u 
zgarište i klanicu, govoreći da 
su svi Srbi krivi za teško stanje 
naših naroda stvorenog eksploa- 
tacijom velikosrpske i druge 
buržoazije, koja je baš u Spahi i 
JMO nalazila sigurnog oslonca 
u porobljavanju naših naroda. 
Na istoj liniji, da je vjera u opa- 
snosti, oni su radili za agente 
Gestapoa i Intelidžens servisa. 
Razbijanje bratstva i jedinstva 
naših naroda to je bila polazna 
tačka ove zločinačke organizaci- 
je koja je u svoj program stavila 
ono što je Pavelić spremao Srbi- 
ma i svima onima koji nisu bili 
za ustaše, što je Hitler spremao 
slavenskim narodima. U njiho- 
vim brošurama se govori da tre- 


157 


ba likvidirati sve što nije islam- 
sko. To su fašiste i zločinci koji 
su spremni na sve, jednaki kao 
ustaše i četnici, koji su vjeru 
iskorištavali kao sredstvo za 
rušenje tekovina oslobodilačkog 
rata. U tome i leži najveća opa- 
snost ove terorističke organiza- 
cije. Bez vjerske mržnje, bez 
djelovanja na najreakcionarnija 
osjećanja, ova organizacija ne bi 
mogla tri dana da opstane. - Sve 
dotle dok postoji ma kakav rep 
ove organizacije, postojaće i 
težnja za razbijanje bratstva i je- 
dinstva naših naroda. Zato ona 
mora biti uništena. 

Zatim je javni tužilac anali- 
zirajući dokazni materijal, osvi- 
jetlio teroristički karakter orga- 
nizacije i njene ciljeve - oružani 
ustanak: stvaranje autonomne 
Bosne i Hercegovine u sklopu 
panislamske države. To je sva- 
kom smiješno, ali tako stoji u 
glavama raznih zločinaca i lu- 
daka. U času kada imperijalisti 
napadnu FNRJ, onda bi ,Mladi 
muslimani, zajedno sa ustašama 
i četnicima zaboli nož u leđa na- 
šim narodima. Tada bi ovi tero- 
risti, ni manje ni više, proglasili 
sebe vodama muslimana u Jugo- 
slaviji i preuzeli vlast u auto- 
nomnoj Bosni i Hercegovini, a 
svi oni koji se ne bi pokorili 
imali bi da nestanu sa lica zem- 
lje. I još više - sve od Bosne do 
Turske bilo bi raseljeno ili pri- 
siljeno da služi njihovoj pani- 
slamskoj državi. To je bio veliki 
plan Bibera, Kajtaza, Stupca, 
Fazlibegovića i ostalih prevrat- 


nika, kolovođa terorista iz ove 
organizacije. 

Oni su htjeli da se povežu sa 
sličnim organizacijama u ino- 
stranstvu, da se uklope u ino- 
strane obavještajne službe, da se 
povežu sa davolom i sotonom u 
borbi protiv naše zemlje. 

Javni tužilac je opširno 
izložio terorističke metode rada 
ove zločinačke organizacije ko- 
ja je sa tobožnjim izučavanjem 
islama vrbovala nove članove iz 
redova vjerski zatucanih i poli- 
tički zaostalih ljudi, većinom 
bivših pripadnika okupatorskih 
formacija, sinova bivših trgova- 
ca, hodža, kulaka, ustaških 
župana itd. I zakletvu su polaga- 
li sa svim mogućim vjerskim ce- 
remonijama, a na zakletvu su 
onda nadovezivali prevratničke i 
zločinačke zadatke: ubistva, 
pljačke, zasjede, diverzije, mi- 
niranje objekata, spremanje na 
ustanak itd. 

Muslimanske radne mase a 
naročito omladina zajedno sa 
ostalim našim narodima kroz 
oslobodilački rat i narodnu re- 
voluciju s oružjem u ruci proli- 
jevali su svoju krv, našle su svoj 
put u borbi protiv okupatora, 
ustaša, četnika, Dobrača, , El 
Hidaja,, ,Mladih muslimana,, 

.Čebovaca,, Pandži, Behmena i 
ostalih izroda. Boreći se za slo- 
bodu i nezavisnost svoje otadž- 
bine, rušeći staru vlast i stari 
poredak likvidirale su onu tešku 
prošlost kada se moglo sa paro- 
lom ,Din je u opasnosti, praviti 
političke kapitale. Na sve po- 

kušaje ostataka muslimanske re- 
akcije, aga i begova i jednog di- 
jela muslimanskog sveštenstva 
kao i ostataka profašističkih or- 
ganizacija a la , Mladi muslima- 
ni,, muslimanske radne mase 
odgovorile su radnim heroiz- 
mom i zajedno sa drugim trud: 
benicima zbrisale su posljedice 
rata i pristupili izgradnji socija- 
lizma u svojoj domovini Bosni i 
Hercegovini. Svi pozivi na 
,spašavanje, vjere propali su, a 
svakog dana sve više muslimana 
ulazilo je u socijalističku izgrad- 
nju naše domovine. Tamo gdje 
su nekada seoski hodže i čaršin- 
lije vodili glavnu riječ, tamo 
niču omladinske i frontovske 
brigade, radni ljudi razbili su 
okove mraka i reakcije pod ru- 
kovodstvom Partije i grade sebi 
sretniji i bogatiji Život. 
Djelovanje organizacije 
Mladih muslimana, naročito 
pod kraj 1948. pa dalje kroz te- 
rorizam, pripremanje diverzija i 
zasjeda za ubijanje oficira i or- 
gana vlasti, nije ništa drugo ne- 
go pokušaj stvaranja meteža i 
nesigurnosti, sabotiranje socija- 
lističke izgradnje. To su zadnji 
trzaji izroda okupljenih u ovoj 
zločinačkoj organizaciji. Ova 
skupina zločinaca teško bi se 
odlučila na ovakve akcije da nije 
bilo rezolucije Informbiroa. To- 
kom pretresa, iz iskaza Op- 
tuženih, vidjelo se što je i za ovu 
bandu značila trockistička rezo- 
lucija Informbiroa, što je značio 
poziv Judina i družine ,zdravim 
elementima, da se pobune i uz- 


mu vlast u svoje ruke. Ovi zli- 
kovci vidjeli su u rezoluciji In- 
formbiroa početak svršetka 
narodne vlasti, kraj napora trud- 
benika naše zemlje da izgrade 
socijalizam. Rezolucija je ohra- 
brila optužene da počnu s kama- 
ma, puškama i bombama spre- 
mati zločine. Tako izgleda dje- 
lovanje rezolucije Informbiroa 
kroz izdajničke planove ove te- 
rorističke organizacije. Dakle, 
saveznici ovih izroda su i impe- 
rijalisti i informbirovci, i ustaše 
i četnici, sve ono što je protiv 
socijalističke izgradnje u kojoj 
vide svoju konačnu propast svi 
reakcionarci sve što vuče trag 
starog eksploatatorskog društva. 

Pošto je osvjetlio zloči- 
načku djelatnost i krivičnu od- 
govornost svakog pojedinog 
optuženika, javni tužilac ukazao 
je na neumjesnost odbrane nekih 
okrivljenih koji su tvrdili da ni- 
su znali da je organizacija terori- 
stička ili da su bili zavedeni. Svi 
iz rukovodstva organizacije bili 
su još u toku okupacije u ,Mla- 
dim muslimanima, , i imali su 
vremena da sagledaju kuda vodi 
njen rad. To dokazuje da su to 
zakleti neprijatelji naše zemlje 
koji se sada navodno kaju kada 
treba da odgovaraju za teška kri- 
vična djela za koja su propisane 
naročito teške kazne. Naši naro- 
di koji prate ovaj pretres a na- 
ročito muslimanske radne mase 
očekuju od narodnog suda da 
izrekne stroge kazne kako bi to 
poslužilo kao opomena svakom 
onom koji bi ma šta slično po- 

kušao. Kao zastupnik javne 
tužbe tražim da se na optužene 
primjene najoštrije kazne pred- 
viđene u našim zakonima za 
ovako teška i društevno opasna 
djela. 

Nakon Pledoajea javnog 
tužitelja govorili su branitelji 
optuženih, iznoseći razne okol- 
nosti sa predlogom da se uzmu u 
obzir pri odmjeravanju kazne za 


počinjena djela protiv naroda i 
države. Na kraju su svi Op- 
tuženi, osim Omera Stupca izja- 
vili da se kaju za počinjena 
krivična djela i obećavali da će 
se popraviti. 

Sud će proglasiti presudu u 
petak, 12 avgusta o.g. u 10 sati 
prije podne. 


Oslobođenje, srijeda, 10.avgust 
1949. 

SUDENJE U SARAJEVU 


Saslušana su petorica članova ilegalne 
organizacije "Mladi muslimani" na 
kojoj je javni tužilac proširio optužnicu 


Potom je sud prešao na dokazni postupak 


Sarajevo, 9. avgusta 

Juče je nastavljen pretres 
protiv optuženih članova ilegal- 
ne organizacije , Mladi musli- 
mani,. Javni tužilac pročitao je 
proširenu optužnicu protiv op- 
tuženih članova organizacije 
Mahmuda Jarebice, Kemala 
Kurbegovića, Rame Habete, 
Ejuba Hadžića i Sulejmana Mu- 
sakadića. Optužnica ih tereti da 
su kao članovi ilegalne organi- 
zacije ,Mladi muslimani, sude- 
lovali na sastancima organiza- 
cije na kojima su donešene odlu- 
ke o borbi protiv postojećeg 
državnog i društvenog uređenja, 
vodili agitaciju i propagandu 
protiv narodne vlasti, širili na- 
cionalnu i versku mržnju, saku- 
pljali i sami pravili oružje za 
terorističke akcije protiv organa 
narodne vlasti, pripremali di- 
verzantske akcije itd. 

Posle čitanja proširene op- 
tužnice, sud je prešao na saslu- 
šanje optuženih. Mahmud 
Jarebica član je organizacije od 
1943. godine. Za vreme okupa- 


cije sudelovao je u , musliman- 
sko-bosanskoj vojsci,, koju je 
organizovao Hafiz Pandža, a 
koja je vodila borbu protiv Na- 
rodnooslobodilačke vojske. Po- 
sle oslobođenja optuženi Jare- 
bica, u zajednici sa ostalim op- 
tuženim, sudelovao je u obna- 
vljanju ove ilegalne organiza- 
cije, prisustvovao sastancima 
organizacije i činio sve što je 
mogao da zaključke sastanaka za 
pripreme i sprovođenje diver- 
zantskih akcija, terorističkih ak- 
cija, propagande za nasilno 
rušenje državnog uređenja, - 
sprovede u delo. 

Optuženi Kemal Kurbegović 
učestvovao je takođe za vreme 
okupacije u ,muslimansko-bo- 
sanskoj vojsci,. Posle rata stupa 
sredinom 1947. godine u ilegal- 
nu organizaciju. Sudelovao je u 
radu organizacije, putovao u cil- 
ju omasovljenja organizacije, 
umnožavao i rasturao propagan- 
dni materijal. 

Treći optuženi Ramo Habe- 
ta, krojač iz Bileća, stupio je u 
organizaciju 1947. godine. Ak- 

tivno je radio na sakupljanju 
oružja za nasilno rušenje vlasti, 
pripremao napade na miliciske 
stanice, u zajednici sa ostalim 
članovima organizacije pripre- 
mao miniranje važnih objekata i 
ubijanja državnih i partiskih 
funkcionera. 

Ejub Hadžić, student agro- 
nomije, stupio je u organizaciju 
sredinom 1947. godine. U za- 
grebačkoj organizaciji učestvo- 
vao je u izdavanju lista , Mudža- 
hid, i svojim članovima potstre- 
kavao na rušenje postojećeg 
državnog uređenja. 

Poslednji optuženi Sulejman 
Musakadić postao je član ilegal- 
ne organizacije ,Mladi musli- 
mani, sredinom 1948. godine. 
Pored zadatka da širi propagan- 
dni materijal organizacije i da 
radi na njenom omasovljenju, 
koje je zadatke izvršavao, Op- 
tuženi Musakadić sudelovao je 
sa još dva člana organizacije na 
izradi kama i noževa, koji su or- 
ganizaciji trebali da posluže za 
terorističke akcije. Materijal za 
izradu kama optuženi Musaka- 
dić je protivpravno uzimao iz 
preduzeća u kome je bio zapo- 
slen. 


Svi optuženi su izjavili na 
sudu da se osećaju krivi. Oni svi 
smatraju svoju organizaciju pro- 
tivnarodnom i terorističkom. 
Optuženi Habeta, Hadžić i Mu- 
sakadić izjavili su da su u orga- 
nizaciju stupili sa dubokim 
ubeđenjem da je ona čisto ver- 
skog karaktera, ali su kasnije 
uvideli da je to samo plašt kojim 
se ona krila u pripremama za 
borbu protiv državnog uređenja. 

Posle saslušanja optuženih 
sud je danas prešao na dokazni 
postupak. U toku dokaznog po- 
stupka pročitana su dokumenta i 
spisi koje je predložio državni 
dužilac. Iz sadržaja brošura, čla- 
naka, listova, pisama, proglasa, 
koji su pronađeni kod optuženih 
članova organizacije, osvetljen 
je još jedan njen protivnarodni 
karakter. Razgledanjem oružja 
(pušaka, noževa, kama, bombi, 
boksera i municije), koje je pri- 
loženo sudu za dokazni postu- 
pak, jasno je došao do izraza 
teroristički karakter ove ilegalne 
organizacije. 


Politika, 10. avgust 1949. godine 

Izručena je presuda grupi organizatora i rukovodilaca 


terorističke organizacije , Mladi muslimani, 


ČETVORICA OPTUŽENIH OSUĐENI SU NA 
KAZNU SMRTI STRIJELJANJEM. A OSTALI NA 
KAZNU LIŠENJA SLOBODE SA POPRAVNIM 
RADOM U TRAJANJU DO 3 DO 20 GODINA 


Juče prije podne krivično vi- 


jeće Okružnog suda za sarajev- 


sku oblast izreklo je presudu 
grupi optuženih organizatora i 
rukovodilaca terorističke orga- 
nizacije ,Mladi muslimani ,. 

Ulazak sudskog vijeća u sud- 
nicu koja je bila prepuna gra- 
danstva, pozdravljen je jedno- 
dušnim odobravanjem. 

Sudsko vijeće proglasilo je 
sve optužene krivim za sva djela 
izložena u optužnici te ih osu- 
dio: 


Hasana Bibera, Halida 
Kajtaza, Omera Stupca i Nu- 
sreta Fazlibegovića na kaznu 
smrti strijeljanjem, konfiskaciju 
imovine i trajan gubitak časnih 
prava; 

Ismeta Serdarevića na 20 
godina lišenja slobode sa po- 
pravnim radom, konfiskaciju 
imovine i pet godina gubitka 
građanskih prava. 

Mahmuta Jarebicu i Tari- 
ka Muftića po 12 godina lišenja 
slobode sa popravnim radom, 
konfiskaciju imovine i gubitak 


građanskih prava u trajanju od 
četiri godine. 

Hilmiju Muftića na 16 go- 
dina lišenja slobode sa poprav- 
nim radom, konfiskaciju imo- 
vine i 4 godine gubitka građan- 
skih prava. 

Teufika Velagića na 15 go- 
dina lišenja slobode sa poprav- 
nim radom, konfiskaciju imo- 
vine i 4 godine gubitka građan- 
skih prava. 

Ramu Habotu na 8 godina 
lišenja slobode sa popravnim ra- 
dom, konfiskaciju imovine i 2 
godine gubitka građanskih pra- 
va. 

Ejuba Hadžića na 7 godina 
lišenja slobode sa popravnim ra- 
dom, konfiskaciju imovine i 1 
godinu gubitka građanskih pra- 
va. 

Kemala Kurbegovića i Su- 
lejmana Musakadića na po 3 
godine lišenja slobode sa po- 
pravnim radom, konfiskaciju 
imovine i 1 godinu gubitka 
građanskih prava. 

Čitanje presude građanstvo 
je popratilo odobravanjem. 

U obrazloženju presude pret- 
sjednik suda je istakao da je op- 
tuženima odmjerena kazna 
prema stepenu njihove društve- 
ne opasnosti. Biberu, Kajtazu, 
Stupcu i Fazlibegoviću, izreče- 
na je najteža kazna, jer su bili 
pokretači, organizatori i ruko- 
vodioci ove izdajničke i terori- 
stičke organizacije, a osim toga, 
oni su za svoju zločinačku dje- 
latnost iskorišćavali vjerske 
osjećaje zaostalog dijela musli- 
manskog stanovništva. Kao 
otežavajuće, uzeta je daleko- 
sežnost posljedica koje je mogao 
imati njihov rad da nije na vrije- 


me spriječen, kao i njihova 
upornost u zločinačkom djelo- 
vanju. Serdarević i Jarebica, ia- 
ko su bili pokretači organizaci- 
je, osuđeni su na blažu kaznu, 
jer je njihov zločinački rad bio 
manje intenzivan. Ostali su pre- 
suđeni prema stepenu njihove 
društvene opasnosti. 

Na smrt osuđeni Biber, Kaj- 
taz, Stupac i Fazlibegović izja- 
vili su da će se žaliti na presudu 
Vrhovnom sudu; Esad Kojić i 
Ramo Habota zadovoljili su se 
presudom, a ostali osuđenici iz- 
jasniće se o presudi u zakon- 
skom roku. 


Oslobodenje, petak, 12. avgust 
1949. godine 

Povodom suđenja pripadnicima terorističke 
organizacije "Mladi muslimani" 


Čuvajte bratstvo i jedinstvo! 
Ne dajte da vam ga neko na- 
ruši! Ono nas je koštalo sku- 
po i zato ne dozvolimo da 
date žrtve budu uzaludne! 
Čuvajmo ga kao zjenicu oka 
svoga! Ono nam je potrebno 
ne samo danas, nego i sutra. 
Ono će biti potrebno kroz 
deset godina, ono će biti po- 
trebno vijekovima, dok po- 
stoje naši narodi. Nikada 
više naši narodi ne smiju 
dozvoliti da budu razjedinje- 
ni onako kao što su bili, jer 
nam je ta razjedinjenost do- 
nosila u najtežim danima 
istorije strahovite nesreće i 
patnje. Zato gonite iz svojih 
redova svakog onog ko hoće 
da pomuti bratstvo i jedin- 
stvo! Onemogućite takve lju- 
de, jer oni nisu dostojni da 
budu građani ove naše zem- 
lje! u. 


(Tito, 27 septembra 1946 go- 
dine u Tuzli) 

Bosna i Hercegovina je odu- 
vijek smatrana kao najpogodnije 
tlo za raspaljivanje vjerske i na- 
cionalne mržnje. Na tome su Za- 
snivali svoju protunarodnu 
politiku i kovali svoje zločinač- 
ke planove svi neprijatelji naših 
naroda, i domaći i inostrani, jer 


je vjerska i nacionalna netrpelji- 


vost jedan od najvažnijih predu- 
slova za što temeljitije pljačka- 


nje širokih narodnih slojeva. To 
isprobano sredstvo, pomoću ko- 
ga imperijalisti drže u ropstvu 
stotinama godina milionske ma- 
se kolonijalnih naroda, primje- 
njivano je i kod nas. Kadgod su 
u Bosni i Hercegovini dolazili u 
pitanje interesi vladajućih klika, 
izbacivana je parola da je vjera, 
din ili krst u opasnosti, a ustvari 
se uvijek išlo za tim da se pažnja 
radnog naroda skrene na drugu 
stranu, da se radni čovjek kao 
predmet eksploatacije pozabavi 
nečim drugim, a ne svojim soci- 
jalnim položajem. Radne ljude 
je trebalo zavaravati time da im 
je neprijatelj pripadnik neke 
druge vjere ili nacije, a ne beg, 
aga, gazda, kapitalista - jednom 
riječi eksploatator. Bosansko- 
hercegovački begovat i čaršija 
stvorili su prije rata Jugosloven- 
sku muslimansku organizaciju 
nastojeći da na vjerskoj osnovi 
okupe muslimane za zaštitu Svo- 
jih interesa i manevrisanje sa 
beogradskom velikosrpskom i 
zagrebačkom velikohrvatskom 
buržoazijom, koja se međusob- 
no gložila oko toga čija je Bosna 
i Hercegovina - srpska ili hrvat- 
ska, odnosno ko će imati prven- 
stvo u eksploataciji njenih 
prirodnih bogatstava i izrablji- 
vanju njenih naroda. Ne malu 
ulogu u službi ciljevima izrablji- 
vača i protunarodnoj politici 

igrao je i jedan dio musliman- 
skog klera, maskirajući svoj 
prljavi posao vjerskim plaštem, 
tobože borbom za interese isla- 
ma. Rad narodnih neprijatelja 
svih mogućih vrsta, rukovodila- 
ca i pripadnika raznih političkih 
stranaka i organizacija ogledao 
se u pripremanju tla za dolazak 
okupatora u našu zemlju, a taj 
rad došao je do svog punog izra- 
žaja 1941. godine i u toku oku- 
pacije. Mnoge glavešine, izrodi 
naših naroda odlazili su u po- 
klonstvenu deputaciju razbojni- 
ku Paveliću, među njima Meh- 
med Handžić, Kasim Dobrača i 
drugi. Okupator je sa svojim 
sluganima stvorio krvavi plan o 
istrebljivanju naših naroda i od- 
mah ga počeo sprovoditi u dje- 
lo. Vjerska i nacionalno-šovi- 
nistička mržnja raspiruje se do 
krvi, do klanja. Srpskom življu 
u Bosni i Hercegovini najavljuje 
se istrebljenje do kraja. Čak i 
oni malobrojni Srbi koji su da bi 
spasli život primorani da pređu 
na katoličku vjeru nisu bili 
pošteđeni, jer pop Božidar Brale 
cinički, uzvikuje: ,Ja sam im 
spasio dušu, a od tijela šta bu- 


de,. Po Bosni i Hercegovini ra- 


zletjeli su se, između ostalih, 
ljudi tipa Hakije Hadžića, Alije 
Suljka, Ademage Mešića, 
Džafera i Osmana Kulenovića, 
Redžepa Hajrovića i drugih koji 
najavljuju smrt svemu što nije 
ustaško i po našoj zemlji niču 
bezbrojne jame, koje se od do- 
jenčeta do iznemoglog starca, u 
akciju stupa čovjek-zvijer, plod 


fašizma i čaršiske begovsko- 
gazdinske i popovsko-hodžinske 
politike. 

Naši narodi pod vodstvom 
Komunističke partije Jugoslavi- 
je dižu ustanak i Partija jedini 
dosljedni i istinski branilac inte- 
resa svih naših naroda postavlja 
sebi kao jedan od najvažnijih za- 
dataka razobličavanje paklen- 
skih namjera okupatora, a te su 
namjere zaista paklene: raspaliti 
mržnju između Srba, Hrvata i 
muslimana do te mjere da se oni 
međusobno unište. Na tom po- 
slu za račun okupatora radili su 


izrodi i hrvatskog i musliman- : 


skog i srpskog naroda. Organi- 
zujući Narodno-oslobodilačku 
borbu protiv okupatora i njego- 
vih pomagača, Komunistička 
partija spasava od uništenja ne 
samo srpski narod, nego i hrvat- 
ski i muslimanski. U vrijeme 
kada na mig okupatora odrodi 
srpskog naroda i okupatorske 
sluge - četnici počinju sa paljen- 
jem srpskih i muslimanskih sela 
i ubijanjem i klanjem hrvatskog 
i muslimanskog življa ,Borba, 
organ KPJ, u broju od 7 novem- 
bra 1941 godine piše: ,...Hrvat- 
ske i muslimanske mase nisu 
krive za nedjela ustaškog reži- 
ma. Bosansko-hercegovački 
partizani ne slažu se zato sa 0- 
svetničkim paljenjem hrvatskih i 
muslimanskih sela koje sprovo- 
de izvjesne grupe četnika,. Ali 
reakcioneri i begovat iz JMO vi- 


de u Narodno-oslobodilačkom - 


pokretu svog smrtnog neprija- 
telja, oni bez predomišljanja 


166 


prihvataju borbu koju je okupa- 
tor poveo protiv NOP-a i trude 
se da na sve moguće načine da 
što veći broj muslimana prinesu 
na žrtvu zločinačkim ciljevima 
Hitlera i Pavelića. Iz krugova 
oko ,El-Hidaje,, organizacije 
muslimanskog sveštenstva po= 
tiče priča o tome kako je Pavelić 
išao u mekteb u Zagrebu gdje 
živi šačica muslimana, na brzu 
ruku se umjetnički paviljon 
pretvara u džamiju s nekoliko 
munara itd. Sve to treba da uvje- 
ri muslimanske mase o tome da 
su Paveliću i njegovim dželati- 
ma prirasli za srce interesi isla- 
ma. Hitler se takođe proglašava 
za najvećeg zaštitnika islama i 
hodža tipa Handžića, Dobrače, 
Traljića i drugih, prekrštavaju 
ga u ,Adil efendiju,. Ali kada 
sve te smicalice i težnje okupa- 
tora i okupatorskih skutonoša ne 
nailaze na željeni odziv kod mu- 
slimanskih radnih masa i kada te 
mase, uviđajući na bezbroj pri- 
mjera da je jedini nesalomljivi 
borac kako za interese drugih 
naroda tako i muslimana Komu- 
nistička partija i kada počinju 
sve više da prilaze Narodno- 
oslobodilačkom pokretu a na- 
ročito omladina, onda musli- 
manska čaršija uz pomoć klera 
poduzima sve moguće korake da 
odvrati muslimane od NOP-a. 
1943 godine, u vrijeme žestokih 
borbi naših naroda protiv oku- 
patora i okupatorskih najamni- 
ka, kao sekcija ,El Hidaje, 
stvara se organizacija , Mladi 


"muslimani, sa ciljem da ne samo 


odvraća muslimansku omladinu 
od Narodno-oslobodilačkog po- 
kreta, nego da je na vjerskoj 
osnovi mobiliše protiv NOP-a. 
Osnivači ove organizacije Han- 
džić, Dobrača, Traljić i drugi 
zamišljaju u prvo vrijeme tu or- 
ganizaciju kao sekciju ustaške 
mladeži, ali se iz taktičkih razlo- 
ga od toga odustaje. Pretsjednik 
El Hidaje, Mehmed Handžić 
šalje u Berlin specijalnog čovje- 
ka međunarodnom špijunu, poz- 
natom agentu gestapoa, jerusa- 
limskom muftiji El Huseinu s 
tim da ga ovaj dovede u Bosnu 
da zlikovac pomogne zlikovci- 
ma kao što je i on u protivnarod- 
nom radu. I Emin El Husein 
dolazi u Bosnu gdje ga musli- 
manska čaršija srdačno dočeku- 
je, a Kasim Dobrača ga voda po 
kasabama da agituje protiv Na- 
rodno-oslobodilačkog pokreta. 
Neposredno poslije boravka 
ovog kriminalnog tipa u Bosni, 
stvara se 13 SS , Handžar divizi- 
ja, a u planu je da se osnuje i 
druga takva divizija pod ime- 
nom ,Kama,. U te divizije treba 
regrutovati muslimansku omla- 
dinu. Tom cilju najviše treba da 
doprinese organizacija ,Mladi 
muslimani,. Kada se ,Handžar 
divizija, raspala pod udarcima 
Narodno-oslobodilačke vojske 
stvarane su razne muslimanske 
milicije, , Zeleni kadar, itd. U 
svim tim formacijama uperenim 
protiv NOP-a najaktivnije 
učestvuju i , Mladi muslimani ,. 
Nakon istjerivanja okupato- 
ra iz naše zemlje i likvidacije 

oružanih formacija sastavljenih 

od domaćih izdajnika, narodni 

neprijatelji, potpomagani od 

međunarodne reakcije, nisu mi- 

rovali. Oni se povezuju sa ino- 

stranstvom i rade na obaranju 

postojećeg poretka u FNRJ. I 

pripadnici organizacije , Mladi 

muslimani, , koja je inostranog 

porijekla, stvorena od imperija- 
lista za porobljavanje kolonijal- 
nih naroda, čije je sjedište u 
Egiptu i rođeno ime , Ešubanu 
musliman, , pristupaju poslije 
oslobođenja obnovi njenog ra- 
da. Stari članovi organizacije 
,Mladi muslimani, , među njima 
Halid Kajtaz, nastavnik Gazi 
Husrefbegove medrese, Hasan 
Biber; Omer Stupac, Nusret Fa- 
zlibegović i drugi, sastaju se u 
aprilu 1946 godine i odlučuju da 
aktiviraju rad , Mladih muslima- 
na,. Njima nije bilo dosta krvi 
prolivene od naših naroda u toku 
rata, nije im bilo dosta klanja, 
ubijanja, paljevina, pljačkanja i 
raznih zvjerstava. Oni maštaju o 
novim zločinima i brižljivo se 
pripremaju za njihovo izvršenje. 
Oni pljuju na velikođušnost 
naših naroda i narodne vlasti 
prema onima za koje se smatralo 
da su kao zavedeni stajali nasu- 
prot Narodno-oslobodilačke 
borbe i kojima su date mogućno- 
sti da rade, da se školuju, da bu- 
du pošteni gradani svoje 
domovine. Oni se ne obaziru na 
riječi druga Tita koji je na pro- 
slavi Dana ustanka 27 jula 1946 
godine u Titovoj Korenici re- 
kao: ,Mi pružamo ruku svima 


zavedenim, pružamo im ruku 
preko bezbrojnih grobova, pre- 
ko ovih ruševina, opraštamo im! 
Ali tražimo da budu lojalni 
građani Federativne Narodne 
Republike Jugoslavije,. Oni to 
ne samo da nisu htjeli biti nego 
zloupotrebljavaju dobrotu i veli- 
kodušnost naroda i obnavljaju 
djelatnost svoje izdajničke orga- 
nizacije. Kako oni djeluju? Na 
isti način na koji su poslije oslo- 
bođenja djelovali svi zakleti na- 
rodni neprijatelji Stepinac, 
Čondrić, Varnava, Nastić, Do- 
brača, Traljić i drugi. U svojoj 
borbi protiv naroda svi ti izdaj- 
nici služe se istim sredstvima jer 
im je i cilj isti: rušenje posto- 
jećeg poretka u Federativnoj 
Narodnoj Republici Jugoslaviji, 
borba protiv krvlju stečenih te- 
kovina narodno-oslobodilačke 
borbe. Za ostvarenje svojih svo- 
jih poganih želja oni najviše 
operišu vjerskim smicalicama. 
Fašistička, ustaško-gesta- 
povska anacionalna teroristička 
organizacija ,Mladi muslimani, 
osjeća bratstvo i jedinstvo naših 
naroda kao najveću smetnju za 
svoj rad i zato po toj tekovini 
narodne revolucije najžešće i 
udara. Izazvati muslimane pro- 
tiv Srba i Hrvata i ove protiv 
muslimana preduslov je za sva- 
kovrsnu kriminalnu protunarod- 
nu djelatnost. Oni u tu svrhu 
pišu i rasturaju razne ilegalne 
letke, brošure, listove itd. U 
pravilima organizacije , Mladi 
muslimani, zabranjuje se nje- 
nim članovima učestvovanje u 

ranim akcijama, posjećivanje 
konferencija itd. To je jedan od 
načina rušenja bratstva i jedin- 
stva među omladinom, koje se 
sve više produbljuje preko rad- 
nih akcija. Kolovođe ove terori- 
stičke organizacije pišu u svom 


,Proglasu,: ,Oslanjati se na pri: 


jateljstvo Srba i Hrvata danas ja 
ikada postalo je jasno svakom 
našem čovjeku koji je imao bilo 
kakvih odnosa s njima, da je to 
najveća glupost i zavaravanje 
samog sebe i svoje zajednice,. I 
dalje: , Vidjeli smo i osvjedočili 
se da ime Hrvat ili Srbin ne pret- 
stavlja ništa drugo nego samo je- 
dan plašt ispod koga se krije krst 
i oštrica sa idejom: , oboriti 
islam..., Oni pišu pjesmice o 
svetom vjerskom ratu i propagi- 
raju mjesto sadašnje države 
uspostavljanje samostalne auto- 
nomne Bosne i Hercegovine, 
koja bi ušla u sastav,jedne 
islamske države,. U tu državu, 
prema ovim bijednim planovima 
mladomuslimanskih mudraca, 
bili bi, naravno, uključeni svi 
krajevi Jugoslavije gdje žive 
muslimani. Srbe i Hrvate bi, ka- 
ko to kažu kolovođe mladomu- 
slimana, preselili ili sa njima 
riješili na neki drugi način. Na 
koji bi to način riješili sa Srbima 
i Hrvatima vidi se iz čitave nji- 
hove djelatnosti; u svakom 
slučaju oni su to mislili rješavati 
na isti način na koji su ,rješava- 
le, ustaše sa Srbima i četnici sa 
Hrvatima i muslimanima. Iako 
su svjesni toga i sami priznaju 
da to nije istina oni u svojim let- 


cima i brošurama, u ilegalnom 
propagandnom materijalu kle- 
veću narodnu vlast da sprečava 
vršenje vjerskih obreda musli- 
manima, da im brani posjeći- 
vanje džamija, da hapsi i ubija 
muslimane, da pljačka njihovu 
imovinu. Mahmut Tralić, jedan 
od ideologa organizacije , Mladi 
muslimani, , pisao je da su mu- 
slimani u Bosni i Hercegovini 
strahovito pogođeni agrarnom 
reformom. Oduzimanje zemlje 
veleposjednicima, agama i be- 
govima i dodjelu te zemlje siro- 
mašnim seljacima oni nazivaju 
pljačkom imovine muslimana. 
Oni su svjesni toga da je sloboda 
vjeroispovijesti u našoj zemlji 
zagarantovana. Ustavom da se 
nikome ne prave nikakve smet- 
nje u tom pogledu. Drug Tito je 
u više navrata, a i prilikom pri- 
jema pretstavnika Islamske vjer- 
ske zajednice jasno izložio stav 
prema svima religijama: ,...ne 
dirati ni u čija vjerska osjećanja 
i omogućiti da svak slobodno 
ispovjeda ono što želi. Taj svoj 
stav mi smo potvrdili i time što 
smo se borili ne samo protiv 
okupatora i njegovih pomagača, 
domaćih izdajnika, nego isto ta- 
ko i protiv svih onih koji su htje- 
li da istrebljuju pristalice 
pojedinih religija, bilo da se ra- 
dilo o četnicima koji su proga- 
njali muslimanski živalj, bilo da 
se radilo o ustašama koji su pro- 
ganjali pravoslavni živalj. I da- 
nas je naš stav prema religiji 
nepromijenjen,. Ali zločincima 
iz terorističke organizacije 

,Mladi muslimani, nije stalo do 
vjere, do islama. Kao i ostali 
zločinci, oni vjeru zloupotre- 
bljavaju u svoje razbojničke ci- 
ljeve, za rušenje postojećeg 
poretka u našoj domovini i za 
uspostavu eksploatatorskog 
režima. Svi dosadašnji procesi 
narodnim neprijateljima, kao 
npr. Stepincu, Čondriću, Var- 
navi, Nastiću, Dobrači i drugim 
pokazali su da su se kolovođe 
protpnarodnih organizacija, 
podržavani od međunarodne re- 
akcije, međusobno odlučno spo- 
razumijevali i slagali, a u 
narodu slijali mržnju i razdor. 
Kasim Dobrača se, naprimjer, 
služio čak i Stepinčevim , pastir- 
skim pismom,, sigurno ne za 
propagiranje islama nego za in- 
terese imperijalista. 

U svom propagandnom ma- 
terijalu članovi organizacije 
,Mladi muslimani, obaraju se 
nadalje na Narodni front i do- 
brovoljne radne akcije, obaraju 
se na izgradnju socijalizma u 
našoj zemlji onda kada ta iz- 
gradnja uzima širok zamah, isto 
onako kao što su se borili u doba 
rata protiv Narodno-oslobodi- 
lačkog pokreta, naročito onda 
kada se taj pokret razbuktao. 
Oni vrlo dobro znaju da izgrad- 
nja socijalizma u našoj zemlji 
znači smrt i posljednjim ostaci- 
ma narodnih neprijatelja. 
Medutim, nisu ti izrodi bili ni- 
kakva bogomoljska sekta kao 
što se, želili da se prikažu, niti je 
djelovanje tih zakletih narodnih 
neprijatelja bilo neko naivno od- 


gajanje muslimanske omladine u 
vjerskom duhu. Nisu oni samo 
izdavali letke i brošure, pisali 
pjesmice i održavali sastanke. 
Oni se spremaju na oružanu bor- 
bu, čak i na ustanak. Oni priku- 
pljaju oružje i izrađuju kame da 
narodu zabiju nož u leđa onda 
kada mu bude najteže, kao što su 
to radili 1941. godine i tokom 
čitavog rata, kada su osnivači 
organizacije ,Mladi muslimani, 
izdali 1941 godine gestapou spi- 
sak naprednih studenata Beo- 
gradskog univerziteta, muslima- 
na i drugih koji su kasnije pou- 
bijani po raznim logorima i ka- 
zamatima. Da su mogli oni ne bi 
sakupili samo pet pušaka, jednu 
bombu, nekoliko revolvera i 
drugog oružja, nego na hiljade. 
Oni kao i Stepinčevi križari od 
kaptola, prave od Gazi Husref- 
begove medrese, dakle jedne 
vjerske ustanove, arsenal za 
svoje oružje. Oni nastoje da 
prošire svoju djelatnost u svako 
mjesto gdje žive muslimani, pu- 
tuju, održavaju sastanke itd. Ne 
nailazeći za svoj zločinački rad 
na željenu podršku u narodu, 
oni se kao i svi drugi narodi ne- 
prijatelji oslanjaju na inostran- 
stvo, povezuju se sa inostranom 
reakcijom, zahtijevaju od impe- 
rijalista pomoć i intervenciju, 
šire ratnohuškačku propagandu 
itd. Oni, kako priznaje jedan od 
mladomuslimanskih kolovođa, 
Omer Stupac, planiraju diverzi- 
je, dizanje u zrak pošta, centrala 
i drugih objekata koje naši naodi 
podižu svojim znojem, sprema- 

ju napade na oficire JA, organe 
javne bezbjednosti, na rodne 
milicionere, postavljaju i zasje- 
de itd. 

Svoju aktivnost ovi zlikovci 
naročito su pojačali poslije izla- 
ska rezolucije Informbiroa. Re- 
zolucija i klevetnička kampanja 
Informbiroa dala im je snage i 
hrabrosti, potstakla ih na zloči- 
nački kontrarevolucionarni rad. 
Oni su se nadali da će neprijatel- 
jski pohod Informbiroa protiv 
naše zemlje uspjeti u onome što 
njima i njihovim izmišljotinama 
nije pošlo za rukom, to jest da će 
razjediniti naše narode, da će 
unijeti pometnju među naše na- 
rode i da će onda oni moći pu- 
nom parom da djeluju. Ohrabre- 
ni šovinističkim stavom bugar- 
skih informbirovaca prema Ma- 
kedoniji i makedonskom naro- 
du, teroristi iz organizacije 
,Mladi muslimani, smatrali su 
da im je rezolucionaška kam- 
panja stvorila naročito pogodne 
uslove za djelovanje u toj našoj 
Republici i spremali se da tamo 
vrše isti onaj posao radi kojeg su 
imformbirovci iz Bugarske uba- 
civali u Narodnu Republiku Ma- 
kedoniju svoje agente da tamo 
vrše diverzije i terorističke akci- 


je. Eto kakvi su se tipovi odaz- 


vali na judinovske pozive 
zdravim snagama, u našoj 
zemlji. Zlikovci raznih vrsta, 
zakleti narodni neprijatelji, dio 
klera koji se stavio u službu im- 
perijalista i koji u tu svrhu zlou- 
potrebljava vjeru, u svojoj borbi 
protiv Federativne Narodne Re- 


publike Jugoslavije obilno se 
služe rezolucijom i informbirov- 
skom hajkom protiv naše zem- 
lje. Nije onda nikakvo čudo da 
jedan katolički pop iz Travnika 
oduševljen rezolucijom Infor- 
mbiroa uzvikuje: ,Kolika je ovo 
satana i Rusija je protiv njih!, Iz 
svega toga, kao i iz bezbroj dru- 
gih primjera, jasno se vidi kon- 
trarevolucionarni karakter in- 
formbirovštine i kome zapravo 
rezolucija i klevetnička kampa- 
nja protiv naše zemlje nagoni 
vodu na mlin. 

Svi oni koji se bore protiv 
FNRJ, protiv izgradnje socija- 
lizma u našoj zemlji neminovno 
se moraju naći na istoj kontrare- 
volucionarnoj liniji, pa su se ta- 
ko našli i imperijalistički agenti 
iz terorističke organizacije 
Mladi muslimani, kao i drugi 
na istoj liniji zajedno sa infor- 
mbirovcima. 

To što ovi zločinci, rukovo- 
dioci inostrane agenture , Mla- 
dih muslimana, , nisu uspjeli u 
svojim krvoločnim namjerama 
ima se zahvaliti budnosti naših 
naroda i organa državne bez- 
bjednosti prema svim narodnim 
neprijateljima, ima se zahvaliti 
borbom i krvlju iskovanom, ni 
od kakvih neprijatelja nera- 
zrušivom bratstvu i jedinstvu 
naših naroda. Gorko iskustvo je 
naučilo naše narode da se sa 
gnusnim izrodima treba obraču- 
navati brzo, odlučno i nemilo- 
srdno. Zbog toga je i zločince iz 
organizacije ,Mladi muslimani, 
stigla pravedna i zaslužena kaz- 

na, kao što je stigla i druge i kao 
što će stići svakog onog koji i 
dalje bude htio da na koji bilo 
način sprečava ostvarenje bolje 
budućnosti naših naroda, ko i 
dalje bude ometao izgradnju so- 
cijalizma u našoj domovini, ko i 


dalje bude udarao na bratstvo i 
jedinstvo naših naroda i na dru- 
ge tekovine naše Narodne revo- 
lucije. 


Oslobodenje, nedjelja 14. avgust 
1949. 

Rezolucija Vakufskog sabora Islamske vjerske zajednice 


Povodom neprijateljske djelatnosti terorističke or- 
ganizacije Mladi muslimani ,, 


Vakufski sabor IVZ u Na- 
rodnoj Republici Bosni i Herce- 
govini na svom zasijedanju 14 
avgusta 1949 u Sarajevu, ocje- 
njujući djelovanje terorističke 
organizacije , Mladih muslima- 
na, donio je sljedeću 


REZOLUCIJU 

Ustav FNRJ koji je prokla- 
movan na tekovinama slavne 
Narodnooslobodilačke borbe 
osigurao je muslimanima, kao i 
pripadnicima svih ostalih vjer- 
skih zajednica; slobodan i neza- 
visan vjerski život. Zahvaljujući 
tome, kao i pomoći naše narod- 
ne države, Islamska vjerska za- 
jednica može slobodno da dje- 
luje na principima novodonese- 
nog demokratskog Ustava IVZ. 
Na polju vjerskog i vjersko-pro- 
svjetnog života svojih pripadni- 
ka IVZ je već zabilježila dobre 
uspjehe. Zapažen je rad pojedi- 
nih naših vjerskih službenika, 
koji su svoj položaj shvatili kao 
službu narodu i koji se zalažu da 
se zaostali dio muslimanskog 
svijeta izvuče iz zaostalosti, pri- 
mitivnosti i konzervativizma i 
pođe putem života novog slo- 
bodnog čovjeka socijalističke 
Jugoslavije. 


Međutim, neprijateljima 
naše zajednice i naše države 
smeta napredak, bratstvo i je- 
dinstvo naših naroda i oni nepre- 
kidno pronalaze nove puteve da 
bi taj razvoj i bratsku slogu 
omeli. Nažalost i među pripad- 
nicima IVZ našlo se bezdušnika 
i izdajnika vlastite zajednice i 
rošene domovine. U posljednje 
vrijeme pod plaštem tobožnje 
vjerske zanesenosti ponovno je 
pokušala da djeluje neprijatelj- 
ska organizacija ,Mladih musli- 
mana,, koja je svoje ilegalne 
grupice organizovala, radila na 
obaranju narodne vlasti i spre- 
mala terorističke napade radi 
ostvarenja svojih odvratnih iz- 
dajničkih ciljeva. Najveće je zlo 
u tome što su ovi pritajeni nepri- 
jatelji naše zajednice svojim ra- 
dom uspjeli da zavedu i pojedine 
zaostale i neprosvijećene pri- 
padnike IVZ, koji iza njihovog 
vjerskog plašta nisu vidjeli iz- 
dajničku rabotu uperenu protiv 
interesa svih naših naroda i naše 
vjerske zajednice posebno. Ali 
naš narod ih je odmah poznao. 
Poznao je u njima one iste 
učenike i saradnike izdajnika i 
tuđih plaćenika tipa Pandže, 
Handžića, Dobrače i ostalih koji 


173 


su kao fašistički elementi u ah- 
mediji još za vrijeme okupacije 
u interesu okupatora kovali pla- 
nove i radili na slabljenju Na- 
rodno-oslobodilačke borbe, na 
rušenju bratstva i jedinstva naših 
naroda, na kome se osnovu te- 
meljila snaga narodnog ustanka i 
narodne revolucije. Naš narod je 
odmah poznao onu istu ruku ne- 
prijatelja koji je i ranije slao El 
Huseina, međunarodnog agenta 
imperijalizma, da se raspiruje 
vjerska i nacionalna mržnja me- 
đu našim narodima, da se uz po- 
moć pojedinih domaćih izdaj- 
ničkih hodža i špijuna iz terori- 
stičke organizacije , Mladih mu- 
slimana, zavode muslimani 
Bosne i Hercegovine, da se stva- 
raju SS divizije i lomi rodoljubi- 
va svijest muslimana koji su u 
Narodno-oslobodilačkoj borbi 
davali nesebične žrtve za slobo- 
du i bolji život. Panislamizam, s 
kojom parolom su nastupali 
Mladi muslimani, za vrijeme 
okupacije a i danas je parola im- 
perijalizma, kojom imperijalisti 
nastupaju svuda gdje hoće da lo- 
me oslobodilačke pokrete naro- 
da u islamskim državama ili 
gdje razbijaju jedinstvo i slogu 
muslimana, koji žive u sretnoj 
zajednici sa braćom ostalih vje- 
roispovijesti. Neprijateljska 
grupa ,Mladih muslimana, vje- 
rovala je, da je napadom klevet- 
ničke rezolucije Informbiroa na 
našu zemlju, narod i Komuni- 
stičku partiju, došlo vrijeme da i 
oni svoju aktinost pojačaju i na- 
vrate vodu na svoj mlin. I laćali 


su se ali bezuspješno, svakih 
metoda i parola, kojima su mi- 
slili uzdrmati vjeru muslimana u 
svoju vlastitu narodnu državu i 
njeno rukovodstvo. 

Muslimani Bosne i Hercego- 
vine, svjesni tih neprijateljskih 
pokušaja, ne daju se zavesti smi- 
calicama, ma kako one bile uvi- 
jene u vjerske plaštove. Vakuf- 
ski sabor, kao najviše pretstav- 
ničko tijelo IVZ u Bosni i Her- 
cegovini, sa prezirom odbacuje i 
osuđuje pojedince iz svoje sredi- 
ne, koji su kao izdajnici i agenti 
neprijatelja pokušali da podriva- 
ju velike tekovine narodne revo- 
lucije, ugrožavaju narodnu vlast 
i mute bratsku zajednicu naroda 
u našoj slobodnoj i nezavisnoj 
državi. Naročito osuđujemo one 
pojedince iz zajednice koji su u 
ulozi vjerskih službenika otvo- 
reno ili prikriveno odobravali 
rad nenarodnih elemenata i im- 
perijalističkih agenata , Mladih 
muslimana, i time pomagali za- 
vođenju pojedinih još dovoljno 
neprosvijećenih ljudi na put koji 
bi vodio u direktnu propast cije- 
le zajednice. Njihova odgovor- 
nost je u toliko veća, što su, 
svjesni svoga položaja, proigrali 
povjerenje TVZ i pomagali orga- 
nizaciju koja sa muslimanima 
nema ništa zajedničkog osim 
lažnog imena koje se sa neprija- 
teljskom proračunatošću trebalo 
iskoristiti za neprijateljsku akci- 
ju. 

Vakufski sabor u ime pripad- 
nika svoje zajednice izjavljuje 
da Islamska vjerska zajednica 

ima samo jedan put. To je put 
bratstva, jedinstva i jednakosti 
svih naših naroda, to je put od- 
brane naše domovine protiv svih 
njenih vanjskih i unutrašnjih ne- 
prijatelja, to je put nesebičnih 
napora na učvršćenju narodne 
vlasti i izgradnje naše socijali- 
stičke države, nove Titove Jugo- 
slavije. Da muslimani zaista 
koračaju tim putem, da pokušaji 
neprijatelja ne mogu niukoliko 
omesti bratsku slogu naših naro- 
da i povjerenje u narodnu vlast i 

rukovodstvo pod čijim vođe- 
njem je stvorena nova Jugosla- 

vija, najbolji je odgovor naših 

radnih ljudi, muslimana širom 
zemlje, koji sa neviđenim ela- 
nom, u izgradnji socijalizma, na 

djelu dokazuju svoju visoku svi- 
jest i svoj patriotizam. Pod ru- 
kovodstvom maršala Tita odbi- 
ćemo sve napade neprijatelja i 
izgradnjom socijalizma u Jugo- 
slaviji dati najdostojniji odgo- 
vor svima neprijateljima naše 
domovine. 

Zivjela Narodna Republika 
Bosna i Hercegovina u slobod- 
noj Federativnoj Narodnoj Re- 
publici Jugoslaviji. 

Zivio Maršal Tito, prvobo- 
rac bratstva, jedinstva i jednako- 
sti naših naroda. 


U Sarajevu, 14. avgusta 1949, 
Vakufski sabor IVZ u Bosni i 
Hercegovini 


"WM 
MO 


KO SU UBIJENI , MLADI MUSLIMANI"? 


KO SU UBIJENI ,MLADI MUSLIMANI"? 

Neposredno pred kraj II svjetskog rata ubijeni su Asaf 
Serdarević, Nurudin Gackić i Sakib Nišić, dok su skupljali 
hranu za muslimanske izbjeglice. Ubili su ih, prema tvrdnji 
svjedoka, pripadnici 11. krajiške brigade Narodnoos- 
lobodilačke vojske. 

Omer Kovač (1932-1949) rođen je u Godijenu kod 
Foče. Bio je učenik Gazi Husrefbegove medrese. Uhapšen 
je po dostavi Sulejmana Kemure, tadašnjeg direktora 
Medrese. Podlegao je pod stravičnim mučenjem koje su 
provodili istražitelji. 

Hasan Biber (1919-1949) rođen je u Sarajevu, gdje 
je završio bravarski zanat. Poslije smrti oca preuzima tešku 
ulogu domaćina u svojoj osmočlanoj porodici. Uhapšen je 
10. travnja 1949. godine. Prema svjedočenjima, Hasan je 
mučen uvlačenjem zahrđale žice u ud, vješanjem utega o 
mošnje, stavljanjem nožnih prsta pod noge stolova na koji 
bi potom sjedali isljednici, svim vrstama batinanja, itd. 

Halid Kajtaz (1925-1949) rođen je u Sarajevu, gdje 
je završio šerijatsku gimnaziju i Višu pedagošku školu. 
Radio je kao odgajatelj i nastavnik u Gazi Husrefbegovoj 
meddresi. Uhapšen je 10. ili 11. travnja 1949. g. Na zidu 
ćelije u kojoj je boravio netom pred pogubljenje napisao je 
kur'anski ajet (2:154): sNe recite za one koji su ubijeni na 
božjem putu: 'oni su mrtvi'. Ne, oni su živi ali vi to ne 
opažate!x 

Nusret Fazlibegović (1927-1949) roden je u Mostaru. 
Osnovnu školu i gimnaziju završio je u rodnom gradu, 
nakon čega je nastavio studije medicine u Sarajevu. Uhapšen 
je 8. travnja 1949. godine. Kao i nad ostalim mladićima i 
djevojkama obuhvaćenim u ovim progonima, nad Nusretom 
su provedena mučenja, ali kažu posebno silovita i okrutna. 
Pred pogubljenje, u posljednjem susretu sa svojim ocem 
poručio je: Neka mojim putem idu moje sestre i moja 
braća!x i 

Omer Stupac (1927-1949) rođen je u Mostaru gdje je 
završio osnovnu i srednju ekonomsku školu. Uhapšen je u 
Puli i potom sproveden u Sarajevo. Nepokolebljivost i 
nepopustljivost u istrazi naveli su njegove istražitelje da nad 
njim provode mučenja kakva je teško i zamisliti. Od vješanja 
o klin za ruke svezane otraga jedna ruka mu je bila gotovo 

sasvim usahla. Junaštvo kojim je podnio sva mučenja 
preneražavalo je i njegove mučitelje. 

Fikret Pločo (1929-1949) rođen je u Sarajevu gdje je 
završio osnovnu školu, četiri razreda Šerijatske gimnazije i 
četiri razreda Prve muške realne gimnazije; poslije gimnazije 
završio je Višu pedagošku školu i započeo studij prava. U 
proljeće 1949. godine, kada su započela masovna hapšenja 
Mladih muslimana, pobjegao je iz Sarajeva. Potom, zajedno 
s Asimom Čamdžićem, zapućuje se iz Zagreba preko 
Beograda s ciljem da predu u Grčku. U Makedoniji im se 
gubi trag. 

Asim Čamdžić (1920-1949) rođen je u Junuzovićima 
kod Zavidovića. Završio je Gazi Husrefbegovu medresu i 
potom nastavio studije na Višoj islamskoj šerijatsko- 
teološkoj školi u Sarajevu, koju nije završio zbog njezina 
ukidanja. Upisao je studije prava u Zagrebu. U svibnju 
1949. godine, bježeći zajedno s Fikretom Pločom prema 
Grčkoj, dospio je u Skoplje. Njih dvojica su poginuli na 
grčko-jugoslovenskoj granici, prihvati li se tvrdnja koju iz- 
nosi Smajo Mandžuka, glasoviti istražitelj ,Mladih mus- 
limana,. Međutim, postoje izvješća po kojima tu tvrdnju 
treba primiti s oprezom. Naime, jedan od stradalnika iz tog 
vremena navodi da je na zidu jedne od ćelija sarajevskog 
Centralnog zatvora. vidio krvlju ispisano ime Fikreta Ploče. 

Sudbine ovih pogubljenih traže razrješenje. Njima i 
svim svjedocima moramo dopustiti da kažu ono što nam 
imaju reći. Pristajanje uz jedno jedino ubojstvo nedužna čov- 
jeka jest pristajanje uz ubijanje cijelog čovječanstva. 

Zašto su ubijeni ovi mladići? 

Šta nam pred porotom javnosti danas imaju reći 
njihovi mučitelji i ubice? 


(Iz teksta Hasnije Muftić: Zašto su ih ubili?, 
, Ogledalo", br. 2., decembar, 1990.) 

